
TAKT OG ARBEJDE 


AF 


MARIUS KRISTENSEN 


I 


Takt, takt! pas på takten! 
den er mer end halve magten. 


Vi kender alle Bjårnsons sang, og vi har vel også selv nogen 
fornæmmelse af, at den udtrykker noget almindelig menneskeligt, 
en sandhed vi bør lægge os på sinde. Men hvori består da takt, 
og hvori ligger dens magt? 

Dersom man går ude i skoven, en dag da det suser i træ- 
toppene, og ellers næsten ikke en lyd høres, kan man nok blive 
underlig stemt, og ens gang bliver langsommere, og man synker 
hen i stemningen. Men så vil sikkert mange have gjort den er- 
faring, at så udløses stemningen let i en melodi — og går man 
alene kan man jo gærne give melodien luft, selv om man ellers 
ikke optræder som musikalsk kunstner. Denne melodi kan være 
hjemmelavet eller den kan være et kendt musiknummer eller en 
lille vise, det er lige meget hvilken af delene den er. Det mærke- 
lige er den virkning den øver, når den får luft. Om man så kun 
ånder eller nynner den ud, så mærker man straks, at vindens susen 
får et andet præg, slutter sig til melodien og tilfåjer de harmoniske 
undertoner. Vindens susen bliver ikke længer ensformig, dyssende, 
men får stigen og fald med små bestemte mellemrum. Den får 
takt. Og dette virker igen tilbage på en selv. Gangen, som var 
ved at blive slentrende, får igen fasthed, skovens friskhed synes 
ny og overraskende, og man nyder for anden gang, men på en 
mere livlig måde, den ejendommelige skovstemning. 

Eller man rumler afsted med jærnbanetoget, ene i sin kupé, 

eller sammen med ukendte medrejsende, som man ikke kommer i 
kast med. Man læner hovedet over mod kupévæggen, og den 
samme ejendommelige ensomhedsstemning kan komme op i en. 
Er den der først, vil det næppe vare længe, får hjulenes rullen og 
skinnesamlingernes små stød vil forene sig til en rytmisk virkning. 
Er man oven i købet så langt fræmme, at at man hører lokomo- 
tivets taktfaste slag, vil det hele forme sig til en stor melodi, af 
et andet præg end skovmelodien, men lige så ejendommelig, lige 
så betagende. 

I naturens susen og i de moderne maskiners larm kan men- 
neskeøret høre den stigen og synken, som vi kalder takt eller 
rytme. Den følger mennesket overalt, hvor det færdes. 

Det er da naturligt, at denne rytme, denne takt kommer fræm 
overalt, hvor lydstyrken veksler med nogen regelrethed. Men den 
kommer fræm endogså uden det. Vort øre er således indrettet, at 
det ikke virker ensartet til alle tider. Uvilkårligt skærpes. vor 
hørelse for så atter at sløves, det går op og ned, vi kan ikke 
holde vor høreævne oppe på samme håjde uafbrudt i ret lang tid. 
Det er ting enhver selv kan prøve. Hvis man har et ur der ikke 
"halter' i sin dikken (hvad man nok kan opnå), så kan man en 
ganske kort tid høre hvært sekundslag lige stærkt. Men også kun 
en kort tid. I løbet af en lille stund bliver zkke uret men ens 
hørelse halt, man hører hvært andet eller tredje slag stærkere end 
de andre, og snart slår uret en ganske bestemt takt. Det er ved 
forsøg påvist, at der skal være over to sekunder mellem slagene, 
for at de ikke skal rytmiseres. 

Selvfølgelig går da også denne rytmiseren sig gældende i sproget. 
Vi taler alle mere eller mindre rytmisk, ja den ubevidste rytme- 
trang forandrer ofte, som Otto Jespersen har påvist det i sin Fonetik 
(s. 367 flg.), den takt ordet ellers har. Og jo stærkere stemningen 
er, des stærkere vil taktslagene gére sig gældende, så vel hos ur- 
skovens beboere som hos det mest overforfinede medlem af nu- 
tidens storstadssamfund. 

Mindre fælles, men dog temmelig gennemgående, er det, at 
man i naturlydene hører sit eget sprog. Det er stærkest fræm- 
trædende hos de mest barnlige, hos de vilde folk og hos den jævne 
almue. Men noget af barnet har de fleste af os endnu i sig, og 
vi kan, i alt fald når vi stemmes til det, høre de umælende tale. 
Denne stemning kan skyldes frygt eller længsel, og den vil efter 


TAKT OG ARBEJDE 3 


den forskellige årsag give sig et forskelligt udslag. Et eksempel 
kan vi tage fra dyrefabelen om Huset med spøgelser. 


Der var et lille rødt hus ude i en skov, og i det hus kunde ingen 
bo for spøgeri. Så var der en lille pige, hun havde fanget to mus, og 
dem lavede hun seletåj til og spændte dem for en træskobund, som over- 
taget var af, og så satte hun sig op 1 vognen og kørte, for hun vilde 
ud til det hus. Da hun kommer så et stykke hen ad vejen, kommer hun 
tl en hund, og den siger: ,hvor vil du hen?" ,Jeg vil til det bitte 
røde hus i.skoven.” +,Kan jeg komme til at køre med?"  ,Ja, vognen 
er lille, og hestene er små, spring bag oppå." Da de havde så kørt et 
stykke igen, kommer de til en vædder. ,Hvor vil du hen?" siger han. 
»Jeg vil til det bitte røde hus i skoven.” ,Kan jeg komme til at køre 
med?" ,Ja, vognen er lille, og hestene er små, spring bag oppå.” Så 
kørte de igen et stykke, til de kom til en tyr. ,Hvor vil du hen?" 
siger han. ,Til det bitte røde hus i skoven.” ,Kan jeg komme til at 
køre med?" sagde tyren. ,Ja, vognen er lille, og hestene er små, spring 
bag oppå." Den sprang op, og de kørte atter et stykke. Så kom de 
forbi en kat. " ,Hvor vil du køre hen?" siger den. ,Jeg vil til det lille 
røde hus i skoven.” ,Kan en komme til at køre med?" ,Ja, vognen 
er lille, og hestene er små, spring bag oppå.”" De kørte videre og kom 
til en kok. Den spurgte, hvor de vilde hen. ,Vi vil til det bitte røde 
hus i skoven." ,Kan jeg køre med?" ,Ja vognen er lille, og hestene er 
små, spring bag oppå.”" — Så kom den med, og de kom endelig til huset. 

De holder for dåren, og så binder pigen hunden uden for dåren, og 
vædderen inden for dåren. Tyren lukker hun ind i den første stue, og 
katten ind i ovnen, og kokken sætter hun op på hanebjælken. Da så 
spøgeriet kom og vilde ind om aftenen, sled og bed hunden i det uden 
for déren, så det var nær ikke kommet derfra. Spøgelset slap da ind 
i forstuen, og så stødte vædderen ham dær fra væg til stok. Endelig 
kom han da derfra, og kom ind i stuen. Dær tog tyren ham på hornene 
og løfte ham op og ned. Så vilde spøgelset ind i ovnen, og dær sad 
katten og sprudede og rev ham. I det samme gav kokken sig til at 
gale på hanebjælken. Han rendte nu hjem til de andre troldfolk, og 
fortalte dem hvordan det var gået ham. Nu skulde han aldrig komme 
til det røde hus mere, for dær stod én udenfor dåren, den bed og sled 
i ham, og han var nær ikke kommet fra den. ,Da jeg kom ind 1 for- 
stuen, så var der en der stødte mig fra væg til stok, og da jeg så kom 
ind i stuen, var der en der løfte mig fra loft og til jord. Da jeg kom 
hen til ovnen, så havde de kartepiger, og de var nær ved at have revet 
mine &jne ud. Men så sad der en oppe på hanebjælken og råbte: tag 
mig ham herop, tag mig ham herop!" 

Siden den tid kom spøgelserne aldrig til det hus, og de kunde bo 
der, hvem der vilde. Pigen blev så ved at bo der tilligemed hendes dyr. 


Man vil lægge mærke til, at hanens 'ord” her er en kort, tem- 
melig rytmisk sætning, som gentages. Dette er mere end et til- 
1% 

fælde. Ved denne høren ord ud af naturtalen spiller gentagelsen 
en stor rolle, som den går det, når man hører melodi ud af togets 
rumlen. 

Der er talrige eksempler i alle sprog, på hvorledes mennesker 
har kunnet forstå deres målløse omgangsfællers tale. En lille prøve 
fra England er meget oplysende. 


En jærnbane havde stigning op imod et led, men netop ved leddet 
hørte stigningen op.  Vogterkonen som stod ved leddet, hørte meget 
tydeligt lokomotivet sige under opvejen (langsommere og langsommere): 


I think, I can! I think, I can ... 
Men når stigningen var taget, og toget let rullede videre, lød det lige så 
tydeligt (hurtigere og hurtigere): 
I thought I could! I thought I could ... 


Nu skal vi se på en del især danske eksempler af lignende art. 
Det ovenfor sagte om stemningens betydning kommer særlig 
fræm i følgende fortælling: ' 


Der var en tyv i Himmerland, han kom kørende med en trillebør 
og vilde hen til herregården for at stjæle korn. Trillebøren, som vel 
ikke var smurt nok, sagde uophørlig i en klagende tone: det går nok, 
det går nok. Men lejligheden var ikke gunstig, og tyveriet mislykkedes. 
Ærgerlig i sind kørte da manden hurtigere hjemad, og trillebøren sagde 
da, idet den hoppede over småstenene på vejen: tænkte jeg det ikke nok, 
tænkte jeg det ikke nok! Ja når du tænkte det, sagde manden, hvorfor 
fanden sagde du det da ikke? 


Men ligesom spændingen og ærgrelsen her fræmkalder den 
lydhørhed, som er nødvendig, således kan den let fremkaldes på 
de lange køreture til staden. Dærfor har man en lang række 
eksempler på tydningen af vognhjulenes sprog. Nogle få af de 
morsomste må her være. nok. 


Når kartoffeltyskerne kørte til Viborg med kartofler, sagde hjulene: 
vi kommer ålder derop, vi kommer ålder derop! for de var ikke bleven 
smurt. Men mændene bandte på, at når de kom til Viborg skulde de 
nok få smørelse. Det fik de ligegodt ikke, for når kartoflerne var solgte, 
og mændene havde fået nogen snapse, gik det rask hjemad, mens hjulene 
sagde: mu går ”et godt igen, nu går 'et godt igen! 

Når persillekræmmerne fra Vær sogn kører til Horsens med stort 
læs, siger hjulene: a vinder aldrig herud, a vinder aldrig herud! Så 
svarer manden: bi do kon te a kommer te Horsens, så skal a smør dæ. 
Det havde han jo glemt, inden han tog hjemmefra. Så fik han sit læs 
solgt i Horsens, penge i lommen, og en dram 1 hovedet, og så glemte 
han at smøre vognen. Nu gik det rask hjemad, og så sagde hjulene: 
a fæk it, a fæk it! 

Vognene fra Rø sogn sagde, når de kørte til teglværket i Allinge 
med favnebrænde : vz kommer aldrig fra—m! Men på hjemvejen sagde 
de nok så muntert: vi kommer nok! for da havde kusken fået en dram 
1 Allinge. 

En mand i Barmer havde op ad bakken til sin mark. Opad bakke 
sagde vognen: Pier, mier fjæt, Pier, mier fjæt! Nedad sagde vognen: 
Kjæsten vil et, Kjæsten vil et! 

Når Fjandboerne kører til Skive til købmand, siger deres vogne: a 
kan ett mier! Men når de er bleven smurt i købstaden, siger de på 
hjemvejen: så tit som du vil! 


Til vognene slutter sig ganske naturligt tromlen. 


Per smeds tromle sagde altid når han kørte med den: du har ædt 
fedtet, du har ædt fedtet! 

Også spinderokken har sin tale at holde, og da også den hører 
til hjulredskaberne, må vi vel tage den næst efter. På Bornholm 
siger den: for min frue (langsomt); for mig selv (hurtigt). I Jyl- 
land har den samme sprog. Det hedder her: 

Når den unge pige sidder ved spinderokken om søgnedagen, og hun 
er søvnig, så siger rokken: a orker så lidt, a orker så lidt. Men om 
søndagen når hun sidder og spinder, siger rokken: a spinder for mig 
selv, a spinder for mig selv! Den unge kones rok siger i et væk: fort, 
fort, fort, fort! ' 

Klokkeklangen har naturligvis altid haft betydning for folk. | 
Kendt er den latinske fortolkning af kirkeklokkens klang: Vivos 
voco, mortuos plango, fulgura frango (mærk -ang- lydene). Kendt 
er vel også Lembckes fortolkning af stormklokkens klang i Koncert 
for alle instrumenter: 

Mord! brand! skræk! nød! 
. vold! rov! blod! død! 
og senere 
Slib sværd! 
grib spær! 
tag skjold! 
drag vold! 

Men også folkelige tolkningsforsøg findes i mængde. I Våst- 
manland hører enken klokken ringe: Ta dej en annan en! Ta dej 
en annan en! I Sådermanland lyder klokken ved de riges begra- 
velse: Gå till himla! Gå till himla! men ved de fattiges: Ryk åt 
helvete! Ryk åt helvete! Lidet opmuntrende lyder i Zurich bryllups- 
klokkerne; den store begynder: JIns elend! ins elend! den ene lille 
falder ind: Ach min Gott! ach min -Gott! den anden: Chriz und 

not! chriz und not! Til sidst lyder det i skån harmoni: Und das 
mi lebe lang! 

Et dansk eksempel skal tages med. Kirkeklokken ringer så- 
ledes over den afdøde: 


Deng dang, Klaws æ dø! 
hwilter dø han? 
i gor nat, 
. vi lo ham o stro, 
få han ku ett længer go! 


Selvfølgelig har også madklokken fået mæle, og til svenske 
eksempler i massevis på vællingklokkens lyd kan fåjes følgende 
danske: | 


Madklokken ved Bidstrup sagde altid: tynd vælling og lidt brød! 
tynd vælling og lidt brød! 


Siden vi nu er ved kosten kan vi gærne tage endnu et par 
ligestemte udtryk. 


I Endrupskov siger kødet i gryden om efteråret: høk til side, og lad 
mig få plads! Men om foråret siger det: her er a, hur er do? 


Hvor de får mager kost, siger saven: su-ure væ-ælling! Hvor de 
får god kost: flæsk og kål og brændvin til! 

I fordums tid gol hanerne forskelligt i de to Hjermgårde; i den 
ene brystede kokken sig og gol: vi for en fåle føø—å! I den anden 
gol den: vi for en ussel føø—å! Og det var nok ikke lågn det samme. 


Det sidste eksempel har ført os over fra instrumental- til vokal- 
musikken, og dærfor skal vi endnu tage nogle udtydninger af 
dyrenes lyd — som i den fortælling vi ovenfor har medtaget. 


Der var en gang en mand, der kørte til Ribe med hans kok og 
hans ronnevædder, som han havde solgt til en slagter. Da han havde 
kørt et stød, sagde kokken, der lå for i vognen: nu kan a se Ri—if! 
Ronnevædderen lå bag i vognen, og den sagde: de er ett for de bæ—æst! 

Hanen der står på møddingen siger: her bor rig” folk, her bog rig 
folk! Men andrikken svarer: sawt, sawt! 

Andrikken siger, når det er is og sne, og den går og poltrer 1 
gårdene: sjat, sjat, sjat! Men når det bliver tøvejr, og der kommer 
vand i gårdene at snadre i, siger den: rask, rask, rask! 

Det lille Zam siger: mæ—æ, frys mæ! 

Moderen svarer: bi lidt, te a for rusket og plusket i den stuer bosk, 
så skal vi nok komme hjem, bulle bulle bæ—æ! 

Den lille Aund siger: hjælp, hjælp, hjælp! 

Den store svarer: Har du mig behov-hov-hov? 

Inden vi forlader denne side af æmnet, må vi endnu nævne 


et par ting. 

Når trommen går om morgenen for at vække soldaterne, siger den: 
herop, herop! din dovne krop! op på torvet i fuld gevær! 


Her står vi ikke længere over for en sådan mer end halvvejs 
ufrivillig oversættelse af naturlyden. Det er i alt fald ikke sikkert, 
at vi går det. Denne oversættelse kan være, og er rimeligvis fore- 
taget med vilje for at indprænte soldaterne reveljens takt. Dette 
gælder i hvært fald de tekster, både officielle og uofficielle, som 
knytter sig til de militære hornsignaler. De er væsentlig hjælpe- 
midler for hukommelsen, selv om de står den rent umiddelbare 
lydtolkning nær i andre henseender, 

På Gotland har man en bårneleg, hvor teksten er: tjufren går 
i kvrarnen! senere: tag fatt han, tag fatt han! Denne tekst gen- 
finder vi i kun lidt forskellig form i Tyskland som udtydning af 
møillehjulets klapren. Men som andet gammelt er det gået over 
fra de voksne til bårnene, ligesom gamle legender og gammel 
overtro kan spejle sig i bårnelegen. 

Med disse to tilfælde vil vi afslutte omtalen af fortolkningen 
og rytmiseringen af naturlydene. Vi skal se, hvorledes vi træffer 
lignende træk igen på andre steder. 


II 


Vi sluttede med et kværnvers der var blevet bårneleg. Vi 
skal begynde med et andet kværnvers. 
Den græske historiker Plutarchos anfører følgende: 


Mal du kværnsten, mal du! 
ti selv Pittakos drog kværn, 
det store Mytilenes overherre! 


Verset har ikke nogen af de almindelige græske former, men 
vi finder en mærkelig ensartet verseform i en litavisk kværnsang, 
som begynder således: 


Brummer, brummer ! 
kværnens stenskiver ! 
det er, som maler jeg ikke ene. 


Jeg maled ene, 
jeg sang alene, 
alene drejed jeg kværnen ! 

Hvi faldt dit dje, 
du skånne yngling, 
på mig usalige pige? 


Ti vel du vidste, 
du hjærtenskære ! 
jeg sidder ikke på gården. 


Rytmen i disse vers er åbenbart ikke afhængig af kunstdigtningens 
love. Det er håndkværnens takt, som har præget dem. Som vi 
så rytmen i vandmøllens klapren forme sig til ord, således har her 
håndkværnens tunge gniden fået røst, men ordene er ikke længere 
møllens, de er den malende kvindes. For så vidt har vi her en 
videre udformning af det, vi traf ved militærsignalerne. Men også 
kun for så vidt. Hensigten med disse vers er ikke at støtte hukom- 
melsen, den er at lette arbejdet. Men denne sang er som de tid- 
ligere omtalte udtydninger fræmkommen under stadig påvirkning 
og tilskyndelse af kværnens knagen og gniden. Den er halvt en 
tolkning af kværnlyden, halvt en opmuntring til den arbejdende. 

Det er en bekendt ting, at rytmiske bevægelser er lettere at 
udføre end urytmiske. Man går lettere, hurtigere, og holder længere 
ud, hvis takten for gangen er fast, især hvis den fastslås ved et 
instrument (som en tromme) eller ved sang eller musik. 

Man er lige ved at gåre det til en trossætning, at de vilde 
folkeslag er dovne. Men der er kendsgærninger, som vanskeligt 
kan forenes med denne trossætning. En sådan "doven' person kan 
jage efter et vildt i dagevis, gå mil efter mil, uden at han tænker 
på at opgive sin forfølgelse. Han kan vise en udholdenhed, som 
sætter os i den stårste forbavselse. Og man kan ikke beskylde 
dem for at være flygtige; de kan påtage sig og gennemføre arbejde, 
som ét menneske ikke når til ende med. Naupé-erne i Brasilien 
bærer i en snor om halsen perler af mælkehvid kvarts. Denne 
sten, som er hårdere end flint, får de i rå tilstand langt vesten 
fra, og mangen gang skal der to slægtled til for at få den poleret 
og gennemboret, da de ingen metalredskaber har. Ny-Selænderne 
bruge ofte lige så lang tid om at forme og slibe deres grånstens- 
økser. Eller kan man kalde det dovenskab, når de i dansen bliver 
ved at hvirvle sig rundt, svedige og sanseløse, til de segner om af 
udmattelse? 

Men der ligger selvfølgelig noget bag ved den udtalelse om 

de vilde folks dovenskab. De kender ikke den flid der præger den 
civiliserede arbejders virke. Deres flid er lidenskabelig, enten er det 
jagtens og krigens ophidselse der sætter deres blod i kog og driver 
dem til stadig fornyede anstrængelser, eller det er begæret efter at 
eje et klenodie der tvinger dem til atter og atter at vende tilbage 
til et måjsommeligt og næsten endeløst arbejde, eller det er rytmens 
spore der hidser dem til at holde ud i dansens hvirvel. Det nyttige 
arbejde, hvis frugter snart er svundne, men som må gåres fordi 
det er nødvendigt for livets ophold — madlavning, jordarbejde, alt 
af den slags, det bliver trældom, som kun pisken over hovedet 
eller nøden for dåren kan tvinge dem til at udføre. 

Men da er det, at naturen kommer naturen til hjælp. Rytmen 
i arbejdet går selv arbejdet til en lyst, når det ikke går over alle 
grænser. Årbejdssangen udvikler sig ganske naturligt af arbejdets 
rytme, — hvor nærliggende den er, viser jo netop de udtydninger 
af naturlyd, som vi i forrige afsnit stiftede bekendtskab med. 

" Et frygteligt arbejde er malningen, både hvor man endnu 
knuser kornet ved at skubbe en sten fræm og tilbage i et trug,. 
og hvor den ældste drejende kværn er kommen i brug. Men netop 
dærfor er det tidligt blevet den ensomme arbejders (eller oftere 
arbejderskes) hjælp at synge sin kværnvise til dette arbejde. Kværn- 
viserne er da også mangfoldige hos alle folk, hvor den gamle form 
for malning har holdt sig. Blot endnu ét eksempel, en finsk kværn- 
sang, skal gives. 


Fordum var det skik at give 
tørstig ganger vand at drikke, 
sulten hest fik halm at æde, 
flittig pige mætted maden. 

Når jeg drejer faders kværnsten, 
går det let som løv i blæsten, 
men en fremmeds kværnsten knuger, 
som om fjælde tynged på den. 
Hvorfor klager du dig, kværnsten, 
hyler mens jeg flittigt drejer, 
hvad betyder disse sukke, 

denne brummen, denne stånnen? 
Synes du at jeg er doven, 

at jeg skulde sætte fart på? 

Ak nej, du har ingen tanke 

på, om jeg må gå til grunde, 

du er blot en sten, som ikke 

ænser om min kraft må svigte, 
om jeg segner ved mit arbejd, 
om man bærer mig til graven. 


En gammel nordisk kværnsang, om end af ganske særegen 
art, har vi i Grottesangen, den sang, som jættemøerne Fenja og 
Menja sang, mens de drejede guldkværnen for kong Frode. 

Også på dansk kan man vist påvise spor af kværnsange i 
ældre tid. I Hieronymus Justesen Ranchs syngespil Samsons fængsel 
fra 1599 findes to møllerviser. Den ene (Den møller sætter sine 
sække i ring) går ikke indtryk af at stå i noget forhold til kværn- 
rytmen. Dette går dærimod den anden, som vi skal anføre nogle 


vers af: 
Kør om, kør om, 
til sækken er tom, 
kør om, kør om, 


I-hveden den kom, 
fra paven i Rom, 
kør om, kør om! 


Den kannike-sæk, 
ha ha, hun er kæk, 
kør om, kør om! 


Her synes kværnrytmen ganske kendelig. Selvfølgelig er det 
ikke nogen egentlig arbejdssang, den er åbenbart digtet til lejlig- 
heden, men i hele sit præg minder den om de egentlige kværn- 
sange, og en sådan har sagtens været forbillede for den. 

Men hvad der gælder kværnarbejdet, gælder for en del også 
andre arbejder, hvor den enkelte er henvist til selv at opmuntre 
sig. Rokkens rytme er omtalt. I dansk digtning har den fået et 
smukt udtryk i Ulrikkas spindevise i Hauchs Søstrene på Kinnekulla. 
Også den svenske vise: Spinn, spinn, spinn, dotter min hører vel 
herhen. Fra Tyskland kender man spindeviser i form af øgeremser. 
Remserne Langt ude i skoven lå et lille bjærg og hånen på Kreja 
(Jeg har tjænt så rig en mand) bruges dær som spinderemser. Her 
i Danmark mindes de kun som bårneleg. 

For væveviser og kærneviser gælder noget lignende. En old- 
nordisk vævesang har vi i den spydrævssang, som er indflettet i 
Nials saga, en anden ligger vel bag legen: Så væve vi vadmel. Og 
en kærnevise er blevet bårneleg i Vestjylland, hvor teksten lyder: 

Kip, kjæp, kjanstaw, 
hwerel i ring! 

såden læver møllerens 
kwaen omkring ! 


En anden spores vel i en besværgelse: 


Jeg kærner mælk, jeg kærner vand, 

og smårret sikkert komme kan, 

en skefuld smår fra hvær mand lad komme 
if min kærne får timen er omme. 


Ganske morsom er en lille malkevise fra Steiermark: 


Lille ko, lille ko! 

kvem skal malke dig når jeg sætter bo? 
hist står den karl jeg skænker min tro, 
han skal malke dig når jeg sætter bo. 


Men gælder det, at ensomt arbejde lettes, når det sættes i 
rytme — man kan her endnu nævne tælleremserne ved knipling —, 
så gælder det i endnu langt håjere grad, hvis der er tale om fleres 
arbejde i fællesskab. 

I en landsby kom der en ny bysmed for en 30 år siden. Han 
var som smed langt dygtigere end sin forgænger, og han fik, så 
vidt jeg mindes, ligefræm betydning for egnens landbrug. Men 
… man siger, at han var langt mindre behagelig at komme 'til smedje' 
til end den gamle. I de tider skulde der jo folk med til smedje 
og føre forhammeren. Den ny smed udførte selv meget mere ar- 
bejde end den gamle havde gjort, men forhammeren var ander- 
ledes tung hos ham, for hans forgænger var meget mere musikalsk 
end han. Når han slog takten med den lille hammer, gik det som 
af sig selv med den store, så arbejdet ikke anstrængte. På samme 
måde vil man kunne få bekræftet af mange, hvor stor en plage 
det var at tærske med plejl sammen med et umusikalsk menneske. 

I almindelighed tror jeg ikke smeddearbejdet og plejltærsk- 
ningen har været ledsaget af sang; takten er så fast, at den i sig 
selv virker som en trommehvirvel. Men eksempler findes dog. En 
smeddevise fra Båhmen lyder omtrent således: 


Smedden står nu ved sin ambolt, 
han står fast på fødderne, 
mens han faste slag med 

… hammeren slår. 

Og en morsom tærskevise fra Litaven tyder ved selve sin takt 
på, at den er en arbejdsvise: 


Klokken er tre, spring nu op alle mand! 
hører I hanernes gal! 

skynd jer og går eders plejle i stand! 
kvæget skal fodres i stald. 

Naboens folk har nok monnet i dag, 

hør, de på kærven slår slag efter slag! 
Klipklapklap, klipklapklap, klipklapklap, klap. 


Bøndernes arbejd er gammelt og kendt, 
Adam drev plov og svang le, 

Herren har selv ham til ageren sendt, 
vist ham, hvordan det skal ske. 

Bymanden ser vel lidt fornæmt derpå, 

det bliver hans sag, for tærskes der må: 
Klipklapklap, klipklapklap, klipklapklap, klap. 


Sig mig, hvor vilde det dyrene gå, 
hvis vi ej skaffed dem fo'r? 
Hvis vi ej tærsked, hvad brød fik vel så 
de der i byerne bor? 
Ak, stakkels byfolk, I sulted ihjæl. 
hvis vi ej såed og tærsked så vel. 
Klipklapklap, klipklapklap, klipklapklap, klap. 


Amtmanden kender et lettere kneb 
til at få penge 1 pung, 

plager os bønder med slid og med slæb, 
så bli'r hans pengesæk tung. 

Foged og skriver har lært det af ham; 

gid de blot alle tilsammen få skam! 
Klipklapklap, klipklapklap, klipklapklap, klap. 


Langt mere spiller arbejdssangen en rolle, hvor det ikke er et 
arbejde, der selv leverer den fornødne 'musik'”. Det mest kendte 
af den slags er vel soldaternes marsj. Hen ad stenbro skal fød- 
derne nok selv give takten, men hvor fodslaget lyder mindre stærkt., 
dær bliver det den tilsatte musik der letter gangen. Enhvær har 
vel prøvet det at gå i slentrende gang, og så at rette kroppen og 
lade benene bevæge sig næsten uden anstrængelse, når musikken 
falder ind eller trommen røres. 

Musikkens brug til den slags er heller ikke noget nyt. Man 
ser på de gammelægyptiske billeder, hvor der er fræmstillet trans- 

port af en stor stenstatue, at der står en mand oppe på slæden 
og slår takten lydeligt for dem som trækker. Skønt man skulde 
tro at han ved sin vægt gjorde arbejdet endnu tungere for de 
trækkende, er der ingen tvivl om at han tvært imod har gjort det 
ganske betydeligt lettere, ved at han har slået takten til deres gang. 

I Bøotien, på det gamle Thebens grund, har man fundet en 
gruppe i brændt ler, som nu er i Louvre i Paris. Den forestiller 
fire kvinder, som ælter dej og former brød. Men dette arbejde 
udføres under ledsagelse af fløjtespil. Også den gamle litteratur 
nævner musikken som ledsager ved den slags arbejder. 

Vi kender det også her hjemme fra, fra hoveritiden. Hov- 
arbejdet kunde være slidsomt nok, og der er ingen tvivl om, at 
mange gjorde det mindst mulige ud af deres dagværk. Men snedige 
husbonder vidste at hjælpe på det. De lod spillemænd møde op 
hovmarken og give takten til leernes hug. Det var ikke blot den 
lokkende dans efter endt arbejde, der fik karlene til åt tage takt- 
faste, lange hug med leen, det var også selve musikken under arbejdet. 

Af sange der hører til den slags arbejder, er der mange. Vi 
kan næsten kende dem på takten. Ewald har på en glimrende 
måde givet roningen i sin vise i Fiskerne: 

Lige slag! 
Dvæl ej længe! 
Seje tag! 
Danske drenge! 
Tilsvarende folkelige roningsviser findes fra det stille havs øer og 
fra Japan, fra Ægypten og fra Italien, hvor dog darcarolen delvis 
har udviklet sig til noget andet, et stemningsudbrud uden direkte 
forbindelse med roningen. Et morsomt og meget tiltalende eks- 
empel på en stage-sang er kulprammændenes sang på Tyne. Den 
er i selve sin knirkende lyd en ualmindelig klar illustration til det 
her omtalte: 


As I came thro' Sandgate, thro” Sandgate, thro' Sandgate, 
as I came thro' Sandgate I heard a lassie sing: 

Weel may the keel row, the keel row, the keel row, 
weel may the keel row that my lad is in. 

He wears a blue bonnet, a blue bonnet, a blue bonnet, 
he wears a blue bonnet and a dimple in his chin. 

And weel may the keel row, the keel row, the keel row, 
weel may the keel row that my lad is in. 


(Sandgate er en gade i Newcastle, weel = well). 


14 MARIUS KRISTENSEN 


Vi finder den slags sange ved sejlsætning, ved pælenedramning 
og lignende. Et dansk eksempel fra pælenedramning kan anføres: 


Og der kom én, 
håjt op med én! 
når én er væk, 
haler vi alle mand! 
Så har vi én i land. 
Og der kom to osv. 


Den sidste form for rytmens arbejdslettende brug træffer vi 
ved det almindelige arbejde. I det vestlige Sudan har flere rejsende 
berettet at man udfører store fællesarbejder, som opførelse og ud- 
bedring af bymuren, under ledsagelse af mere kraftig end i evro- 
pæiske øren egentlig velklingende musik. Og er det ikke noget 
lignende der har gjort sig gældende, når her i Norden de gamle 
kartegilder og bindestuer er blevet hjemstedet for visesangen i de 
tider, da denne havde vanskeligt ved at bevare sig andensteds? 

Der kan ingen tvivl være om, at sangen, rytmen, takten har 
været af den stårste betydning for udviklingen af det menneskelige 
arbejde i tidernes løb, og der kan heller næppe indvendes noget 
mod den tanke, at det er arbejdet selv, arbejdsredskabernes knirken 
og slag, der fra først af har sunget de taktfaste melodier ind i 
arbejdernes ører, og som man har tolket vognhjulets og vælling- 
klokkens tale, har man også hørt sine egne tanker i redskabernes 
lyd, og således har det første rytmisk arbejdende redskab lagt 
mennesket den første sang på tungen, og netop dærved taget noget 
af det. trælsomme bort fra arbejdet. 


III 


Det velbehag takt og rytme har vakt hos den arbejdende, har 
man ganske naturligt søgt at fræmkalde også uafhængigt af arbejdet. 
Og man har vel hørt rytmen også i skovens susen og havets 
brusen, i kildens rislen og fuglenes sang. Sangen er vel nok fra 
første færd knyttet til arbejdet, men samtidig har den gjort sig 
delvis fri, er blevet en selvstændig magt. 

Sangen er knyttet til dansen, det uproduktive arbejde, som 
naturfolkene næsten endnu mere end civiliserede folk er hengivne 
til. Den er knyttet til dansen rundt om i verden, og vi har ganske 
særlig grund til at mindes, hvorledes dansen er en indgribende 

bestanddel i vore folkeviser, således som de i sin tid blev ti. Det 
er muligt at de ikke alle fra først af har været danseviser; nogle 
kan have været krigssange, der skulde lette hærmændenes gang 
mod den fjendtlige fylking. Andre kan vel nok have været arbejds- 
sange. Man kunde tænke, sig visen om Marsk Stigs døtre benyttet 
ved væven. Men væsentlig har de, i den form vi kender dem 
under, været danseviser, som de da også på Island ligefræm be- 
tegnes ved ordet dans. Dansen er jo rytmens rene legemlige udtryk. 

Foruden dansen kan nævnes andre lignende rytmiske former. I 
mange Østersø-egne spiller gyngen en stor rolle som folkeforlystelse. 
Også dens bevægelse er rytmisk. Øhlenschlæger har i St. Hans- 
Aften-Spil givet dens rytme i sin gyngesang: 

Op og ned! 
ned og op! 
ved blomsterbed ! 
over egens top! 

Gyngeviser kendes fra Østersølandene, dog så vidt jeg ved 
ingen der på den måde som Øhlenschlægers har søgt at fange 
gyngens rytme i ordene. 

Legene har allerede været omtalte, fordi vi i dem ofte finder 
spor af gammelt alvorligt arbejde. 

Også vuggeviserne må vi vel nærmest tage med her, de står 
vel forøvrigt som et overgangstrin fra arbejdsviserne til denne gruppe. 

Men det er påfaldende, hvorledes rytmen i vore dage er blevet 
skilt fra livet. Arbejdssangene, der knytter sig til de simple red- 
skaber, passer ikke ind i maskinernes summen. Vuggesangen, som 
rummer så meget af den fineste poesi i al sin jævnhed, truer med 
at forsvinde, samtidig med at lægerne har frarådet at vugge bår- 
nene. Bérnelegene synes man at ville opretholde ad kunstig vej, 
men det er påfaldende, hvor lidt bårnene selv leger de rytmiske 
lege, og de voksne foretrækker vel i reglen en fejende, åndeløs (og 
man kan ofte gærne sige åndløs) dans til instrumenters toner. Der 
opfindes nye rytmiske former for dansen (cake-walk og andre), som 
skal være ny vin på de gamle læderflasker. Fabriksfléjtens uryt- 
miske hyl har afløst den rytmiske klokke. Det er som om poesien 
er forsvundet ud af det daglige liv. 

At dette er en fare, kan vel alle begribe. Den magt, som 
har gjort menneskene det tunge let, som gennem årtusender har 
bidraget sin store del til at give lyst i arbejdet, den forskyder man 

ikke uden samtidig at miste noget værdifuldt. Man kan tale med 
hvilken ældre landmand man vil, og man vil høre at der var en 
glæde over høsten får i tiden, som der ikke er nu. Det er ikke 
blot en indbildning, de gamles tale om de gode gamle tider. Der var 
en nydelse, en poetisk glæde i at strække musklerne i leens takt- 
faste slag, som der ikke er i at sidde på en selvbindende meje- 
maskine og styre tre kraftige heste rundt og rundt. Der var også 
en glæde, en i egentligste forstand hyggelig arbejdsglæde, i spinde- 
rokkens rytmiske surren, i kærnestavens op og ned, i karternes 
fræm og tilbage; men hvor er nu. karten, rokken og kærnen? 
Fabrikken har slugt dem. Plejlenes taktfaste slag lyder ikke som 
for vinteren igennem ud fra alle loerne; de er afløste af tærske- 
maskinens snurren. Arbejdet er blevet lettere i mange måder, 
men letheden er på det ene punkt efter det andet vundet på 
glædens bekostning. Og jeg synes også at sangen er kommen til 
at lyde mindre kraftig end får. I min tidligste barndom tror jeg 
at man sang mere. I alt fald var den tid, sådan som jeg mindes 
den, fuld af sang. Det var ikke bedre sange end dem der synges 
nu, snarere ringere, men de kom ved alle lejligheder. Nu er man 
blevet fordringsfuld og synger kun det bedste, ja selv det synger 
"man kun, når man opfordres til det. Er det ikke blandt andet 
maskinerne, som her har forstyrret sangen? 

De der har lidt mest under den ny arbejdsform, er fabriks- 
arbejderne. Maskinernes summen lyder uophørlig, irriterende, fordi 
det er umuligt ud af den mangfoldighed af larm at få en rytme, 
og ganske særlig, fordi der aldrig er en pause. Både øret og 
tankerne trænger til hvile, men hvilen kommer ikke. Fabriks- 
arbejdet kræver ikke så stor anspændelse, som meget af det gamle 
håndværksarbejde krævede, men desuagtet er det mere opslidende, 
end det gamle var. Den jødisk-amerikanske digter Morris Rosen- 
feld har givet den nervøse overspændthed hos nutidens fabriks- 
arbejder et gribende udtryk: 

Vildt suser og bruser maskinernes larm, 

det surrer og summer og brummer omkring mig. 

Tummelen sluger mig, jeg selv går til grunde, 

jeg er kun maskine, maskine — intet andet. 

Arbejd på arbejd — hvem regner arbejdet? 

Jeg fræmbringer, fræmbringer, fræmbringer grænseløst. 

For hvad? og for hvem? Hvad véd jeg — jeg spørger ikke — 

skulde en maskine vel tænke? 

Johannes V. Jensen har i Hjulet, i anledning af Walt Whit- 
mans digte, givet lignende tanker udtryk: 


Det er de ting vi får anså for kedelige og profane, der nu synger, 
det er nutidens kolde prosa, der er bleven til musik. Men når man 
taler, bruger man jo ikke rim, vel? — det gjorde de vilde hyrdefolk i 
fortiden, og gale folk nu om stunder — og når man vil sætte den mo- 
derne tid i musik, nytter det ikke at bruge versemål: der svarer til old- 
tidens danse, man er nødt til at sprænge formen. Et lokomotiv har sin 
egen rytme, en gade i Chicago svinger i et andet tempo end græsgangene 
i Arkadien. Men solen skinner jo også på os, og bliver vi først til- 
strækkeligt varme, så tager vi det der er for poesi, og prøver at gåre 
os til ét med det sving der er deri. Det er det, der er Whitmans bedrift. 

Ja vist er der også poesi i nutidens arbejde. Men et spørgs- 
mål er, om det ikke for meget er intelligensens poesi, om følelsen 
også får sin lovlige andel i den. Det er det gamle spørgsmål, som 
dukker op også i denne sammenhæng, om det ikke er for store 
værdier vi har tabt på andre områder for at nå den håjde i in- 
telligens, som nutiden vel nok må siges at have nået. 

Det er i alt for håj grad gået ud over de små i samfundet, 
over dem som må sysle med det huslige bestyr og passe maski- 
nerne i de store fabrikker. Også de kan hente sig noget af den 
ny tids poesi, om de vil sætte sig ind i deres maskiners bygning, 
så de kan vise dem noget af den samme forstående kærlighed, 
som den gammeldags landmand viste sine heste og køer. Men 
hvor mange når aldrig til det? Og for dem går poesien let ud af 
det daglige liv. Ja for en del af dem bliver den næppe en gang 
søndagsret, og så er livet fattigt. 

Hvorledes skulde en nutidens fabriksarbejderske vel kunne 
forme et digt, som det den finske kværnpige sang: 

Onde ord jeg daglig hører, 
alle folk kan snakke om mig, 
alle hader mig på gården, 
daglig dadler de mit væsen. 
Men jo mer de har at dadle 
og bagtaler mig i ondskab, 
desto mere er jeg stolt og 
løfter håjere mit hoved, 

vil som kæk og ædel ganger 
modig trodse alskens sladder. 
Men begyndte man at rose, 
lov og pris at ødsle på mig, 
vilde jeg mit hoved båje, 


sænke &jnene i blusel. 
Danske Studier 1906 £ 2 

Det må blive en af fræmtidens opgaver at finde en form for 
det moderne arbejde, som kan skaffe de små i samfundet, og blandt 
dem ikke mindst kvinderne, noget af den glæde ved det daglige 
arbejdes poesi, som tiden nu savner. Det er lige så vigtigt som 
at forbedre storbyernes udseende og forvandle disse. stenørkener til 
menneskehjem, og det er mindst lige så vanskeligt. Det er ikke 
ingeniørvidenskaben som kommer til at fri os fra åndelig en- 
sidighed. 

Kirken har fra oldtiden af fattet betydningen af rytmen. Sangen 
har dær altid haft et ly, og i mange trange tider har kirken så 
at sige været det eneste sted, hvor sangen har fået et fyldigt ud- 
tryk. Vi har i nutiden taget sangen i skolens tjæneste, og vi må 
gore det mere endnu, ikke af hensyn til sangen, men fordi det vil 
give rige renter. Vi benytter sangen på vore offentlige møder og 
i private sammenkomster, og det er med rette for nylig blevet 
fræmhævet, at det sikkert var af den stårste betydning for Nordens 
fred, at hværken Sverrig eller Norge havde en 'Marseillaise' eller 
"Kong Kristian” eller 'Den tapre landsoldat”, men fredelige sange 
som 'Ja vi elsker”, 'Gud signe vårt dyre fedraland' og 'Du gamla' 
til folkenes sang. Det vil nok, endnu i vor maskintid, kunne 
mærkes, at Bjårnson har ret i sine ord: 


Sangen forener, idet den fortoner 
mislyd og tvivl på sin strålende gang, 
sangen forener, idet den forsoner 
kamplystne kræfter 1 samstemmig trang. 


Men i længden har vi ikke råd til at nåjes med at have dette 
menneskeslægtens gamle foryngelsesmiddel til fest- og såndagsbrug. 
Og vi har ikke råd til, at den bedste digtning bliver forbeholdt 
de få. Det må blive en af fræmtidens store opgaver at virkelig- 
gore Grundtvigs ønske: 


Det være skal vor stårste fryd 
som skjalde barneglade, 
når hoppe kan til sangens lyd 
selv bare ben på gade. 


Det kaldes skal vor bedste sang 
til evig ros og minde, 

som løber rundt i Danevang, 
når piger negen binde. 

Det være skal vor hæderskrans, 
når vore toner milde 

med pigerne går let i dans 
ved hvært et bøndergilde. 


Den kunstner som sætter mennesketakt i fabrikkens larm, den 
der lærer folk at danse som mennesker og ikke som snurretoppe, 
den der sætter sangen ind i hværdagslivet igen, og det vel at 
mærke sangen i sin rigeste form, fortjæner i sandhed at kaldes 
vor nervøse slægts velgårer. 


(Kilderne til dette stykke har væsentlig været den tyske nationaløkonom 
Kar. Bicxers fortræffelige og indholdsrige værk Arbeit und Rhytmus (3 Aufl. 
Leipz. 1902) og den svenske sproggransker Gusrtar GEeDErRSsCHidLDs afhandling 
Rytmen och fantasien (i Letterst. tidskr. 1902 s. 321 flg.). En god fræmstilling, 
som alt hvad han skriver både tankevækkende og i bedste forstand menneskelig, 
har Gustaf Cederschidld givet i sin Rytmens trollmakt (Sth. 1905, pris 2 Kr. 50 øre). 
De danske eksempler i første afsnit stammer væsentlig fra E, T. KRISTENSENS 
Jyske folkeminder VI og IX og samme forfatters Dyrefabler og Kæderemser, 
hvor mange flere eksempler findes. — En anden side af sangens betydning har 
jeg tidligere behandlet i Samlende kræfter i sprogudviklingen (Kbh. 1899) s. 6 ff.). 


9% 


DE SKAANSKE OG BORNHOLMSKE RUNESTENE 


AF 
MAGNUS OLSEN 


De danske runemindesmærker undersøgte og tolkede af Ludv.F. A. Wim- 
mer. III Runestenene i Skåne og på Bornholm. København 1904—1905. 


ROFESSOR Wimmers stort anlagte runeverk nærmer sig raskt 
PS afslutning. Med ,Runestenene i Skåne og på Bornholm", 
som forelaa færdigt i sommer, er ialt 4 bind udkomne, og dermed 
er nu paa enkelte ganske faa undtagelser nær alle i det gamle 
Danmark fundne danske runemindesmerker afbildede og beskrevne. 
Tilbage staar kun et afslutningsbind, der skal indeholde registre, 
samt den med spænding imødeseede indledning. I de 4 nu fore- 
liggende bind har prof. W. nedlagt resultaterne af sine samvittig- 
hedsfulde og af lærdom og skarpsindighed baarne granskninger af 
de enkelte mindesmerker. I indledningen vil der være plads for 
en samlet betragtning af de danske runemindesmerker og for en 
udredning af mange af de spørgsmaal, som enten er reiste eller 
kan reises, naar man lader de gamle runestene fremtræde som 
minder om dansk aandsliv og kultur overhoved ved overgangen 
fra oldtid til middelalder. 

Prof. W. har ikke skyet nogen møie for at løse den opgave, 
han har sat sig, at lade runestenene tale til os som mindesmerker 
fra fjerne tider, hver ud fra den plads, som den indtager i rækken 
af de gamle minder. De skaanske og de bornholmske runestene 
i 3dje bind er derfor ligesom tidligere de jyske stene og stenene 
paa de danske øer ordnede efter tidsfølgen. Det ligger i sagens 
natur, at man ved en saadan fremgangsmaade ofte maa være hen- 
vist til et skjøn. Men naar man som prof. W. tager alle enkelt- 
heder i betragtning — runeformer, sprogformer, formelmæssige ud- 
tryk, indskriftens anbringelse, mindesmerkets udsmykning og hele 
karakter —, da kan man fra saa mange forskjellige sider prøve de 
vundne tidsbestemmelser, at der ikke bliver rum til store feiltagelser. 

Naar talen er om prof. W.'s datering af runestenene, fortjener sær- 
lig at mindes den styrke, hvormed denne forsker har fremhævet 
vigtigheden af en helhedsbetragtning af mindesmerkerne. Dette er 
prof. W.'s ikke mindste fortjeneste af runeforskningen. 

Ved bestemmelsen af de skaanske runestenes alder møder 
man vanskeligheder af særegen art. 

Af de 44 runemindesmerker i Skaane er 4 allerede tidligere 
behandlede i iste bind blandt de historiske runemindesmerker, 
nemlig de 3 stene fra Hållestad og Sjårup-stenen. Disse 4 stene 
er samtidige, idet deres indskrifter har hensyn til den samme be- 
givenhed (slaget paa Fyrisvoldene), og de kan derfor med sikker- 
hed henføres til tiden 980—985. De 4 skaanske historiske rune- 
stene er af stor vigtighed for spørgsmaalet om runeskriftens udvikling 
i de forskjellige danske landskaber. Efter en sammenligning mellem 
de nævnte skaanske runestene og samtidige stene i Jylland og paa de 
danske øer kan prof. W. fastslaa den vigtige kjendsgjerning, at rune- 
skriftens udvikling har foregaaet noget hurtigere mod øst i Skaane 
end mod vest i Jylland og paa øerne. I Skaane optræder nemlig 
den stungne g-rune omtrent 20 aar tidligere end i det øvrige Dan- 
mark, og den yngre form af m-runen Y møder vi allerførst paa 
den ene af Hållestad-stenene og paa Sjårup-stenen; først c. 20 aar 
senere finder vi denne rune i vestligere egne paa den jyske Sjælle-sten. 

»Disse forhold", fortsætter prof. W. i indledningsordene til de 
skaanske runestene, ,er naturligvis af stor vigtighed ved bestem- 
melsen af de skånske runestenes alder i forhold til stenene i Jyl- 
land og på øerne, idet runeformer, der vilde afgive stærke grunde 
for at henføre de sidstnævnte mindesmærker til tiden omkring år 
1000, i Skåne optræder i indskrifter, der er henved en snes år 
ældre. På den anden side vil det ikke vække vor forundring, hvis 
der på stene i Skåne, som er samtidige med vestdanske stene, fin- 
des ældre sprogformer, f. eks. bevarelse af tvelyden ai, som i Jyl- 
land og på øerne noget efter midten af det 10de årh. er gået over 
til enkeltlyd.” Disse afvigelser fra de øvrige danske runestene må 
derfor sammen med forskjellige andre forhold tages i betragtning 
ved bestemmelsen af de skaanske runestenes alder. At det er lyk- 
kets prof. W. i det store og hele at fastslaa denne — og mere gjør 
han ikke selv krav paa —, vil neppe nogen bestride. 

Størsteparten af de skaanske runestene tilhører efter prof. W. 
Sven tjugeskjægs og Knud den stores tid. Forholdsvis faa er de 

stene, som maa rykkes ned i Zden fjerdedel af 11te aarh. eller som 
maa sættes til ældre tid end Hållestad-stenene; kun én (Orja-stenen) 
er fra Øde aarh. De skaanske runestene er saaledes for 
den største del minder om den tid ved skillet mellem 
10de og Ilte aarh., der kan betegnes som den gjenop- 
vaagnede vikingetid. De danske vikinger sætter sig nu større 
maal end nogensinde tidligere, idet deres bestræbelser i vest sam- 
ler sig om Englands erobring. Omtrent samtidig hjemsøges Øster- 
søens kyster i større udstrækning end før af danske vikinger”. 

Docent A. Olrik (Dania IV s. 37f.) har væsentlig paa grundlag 
af de danske historiske runeindskrifter træffende karakteriseret den 
nye tid, som har sit gjennembrud i 980—990: Denne tids ideal er 
handlingens mand, den ,gode kjæmpe" (harda gådr drængr), og 
dette er ogsaa omtrent den eneste lovtale, som nu skrives paa 
mindestenene over den afdøde. En ny krønikeagtig stil har 
påa runestenene trængt sig ind i stedet for den tidligere poetiske. 
Eftermælet har faaet en ny art, det kræver bestemte kjendsgjer- 
ninger; navnlig fremhæves krigerens sidste kamp, hvori han fik sin 
bane, og stedet, hvor han ligger begraven. 

Efter prof. W.'s tidsbestemmelser har vi lov til at betragte 
hovedmassen af de skaanske runestene som minder om det rigt 
pulserende vikingeliv omkring aar 1000. Navnlig gjælder dette det 
snes skaanske runestene (nr. 17—37), som i prof. W.'s kronologisk 
ordnede rækkefølge kommer efter Hållestad-stenene og som hen- 
føres til tiden 985—1095. 

Kun én af de nævnte skaanske indskrifter er (delvis) versi- 
ficeret, nemlig Gårdstånga-indskriften I (nr. 19): 

hér drængar wåru 

wtda unésir 

t wtkingu 
»De helte var vide berømte i viking". Det poetiske ord %nésir taler 
for, at indskriften ikke er ment som almindelig prosa. S. Bugge, 
Brate og Olrik opfatter ogsaa indskriften som metrisk. Prof. W. 
udtaler sig mere forsigtig: ,I den sidste sætning danner urpa bog- 
stavrim med vuikixu. Derimod tror jeg ikke, at ordene vipA UNISIz 
I UIKIKU skal opfattes som vers”. 

Hvis Gårdstånga-indskriften I indeholder vers, slutter den sig 


! Jfr. Johs. Steenstrup, Normannerne III s. 217 ff. og Danmarks Riges Hi- 
storie I s. 365, 318 ff. 

nær til de ligeledes versificerede indskrifter paa Hållestad-stenene, 
med hvilke den er omtrent samtidig. Gårdstånga-stenen synes 
nemlig at tilhøre netop den gjennembrudstid i 980—990, da en ny 
stil i de danske runeindskrifter udvikler sig. At finde vers paa 
denne runesten kan da ikke forundre os (jfr. Olrik, Dania IV s. 110f.). 

Den hele gruppe er derimod karakteriseret ved sit nære for- 
"hold til vikingelivet. Sandsynlig har Knue og Asbjørn, efter hvem 
Gårdstånga-stenen I er reist af deres ,fæller" Toste og Gunnar, 
fundet døden paa et vikingetog. Nær til denne sten slutter sig da 
i indhold de tre runestene (nr. 31, 33 og 35), som ogsaa fortæller, 
hvor den mand, efter hvem stenen er sat, har fundet sin død. 
Strå-stenen I (nr. 31) er reist af Fader efter hans broder Assur, 
»Som døde nordpaa i viking". Uppåkra-stenen (nr. 33) er lige- 
ledes reist af en broder, og om den afdøde siges det, at ,han døde 
vestpaa", 2: paa et Englandstog. Ogsaa Fuglie-stenen II (nr. 35) 
har en broder reist efter sin broder; ,han døde paa Gotland, Gud 
hjælpe hans sjæl". Fra noget senere tid (anden fjerdedel af 1ite 
aarh.) er ifølge prof. W. Valleberga-stenen (nr. 42). Her siges det, 
at ,Sven og Torgøt gjorde dette mindesmerke efter Manne og Svenne; 
Gud hjælpe deres sjæle vel; men de ligger (begravne) i London.” 

Af de runestene, som henføres til tiden 985—1025, beretter 
saaledes tre stene ligefrem om vikingetog (nr. 19, 31 og 33). Til 
samme monument som nr. 31 hører Strå-stenen II, som ligeledes 
er reist af Fader. Det heder her: ,Fader lod hugge denne sten 
efter Bjørn, som eiede skib sammen med Knue.” Altsaa ogsaa 
her maa være tale om vikingetog (snarere end om udelukkende 
kjøbmandsfærd). 

Paa den ovenfor omtalte sten fra Gårdstånga bruger de to 
mænd, som har reist mindesten efter ,heltene” Knue og Asbjørn, 
der var ,vide berømte i viking", om dem udtrykket ,fælle" (félagi). 
Vi maa da tænke os, at dette ord fortrinsvis har været brugt om 
fæller paa vikingetog, en opfatning, som har støtte i ordets an- 
vendelse i den norrøne litteratur. Ordet ,fælle” forekommer hyp- 
pig paa de skaanske runestene fra Hållestad-stenenes tid af. Af 
de omkring 20 indskrifter, som ifølge prof. W. skriver sig fra 985— 
1025, indeholder ikke mindre end 6 dette ord: nr. 25, 29, 34, reiste 
af en fælle efter en fælle; nr. 19, reist af to fæller efter to fæller; 
nr. 24, reist af to fæller efter en fælle; nr. 27, reist af tre fæller 
efter en fælle. Paa ældre runestene optræder dette ord i Skaane 

kun paa Sjorup-stenen (nr. 16), og paa yngre stene findes det 
kun i Ålstorp-indskriften (nr. 40). Paa to af disse stene er den 
afdøde fælle kaldt ,en god svend" (dræng gådan, nr. 27, 34; jfr. 
drængar nr. 19). 

Som allerede nævnt, bærer to af de stene, der er sat af en 
broder efter en broder, indskrifter, i hvilke det fortælles om den 
afdøde, at han omkom paa vikingetog (,i viking" nr. 31, ,vest- 
paa" nr. 33). Det tør da antages, at brødrene her tillige har været 
»fæller". Det ligger nær at formode, at ogsaa ofte ellers, hvor 
ved tiden omkring aar 1000 en broder siges at have reist sten 
efter sin broder, disse brødre da har været fæller paa vikingetog. 
Saaledes ved nr. 17, som siger om den afdøde, at ,han var en 
djærv sømand", og maaske ved nr. 35 (,han døde paa Gotland"). 
Af de skaanske runestene, som henføres til den gjenopvaagnede 
vikingetid under kong Sven og kong Knud, er en tredjepart (7) 
reist af en broder (brødre) efter en broder (brødre). Dette synes 
ikke at skyldes et tilfælde. Det her nævnte forhold finder sin 
bedste forklaring, om vi ogsaa i de forholdsvis talrige skaanske 
runestene, som er satte efter brødre, ser et indirekte vidnesbyrd 
om det rigt pulserende vikingeliv i tiden nærmest før og efter 
aar 1000. 

Det samme rosende tillæg ,en god svend", som vi har fundet 
paa to stene, der er reist over ,fæller", træffer vi ogsaa paa stene, 
satte efter ,brødre" (nr. 21, 23). Der er kun den lille forskjel — 
og den er vel neppe tilfældig —, at der paa skaanske stene om 
brødrene bruges det sterkere udtryk ,en saare god svend" (harda 
gådr drængr). 

Under omtalen af de skaanske runestene, som er satte efter 
brødre, har jeg ikke taget hensyn til Lundagård-stenen (nr. 37). 
Denne sten indtager en særstilling, idet den fremhæver, at de to 
brødre, over hvem den er reist, var ,gode landmænd". Men 
Lundagård-stenen er ifølge prof. W. den yngste af de skaanske 
runestene, som han henfører til iste fjerdedel af 11te aarh. Prof. 
W. søger (II s. 269 f.) at gjøre det sandsynligt, at de paa Lunda- 
gård-stenen nævnte personer er i slægt med mænd, som nævnes 
paa forskjellige jyske runestene (Århus IV, Gylling, Hørning, Gren- 
sten), og af hvilke nogle bærer de samme navne. De nævnte jyske 
stene hentyder ikke paa nogen maade til vikingelivet, og de ,gode 
landmænd" Olav og Ottar, til minde om hvem Lundagård-stenen 


SKAANSKE RUNESTENE 95 


er sat, synes ikke at have tilhørt nogen vikingeslægt. Dette frem- 
gaar ogsaa deraf, at den mand, som har reist denne sten efter 
sine brødre, nævner sig baade ved sin faders og sin farfaders navn. 
Dette er en afvigelse fra de øvrige skaanske runestene, som er reiste 
efter brødre, paa hvilken vi tør lægge stor vægt. 

Paa ingen andre skaanske runestene, som henføres til 985— 
1025, er fadersnavn tilføjet. Knappere og mere krønikeagtig, end 
stilen er paa disse stene, kan den vanskelig tænkes: ,N. N. reiste 
denne sten efter sin fælle (broder) N. N.”, undertiden med tilføjelsen 
»en (saare) god svend". Ofte fortæller indskriften kun, at ,N. N. 
reiste denne sten efter N. N.” Disse skaanske runestene er minder 
om en tid, da personlig daad sattes højere end glimrende slægts- 
traditioner. De danner en iøinefaldende modsætning til de poetiske 
indskrifter fra den forudgaaende generation, f. eks. til Sønder-Vis- 
sing-indskriften I (c. 970, Wimmer I s. 73 ff.), som ,Tove, Mistivis 
datter, Harald Gormssøn den godes kone”, lod indhugge ,efter sin 
moder". I denne indskrift er de poetiske hensyn og ættefølelsen 
saa sterkt fremtrædende, at der ikke engang er blevet rum til den 
afdødes navn paa stenen. En udeladelse af den afdødes navn vilde 
være aldeles utænkelig i de krønikeagtige indskrifter fra omkring 
aar 1000. 

Vi er dermed naaet til det, der maa betegnes som det mest 
karakteristiske ved de skaanske runeindskrifter, som vi her særlig 
beskjæftiger os med (nr. 17—37). Naar undtages Lundagård-stenen 
(nr. 37), indeholder disse ikke en eneste sikker hentydning 
til andre generationer end den, som i øieblikket lever 
og handler. Vi vil senere faa anledning til at betragte de over 
50 aar yngre bornholmske runestene ud fra lignende synspunkter, 
og vi vil da se, at et stort antal af disse stene er reiste af sønner 
efter forældre eller af fædre efter sønner. I modsætning hertil er 
af de skaanske runestene fra omkring 1000 kun én reist af en søn 
efter hans fader (nr. 22), og én er reist af en hustru efter hendes 
mand (dåndi) og dennes søn (nr. 30). Aldrig forekommer paa 
stenene nr. 17—37 ordet begn, som ellers anvendes saa almindelig 
paa danske runestene af en søn om hans fader eller af en hustru 
om hendes mand!?. 

1 Her kan mindes om, at i Egils saga kap. 22 (F. Jonsson's Kbh.-udg. s. 66) 


sætter brødrene Olve hnufa og Øivind lambe bautastene efter sin tidligere fælle 
paa vikingetog Torolv, uagtet dennes hustru levede og var tilstede ved begravelsen. 

Af de 21 skaanske runeindskrifter nr. 17—37 er der nu gjort 
rede for indholdet af 16. Af de gjenstaaende 5 stene er én (nr. 28) 
reist efter en ,maag", ,en saare god svend"; den stemmer saa- 
ledes i udtryk overens med flere af de indskrifter, som er indrid- 
sede efter fæller eller brødre. De øvrige 4 indeholder formelen 
»N.N. (og N.N.) reiste (lod hugge) denne sten efter N. N.€ Nr. 32 
(Str II) er sat efter Bjørn, ,der eiede skib med Knue", som tid- 
ligere omtalt. Nr. 26 (Tulstorp) er reist efter Ulv af kLiBir og Aasa, 
mulig den afdødes forældre. Maaske tør vi se en hentydning til, 
at Ulv har ligget ude i viking, deri, at der paa stenen er afbildet 
et drageskib med 14 skjolde langs med rælingen. Ogsaa paa 3 andre 
danske runestene findes fremstillingen af et skib, nemlig paa stenene 
fra Spentrup (Wimmer II s. 131) og Hjærmind (II s. 143) i Jylland 
og paa Sønder-Kirkeby-stenen paa Falster (II s. 439). Af Spentrup- 
stenen er kun bevaret et ganske lidet brudstykke, hvoraf vi ikke 
faar nogen underretning om, efter hvem stenen er reist. Hjærmind- 
stenen er derimod. sat af Tolv over hans broder Rade, ,en saare 
god svend”, og fremviser saaledes den samme formel, som vi kjen- 
der fra skaanske ,vikingestene”. Sønder-Kirkeby-indskriften inde- 
holder den for tiden omkring aar 1000 ejendommelige oplysning 
om stedet, hvor den afdøde er omkommet. Saaledes kan Hjær- 
mind-stenen og Sønder-Kirkeby-stenen — navnlig den sidste — 
støtte den formodning, at ogsaa den skaanske sten, hvorpaa et 
vikingeskib er indridset, er reist til minde om en viking. —- Nr. 20 
(,Atte reiste denne sten efter Torsten") og nr. 36 (,Assur satte 
disse stene efter Tubbe", hvorpaa synes at følge Tors hammertegn) 
indeholder blot mandsnavne, og kan for saa vidt ogsaa tilhøre 
vikinger. 

Endelig bør det ved de skaanske ,vikingestene" nævnes, at 
der paa dem oftere optræder en eiendommelig art af personnavne 
(Dverg, Nøk o. 1.), som uden tvil oprindelig er tilnavne eller øge- 
navne. Lignende navne er vistnok velkjendte ogsaa fra andre egne 
og fra andre tider; men det er vel ikke tilfældigt, at de i Skaane 
er særlig hyppige paa stene fra tiden omkring aar 1000. I kame- 
ratkredsen, blandt ,fællerne” ombord i vikingeskibet, maa saadanne 
øgenavne. tænkes at have havt allerlettest for at opstaa og sætte 
sig fast?, 

1 Saadanne tilnavne findes i Skaane paa nr. 27 (URISTR, NUKR, KRUSA), nr. 29 
(a1Rra akk.), nr. 34 (ruank akk.); disse tre stene er reiste efter fæller. Videre maa 

De 21 skaanske runeindskrifter nr. 17—37, der her har været 
gjenstand for en særskilt behandling, finder saaledes, som det synes, 
sin bedste belysning, naar de sees under ét paa den historiske bag- 
grund, som den gjenopvaagnede vikingetid under Sven tjugeskjæg 
og Knud den store danner. Disse indskrifter har derved givet os 
et middel til ud fra et nyt synspunkt at prøve prof. W.'s tidsbe- 
stemmelser, og som vi ser, har de ført os til det resultat, at prof. 
W. utvilsomt i det store og hele taget har ret i sin fastsættelse. af 
disse indskrifters alder. | 

De skaanske runeindskrifter fra c. 985—1025 har kunnet yde 
et godt kontrolmiddel i denne henseende, fordi der her fra et en- 
kelt landskab er bevaret forholdsvis flere omtrent samtidige ind- 
skrifter end fra nogen anden dansk egn (Bornholm undtaget). At 
den helhedsbetragtning af de nævnte skaanske runeindskrifter, som 
i det foregaaende er begrundet, i det væsentlige maa synes at være 
rigtig, vil ogsaa fremgaa af en sammenstilling af disse indskrifter 
med de øvrige (i særdeleshed de ældre) skaanske runeindskrifter, 
samt med runeindskrifterne paa Bornholm. Ogsaa til runestenene 
i Jylland og paa de danske øer vil der i det følgende blive taget 
hensyn. 

Naar man ser bort fra Orja-stenen (nr. 1), er ifølge prof. W. 
ingen af de runestene, som han i sin kronologiske rækkefølge ord- 
ner foran Hållestad-stenene, ældre end c. 970, og der maa ikke 
sættes noget skarpt skille mellem Hållestad-stenene nr. 13—15 og 
den lille gruppe af skaanske stene, som synes at være ældre end 
disse (nr. 2—12). Tværtimod holder prof. W. det for rimeligt, at 
de stene, som efter hans ordning gaar nærmest forud for Hålle- 
stad-stenene, er væsentlig samtidige med disse (altsaa fra c. 980 —985). 

Som allerede nævnt, sigter ”Hållestad-stenene og den dermed 
sammenhørende Sjårup-sten til slaget paa Fyrisvoldene. Men denne 
kamp ved Upsala er kun et enkelt led i jomsvikingehøvdingen Styr- 
bjørns herjetog. Derved slutter disse runestene sig nær til den føl- 
"gende gruppe, de egentlige ,vikingestene", som nr. 17 ff. med et 
kort udtryk kan kaldes. Dog er paa Hållestad- og Sjårup-stenene, 
som bærer versificerede indskrifter, den nye krønikeagtige stil endnu 
ikke trængt igjennem; men paa den anden side kan mindes om, at 
merkes KLIBIR paa nr. 26, som er prydet med et skib, KALIN (nom.) og Arsi (akk.) 


paa en nu tabt skaansk runesten, der er sat efter en broder (Wimmer III s. 101). 
Fra lidt ældre tid er arru (akk.) paa Hållestad-stenen Il. 

vi påa Sjorup-stenen for første gang møder ordet ,fælle” i Skaane, 
og at en af Hållestad-stenene har det oprindelige tilnavn (øgenavn) 
ARU (akk.). Det passer ogsaa godt, at nr. 12, som hos prof. W. 
gaar umiddelbart foran Hållestad-stenene, bærer den fra ,vikinge- 
stenene" velkjendte formel ,N.N. satte denne sten efter sin broder, 
en saare god svend". Nr. 11 viser ligeledes i udtryk overensstem- 
melse med de følgende stene fra kong Svens tid (,N. N. satte denne 
sten efter N. N.”). Ogsaa de tre Hunnestad-stene og Skårby-stenen 
(nr. 7—10), som er reiste af brødre efter brødre, slutter sig maaske 
nærmest til de senere ,vikingestene". 

Hunnestad-monumentet er et af de anseligste og merkeligste 
runemindesmerker i Norden. Det bestod paa Worms tid af 8 stene 
af hvilke de 5 endnu stod opreiste, medens de 3 var faldne om. 
To af stenene var forsynede med runeindskrift (den ene tillige med 
billedet af en mand, den anden med et kors), tre havde kun billed- 
lige fremstillinger, og tre manglede helt indskrift og ornamenter. 
Nu er af dette prægtige mindesmerke kun tre stene bevarede, og 
disse er ikke fremdragne paa sin oprindelige plads. Et stort held 
er det dog, at det er de tre vigtigste af stenene, som har kunnet 
være gjenstand for en granskning overensstemmende med vor tids 
krav. Prof. W. vier det merkelige Hunnestad-monument en ud- 
førlig omtale, og det har, som vi tør tro, fuldstændig lykkets ham 
at tolke de to stenes indskrifter. Den større indskriftsten fortæller, 
at ,Asbjørn og Tome satte denne sten efter Roe og Leikfrød, 
sønner af Gunne haand". Indskriften paa den mindre Hunnestad- 
sten lyder: ,Asbjørn satte denne sten efter Tome, søn af Gunne 
haand". Der kan ikke være tvil om, at de to indskrifters Asbjørn 
og Tome er samme personer. Det anselige Hunnestad-monument 
maa have tilhørt en mægtig slægt, og Gunne med tilnavnet ,haand"” 
har været en anseet og berømt mand. Interessant er prof. W.'s 
formodning, at den mand, som er fremstillet paa den større rune- 
sten, med hjælm paa hovedet og med den paa skulderen hvilende 
økse i haanden, er ment som Gunne haand; denne skulde efter 
prof. W. have faaet sit tilnavn som den tapre og kraftige kriger". 


1 Tilnavnet hond er nærmest at sammenligne med tilnavnet fåtr ,fod", 
som har været tillagt 4 forskjellige personer; se K. Rygh, Norske og islandske 
tilnavne (Trondhjem 1871) s. 16. Ifølge Flatøbogen II 445 har lendermanden 
Jon fåtr i Sogn faaet sit tilnavn, fordi han var halt af et saar i foden. En 
lignende forklaring var tænkelig ved tilnavnet hond paa Hunnestad-stenen — Det 


ha" 


y" 

Ikke mindre interessant er prof. W.'s redegjørelse for den tredje, 
indskriftløse Hunnestad-sten, paa hvilken han (med tilslutning af 
Sophus Bugge) findes en fremstilling af en gyge, ridende paa en 
ulv med orme istedenfor tømme og svøbe (jfr. Snorra Edda's skil- 
dring af gygen Hyrrokkens ridt). — Skårby-indskriften (nr. 10) 
minder i saa meget om Hunnestad-indskrifterne, der er fra samme 
sogn, at alle disse indskrifter mulig skriver sig fra samme rune- 
rister. Ogsaa paa Skårby-stenen nævnes Tome (kanske en fætter 
af Gunne haand's søn af samme navn, Wimmer s. 45), og paa 
denne sten er ligeledes en dyrefigur indridset. 

Baade Hunnestad-stenene og Skårby-stenen er reiste af brødre 
efter brødre. Paa Hunnestad-stenene nævnes 4 brødre, og paa 
Skårby-stenen 3 brødre, som mulig er hines fættere. Disse stene 
bør derfor kanske snarest stilles i klasse med de lidt senere, ud- 
prægede ,vikingestene", hvoraf en tredjedel var reist efter brødre. 
Men Hunnestad-stenene afviger fra disse deri, at faderens navn er 
tilføiet. Dette hår dog vistnok sin specielle grund deri, at Gunne 
haand var kjendt som en særlig fremragende mand. 

Medens Hunnestad-stenene og Skårby-stenen saaledes kanske 
snarest slutter sig til de følgende runestene, synes de ældre 
skaanske runemindesmerker (nr. 2—6) at burde udskilles 
som en egen liden gruppe, der efter prof. W. tilhører tiden 
970—980 (985). Ingen af disse bærer — direkte eller in- 
direkte — vidnesbyrd om nogen vikingetid. 

To af dem (nr. 2 og 3) er reiste af sønner efter deres fader, 
»en saare god mand (pegn)". Paa Krageholm-stenen I (nr. 4) siges 
det, at hustru og søn i forening har reist mindesten efter manden 
og faderen, og om den afdøde heder det, at ,han var den bedste 
blandt landmænd og den gavmildeste med mad"?. Nr. 6 (Villie- 


kunde være fristende at søge sammenhæng mellem stedsnavnet Hunnestad og 
det tilnavn hond, gen. HANTAR, hvormed Gunne paa Hunnestad har været kaldt. 
I virkeligheden er den ældste kjendte skriftform af dette gaardnavn Hannestedtt 
(Danske Magazin, åde række, I s. 314, aar 1547). Med bestemthed tør jeg dog 
ikke udtale mig om dette stedsnavn, da jeg intet kjendskab har til egnens 
dialekt og ikke kjender den nuværende udtaleform af Hunnestad. Falkman 
(Ortnamnen i Skåne s. 144) synes at formode, at Hunnestad som iste led inde- 
holder mandsnavnet Hundi. Maaske tør man heller ikke gjøre danske navne 
paa -stad saa unge. ! Krageholm-stenen II (nr. 5), som er en billedsten uden 
indskrift, har sandsynlig ikke hørt sammen med nr. 4; paa nr. 4 heder det nem- 
lig ,satte denne sten" (ikke ,disse stene"). 

stenen) er ligeledes sat af en hustru efter hendes husbonde (dåndi); 
»han var den første blandt fribaarne mænd (pegna)." 

Ogsaa den yngste gruppe af skaanske runestene (nr. 38—44), 
som prof. W. henfører til anden fjerdedel af 11te aarh., bærer et 
præg forskjelligt fra ,vikingestenene”". Vi møder her de 
nye formler ,hug runer", ,eier haugen”f — paa nr. 39, som er 
reist efter en kvinde —, ,gjorde denne bro efter ...f (nr. 38), 
»gjorde dette mindesmerke" (nr. 42). Gjennemgaaende er disse 
yngste indskrifter temmelig vidtløftige, idet det kan tilføjes, hvis 
søn eller hvis fader den afdøde var (nr. 38, 44); paa en sten for- 
tælles det, at den er sat efter en mand, som var ,svend hos 
Gunnulv i Sverige" (nr. 43). En sten er reist af en søn efter hans 
fader (nr. 41). Mest minder Ålstorp-stenen (nr. 40) om ,vikinge- 
stenene"; den er sat af Hals og Frøbjørn efter deres fælle Hove. 
Men det er ikke umuligt, at Ålstorp-stenen kan være saa gammel 
som fra omkr. 1020 (se Wimmer s. 158). Saaledes synes disse 
stene fra anden fjerdedel af 1lte aarh. at tyde paa, at der efter 
den stormende vikingetid omkring aar 1000 nu igjen var indtraadt 
roligere forhold. 

Runestenene paa Bornholm er fra en betydelig senere tid 
end hovedmassen af de skaanske runestene. Dette viser baade 
runeformer (f. eks. den almindelige brug af åss-runen som tegn 
for 0) og sprogformer (f. eks. résti skrevet med t, aldrig med 5), 
samt de kristelige ønsker, som forekommer paa næsten alle disse 
stene. De bør derfor med prof. W. henføres til sidste halvdel af 
det Ilte og begyndelsen af det 12te aarh. En vigtig hjælp ved 
bestemmelsen af deres alder yder den historiske Ny-Larsker-sten I, 
som er sat efter Bose, Kaabe-Svens søn og jomsvikingen Sigurd 
kaabe's sønnesøn (rimeligvis fra c. 1050). 

Fra Bornholm kjendes et langt større antal reiste runestene 
(henimod 40) end fra nogen anden dansk egn af lignende udstræk- 
ning. I modsætning til de skaanske ,vikingestene" gjenspeiler rune- 
stenene paa Bornholm det fredelige liv hjemme i familiekredsen. 
Her finder vi ofte mindestene, som sønner har reist efter sin fader, 
nemlig 12 af de 20—25 fuldstændige eller nogenlunde fuldstændig 
bevarede runestene, som kan komme i betragtning. En af disse 
12 er reist efter fader og moder (nr. 19), én efter fader, moder, en 
broder og en søster (nr. 2). og 3 efter fader og broder. Videre én 
(nr. 21) over moder og en broder, 3 er reiste af fader efter søn 

(sønner), då efter brødre alene. I runeindskrifterne paa Bornholm 
forekommer oftere den længere formel ,lod reise (hugge)”, som i 
Skaane kun fandtes paa Strå-stenene. Paa de bornholmske rune- 
stene finder vi ikke personnavne, som maa antages oprindelig at 
have været tilnavne eller (nedsættende) øgenavne. Saadanne har 
visselig ogsaa her været almindelige; men det er naturligt, at vi 
ikke træffer dem paa stenene fra denne ø, som for den største del 
er reiste af afdødes sønner, hustru eller fader. Kun i Kåpu-Sveinn 
har vi en hentydning til jomsvikingen Sigurd kaabe — altsaa for 
et ældre slægtled end stenens eget. 

Runeindskrifterne fra Bornholm pleier — i modsætning til de 
skaanske — til slutning at indeholde et kristeligt ønske. I regelen 
er det Kristus og ,Guds moder" eller Kristus og Sankt Mikael — 
som den, der førte de salige sjæle til paradiset —, der paakaldes. 
I de kristelige ønsker viser stenene paa Bornholm tildels overens- 
stemmelse med svenske runestene (Wimmer III s. 278). 

Runestenene i Skaane og paa Bornholm kan ved første øie- 
kast synes baade ensformige og temmelig betydningsløse. Men 
gransker man dem mnøijiere, vil man finde, at de giver et ganske 
interessant indblik i danske forhold ved slutningen af 10de og i 
11te aarh. og paa en kjærkommen maade udfylder, hvad vi fra 
andre hold ved. Den ældste lille gruppe af skaanske runestene 
(nr. 2—6) viser hen til en afgjort fredelig tid (c. 970—980). Saa 
kommer Hållestad-stenene og de dermed væsentlig samtidige rune- 
stene fra brydningstiden 980—990; den ældre poetiske udtryks- 
maade holder sig endnu, skjønt den nye vikingetid med dens kamp 
og uro er begyndt. Fra tiden omkring aar 1000 har vi de egent- 
lige ,vikingestene" med deres eiendommelige knappe, krønikeagtige 
stil. Og endelig kommer fra c. 1025 af de yngste skaanske rune- 
stene og stenene paa Bornholm, som tilhører en afgjort kristelig 
tid, da man kan vie sig til fredens sysler og føre et roligere liv i 
hjemmets kreds. 

Disse stene giver os en interessant modsætning, som vi ikke 
har saa skarp fra andre kilder. Blandt de jyske runestene, hvoraf 
en stor mængde tilhører tiden omkring aar 1000, kan vi ikke ud- 
skille nogen bestemt gruppe, som i særlig udpræget grad viser hen 
til det rigt bevægede vikingeliv, som vaktes tillive ved aar 980—990. 
Af jyske stene, som prof. W. henfører til tiden 980—1000, er to 
reiste efter fæller (nr. 23 Dalbyover; nr. 34 Aarhus II), og én er reist 

efter en broder, ,en saare god svend" (nr. 24 Hjærmind, med frem- 
stilling af et skib). Og endnu færre er de stene fra iste fjerdedel af 
11te aarh., som mulig indeholder en hentydning til de samtidige 
vikingetog; kun én sten fra denne tid er sat efter en fælle, nemlig 
den i høsten 1905 fundne sten i Aarhus!. Derimod findes der i Jyl- 
land fra tiden omkring aar 1000 ikke faa runestene, som ligefrem 
henviser til det fredelige liv hjemme. Jfr. i særdeleshed nr. 22, 
47, 49; endvidere de mange indskrifter, som indeholder ordet pegn; 
de ikke faa stene som er sat af sønner efter fædre, o. a. l. 

Skjønt' runestenene fra de danske øer (undtagen Bornholm) 
ikke er mange i tal, kan de dog maaske hjælpe os til at danne 
et billede af de indre forhold her paa skillet mellem 10de og 
lite aarh. Det er værdt at lægge merke til, at de 4 stene, 
som her kan komme i betragtning (Øerne nr. 15—18), indeholder 
én (nr. 16 Sønder Kirkeby, Falster), som er sat efter en broder, 
angivelse af dødssted, samt fremstillingen af et vikingeskib og den 
hedenske formel ,Tor vi runerne”, skrevet med samstavsruner; én 
er reist af Askel efter broderen Tove, ,en meget god svend" (nr. 17, 
Sjælland), og én er ved selve indskriften betegnet som ,vikinge- 
sten". Det er Tirsted-stenen (nr. 18, Laaland), som Asraad og 
Hildulv har reist efter sin frænde Frode; ,men han døde i Sverige 
og omkom i Freger's flok, da alle vikinger (omkom)". Ogsaa en sam- 
tidig sten fra Upland og en fra Gestrikland omtaler vikingehøvdingen 
Freger (Frøger), som maa have levet i begyndelsen af 1ite aarh. 

En sammenligning mellem de samtidige skaanske og jyske 
runestene synes saaledes at vise, at Skaane langt kraftigere end 
Jylland har taget del i de vikingetog, som udgik fra Danmark i 
slutningen af 10de og begyndelsen af 1lte aarh.; de danske øer 
synes her at slutte sig til Skaane. Vort kjendskab til disse vikinge- 
tog skylder vi hovedsagelig udenlandske kilder, og disse giver os, 
som venteligt er, ikke oplysning om, i hvilke egne af landet de 
danske vikinger fortrinsvis hørte hjemme. Her kan de hjemlige 
runestene supplere de fremmede forfatteres beretninger, idet de 
fortæller os, at det navnlig er fra Skaane (og øerne), at 
vikingetogene omkring aar 1000 er udgaaet. Dette er et 
meget rimeligt resultat, da Skaane og de danske øer jo ligger midt 
i den gamle færdselsvei mellem Østersø-landene og Vest-Europa. 


1 En læsning og tolkning af indskriften paa denne sten er meddelt af 
prof. Wimmer i et foredrag, holdt i Oldskriftselskabet den 12te dec. 1905. 

Den samme tilslutning, som man i det hele taget maa yde prof. 
Wimmers samvittighedsfulde og vel overveiede bestemmelser af indskrifter- 
nes alder, vil i ikke mindre grad -blive hans øvrige behandling af ind- 
skrifterne til del. I ,De danske runemindesmærker" vil man finde saa- 
godtsom alt, hvad der med sikkerhed kan siges om indskrifternes tolkning. 
Det eneste, jeg savner i 3dje bind, er en forklaring af navnet aurr paa 
Fuglie-stenen II (jfr. herom i det følgende). Derimod siger det sig selv, 
at hvor vi blot befinder os paa formodningernes omraade, kan der være 
rum for forskjellige opfatninger. I det følgende vil jeg meddele nogle 
bemerkninger til de i 3dje bind behandlede danske runeindskrifter, og jeg 
kommer da til paa enkelte punkter at fremholde andre muligheder end de, 
som for prof. W. har stillet sig i første række. 

Rækken af de skaanske runestene aabnes af Ørja-stenen (nr. 1), som 
i tid nærmest slutter sig til de ældste kjendte stene fra de danske øer 
(begyndelsen af Yde aarh.). Desværre er stenens top afhugget, og den ene 
af de to linjer, hvoraf indskriften bestaar, er næsten fuldstændig ødelagt. 
Mulig har der i denne linje staaet FrAapi ,skrev", foran hvilket da har gaaet 
runeristerens navn, altsaa samme formel som den, vi har paa Helnæs- og 
Flemløse-stenene. Hvad der er bevaret af den anden linje har prof. W. 
læst: sraræ: ar(T) FiIRIasu(s)u(N)[u], d. e. ,(stenen) staar efter...” Spo- 
rene af runerne efter asu skal man vistnok udfylde til ordet for ,søn". 
Ved FiRiasu overveier prof. W. forskjellige muligheder. Han finder det 
mindre sandsynligt, at FriRiasu er et med oldn. åss ,gud" som det led 
sammensat mandsnavn; i germansk kan overhoved ikke dette ord paa- 
vises som Zdet led i sammensatte personnavne. Prof. W. synes snarest 
at hælde til den opfatning, at asu er moderens navn i genetiv og at alt- 
saa FIRI bliver et mandsnavn 1 akkusativ. Dog udtaler han sig ikke nær- 
mere om delte mandsnavn. 

Maaske øjner man en mulighed for forklaringen af et mandsnavn 
FIRI, om man opfatter det første 1 som en uoprindelig, indskudt vokal, 
ligesom f. eks. « i rururin Skærn I, d. e. dråttin-; jfr. Wimmer, Runen- 
schrift s. 330. Navnet rrRi, d. e. Frø (akk.), i nom. "Frie, kunde da 
nøiagtig svare til det gotiske adjektiv freis ,frif (i nordisk bevaret i 
frjåls, af ”fri-halsa-). Som bekjendt, er i nordisk talrige personnavne 
oprindelige adjektiver (Vakr, Ufeigr, Tryggr, 0. s. v.). Men det kunde 
ogsaa tænkes, at i denne gamle indskrift ; skulde læses dobbelt eller at 
et a-tegn var udeladt foran q. Isaafald vilde vi faa frem et mandsnavn 
+ Friir eller ”Frii; jfr. det oldtyske navn Freio i en tungrisk indskrift. 
Hvis der i Hymiskvida 9 tør læses fræi m. , elskede" (Cod. Reg. frt, men 
fadir i det andet haandskrift), vilde dette kunne være samme ord som 
et mandsnavn "Fri. 

Glemminge-stenen (nr. 22). er reist over Toste med tilnavnet ,den 
skarpe". Det fortjener at nævnes, at straks i nordvest for Glemminge 
(Ingelstad herred) ligger herregaarden Tosterup (ældre Tostorp, Tostarp, 
se Styffe, Skandinavien under unionstiden? s. 66 og anm.5). Maaske har 
Tosterup navn efter Glemminge-stenens Toste eller en slægtning af samme 
navn. Ogsaa Ljunggren (Skånska Herregårdar IV under ,Tosterup") for- 

moder sammenhæng mellem ,Toste den skarpe" og stedsnavnet Tosterup. 
Prof. W., som ikke nævner Ljunggrens formodning, synes derimod at finde 
den nævnte mulighed saa usikker, at han ikke vil opholde sig ved den. 

Orsjå-stenen (nr. 23) i Vemenhåg herred nævner en T'omi, som reiste 
mindesten efter sin broder Hunvid. Paa Skifarp-stenen (nr. 29) siges 
en Tomi at reise sten efter sin fælle aræa (akk.). Da de to stene er fra 
samme herred (mellem Orsjå og Skifarp ligger kun ét sogn) og da de i 
tid ikke kan være meget adskilte fra hinanden, kunde man formode, at 
det var den samme mand, som havde reist (ladet reise) begge stene. 
Dog er Tomi et almindeligt navn i Skaane. I maaden, hvorpaa indskriften 
er anbragt, ligner de to stene hinanden meget, idet indskriften paa begge 
disse stene begynder nede til højre og følger stenens-. rand. 

Om navnet KLIBir paa Tulstorp-stenen (nr. 26) udtaler prof. W. s. 92: 
»KLIBIR kender jeg ellers ikke. Det har mulig lydt Kleppir (beslægtet 
med oldsprogets kleppr?)." Skulde det ikke snarere være at opfatte som 
Glippir og hænge sammen med nydansk g/ippe (med øjnene)? Beslægtet 
med glippe er svensk dial. (fra Småland) gjæppa ,ofta &ppna en dårr; 
vara taltrångd" og glipper m. ,den som ofta &ppnar en dårr och springer 
ut och in; taltrångd menniska" (Rietz). Med det smålandske glipper kunde 
da det skaanske navn KLIBiR formelt være identisk. Det er usikkert, om 
mandsnavnet Gliv (Lunde Domkapitels Gavebøger, udg. ved Weeke s. 298) 
ogsaa hører hid. | 

Paa Skifarp-stenen (nr. 29) forekommer, som nævnt, et mandsnavn 
AIRA, nom. Erri (forskjelligt fra awru akk. paa Hållestad-stenen II). De to 
første runer i ordet er sterkt skadede, men prof. W. anser det efter de 
levnede spor ,for overvejende sandsynligt", at her skal læses ai. Om 
dette ellers ukjendte mandsnavn bemerker prof. W., at det vist staar i 
forbindelse med oldn. eira ,skaane". Det forekommer mig naturligere 
at antage, at Eiri, som vistnok egentlig har været et tilnavn, er dannet 
af oldn. emir n. ,kobber" ligesom de oldn. tilnavne ss/fri af silfr, gulli af 
gull, ståli af stål (se om disse det anførte skrift af K. Rygh). 

I anledning af mandsnavnet Tuark (akk.), d. e. Dverg, paa Fosie-stenen 
(nr. 34) kan det nævnes, at dvergr kjendes som tilnavn ikke blot fra 
Norge (Fornm. s. IX 362), men ogsaa fra Halland. I Lunde Domkap. 
Gaveb. s. 222 nævnes nemlig en Sven nanus. Jfr. ogsaa Thorlof, mater 
nani, d. e. ,dvergemoder", smst. s. 275. 

Fuglie-stenen Il (nr. 35) er reist af aurr efter hans broder Øgøt 
(au[kur] akk.), om hvem det siges, at ,han døde paa Gotland". Af den 
afdødes navn er kun bevaret de to første runer au, samt en ret stav, 
som har tilhørt tredje rune i ordet; paa grund af rummet maa det 
antages, at der derpaa har fulgt to runer. ,Skønt navnet altsaa kun kan 
udfyldes ved formodning, ytrer prof. W., ,har min, mange gange og i 
forskellig belysning gentagne undersøgelse af denne del af indskriften ledet. 
mig til det resultat, at her neppe kan have staaet andet end auxur, ikke 
AUMUT eller aumun." Navnet aurr har prof. W. ikke sproglig forklaret. 
Han formoder, at det snarest har været udtalt ,Autr(?)", ,der må være 
beslægtet med Skårby-stenens auriæ", og under behandlingen af Skårby- 

indskriften (s. 44) afviser han den opfatning, at auriæ skulde staa i for- 
bindelse med navnet Auti i Valdemars jordebog s. 85 eller at der isteden- 
for aurir skulde læses aurir. Det er neppe tilfældigt, at paa Fuglie-stenen 
de to brødres navne begge begynder med au-. Her har vi da et eksem- 
pel paa det forhold, som vi ellers saa ofte møder, at brødre har navne, 
som indeholder det samme sammensætningsled; jfr. f. eks. fra Bornholm 
brødrene Purrastr og Puris paa Grødby-stenen (s. 227), PurkiL og ALFKIL 
paa Bodilsker-stenen II (s. 239), Aupi og aupkiæ paa Øster-Marie-stenen I 
(s. 251). Efter Fuglie-stenens retskrivning maa, da der er skrevet aurr 
(ikke aurTr), r i udtalen have fulgt umiddelbart efter en tandlyd (d eller +); 
en vokal kan altsaa ikke være udeladt mellem T og R, men -TR maa være 
levningen af andet led i et sterkt sammendraget navn, hvis første led er 
AU-, d. e. Ø- eller Øy-. Det kan da ikke være tvilsomt, hvilket navn dette 
har været. Et almindeligt navn i Skaane var Øndr, Ønder (saaledes skrevet 
i Necr. Lund. og Lunde Gavebøger, i senere dansk ogsaa Ynder, glsvensk 
Øf(i)nder). Heri har man forlængst seet en sammendragning af Øy-vindr, 
oldn. Eyvindr; jfr. bl. a. Lundgren, Arkiv X s. 178f. I Fuglie-stenens 
AUTR er mn, som hyppig i runeskrift, ikke udtrykt foran t; jfr. buta, d. e. 
bøånda, paa Valkårra-stenen. 

Da jeg ikke nærer tvil om, at aurr paa Fuglie-stenen II er at for- 
staa som = Ø(y)ndr, maa jeg herfra skille navnet aurir paa Skårby-stenen, 
da en saadan sideform til Ø(yjndr maa synes utænkelig. 

I modsætning til prof. W. ser jeg intet til hinder for, at aurir enten 
kan være en sideform til det gammeldanske navn Auti (i latiniseret form 
Auto)! eller endog identisk med dette. I første tilfælde kan med aurir 
som sideform til Muti sammenlignes "Råir (akk. Rui), sideform til Roi, 
paa den med Skårby-stenen sammenhørende Hunnestad-sten I (jfr. ogsaa 
Wimmer III s. 254). I sidste tilfælde kan den latiniserede form Auto (for 
dansk Autir, i 12te aarh. Auti) jevnføres med Sverco, hvilket er Saxo's 
latinske gjengivelse af glsvensk Sværkir, oldn. Sørkvir. 

I Auti kan tvelyden au ikke svare til oprindelig dansk aw, da dette 
i 12te aarh. maatte være blevet sammendraget til øé. Heller ikke kan 
Auti være opstaaet af Agdå-, som O. Nielsen (Olddanske Personnavne s. 1) 
med henvisning til oldtysk Agido foreslaar; jfr. F. Dyrlund, Aarbøger f. 
nord. Oldk. 1885 s. 319 ff. Jeg har derfor tænkt mig, at Aut: er at for- 
klare som et laanord fra oldtysk Oto, Otto, Odo, saaledes som ogsaa 
Dyrlund foreslaar. 

I sidste halvdel af 10de aarh. maa det tyske keisernavn Oto, Otto, 
Odo (saaledes skrev de tyske keisere navnet, se Fårstemann) have været 
vel kjendt i Danmark. Ved opkaldelse — ligesom noget senere (Carolus) 
Magnus blev opkaldt i Norge — kan dette navn i formen Aut: (eller 
Autir?) være kommet i brug i Skaane, hvor det optræder paa Skårby- 
stenen ved aar 980. Indtil udgangen af 10de aarh. var tvelyden ax sand- 
synlig endnu bevaret i skaansk. Oldtysk Oto kunde da i Skaane være 

1 Om dette navns forekomst se registeret til Scriptores rerum Danicarum. 


Den første af navnet Auto er Skjalm hvide's broder, som levede ved aar 1100 
og havde hjemme paa Sjælland. (Saxo, Mullers udg. I s. 604.) 

blevet optaget med tvelyden ax, fordi man havde en klar bevidsthed om, 
at der i talrige ord til tysk å svarede skaansk au. Nu er det, som prof. 
W. efter runeindskrifternes vidnesbyrd antager (jfr. her foran s. 21), sand- 
synligt, at sammendragningen af tvelyd til enkeltlyd har foregaaet noget 
tidligere i de vestligere danske landskaber end i Skaane. Der har saa- 
ledes vistnok været en tid, da skaansk endnu havde bevaret au, medens 
denne tvelyd i sjællandsk var blevet sammendraget til 2. Paa denne 
tid kan navnet Auiir (f. eks. ved opkaldelse inden en bestemt slægt) være 
overført fra Skaane til Sjælland, hvor det allerede ved aar 1100 optræder 
i den anseede Hvide-slægt!. 

Navnet Autir, der efter min formodning er væsentlig samme navn 
som det tyske keisernavn Oto, vides først at være blevet brugt i den 
mægtige æt, om hvilken Hunnestad- og Skårby-stenene vidner og hvis 
hoved i sidste halvdel af 10de aarh. var Gunne haand. Anden gang 
navnet Auti(r) optræder i Danmark, er som navn paa Skjalm hvide's 
broder, altsaa i Danmarks første stormandsslægt i middelalderen. Jeg an- 
tydede ovenfor, at Auti(æ) ved opkaldelse inden en enkelt slægt kunde 
være kommet fra Skaane til Sjælland. Skulde virkelig Gunne haand og 
Hvide'rne tilhøre samme æt? Det fortjener i denne forbindelse at nævnes, 
at Auti(r), som forekommer forholdsvis sjelden i 12te aarh., ikke er det 
eneste navn, som er fælles for Gunnes og Skjalms slægter. En søn af 
Gunne hed Asbjørn, og samme navn bærer Skjalms sønnesøn Esbern snare. 

Adam af Bremen (Il, 3) fortæller, at da kong Harald blaatand og 
hans dronning lod sig døbe, blev ogsaa deres unge søn Sven døbt og fik 
i daaben navnet Otto (Svenotto) efter den tyske keiser. Efter denne be- 
retning maa det ialfald ansees for utvilsomt, at opkaldelse efter tyske 
keisere af navnet Otto virkelig har fundet sted i Danmark i anden halv- 
del af 10de aarh. Mulig har den skaaning, som antog navnet Autiz, 
hvilket forekommer i Skårby-indskriften (fra c. 980), faaet dette navn i 
daaben; det var ved disse tider almindeligt, at man, naar man lod sig 
døbe, antog et nyt (ofte fremmed) navn. Denne formodning støttes der- 
ved, at Skårby-stenen er den eneste skaanske indskrift ældre end Fuglie- 
stenen II (nr. 35), som indeholder et kristeligt ønske (,hans sjæl hjælpe 
den bedste Gud", efter prof. W.'s sandsynlige tolkning). Man maa da 
tænke sig, at Skårby-stenens Autir ligesom kong Harald har modtaget 
kristendommen sydfra og at han kanske er bleven døbt i Tyskland. Sand- 
synlig har Autir staaet sin kristne konge nær; han tilhørte jo uden tvil 
Gunne haand's anseede slægt og har kanske, som ovenfor antydet, ogsaa 


1 Netop paa Sjælland, hvor Hvide-slægten havde hjemme, og tildels i for- 
bindelse med medlemmer af denne slægt forekommer Auti flere gange fra 
c. 1170 af. Codex Esromensis s. 115 omtales en Auto i Ramløse (søn af Konrad; 
dette tyske navn fortjener kanske i denne sammenhæng opmerksomhed) som vidne 
ved Skjalm hvide's sønnesøns, biskop Absalons, overdragelse af Tumetorp i Tikøb 
sogn til Esrom kloster. Fra Næstved kloster nævnes tre mænd af navnet ÅAuti 
(SRD.). I ,brødrefortegnelsen" i Valdemars jordebog s. 85 forekommer Auti 
som navn paa en broder af biskop og kansler Nicolaus (biskop i Slesvig 1193— 
1233); jfr. O. Nielsens udg. s. XXIff. Denne Auti nævnes umiddelbart foran 
4 brødre af Hvide-slægten, af hvilke en er Pøter stigsun hwitæ. 

været 1 slægt med den mægtige Hvide-æt, der i de følgende aarhundreder 
trofast stod ved de danske kongers side og fra hvilken flere af Danmarks 
betydeligste geistlige i middelalderen er udgaaet. 

Ogsaa et andet meget almindeligt tysk personnavn synes i vikinge- 
tiden at være optaget i dansk. Paa Ferslev-stenen, Ålborg amt (II s. 165, 
ifølge prof. W. fra omkr. aar 1000), forekommer i genetiv et navn Luraris, 
nomin. ”Lutarir, som synes at være det oldtyske Hldådhar(i), Lådhari, 
Hlåt(h)ar, Lét(h)ar (ogsaa med uw i første stavelse, se Fårstemann)!?. 

I Nyker kirke er til forskjellig tid fremdraget to runestensbrudstykker 
(Bornholm nr. 32), der begge har siddet indmurede i kirkens taarnmure. 
Prof. W. har fortjenesten af at have paavist, at disse to brudstykker til- 
sammen udgjør én næsten fuldstændig runesten. Desværre mangler der lidt 
ved indskriftens begyndelse, ligesom ogsaa et større parti er borte midt 
1 indskriften, saaledes som det vil sees af prof. W.'s gjengivelse af runerne 
paa denne sten: 


OK HANS . BRUPUR . KRIST . HELGI HALBI . SIOLU . PERA BRYPRA . BEGIA. 


De manglende runer ved indskriftens begyndelse udfyldes med lethed 
til GLo[mrR .LE]r. Vanskeligere er det at afgjøre, hvad der har gaaet forud 
for RNAapi. Prof. W. har dog her fundet en udfyldning, som svarer for- 
træffelig til pladsen, de levnede runestave og indskriftens øvrige indhold: 
ALKOpA(R) [. NApIR . A]rkNAapi. Af den hele indskrift kan da prof. W. give 
følgende tiltalende tolkning: 

»Glom lod reise denne sten efter sin søn Sven — den 
unge mand vandt fuldgod fred — og hans broder. Den hel- 
lige Krist hjælpe de tvende brødres sjæl." 

Der maa være en særlig grund, hvorfor tillægget ,den unge mand 
vandt fuldgod fred" kun gjælder Sven og ikke ,hans broder". Det ver- 
bum, hvoraf prof. W. i Nyker-indskriften har formodet fortidsformen ARNAp1, 
bruges i oldnorsk (årna) og i gammelsvensk (arna, ærna, erna) almin- 
delig om den naade, man vandt hos Gud ved bøn og gode gjerninger. 
Sven kan derfor have været en ældre haabefuld søn, hvis fromme og ret- 
skafne levned hans fader Glom gjerne dvæler ved, medens ,broderen" 
var ganske ung og umyndig, da han bortreves ved døden. Men naar 
det paa en mindesten udsiges, at den afdøde ,vandt (fortjente sig) fuld- 
god fred", synes udtrykket snarere at maatte sigte til, at vedkommende 
ved sin død erhvervede sig naade hos Gud. Da Nyker-stenen er fra 
det 12te aarh., ligger det meget nær at slutte, at det er paa et kors- 
tog, Sven har fundet sin død. ,Hans broder" er derimod sandsynlig 
død en naturlig død hjemme. . 

Om Nyker-stenens alder udtaler prof. W., at den ,hører til de aller- 
yngste bornholmske runestene. Den kan sikkert ikke rykkes længere til- 


1 Brate, Månadsblad 1901 och 1902, s. 13f. — Et tredje tysk navn har 
prof. W. (II s. 479) fundet paa Taarnborg-stenen, nemlig Ix1:BRIT, d. e. Ingibret, 
dog først fra anden halvdel af lite aarh. 

bage i tiden end til år 1125, men er snarere nogle år yngre.”  Nyker- 
stenen kan i tid ikke være meget skilt fra Vester-Marie-stenen VI, med 
hvilken den bl. a. viser overensstemmelse i indskriftens slyngninger. Denne 
sidste henfører prof. W. ,til første halvdel af 12te årh. nærmest dets midte, 
eller med et rundt tal til år 1140.” Saavidt jeg kan se, er der intet til 
hinder for at antage, at Nyker-stenen tilhører tiden omkring 12te aarh.'s 
midte, hvilket ogsaa prof. W. synes at finde muligt. Ved denne tid falder 
en begivenhed, hvortil Nyker-indskriften maaske kunde sigte. 

Samtidig med at der efter Edessas fald i 1144 prædikedes korstog 
i Frankrig og Tyskland, ivredes der ogsaa for et tog mod de hedenske 
vender, idet Bernhard af Clairvaux erklærede, at ogsaa kamp mod slaverne 
skulde ansees som korstog. Et dansk korstog mod venderne kom da 
virkelig istand i 1147, og saavel jyder og slesvigere som sjællændere og 
skaaninger deltog. Særlig fremhæves paa dette tog skaaningernes kamp 
mod Rø-boerne, i hvilket skaaningerne mistede sine betydeligste mænd. 
»En Optegnelse siger os, at Rø-boerne da dræbte alle Skaanes bedste 
Mænd, og i Lunde Domkirkes Gavebøger staar optegnet ved den 4. August: 
Asmund og Gudmund, de høitansete Lægmænd, dræbtes hos Venderne 
under det hellige Kors' Mærke" (Steenstrup, Venderne s. 105, jfr. s. 98— 
106). Tre aar senere forsøgte skaaningerne et hevntog til Arkona. 

Da Bornholm i den kristne middelalder var nær knyttet til Skaane", 
finder jeg det rimeligt, at ogsaa mænd fra Bornholm deltog i vendertoget 
1147. Blandt dem tænker jeg mig at Sven Glomssøn har været, og jeg 
formoder, at han ved sin død paa korstoget ,vandt den fuldgode fred", 
hvorom vi læser paa Nyker-stenen. Men jeg vil fremhæve, at dette kun 
er en formodning, og den grunder sig desuden paa en tolkning, som 
vistnok er overveiende sandsynlig, men ikke sikker. Jeg vover derfor 
ikke ligefrem at betegne Nyker-stenen som en ,historisk" runesten. 

Tolkningen af indskriften paa Vester-Marie-stenen VI (nr. 33) frem- 
byder i én henseende vanskeligheder. Første sætning lyder: 


: ASUALDI ? RISTI ? STEIN ? pINSA : IFTR : ALFAR | BRUPUR : SIN : DRINR : KOPR. 


De to sidste ord DRINR KOopR, d.e. drængr gådr, maa ifølge prof. W. 
henføres til AsuAaLDi, ,hvorpaa der kun ganske undtagelsesvis findes eks- 
empler, medens det sædvanlige og naturlige er, at dette og lignende til- 
læg bruges om den afdøde, til hvis minde stenen blev rejst, ikke om den, 
der rejste mindesmærket." Prof. W. vover nemlig ikke at opfatte DrRINR 
KopRr som akkusativ; ordene kan kun være nominativ og maa derfor hen- 
føres til subjektet i sætningen. Men var det ikke muligt, at DRINR KobR 
kunde være nominativ og desuagtet være at henfåre til den afdødes navn, 
som staar i akkusativ? I oldn. prosa kan man træffe paa udtryk som: 
Viglundr åtti gradan hest fifilbleikan at lit, hesta beztr ok fegrstr (Vigl. 
58, 19), hvor appositionen ved ubevidst indflydelse fra konstruktionen i 
den fuldstændige relativsætning (pann er var hesta beztr) staar i nomi- 
nativ, uagtet den maa henføres til et ord i akkusativ; se M. Nygaard, 


1 Ved midten af 12e aarh. blev de tre af Bornholms 4 herreder skjænket 
til erkebiskoppen i Lund. 

Norrøn. syntax s. 72 $ 72 anm. c. En saadan grammatisk unøiagtighed 
maatte man godt kunne tiltænke denne indskrifts affatter, da han i den 
følgende sætning (: TREBINU : SYNI : AUK : SKOGI : SUEK : SAKLAUSAN :) viser den 
skjødesløshed at sætte prædikatet i ental, uagtet der foran gaar de to 
subjekter ,Træbene's sønner og Skoge". Man .behøver da ikke at an- 
tage med prof. W., at ,udtrykket orRinr Kopr om Asvalde ikke hidrører 
fra denne selv, men fra runeristeren, hvem Asvalde havde overladt at 
bestemme indskriftens form”. 


Nov. og dec. 1905. 


Efterskrift. Senere er jeg bleven opmerksom paa to anmeldelser af 
»De danske runemindesmærker. I", den ene af F. Dyrlund i Nord. Tids- 
skr. f. Filol., 3. Række, XIV s. 77 ff., den anden af H. Gering i Zeitschr. 
f. deutsche Philol. XXXVIII. Dyrlund meddeler et forslag til forklaring af 
FIRI paa Orja-stenen. Gering (s. 132) bringer en helt ny og meget dristig 
tolkning af Vester-Marie-indskriften VI, idet han gaar ud fra en mulighed, 
»dass der runenmeister eine schriftliche vorlage nicht verstanden und un- 
genau wiedergegeben hat", og at det da bliver nødvendigt at ,restituere” 
indskriften. I modsætning hertil slutter jeg mig fremdeles til prof. W.'s 
forklaring (med den her givne modifikation). M. 0. 


9. febr. 1906. 


RIBOLDSVISEN 


AF 

Ernst von der Recke, Nogle folkeviseredaktioner. Bidrag til visekritiken. 
Kbh. & Kr. 1906, Gyldendal. 


| Fr v. D. ReckEes bog om folkeviserne er en usædvanlig bog, en 

mærkepæl i forskningens historie. Allerede det er noget af et 
særsyn, at en forfatter i en halv snes år er ihærdigt beskæftiget 
med et æmne, inden han træder frem for offentligheden med sine 
resultater; og ens undren bliver ikke mindre når man ser, hvor 
fast og klar og mættet med iagttagelser hans hele opfattelse er 
blevet i disse år. 

Bogen fortæller selv sin historie. Det var Svend Grundtvig, 
der for 24 år siden opfordrede ham til at bearbejde viserne til 
almenlæsning; men da han tog fat, tårnede der sig bjærge så håje, 
at de ikke kunde overstiges eller omgås, de måtte langsomt bores 
igennem; af den formende digter blev der en tungt arbejdende 
videnskabsmand. Der var nu fårst problemet ganske i sin almin- 
delighed: hvor svært, hvor årkesløst at søge om den digterske 
form der svarede til og var på håjde med de udkast til menneske- 
lige livsskæbner som overleveringen indeholdt. Thomas Laub ud- 
bryder et sted i sin mærkelige afhandling om , Vore folkevisemelo- 
diers oprindelse": ,Nu er den vældige toneborg kun en ruin, det 
er en kendsgerning, som giver én adskilligt at tænke på." Og 
under samme billed står visens ordform for Recke: ,Af Auduns 
borg ses grus og sten, og af hans idræt nogle brustne tråde”, — 
som der står til motto på bogen. Det er en del sandhed, men 
også kun en del; ti begges arbejde har været — ikke at vise os 
det maleriske ved ruinen, men at passe sten til sten, indtil huset 
stod næsten rejst på ny. | 

Det særlige spårsmål, der bliver grundtanken i Reckes arbejde, 
er dette. Samme strofe, ja samme række af strofer kan gå igen 
vise efter vise, snart i få snart i mange opskrifter, men altid på 
en ærgerlig måde fordi den uafladelig fremkalder det spårsmål: 
hvor er dens rette plads? og: hvis jeg tåler at den breder sig, 
hvad giver jeg da afkald på af digtersk skånhed? eller: hvis jeg 
tager den for god et sted, hvad skal jeg da bruge på tilsvarende 
sted i en anden vise? 

Han begyndte da at lave en liste over parallelsteder. Han 
troede den skulde tage uger; den tog ti år, og er endda ikke til 
ende. Men der foreligger et mægtigt skrevet værk, hvor hver 
"strofe, hver linje, hver vending har fået sin plads; hver seddel i 
bogen gemmer den enkelte formels udviklingshistorie, forfulgt ikke 
blot i den væsenligste optræden, men i hver afkrog af overlevering 
og af afændring. Som Grundtvig skrev visernes historie, skriver 
Recke strofernes. 

Den grundtanke, eller snarere grundfølelse, der drev ham, og 
som atter — gennemarbejdet — træder frem som bogens resultat, 
er den at viserne fra den bedste tid er helt igennem selvstændige 
digterværker med en virkelig for dem ejendommelig ordform, men 
overleveringen har udvisket deres ejendommelighed og ladet en del 
formler brede sig som paddehatte, så at det oprindelige er helt 
svundet eller kun til at finde i en og anden afkrog. Han udformer 
tanken således, at der er en ,glansperiode" for viserne (1200— 1350), 
en nedgangsperiode (1350—1500, ,hvor så at sige enhver med lidt 
øvelse har kunnet improvisere i digtarten"), og endelig en bear- 
bejdertid (1500—1700, 3: for adelens vedkommende), hvor ny-ska- 
belsen er forbi, men de eksisterende viser udtværes og føres i pennen. 

Reckes teori optræder som den yderste modsætning til den 
hos en del (især de engelske) folkemindeforskere stærkt fremtræ- 
dende opfattelse af visernes tilblivelse som bestemt ved den syngende 
skares samlede improvisation og tilbåjeligheden til at benytte fælles 
strofer i stort omfang. Hans undersøgelser fører dog til et ret 
vægtigt bevis for hans teoris rigtighed i det hele og store. Ti 
mens viserne er fælles nordiske (for den aller stårste dels vedkom- 
mende), er fællesstroferne ret forskellige i de forskellige lande, og 
røber sig derved som en forholdsvis sen provinciel tillæmpning; 
navnlig er det ejendommeligt, at dansk og islandsk trods det store 
visefællesskab har et forbavsende lille strofefællesskab. 

Et fuldt bevis for Reckes æstetiske grundtanke, især i dens 
yderste konsekvenser, kan ikke gives, men han nærmer sig til den 
igennem slutningsled af videnskabelig gyldighed: 1) helt på viden- 
skabelig grund er han i sit store endnu håndskrevne værk (hvis 
paragraffer citeres i den foreliggende bog), idet han følger den 
enkelte strofes veje og forgreninger; 2) på overvejende videnska- 
belig grund er han, når han søger at bestemme en stroferækkes 
rette (: oprindelige) plads i kraft af dens væsenlige sammenhæng 
med visens handling; 3) i en praktisk-æstetisk opgave er han, når 
han ud fra det store materiale af varianter godtgår, at man kan 
møblere hver vise med et fuldstændigt sæt af selvstændige strofer. 
Indenfor det sidste område kan vi næppe sige mere end at hans 
grundtanke — videnskabelig set — er muligvis rigtig. Selv den 
smukkeste praktiske udførelse af tanken kan ikke frembringe den 
tvingende sandsynlighed, men nok overbevise om at den er viden- 
skabelig forsvarlig. 

Men det yderste mål for Reckes arbejde er jo heller ikke det 
videnskabelige; det er — ligesom Laubs — at gåre os visernes 
kunstnerske skånhed tilgængelig, at rejse ,Auduns borg" — ikke 
med hver eneste sten på sin oprindelige plads, men i den stil 
hvorudaf den fårst skabtes. 


(Fortsættes.) 

ANDR. HANSENS ,LANDNÅM' 


Andr. M. Hansen, Landnåm i Norge, En utsigt over bosætningens historie. 
Kristiania. W.G. Fabritius & SØBne, ME 356 S. VII kartografiske Plancher. 
. ris 10 Kr. 


LANDT alle Fag-Specialiteter er der få, der har så svært ved at finde 

sig selv som Ethnologien. Den har end ikke fået noget fast Navn. 
Mange kalder den for ,Ethnografi", hvorved Lægfolk uvilkårlig ledes til 
at tænke på ethnografisk Musæum, men dette er en Misbrug af Navnet, 
thi i Virkelighehen er der Tale om to Fag med ret forskelligt Kildestof: 
Ethnologien er Læren om de gammelkendte Nationers Fødsel og Barn- 
domstid, dvs. et overvejende dødt Stof; Ethnografien er Læren om Na- 
tioner, der den Dag idag står på Barnetrinnet, altså et afgjort levende 
Stof. — Navnet Ethnologi er i og for sig godt nok, idet det vil sige så 
meget som ,Folke-lære", men det vil på Grund af sin Adklang med 
Ethnografi altid lyde vildledende. Og uheldigvis kan vi ikke gengive det 
ved ,Folke-lære", da Ordet Folk jo på Dansk er tvetydigt, idet det snart 
vil sige Nation, snart Almue. Man kunde sige ,Nationlære" eller ,Na- 
tionalitetslære", men heller ikke dette vilde give en tydelig Forestilling, og 
Ordformen vilde lyde altfor uheldig. Efter min Mening er der ingen 
anden Udvej end simpelthen at optage det græske Ord ,ethnos”. Vi har 
allerede halvvejs optaget det deraf afledede Adjektiv ,ethnikos" = ,etnisk" 
(tysk ,ethnisch"), — hvorfor da ikke gøre Skridtet fuldt ud? Når ,ethnos" 
hjemklædes i Formen ,Ætne", vil det af Tanken uvilkårlig henføres til 
det ægte nordiske Ord ,Æt", hvoraf der: på Oldnordisk er dannet den 
meget nærliggende Afledning ,ætterni". På den Måde vil vi få et i 
Sproget savnet Udtryk for ,o0prindelig Nationalitet", omtrent svarende til 
»Odel"f i Forhold til ,Ejendom". Ethnologi vil jeg altså gengive ved 
»Ætnelære". 

Navnevalget er imidlertid endda den mindste Vanskelighed. Værre 
er det med at få Greje på Fagets Grunddele og svejse dem sammen til 
et virkeligt Hele. Ætnelæren som Helfag må arbejde med et Utal af 
Delfag: Jorbundslære, Klimalære, Plantelære, Dyrelære, Racelære (Anthro- 
pologi), Sproglære, Stednavnelære, Personnavnelære, Kulturlære (dvs. alm. 
Kulturhistorie), Folkemindelære, Mythelære, statslig Historie osv. Det er 
bogstavelig som Heimdal, der var Søn af ni Mødre. Og man vil forstå, 
at den Fødsel bliver ikke af de aller letteste. 

det filologisk-historiske Grundlag. Faktum er, at de tyske Forskere, der 
skulde fortsætte Zeuss' Værk, istedenfor at føre Faget fremad, førte det 
tilbage i en rentud rudbecksk Fantasiverden. Dertil kom nu den natio- 
nale Strid, hvori man ulykkeligvis både fra dansk og tysk Side gjorde 
Ætnelæren til et Hovedvåben, idet man fra Uffe hin Spages Tidsalder 
søgte at opgrave Grundlaget for henholdsvis Eiderdanismen og Slesvig- 
Holsteinismen. Det gjorde naturligvis ikke Ætnelærens Udvikling bedre. 
På den Måde kom Faget under Eftertidens mere kritiske Dom helt i 
Vanry i Danmark, men i Tyskland levede det videre på den vante Vis 
i bedste Velgående. I 1886 gjorde Wilhelm Seelmann i Niederdeutsche 
Jahrbiicher hele Urdanmark tysk ved Hjælp af Stednavne som , Wassers- 
leben" ved Flensborg Fjord (opkaldt efter kgl. dansk Konferensråd Was- 
serschleben, der byggede et Landsted dér i det 18. Arh.s sidste Hælft!). I 
1894 udtalte Kågel i sin tyske Literaturhistorie, at Beovulf-Kvadets Daner 
ikke var virkelige Daner, men tysk-anglofrisiske Ingvæoner. I 1899 kom 
endelig Otto Bremer med sin Ethnografi, der godtgjorde det vestdanske 
Områdes oprindelig anglofrisiske Sprog — på Grundlag af halvanden 
Runeindskrift. 

Således var da vor Ætnelære i henved trekvart Århundrede siden 
N. M. Petersen og Zeuss så at sige ikke kommet et Skridt fremad. 

Undtagelser fra den ensidig filologisk-historiske Skoling har der nok 
været sét, — således i den sidste Tid særlig Gustaf Kossinna, der for- 
ener sproglig og archæologisk Sagkyndighed, endvidere Rud. Much, der 
har udgivet en fortrinlig populær ,Deutsche Stammeskunde" (Sammlung 
Gåschen), — men et sammenfattende Mønsterværk i større Stil til at 
indlede en ny Æra har vi dog hidtil savnet. 

Så endelig i 1904 fremkom Andreas Hansen med sit Værk ,Norsk 
Landnåm". Forfatteren vil være adskillige Læsere kendt som Specialist 
i Racelæren, særlig Kranielæren; mest ejendommeligt er hans Forsøg på 
at godtgøre, at Norges Højremænd er Kortskaller og Efterkommere af 
de førnordiske Indbyggere, medens dets Venstremænd er Langskaller og 
Efterkommere af de nordiske Landnamsmænd?”, Forf. er imidlertid ikke 
bleven stående på det kraniske Grundlag; han har stadig inddraget flere 
Områder i sin Forskning. Hvor vidt den nu spænder, fremgår ved første 
Bhk af Indholdslisten: 


1 Hos Kågel og Bremer er der vel ikke Tale om direkte politisk Annexions- 
lyst, men deres Fremfærd må dog alligevel på det skarpeste dadles. Når en 
højtagtet Videnskabsmand fremsætter noget, bliver på hans blotte Navn selv 
den løseste Gisning strax af den store Hob opfattet som en fastslået Kends- 
gærning, — forudsat da, at det er noget, der passer i Folks Kram. Dette kan 
være ligegyldigt, sålænge det drejer sig om Vånddler. Etrusker og andre for- 
længst uddøde Folkeslag, men det er ikke ligegyldigt, såsnart det drejer sig om 
Folkeslag, hvis Nationalitet lever den Dag idag og vel at mærke i en truet 
Stilling. Når man overfor slige Folkeslag udslynger løst funderede Gisninger, 
således som Kågel og Bremer gør, da kan det ikke kendemærkes som andet end 
som Misbrug af den videnskabelige Autoritet og Brud på international Sømme- 
lighed. ? I Januarhæftet af Dansk Tidsskrift 1905 har der stået en Artikel af 
Andr. Hansen: Kortskaller og Langskaller. Et Stykke Folkepsykologi. 

I. Det ariske landnåm. Topografiske studier over bostednavnene. 
II. Væksternes indvandringsveie. Plantegeografiske studier. 
III. Den første bosætning. Arkæologiske studier. 
IV. Fin, Kvæn, Lap. Etnografiske studier. 
V. ÅArier og Anarier. Antropologiske studier. 
IV. Landnåmstiderne. Geologiske studier. 


Vi skal kortelig gennemgå enkelte Afsnit. 

I Afsn. I omtaler Andr. Hansen først de gamle Sagn om Indvand- 
ringer til Norden. Jeg kan ikke nægte mig den Fornøjelse at citere en 
større Del af Indledningsstykket: | 


Hvorledes Norge byggedes”, har været drøftet tidlig i norrøn litteratur. 
Oftest er det i form av beretninger om asernes indvandring til Norden, idet 
man på almindelig middelaldersk vitenskapelig vis fæstede det fjærne oprindelige 
… hjem ind i den klassiske forestillingskres, med lokalisering efter de 1 vikinge- 
tiden vundne geografiske begreper. Are Frode taler i 11. årh. om Yngve 
Tyrkjakonung som Upsala-ættens stamfader. Efter en senere beretning var det 
for romerne han måtte flygte. I 13. årh. het det at han stammede fra Troja. 
Sakse taler om Byzantium. SA DRURER OR. rage: kritisk er Snorres skildring 
i Heimskringla, hvorledes Odin fra Åsia-Åsaheim, med alle diar og en stor 
mængde andre folk, drog først over Gardarike til Saksland og videre til Dan- 
mark og Svealand, Ynglingeætten videre til Norge. På hvilket grundlag denne 
beretning end er bygget, på sproglige eller mytologiske lærde spekulasjoner, på 
stammesayn eller på opfatning av folkesammenhænget — det er i virkeligheden 
en i kernen rigtig skildring av hvorledes det er fra det oprindelige ariske 
fælleshjem, som rakte ned mot det Sorte hav, videre fra et nærmere utgangs- 
punkt i Saksland, Norden har fåt sin arisk-skandinaviske befolkning. 

Nærmest skal Norge ha fåt sin befolkning over Sverige — over Vermland 
efier Snorre; Historia Norvegiæ antar trøndelagen bebygget fra Sverige, 
og da vel over Helsingland — Jemtland. Den samme opfatning synes at gælde 
i et par gamle beretninger, der synes at skyldes både historisk lærdom og — 
vistnok trønderske — stammesagn: ,Hversu Noregr bygdisk" og ,Fundinn Noregr". 
Brødrene Nor og Gor kom fra det mytiske Jotland — med stamfædre der rækker 
op i kosmogonien. Gor kom sjøveien om Danmark og underkastede sig alt det 
ytre land langs kysten til Sogn. Nor kom ovenom Helsingjabotn til Kølen med 
sine Mænd. ,Endelig kom de dithen, hvor vandene løp mot vest. Det var en 
stor fjord, ret som en havsbotn, hvis bredder var stærkt bebyggede, og til 
hvilken store dale gik ned. — Nor underlagde sig landet og blev konge over 
de herreder som lå indenfor. Denne fjord blev siden kaldet pråndheim”". Efter 
at ha været et tog syd over fjeldene til Oplandene vendte ban tilbake til det 
rike han havde underkastet sig. Det kaldte han Nordveg og rådede over det 
så længe han levede. Hans sønner rådede over det efter ham. De delte riket 
mellem sig. Nor havde tre sønner, prånd, Gard-Agde og Raum. Prånd fik 
Pråndheim, Gard-Agde var far til Hord som fik Hordaland, til Rugalf som fik 
Rogaland, og til prym som fik Agder. Raum fik Alfheim og så vidt rike som 
de der utspringende elve falder [3: Raumariki, Romerike). 

Vi finder i Fundinn Noregr de tre hovedled i Norges bygning, således som 
vi kender dem ved historisk tids begyndelse. gengit ved Nors tre sønner; vi 
finder en motsætning til en bebyggelse fra sjøsiden ved Gor og hans sønner, . 
som muligens også kan ha en realitet til grund. Heimskringlas beretning må 
videre være et uttryk for en opfatning av stammeslægtskapet med Saksland og 
Gardarike, som selvsagt med Danmark og Sverige. På en tilsvarende måte 


1 Uheldigvis er Bogen kun udkommen i et meget lille Oplag, så det er van- 
skeligt at få fat i den. Det fortjæner at nævnes, at ,Norsk Landnåm" er refe- 
reret i Kristeligt Dagblad d. 14de Maris i en meget læseværdig Artikel af P.S. 
»De gotiske Folks Indvandring i Skandinavien". 

knytter flere stammesagn selv de sydlige grene til Skandinavien. Men fuld 
klarhet over stammernes oprindelige sammenhæng og senere utskilning vindes 
ikke ved sagnene eller ved historien. 


Et nyt Grundlag til Spørgsmålets Drøftelse gav O. Rygh i sit monu- 
mentale Arbejde ,Norske Gaardsnavne". Vi kan nu følge Navne-Aflej- 
ringerne Lag på Lag fra Nutiden op til Oldtiden: yngst er de lærde og 
udenlandske Navne såsom Gimle eller Chicago; dernæst kommer et 
dansk-tysk Lag, såsom Frydenlund; så Navne med Artikel såsom Viken; 
derpå i Aflejringen mellem c. 1350 og 1050 rud (,Rydning"), setr 
(,Sæde'), land; derpå c. 900—800 stadr; endelig øverst oppe heim 
og vin (,Hjem' og ,Græsgang" jfr. Bjårgvin = Bergen). 

Det er det ældste Lag, vi særlig må fæste vor Adhu ved. Påfaldende 
er det, at det optræder meget sparsomt ved Kysten, hvor dog nutildags 
2/8 af Indbyggerne sidder. Der er især en stor Afbrydelse på Sydkysten 
fra Agde til Rogaland; denne Afbrydelse svarer til det politisk-retslige 
Skel mellem Østland og Vestland. Fra Trondhjem strækker de vestlige 
vin-heim-Bygder en Udløber østover til det svenske Landskab Helsing- 
land, der i Sprog og Love også nærmest slutter sig til Norge. Den øst- 
ligere Gruppe vin-heim taber sig over imod Upland; i Vestergøtland 
er der endnu talrige Exempler. - Sydgrænsen er ukendt. I Danmark 
findes der talrige heim (nu um), men derimod er ifølge Forf. vin- 
Bygderne her erstattede af leif-Bygder. 

I Afsn. II, de plantografiske Studier, påviser Forf., hvorledes For- 
delingen af vin-heim svarer på det nøjeste til en viss Væxtgruppe, et 
Plantesamlag, som Warming kalder det. Det typiske Element deri er 
origanum vulgare, en rødlig, stærkt duftende Merian-Årt, som i 
Hardangers, Uplands og Smålands Mål kaldes konig eller kung; efler 
den kalder Forf. hele Samlaget for ,Kung-Følget". Det er et mid-euro- 
pæisk Plantesamlag, der arbejder sig nordpå gennem Urskoven. Dets 
Udbredelse er bunden til Skifer- og Mergellag i åbne, solvarme Engdrag, 
der var gunstige for Løvtrævæxt og for et primitivt Agerbrug; heraf såvel 
som af vin-heim”enes Sjældenhed ved Kysterne synes det at fremgå, 
at vin-heim-Byggerne var Agerbrugere. 

I Afsn. III drøfter Forf. først forskellige Faktorer, der gør det van- 
skeligt at skaffe sig et pålideligt Overblik over Oldfundenes statistiske For- 
deling; han mener dog med fuld Sikkerhed at kunne fastslå Hovedtrækkene. 
Han hævder, — byggende videre på Arbejder af O. Rygh,-J. Steenstrup 
og Sig. Nygård — at det ældste Bosætningslag er -leif (dansk -lev), 
-løse, -inge, som svarer til den yngre Stenalders Fundområde, Dysse- 
Området, medens vin-heim-tun svarer til Bronzealderens og stad-by 
til Jærnalderens Fundområde. I Jylland er netop i de dyssefattige Egne 
leif-Navnene sjældne og heim-Navnene talrige. Norge ligger så at 
sige helt udenfor Dysse-Området, og tilsvarende savner det fuldstændig 
leif-Navnene; det ældste Lag i Bosætningen repræsenteres her af vin- 
heim-Navnene. | 

Den yngre Stenalders Indtræden sættes af Montelius til c. 2500 f. Kr., 
af Sophus Måller til c. 1700 f.Kr. Mindst så langt må vi altså sætte 

leif-løse-inge-Bosætningen. ,Jeg forstår vel hvor fremmed, hvor usand- 
synlig dette resultat kan lyde for sprogmænd. Man har jo endog villet 
tvinge arkæologerne til at gentopta en forlatt opfatning om at den skan- 
dinaviske indvandring først fandt sted i sidste halvdel av tusenåret f. Kr. 
Og 'den opfatning, at i tre tusen år f. Kr. det sprog taltes i Norden, 
hvorfra de nuværende dialekter stammer, har knap mere nogen overbevist 
tilhænger blandt sprogmænd” (Hellquist: Arkiv nord. fil. XVII) — heller 
ikke kanske om tallet var sat til knap to tusen år." P.A. Munch har 
hævdet, at de ældste Stednavne ikke kunde indeholde Personnavne. Iså- 
fald vilde leif-Navnene ikke kunne høre til Urlagene, thi de indeholder 
jo talrige Personnavne. Men denne Indvending holder ifølge Forf. ikke 
stik; de forskellige Klasser af Stednavne byggedes fra første Færd for- 
skellig, nogle med Personnavne, andre uden: af den første Årt var leif, 
af den sidste Årt var løse, dansk -inge og ligeledes vin-heim. Mod 
Muligheden for en tidlig Bosætning fremfører Bremer to Hovedargumenter ; 
1) topografisk: Området fra Trondhjem og Svealand til Emsen, Harzen 
og .Weichselen, kunde ikke afgive nogen sammenhængende Basis for 
fælles Sprogudviklinger såsom den germanske Lydforskydning; 2) histo- 
risk-archæologisk: Germanernes Udbredelse gik fra den sydlige Fjerde- 
del nordpå. Hertil kan svares: 1) ialfald archæologisk forefandtes den 
Basis, Bremer kalder ,altfor vid"; sproglig vedvarede Sammenhængen 
indenfor /4 af Området uforstyrret i hele tusen År, og der lader sig 
ikke påvise nogen Grund, hvorfor i ældre Tid ikke også den sydlige 
Fjerdedel skulde kunne have hørt med: Samkvemmet over Søen, over 
Bælt og Sund måtte jo dog gå langt lettere end gennem Tysklands Fast- 
land, der var fuldt af uvejsomme Urskove; 2) at Folkeudbredelsen endnu 
efter År 500 f. Kr. gik fra S mod N, det er netop det, der skulde vises; 
Kendgærning er det kun, at den historiske Strøm lige ned til Folkevan- 
dringens Slutning gik fra N mod S. ,Et ræsonnement som Bremers, 
som forlanger at germanerne skal ha bod samlet mellem Weser og Oder 
i Nordtyskland like til 500—300 f. Kr., for samlet at kunne gennemgå 
lydforskyvningen, er selvsagt uforenelig med hele den nordiske arkæolo- 
giske vitenskaps hovedresultater.” Var vor Race først indvandret til Norden 
c. 400, da måtte f. Ex. den archæologiske Udvikling på Bornholm sam- 
mentrænges på c. 800 År, og vi vilde da få en aldeles urimelig Døde- 
lighedsprocent på denne Ø. ,ÅAlene en statistisk betragtning viser til- 
strækkelig tydelig at her må andre tidsrum til — selv om Vedels nøje 
arkæologiske gennemgåelse av den sammenhængende ,ubrutte utvikling, 
periode på periode på et par hundrede år, med de mange uavhængige 
kronologiske holdepunkter, ikke kan gøre indtryk på Bremer, som selv 
siger at han ikke tilstrækkelig kan bedømme arkæologiske data. Rent 
sproghistorisk ,skulde dog også urimeligheten være indlysende av en bo- 
sætningshistorie, der lar Jemtland endnu ha en bronsealderskultur henimot 
år 1000, efter at de første kirker forlængst var bygget sydligere i samme 
felt hvor sproget endnu var fælles oldnordisk. Kort sagt, den filologiske 
kronologi, som Bremer opstiller af hensyn til lydforskyvningen, er fuld- 
stændig uforenelig med den samlede nordiske oldtidsvitenskaps resultater.” 

Rytmerne i den nordiske Bosætning, fremstiller Forf. således : 


leif, løse, inge . . . Dansk Dysse-Stenalder c. 1700—1200 f. Kr. 
vin, heim, tun . .. Bronzealder c. 1200—400 f. Kr. 
stad (by) ....... Jærnalder 400 f. Kr.—1000 e. Kr. 
rud, holt, land, set Katholsk Tid 1000—1350 (1500). 
Artikelnavne. . ... Nyere Tid 1500—1900. 


Montelius gør gældende, at Stenalderens Bosætning rækker til Hel- 
singland og Trondhjem, ja til Namdal. Såvidt skulde altså Nordboerne 
have boet allerede før vin-heim-Bronzealderen. Men det er et Mistag. 
De Fund, der her er Tale om, tilhører en skarp afvigende Type, som 
man efter det mest fremragende Findested kunde kalde Nøstvet-Typen 
og efter Materialet Skifer-Typen. Den er en ubrudt Fortsættelse af 
den ældre danske Stenalder og lader sig følge helt tilbage til Hulefundene 
i Nordfrankrig. Denne Kultur tilhører afgjort Kystboerne. i radikal Mod- 
sætning til vin-heim-Boerne. Nøstvet-Folkene er tydelig Oldstenalder- 
folkene 1 Danmark og Middelstenalderfolkene på Bornholm, et Samfund 
af skaldyr-ædende Fiskere og Vejdemænd, uafhængige af det dyrkbare 
Jordsmon, der var Forudsætningen for Skandinavernes Bosætning. Altså 
har vi tydelig Ikke-Arier overfor Årier. 

I Afsn. IV søger Forf. at finde historiske Holdepunkter til Afgørelse 
af, hvilken Race Nordens førskandinaviske Indbyggere har tilhørt. Han 
nævner først en Række Forfattere, som omtaler et fra Nordboerne for- 
skelligt Folk i Norden. De indledes af Tacitus, og hvad enten de er 
fra Oldtiden eller fra den senere Middelalder, stemmer deres Vidnesbyrd 
ganske overens: de skildrer os Nordens Ikke-Skandinaver som et Trold- 
folk, hvis Mænd og Kvinder går sammen på Jagt, og som fører et mere 
dyrisk end menneskeligt Liv. Alle Kilder er enige om at kalde dette 
Folk for Finner eller Skridfinner; derved får vi et Navn for dem, 
men vi erfarer dog ikke noget sikkert om deres oprindelige Ætne, da de 
i Nutiden kendte Finner ikke nødvendigvis må være de samme som Old- 
tidens. Vigtig for den geografiske Afgrænsning, mellem Racerne er det, 
at Jordanis (6. Årh.) fortæller, at ,de mest civiliserede Finner" sidder 
ved Siden af Raumarike, altså ved Kristiania Fjord. Hermed stemmer 
det, at Beovulf-Kvadet orntaler Finna land som liggende nord for Heapo- 
Reamas dvs. Raumarikingerne. Også Nor-Sagnet, Eidsiva-Loven og 
Skjalden Sturla Thordsøn bringer Vidnesbyrd om Forekomsten af et finsk 
Folkeelement ved Viken. Adam af Bremen henlægger Skridfinnernes 
Hovedsæde til Helsingland. Nordmanden Ottar levede i d. 9. Årh. i Helge- 
land i den yderste norske Grænsebygd mod Finnerne. År 1311 udstedte 
Håkon Magnusson efter Finnekongen Martins Bønsøgning en Forordning 
om Helgelands Finner, der deri fremtræder som endnu hedenske, men 
tilige som fast bosatte. 

Hvad vil nu Navnet Finner sige? Sædvanlig opfatter man det som 
entydigt med Lapper. Dette grunder man særlig på Ottars Vidnesbyrd, 
ifølge hvilket Finnerne talte samme Sprog som Bjarmerne. Men selv om 
det synes, som om Bjarmerne Ar 1026 faktisk talte Karelisk, følger dog 
ikke heraf, at de har gjort det 250 Ar tidligere. Faktisk stemmer Lap- ;1 


Danske Studier 1906 Å | 

perne hverken i Sted, Ætne eller Tid med de førskandinaviske Finner. 
Lappernes Hovedmasse findes 1 Lapmarkerne, hvor Navne på Finn- savnes; 
på den anden Side savnes i Nøstvet-Kulturens og Finn-Navnenes Område 
ethvert Spor af lappiske Stednavne.  Lapperne tilhører den lave nord- 
asiatiske Tundra-Kultur. De kendte ikke til Søerhverv; alle til Søen 
hørende Udtryk har de lånt fra Norsk. De kendte ikke nogen Rangord- 
ning som den, der fremgår af Ottars Vidnesbyrd om Finnerne og af den 
hyppige Omtale af Finnekonger. Kvinderne deltog ikke som hos Finnerne 
i Jagten, men holdtes strængt borte fra den. De lappiske Stednavne langs 
den norske Kyst er for en stor Del af norsk Oprindelse, og vel at mærke 
går de ikke tilbage til urnordisk Tid, men højt regnet til Vikingetiden. 
Søndenfor Ofoten hersker der nyere norske Sprogformer, fra Vesterålen 
hersker der Dialektformer til Dels af ganske ungt Præg. Dette oplyser 
Forf. ved en Mængde interessante Exempler, som er hentede fra Quig- 
stad, Nord. Lehnwéårter im Lappischen, Chr. Vidsk; Selsk. Forh. 1893. 
Dertil kommer, at et trøndersk Sagn fra Fin-Lierne udtrykkelig omtaler 
sen Indvandring af Lapper; det er optegnet af Præsten Lund i 1689: 
»Mand fortæller troe-værdelig at Lapfinnerne, som meest ernære sig ved 
tamme Rinsdiur, ved deris første ankomst i disse Thrundhjemske Fjælde 
(tiforn har dog været Finner hvilke levede af vilt og vejde), udrydddede 
paa en Dag, og ødelagde baade Mand og Qvinde med Børn i Vuggen 
udi Norlide, men dette mord revancerede en Mand i Sørlide boendis paa 
Estilf — idet han fik Lapperne tilsæde hos sig og så klemte dem mod 
Væggen med Langbordet og hug dem med langskaftede Øxer. ,De som 
overbleve i Fjældene lærte siden at give Kjøb." ,Hvorlænge det skall 
være siden saadan passerede vides ej til visse", ,Men fra den Mand paa 
Estill 1 Sørlide regner man nu for vist femte leed in recta linea descen- 
dente.+ Herefter skulde Lapperne først i d. 16. Årh. være komne til 
Indherred, hvormed også Stednavnenes Sprogformer stemmer. 

I Slutningen af Afsnit IV omtaler Forf. Kvænernes Stilling. Ifølge 
Wiklund, Ark. f. nord. fil. 12, kan Ur-Kvænerne ikke have været Lapper, 
men må have været Skandinaver. Det første har han efter Forf. Ret i, 
det sidste derimod ikke. Kvænernes Fundområde i Sverrig hænger i Virke- 
ligheden sammen med Nøstvet-Kulturen, og faktisk kaldes dette svenske 
Omraade i 1273 ,Finmark". 

Hvorvidt man kan finde Spor af det urfinske Sprog i Personnavne 
og Stednavne, må henstilles som tvivlsomt. 

I Afsn. V fremsætter Forf. en Mængde Iagttagelser om de forskellige 
Racekendemærker, Hovedform, Højde, Hårfarve og Hudfarve og om de 
store Vanskeligheder ved at fastslå typiske Grupper. Den hidtige Kranie- 
lære arbejder altfor skematisk; en Forskel på 1 cm. skal mangengang 
afgøre, om en Type registreres som lang- eller kortskallig. Ofte løber 
Definitionerne ud i Erasmus Montanus' Sofistik: ,I galer som en Hane, 
ergo er I en Hane". — Det vilde føre for vidt at referere Forf.s vidt- 
løftige Målings-Tabeller (jfr. mit Referat i Indogerm. Forsch., Anzeiger XVII). 

Allerede Retzius, Kranielærens Fader, har fastslået, at den mellem- 
langskallige Type er almindelig 1 Sverrig under Stenalderen. Samtlige 

Racetegn: Langskalle, Langvæxt, Lyshud og Lyshår genfindes hos Gallerne, 
hos Russerne af ægte slavisk Herkomst, hos de romerske Patrikiere og de 
ægte Hellener. Man kunde med Føje kalde denne Type for den ariske. 

De kortskallige Skandinavers Race henfører man sædvanlig til Lap- 
perne. Men det passer ikke. De ikke-nordiske Jægerfolk var ifølge Sven 
Estridsøn af middelhøj Væxt; Lapperne derimod er rene Dværge. Kra- 
nierne fra de såkaldte Lappegrave ved Varangerfjorden, c. 30 i Tal, har 
ifølge Quatrefages, Retzius og Sommier ulappisk Form, og Larsen noterer, 
at disse ,Lappekranier" røber påfaldende Lighed med visse norske Typer. 
især fra Trøndelagen. De førskandinaviske Finner kan altså efter Kranie- 
lærens Vidnesbyrd ikke have været Lapper. Hvad er de da? Det er, 
siger Forf., ikkun mærkværdigt, at Svaret kan falde så svært. Fra Norge 
og Sydsverrig løber Tråden over Danmark, hvor Kortskallerne allerede 
tiltager stærkt, til et stort sammenhængende Område i Mellemeuropa, som 
man kunde kalde det alpine. 

I Afsn. VI undersøger Forf. Jordsmonnets Stigning i Forhold til Bo- 
sættelsen. Han påviser, hvorledes de forskellige Vandstandslinjer bræmmes 
med AÅAflejringer af Oldsager, Helleristninger og Stednavne. Den fordum 
højere Vandstand røbes ved talrige Vik, Næs, Fjord, der nu ligger langt 
oppe i Landet. 

»I geologisk perspektiv viser sig da bosætningens historie i Norge 
således: Det første sikre spor vi hittil har fundet er bopladsfundet ved 
Narverød; fra interglacialtiden. De ufuldkomment tildannede, 
meget små flintefliser her må antas yngre end de smukke redskaper fra 
den allerede høit udviklede arkæologiske periode Madeleine-tiden, som 
kendes fra Midteuropa, fra en tid da endnu renen og andre nordlige 
livsformer trivedes i Sydfrankrige. Av geologiske grunde er det rimeligt at 
henføre Narverød-fundet til den senere Solutré-periode, med mildere 
interglacialt klimat. Om hvad slags mennesker der bodde i Skandinaaien 
dengang vet vi intet, men da der bevislig i Vesteuropa levede en rase i 
nær slægt, om ikke ligefrem identisk med den kortskallede vi senere finder 
som den ældste i landet, er det vel grund til at tro at allerede i inter- 
glacialtid — kanske for 40—50000 år siden efter mine geologiske over- 
slag (Menneskeslægtens ælde) — var det kortskallede folkeelement kommet. 
Og man har neppe nogen grund til at anta den sidste, neoglaciale istid 
med sin temperaturnedsættelse av 4£—6? C., helt fordrev Narverød-men- 
nesket fra det isfri forland i vest, hvis vegetasjon må ha været som Fin- 
markens nu!?. . 

Når vi igen finder sikre arkæologiske spor, er vi imidlertid allerede 
i postglacial tid. Mulerud-bopladsen henføres naturligst til en tid, 
da landet var sænket betydeligt lavere end nu, vel ?/3 av hvad det var 
i indsjøperioden, da der ved Kristiania-fjorden herskede et klimat som nu 
i Nordland — kanske for 6—8 tusenår siden. 

Først efter at klimatforholdene var blit nogenlunde som nu og landet 
havde hævet sig så det kun var sænket omkring "/s av hvad det var i 
indsjøperioden, blir de arkæologiske fund så talrige at vi kan opstille en 


1 [Narverød-fundet har senere vist sig at være uægte. Udg.] år 

særegen kulturperiode — Nøsttvettiden — utmærket ved at slepne 
hårdskiferredskaper var kommet i bruk. Vi kan nu på forskellig vis 
godtgøre at denne kultur bares av det kortskallede folkeelement, 
som senere utviklede ,skiferkulturen” til ,arktisk”", og som kan følges 
som særeget folk, ,finner" helt ned i historisk tid, et veidefolk, der 
levede af jagt og fiske. Nøstvet-kulturen nådde sin hovedutvikling ved 
Kristianiafjorden under ostræa-bankernes tid, for en 4 tusenår siden. 

Til Danmark var da allerede kommet, med den yngre stenalder, 
et nyt folkeelement, de langskallede ,arier", med en jordbrugs- 
kultur, utviklet i de åpne lunde mod steppen syd for det europæiske skog- 
bælte, som spredte sig nordover især langs Sveriges vestkyst, men først 
efter at ha nåd til bronsealders kultur kom til Norge, for en 3 tusenår 
siden. Hovedbosætningen av de jordbrukende arier skedde på vinerne i 
de åpne løvenge, som fandtes efter de linjer hvor det midteuropæiske, 
boreale plante-element havde arbejdet sig frem gennem urskogen. Landet 
havde da hævet sig til det nivå som utmærkes ved tapes- bankerne, 
med c./s av sænkningen, der viser et klimat c. 2 C. varmere end nu. 
Skoggrænsen lå omkring 300 m. højere. 

Allerede for en 2 tusenår siden, i begyndelsen av ariernes ældre 
jernalder her nord, var landet steget til sit nuværende nivå i Norge, 
klimatet forværredes igen, sydlige skæl dødde tildels ut i vore hav, Mya 
truncata vandrede ind. De varmekære boreale og atlantiske planter for- 
svandt stykkevis fra sine indmarslinjer. 

Først efter at de nuværende geologiske forhold var indtrådt, og 
historiens lys allerede er begyndt at falde over landet, kom lapperne, 
som de vestligste utløpere av det gamle kontinents nordlige tundra-ren- 
kultur, endnu senere de ytterste forposter av finsk-ugriske folk, med 
sit til skogbeltets vasdrag tilpassede levesæt. 

Således skulde elementerne i det norske folk være-kommet, således 
skulde bosætningens historie i Norge ha været i de store drag". 

Mit Referat må vist være tilstrækkeligt til at vise, hvor ualmindeligt 
et Værk vi her har for os. Man vil kunne skønne, at Andreas Hansen 
lider ikke af så mange Forgængeres Fejl, filologisk Ensidighed og fantastisk 
Digten. Særlig iøjnefaldende fremtræder hans saglige Methode i Kort- 
bilagene, f. Ex. i Sammenligningen mellem Udbredelsen af vin-heim- 
Bosættelsen og Udbredelsen af origanum vulgare. 

Fremhæves må den indsigtsfulde Værdsættelse af de gamle Stamme- 
og Vandresagn. Det nittende Århundredes lærde Kritik, fra Zeuss til 
Bremer, — måske ene på nær P.ÅA. Munch — havde gjort disse Over- 
leveringer til slette og rette Ammestuefabler; nu kommer Forf. og gør 
gældende, at her fastholdes Mindet om ældgammel Folkesammenhæng, 
om Modsætninger mellem Kystboer og Indlandsboer, og om Forekomsten 
af et førnordisk Folkeelement ved Viken. Lignende Opfattelser er netop 
i den sidste Tid udtalte af flere Forskere; Gustaf Kossinna og Axel Kock 
hævder, at det i Folkevandresagnenes fremtrædende traditionelle Urhjem 
,»Øen Scadinavia" stemmer med den historiske Virkelighed!, 


1 Kossinna, Die vorgeschichtliche ausbreitung der germanen in Deutschland, 

Meget rigtig er Forf.s mod Bremer rettede Iagttagelse, at den histo- 
riske Folkevandringsstrøm ikke gik fra S mod N men fra N mod S, end- 
videre hans ligeledes mod Bremer rettede Fremhævelse af, at Lydudvik- 
linger udbredte sig lettere ad Søvejen end ad Landvejen,? 

I et vigtigt Punkt er jeg uenig med Forf.; det er vedrørende leif- 
Navnene. Han stiller dem i det ældste Urlag, idet han forkaster Munchs 
Sætning, at i dette Lags Stednavne kan der ikke indgå Personnavne. 
Faktisk har imidlertid Munch fuldkommen Ret. Det er umuligt i det hos 
Romerne overleverede Lag af gottiske Stednavne at påvise blot et eneste 
Personnavn og dette Lag indeholder dog et så temmelig rigeligt Udvalg 
af de senere fremtrædende Typer (-ø, -furd, -heim, -ing, -sat; -burg osv.). 
Personnavne savnes ligeledes i alle de på hjemlig Grund overleverede 
Stednavne, der ved deres Type røber sig som tilhørende det ældste Lag. 
Hertil hører fremfor alt Ønavnene; sådanne Dannelser som Fyn, Falster, 
Borgundarholm, Ekund (Jegind), Thund (Tunø), Gøl, Fur, Masnedø, Hvedn 
(Hven) osv. indtager afgjort Førsterangen blandt vore navnelige Urtids- 
minder. Men blandt Hundreder af Ønavne langs Danmarks og Fris- 
lands Kyster kan vi søge længe efter Personnavne, og de Undtagelser, 
der findes, — Læssø, Niærdholm, Niærdø, Thorø, Thorsland (Tåsinge), 
Forsetesland (Helgoland) — er netop sædvanlig af den Slags, der stad- 
fæster Reglen, thi hvad de indeholder, er mest Gudenavne; det er 
med andre Ord gamle Helligdomme i Smag med den af Tacitus omtalte 
Nerthus-ø. De med et almindeligt Personnavn sammensatte danske 
Ønavne, f. Ex. Eskilsø, er sjældne?, Med Fjord-navnene forholder 
det sig ligeså, jfr. Limfjorden, Isefjorden, Slien, norsk Tyrifjord, Rands- 
fjord og de talrige Navne på -anger, såsom Hardanger, Varanger osv. 
Af heim-Navne kan nævnes God-heimar ,Goternes Hjem", Thrond- 
hjem ,Trøndernes Hjem", Beheim, lat. Boihaemum ,Bojernes Hjem", 
(Bøhmen), Kinheim ,Kanninefaternes Hjem" etc.” ing- Navne: de gamle 
langbardiske Landsnavne Scoringa (jfr. eng. shore, Kyst), Mauringa == 
oldnord. Mornaland, dvs. det østelbiske Tyskland, jfr. dansk Salling 
Syssel. De tyske burg-Navne, der har afløst de romerske Navne for 
Provinshovedstæder langs Rinen og Donauen, er regelmæssig dannede 
uden Personnavne, jfr. Wiltaburg (Trajectum).  Stratisburg (Argentora- 
tum), Regensburg (Regina castra), Salzburg (Juvavum), Augsburg (Åu- 
gusta) med det til den undtægtige Gude-gruppe hørende Tvillingnavn 
Ziesburg (,Tyrsborg"). — Ganske anderledes stiller det sig med Navne- 
formerne for Folkevandringens Slutningstid og nedefter. Medens vi endnu 
i det gamle angelsaxiske Nybyggerområde på Englands Østside møder 
Ønavne som Sheppey, Lindisey, finder vi på Vestsiden, i Vikingernes Ny- 
byggerområde talrige 1 Smag med Angelsey, Ronaldsey = ,Ragnvaldsø", 


Zeitschr. des Vereins f. Volkskunde VI, 1ff. Ax. Kock, År Skåne de germanska 
folkens urhem? Foredrag, holdt i Lund d. 15 Aug. 1904 og i Kjøbenhavn (Selsk. 
f. germ. Filol.) d. 7. April 1905, nu trykt i Svensk historisk tidsskrift. Jfr. min 
Recension af Bremers Ethnografi, Anzeiger f. deutsch. altertum, 45, S. 5. ! Jfr. 
min Recension i Anzfda. S.7 0g12. [? Flere hos O. Nielsen UJBl. I 172 f. ED 
3 Hører det bornholmske Gudhjem til Undtagelsesgruppen ,Helligdomsnavne" 

Colonsay = ,CGolumbas Øf, Bernera = ,Bjarnes Ø", ved Island Grimsey!, 
fjord: isl. Patreksfjårdr. Talrige med Personnavne dannede Bygdnavne 
på -heim og -ing i de angelsaxiske og tyske Egne, jfr. Båchtoldsheim, 
Hildesheim, Lotringen (af Lothar) og Kerlingen (dvs. Karolingernes Navn 
brugt som Udtryk for Frankrig). burg: Etzelnburg = Attilas navnkundige 
Rigssæde i Ungarn, Constantinuses puruc = Konstantinopel, Wifflisburg = 
Åventicum, fr. Avenches, svejtsisk Provinshovedstad fra den senere Kejsertid. 
Det sidstnævnte Navn giver os et interessant historisk Holdepunkt. Vi 
finder nemlig hos Krønikeskriveren Fredegar (II, 64) følgende Notits: 
»Efterat Alemannerne havde hærget Aventicum, under Ledelse af En ved 
Navn Wibil, samt Størstedelen af de galliske Provinser, gik de over til 
Italien". Som Roth har påvist i Anzeiger fir schweizerische Geschichte 
1860, har vi her en Overlevering om Oprindelsen til Navnet Wifflisburg, 
— Byen er af Tyskerne bleven omdøbt efter den Mand, der har ødelagt 
den —, og da Tildragelsen forefaldt under Kejser Gallienus, har vi der- 
med den nye Navnemodes Startpunkt tidfæstet til d. 3. Arhundredes sidste 
Hælft. -- - Vender vi nu vort Blik mod Norden, da vil vi iagttage, at den 
nye Navnemode af en eller anden uopklarlig Grund næsten ikke har holdt sit 
Indtog i vore Navne på -heim og -ing, men netop her, hvor vi savner 
Vidnesbyrd om den, træder da -leif-Navnene til og udfylder det Hul, 
som der ellers vilde have været i vor Navneudviklings Sammenhæng. 
Til samme Resultat fører en geografisk lagttagelse. I sin Afhand- 
ling ,Når blev Sverges befolkning i egentlig mening bofast?”", Svenska 
landsmålen H. 74, 1901, hævder Robert Norrby, at ,Flytternes" Sted- 
navne aldrig indeholder Personnåvne, og at de bofaste Jordbrugere først 
indfører Personnavnene i det yngre Lag. Hvad specielt leif-Navnene 
gælder, så vidner deres stedlige Fordeling afgjort imod deres Krav på at 
høre til Urlaget. I Tyskland falder deres Udbredelse altfor nøje sammen 
med det Område, hvortil Tyringerriget trængtes tilbage efter sit store 
Nederlag År 531, og i Norden fålder den på tilsvarende Måde altfor 
nøje sammen med det danske Rigsområde, således som det fastsloges fra 
od. 5—6. Åarhundrede af. Ja, vi kan måske ovenikøbet drage Grænserne 
endnu snævrere. leif-Navnene er nemlig ikke udbredte over hele Jyl- 
land; ganske vist strækker de deres Forposter helt ned til søndenfor 
Slien, men i det: store og hele savnes de i Vestjylland og desuden i 
mange Egne af det sydlige Østjylland. Denne Stednavne-Fordeling vil 
Andr. Hansen sætte i Forbindelsen med Sten-Oldsags-Fordelingen, men 
han glemmer, at hans ariske Ur-Landnam efter hans egne Ord afgjort 
skal være en Indlands-Bosættelse, medens leif-Bosættelsen i Jylland 
netop så afgjort som noget er en Kyst-Bosættelse: vi sér, at dens frem- 
skudte Udløbere altid holder sig til Øer, Halvøer og lange Fjordarme. 
Særlig typiske er Forholdene i Limfjorden, hvor -leif (sporadisk ledsaget 
af -løse) optræder overordentlig tæt på Øen Mors og Halvøen Tyholm, 
der tidligere må have været en Ø, og dernæst i svagere Tal på Halv- 
1 Til samme Gruppe regner jeg Hethinsø ved Rygen, nu Hiddensee; heri 
indeholdes et Personnavn fra Folkevandringstiden, der næppe kan føres længere 
tilbage end til d. 5te Årh. 

øerne Hannæs, Sallmg og Fjendsherred. I Sønderjylland støtter leif- 
Bosættelsen sig åbenbart til Haderslev Ford, Flensborg Fjord og Slien. Vi 
må da se os om efter andre Tilknytninger end Sten-Oldsagerne, og jeg 
skal her gøre opmærksom på den påfaldende Omstændighed, at leif- 
Bosættelsens Hovedområde falder så godt som nøjagtig sammen med det 
østjyske Dialektområde, og at dettes Vestgrænse oprindelig svarede til en 
gammel politisk Afgrænsning, nemlig Vestgrænsen for Vendelsyssel, Himber- 
syssel og Åbosyssel; særlig påfaldende er Overensstemmelsen mellem Dialekt- 
og Sysselgrænse ved Horsens Fjord. Vi ledes da uvilkårlig til den For- 
modning, at leif-Byggerne er et ad Søvejen indvandret Folkeelement, 
der har medbragt den efterstillede Artikel (Manden, modsat æ Mand) og 
andre Ejendommeligheder, hvorved den østjyske Dialekt slutter sig til det 
skandinaviske Fastland. At sådanne Små-Områder som Mors, Tyholm, 
Syd-Nordslesvig og Sydøstslesvig trods deres talrige leif har vestjysk 
Dialekt, kan ikke overraske, da de er at opfatte som ,tabte Forposter", 
Og dertil må føjes, at de sydligste leif-Byggere på anden Måde såvel i 
Dialekt, som i ætnisk Opfattelse har adskilt sig tydelig fra de nordlige 
Naboer, idet de ikke regnede sig selv for Jyder (jfr. P. K. Thorsen, Den 
danske Dialekt ved Husum, Forh. ved 6. nord. Filologmøde, 170, hvor 
det bl. a. påvises, at Grænsen mod de egentlige Jyder markeres ved to 
Jydebæk). 

Når jeg således må forkaste leif-Typens Krav på Stenalder, så er 
det imidlertid ikke helt uden Erstatning, thi til Gengæld kan jeg glæde 
Forf. med, at Typen vin aldeles ikke savnes i Danmark. Den optræder 
meget talrig i Jylland og på Fyen, f. Ex. i Vestjylland Vind med et nær- 
liggende Vinding, ved Horsens Søvind, på Mors og i Ty Legind = 
norsk Leikvin, osv. Påfaldende mange -ven, -en, -ind optræder 
knyttede til Vand, som Navne på Broer, Vandmøller samt Landsbyer i 
den himmelbjergske Sø-Egn. (Interessant er Navnet Vintønden, der er 
knyttet til en lang, delvis birkegroet Lavning inde i de store Bøgeskove 
ved Nørlund i Himmerland; her sér vi måske et ,Vin" i urørt Tilstand 
fra Naturens Hånd. Jf. Landsbyen Vinten ved Hortens (Vin-tun?); 
dog er der dem, der vil opfatte Navnet som Vindtønden efter Lavningens 
Vindinger.) — Med Hensyn til den geografiske Fordeling er det vigtigt at 
påpege, at de danske vin stemmer med de norske deri, at de overvejende 
forefindes i Indlandet og skyer Kystlandet. 

Forf.s Syn på Finnernes Ætne er efter min Mening ikke fuldt til- 
fredsstillende. Den Kendsgærning, at Indvandringen af Suomi-Finnerne 
til Skandinavien er meget sen, kan ingenlunde udelukke Muligheden af, at 
den samme Race allerede tidligere kunde have sat sig fast der. Mellem 
Kimbrertogene og de sidste Vikingetog ligger et Spand af over 1100 År; 
i hele dette Tidsrum har Danmark Gang på Gang udsendt Folkesværme: 
Kimbrer, Eruler, Angler, danske Vikinger, og hver enkelt af disse har 
ofte nøjagtig fulgt sine Forgængeres Bane. Hvorfor skulde ikke den ugrisk- 
finske Folkemoder have været et Arnested for lignende stødvis udgående 
Folkestrømme i en og samme Hovedretning? Faktisk synes det mig i 
høj Grad misligt at ville bortforklare de utvetydige Vidnesbyrd af et sag- 


56 KULTUR OG FOLKEMINDER 


kyndigt Øjenvidne som Ottar, der udtrykkelig erklærer, at de norske Finner 
talte samme Sprog som Bjarmerne. Hvorvidt Racelæren vil tillade at 
forene de førskandinaviske Finner med de efterskandinaviske, skal jeg 
ikke have nogen Mening om. Forf. nævner intet om den ugrisk-finske 
Racetype, åbenbart fordi han regner Muligheden for Frændskab med 
Skandinaviens Urindbyggere for ganske udelukket; men kunde der ikke 
være Årsag til at rejse Spørgsmålet, om ikke andet så dog for at få det 
uimodsigelig afvist? 

Talrige Enkeltheder vil endnu kræve Drøftelse, men det må blive 
vedkommende Specialisters Sag. Kun såmeget kan jeg sige, at hele Frem- 
stilingen bæres af en sund og kraftig Ædruelighed, der danner en vel- 
gørende Modsætning til de ensidig filologiske Ætnelærdes Hjærnespind. 
Det er med fuld Ret, at AÅndr. Hansen overfor sme Fagfæller bruger 
holbergsk Salt. 

I og for sig vilde det forresten aldeles ikke være afgørende, om 
også de aller fleste Enkeltheder var gale. Alene det, at der er gennem- 
ført en Arbejdsplan med tilstræbt Hensyntagen til alle Helfagets Delfag, 
— alene dette er et uhyre Fremskridt og nok til at sikre ,Norsk Land- 
nåm" Pladsen som vor Ætnelæres 1 videste Forstand grundlæggende Værk. 


April 1905. 
Gudmund Schiitte. 


»DANSKE VIDER OG VEDTÆGTER" 


Et af de mærkeligste led i gammelt dansk bondeliv er uden tvivl 
landsbyfællesskabet. Den tanke, der ligger til grund derfor, er ældgammel 
og dog ny: ved sammenslutning og fællesdrift opnås bedre arbejdskår 
og udbytte, end den enkelte kan vente at nå på egen hånd. Vor tid, 
der” særlig på landbrugets område har set andelstanken vokse sig stærk 
og stor, har da al grund til opmærksomt at følge sporene af de svundne 
tiders forsøg i lignende retning. Den forsker, i hvis lod det falder en- 
gang at skrive en samlet fremstilling af landsbyfællesskabets historie 1 
Danmark, vil da få en stor og taknemlig, men langtfra let opgave. Blikket 
må kastes vidt ud over landets grænser, ti både i Øst, Syd og Vest førte 
i Middelalderen beslægtede landboforhold til former af fællesdrift, der mere 
eller mindre lignede de hjemlige. Først og fremmest må dog et meget 
stort og omfangsrigt hjemligt stof gennemgås og bearbejdes, og talrige 
enkeltheder sammensankes af trykte og utrykte kilder på mange forskel- 
lige hold. I én henseende vil dog arbejdet i håj grad være lettet for 
fremtidige forskere. Ved Povl Bjerges og Thyge Søegaards ud- 
gave af landsbylove og byskråer bliver en hovedkilde eller rettere en 
gruppe af hovedkilder til fællesskabets historie gjorte let tilgængelige og 
samlede på ét sted. Man bør da være udgiverne i håj grad taknemlige 
for dette fortjenstfulde arbejde og ønske det en vid udbredelse, så meget 
mere, som de gamle bylove og skråer i det hele også er let læselige for 

ikke-fagmænd og giver et ejendommeligt billede af landsbyens lille sluttede 
samfund. 

Foruden de egentlige landsbyskråer har udgiverne tillige medtaget 
købstædernes markvedtægter, der jo frembyder mange lighedspunkter. Dette 
er kun rimeligt; men hvorfor er så ikke Vordingborg bys vedtægter af 
1639, 1655 og 1656 trykte blandt de andre? De anføres af Matzen i 
" hans bog om panterettens historie s. 94. I det hele kunde man nok på 
nogle punkter ønske en større nåjagtighed i udgivelsen. Anm. har sam- 
menlignet de to i Dansk Folkemuseum opbevarede originaler med udgaven 
og fundet ikke så få småafvigelser, men da de fleste ikke forstyrrer me- 
ningen, skal jeg ikke trætte med at opregne dem. Dog må det bestemt 
påtales, at i udgaven er Bolmerød bylovs 6. kapitels 5. artikel helt over- 
sprunget. Den skal for fuldstændigheds skyld anføres her: 

Dend dag de gaar med lædemarchgierderne, skal de og gaa med 
" lammehaugen, og da handles dermed effter forn?t 3. Capitel 8. Articul. 

Af meningsforstyrrende fejl må anm. endvidere anføre samme bylov 
IV, 1: enten biug, skal være: item biug; Xll, 2: Naar det paakommer 
med stærk frost, saa er de alle pligtige at vær paa gadekierret, skal 
være: væche paa gadekierret (vække = hugge våger). Endelig må nævnes, 
at Vejrup gildeskrå ikke stammer fra V. i Odense herred, men fra V. i 
Vends herred. 

Der er ingen af bylovs-optegnelserne, der går længere tilbage end 
til 16. årh.s slutning. Dette forhold skyldes vel næppe alene tidens tand, 
der har gjort det af med såmange gamle dokumenter, men er sikkert 
også begrundet i disse kilders særlige art. Som ved al hjemmegroet 
folkelig lovgivning er jo nemlig den skrevne lov langt yngre end den fra 
slægtled til slægtled mundtlig overleverede vedtægt. Det er et stort spørs- 
mål, om det før denne tid har været synderligt almindeligt at optegne 
de gamte hævdvundne bestemmelser angående landsbyfællesskabet i en 
lignende form, som de bevarede byskråer viser os. Og selv længere ned 
I tiden må vi jo sikkert langtfra tænke os samtlige landsbyer i kongeriget 
Danmark udstyrede med slige ,videbreve"; det er sikkert gået her som 
med den middelalderlige købstadlovgivning, hvor en enkelt fremtrædende 
bys stadsret optages af en række mindre købinger: havde en landsby 
først fået sine vedtægter førte i pennen, virkede dette ganske sikkert på 
byerne i omegnen. Særlig spores dette forhold i det 18. årh., hvor en 
ny tilkommen omstændighed fremskynder udviklingen i denne retning, 
nemlig herremandens tilbåjelighed til at blande sig i bøndernes selvstyre 
og pånøde dem ensartede vilkår for fællesskabet. Men i 16.—17. årh. 
mærkes næppe synderlige spor heraf; et eksempel fra 1620'erne på bøn- 
ders afvisning af herskabets indblanding i landsbyens anliggender skal 
blive anført nedenfor. 

Men, kunde man spørge, skulde man virkelig i Middelalderen slet 
ikke have kendt sådanne byskråer? Selve fællesskabet i den form, det 
havde endnu i 18. årh., vides jo dog at gå tilbage til Valdemarstiden, 
da vore landskabslove indeholder så tydelige vidnesbyrd om det. Hertil 
er at sige, at næsten alle de bevarede landsbyskråer synes opståede ved 

sammensmeltning af to uligeartede dele, der vel kan have flere indbyrdes 
.berøringspunkter, men dog synes af forskellig afstamning og sikkert går 
tilbage til to af hinanden ret uafhængige grundelementer af landsbyfælles- 
skabet. Den ene af disse bestanddele omfatter alle sådanne vedtægter, 
der på en eller anden måde står i forbindelse med selve fællesdriften af 
byens jord og handler om gærder for bymark og vang, om pløjning og 
såning, fælles græsning, tåjr, bøder for kvæg. der gribes i anden mands 
mark, om byhyrder, bytyr o.s.fr. Meget af dette har man jo alt ved 
optegnelsen af landskabslovene fundet så vigtigt, at man har optaget be- 
bestemmelser derom i disse!, og her står vi da overfor den ene hoved- 
kilde til de langt senere optegneler af bylovene. Netop fordi en del af 
de vigtigste vedtægter havde fundet vej til selve landsbylovene, har man 
sandsynligvis i Middelalderen» ikke følt så stærk trang til at føre slige 
regler i pennen for de enkelte landsbyers vedkommende. 

Den anden hovedbestanddel af vore landsbyskråer er alle de ved- 
tægter, der vedrører bymændenes gilde.  Landsbygildet går naturligvis 
ligesom selve markfællesskabet langt tilbage i Middelalderen, men i land- 
skabslovene vil vi forgæves søge forbilleder for disse regler vedrørende 
bymændenes drikkelag: her findes næppe spor af sligt. Derimod stammer 
de i lige linje fra vore middelalderlige gildeskråer, hvormed de røber ud- 
præget slægtskab. Der er her grund til at minde om, at ikke få af 
disse stammer fra landsbyer. Selvfølgelig kan vi ikke vente at genfinde 
alle de middelalderlige gildeskråers bestemmelser i de yngre bylove: alt 
hvad der minder om gildernes tilknytning til katolsk gudstjeneste, er selv- 
følgelig forsvundet, men på andre punkter mærker man stærkt ligheden, 
navnlig i de udførlige bødebestemmelser for upassende opførsel ved drikke- 
laget. Også kvindernes sidestiling med mændene er en arv fra de mid- 
delalderlige gilder. Og når disse satte sig andre formål end det rent 
selskabelige, idet medlemmerne var ,brødre" og skulde hjælpe hverandre 
i ulykker, ildsvåde o. s. fr. samt våge ved hverandres lig, så finder vi 
også spor heraf i de yngre bylove: der findes gerne bestemmelser an- 
gående fattigpleje 0.1., og døde en bymand, skulde de andre enten selv 
følge ham til graven eller sende en anden i deres sted. 

Det vil blive en opgave for fremtidens forskning at udrede veksel- 
spillet mellem de her nævnte grundelementer af landsbyfællesskabet: på 
den ene side selve det økonomiske samarbejde, på den anden side by- 
gildet. Det ældste og egentligste grundlag må vel nok trangen til fælles- 
drift være; men turde det være tilladt at drage en slutning ud, fra den 
smule, vi ved om købstædernes opståen, så er der vist al grund til at 
tillægge landsbygildet en ret stor betydning. Ligesom købmandsgildet 
synes den ældste form for en særlig købstadforfatning, skulde det da 


1 Skånske lov 9, 8-4. 19. Eriks sællandske lov 2, 71-76. Jyske lov 3, 55-69. 
Navnlig Eriks sæll. lov giver meget vidtløftige regler om gærder og tåjring af 
kvæg i vang, ævreds opgivelse m. m., alt ud fra den grundlæggende betragt- 
ning, at ,den grande er nærmer til log, som hegne vil by, end den, som øde 
vil." Det er denne regel, som danner grundlaget for alle de senere landsby- 
skråers bestemmelser om fællesdrift: den enkelte må vige for hele byens tarv. 

være landsbygildet, der først giver fællesskabet dets egentlige forfatnings- 
mæssige organisation (oldermandsstyre) og således bidrager stærkt til ud- 
viklingen af det gamle kommunale selvstyre. 

Der er én betragtning, der uvilkårligt påtrænger sig ved alle disse 
skrevne vedtægter: hvorledes blev de overholdt i praksis? Gik livet altid 
efter lovens ord? Deres styrke lå åbenbart i det nåje interessefællesskab, 
der knyttede den enkelte landsbys gårdmænd sammen; men på den anden 
side var disse lokale vedtægter jo af halvt privat karakter og betragtedes 
næppe med samme ærefrygt som landsens lov og ret. Vi må her forme 
spørsmålet på en lidt anden måde: hvilke midler havde ,granderne" til 
at hævde bylovens overholdelse? Byskråerne indeholder bødebestemmelser 
nok — så mange, at det gamle ord for bøde, vide, gik over til at be- 
"tegne selve byloven — men hvorledes inddrive disse bøder?  Datiden 
fandt svaret selvfølgeligt: ved udpantning. Vi står her overfor et punkt, 
hvor man synes at spore en kendelig udvikling i landsbyens selvstyre fra 
Middelalderen og til 16.—17. årh.  Landskabslovene synes at kræve 
stævning til tings og i det hele almindelig retsforfølgning, inden pantning 
tilstedes; men byskråerne giver uden forbehold granderne ret til at ud- 
pante bøderne hos de enkelte medlemmer, og de kan her støtte sig til 
en lovparagraf fra Kristian Ills tid.' Hvorledes denne bestemmelse virkede 
i det enkelte, giver jo bylovene ingen oplysninger om; men der var jo 
unægtelig lagt en stor magt i bymændenes hænder herved, og den kunde 
let misbruges. Det daglige samliv, økonomisk så vel som selskabeligt, 
frembød jo utallige anledninger til kiv og strid mellem naboer indbyrdes, 
ja også mellem nabobyer, og bymændene har næppe haft samme respekt 
for oldermandens afgørelser som for de offentlige retshåndhævere. Ikke 
mindst de hyppige drikkelag har afstedkommet slagsmål og klammeri. 

Heraf får man et tydeligt indtryk ved at kaste et blik på den anden 
hovedkilde til forståelsen af landbyfællesskabet. Vore tingbøger fra 17.—18. 
århundrede rummer et rigt stof til belysning heraf, der endnu kun er 
lidet udnyttet. Selvfølgelig omhandler de kun tilfælde, hvor et mer eller 
mindre åbenbart retsbrud foreligger og tør derfor ikke opfattes som en 
gennemsnitsskildring af forholdene i bylavet: alene bymændenes interesse- 
fællesskab må vel have gjort, at de i de fleste tilfælde kom tåleligt ud 
af det med hverandre. Men unægtelig får man ved gennemgang af dette 
stof indtrykket af, at uenighed mellem grander eller mellem nabobyer 
indbyrdes langt fra har hørt til sjældenhederne, og her spiller navnlig 
bymændenes ret til udpantaing en fremtrædende rolle. Matzen anfører i 
sit ovennævnte skrift ikke få landstings- og herredagsdomme i slige sager ; 
andre er fremdragne på flere forskellige steder.? Som et ringe bidrag 


1 Kolding reces 1558 846: Hvad vide som almuen legger paa udi nogen bye 
eller torp om hegnet och gierde, serhiord och anden byens nøtte och tarfve, 
det maa ei en grande eller tvo kuldkaste, meden skulle alle holle vide och 
vedtegt. Hvo som siden bryder och ei vil holde, som andre grande vedtager, 
daa mue de hanom pante for hans uliudelse och ei bryde forti enten vold, 
rille eN andet. ? Hist. Tidsskr. 4. R. V &3f. Årb. f. dansk Kulturhist. 

s. 54, etc. 

til belysning af tilstanden i bylavet for henved 300 år siden, samt for 
at give en lille forestilling om det store stof, der endnu ligger i ting- 
bøgerne og venter på at blive bearbejdet, skal anm. her fremdrage nogle 
træk fra sællandske landsbyer. Tingbøgerne, hvoraf de er hentede, be- 
vares i provinsarkivet for Sælland. Ofte giver herredets tingbøger dog 
ikke sagens afslutning, enten fordi nogle årgange af tingbøgerne mangler, 
eller fordi vedkommende sag er appelleret til landsting. Men da selve 
kulturbilledet i denne sammenhæng er det vigtigste, gør det andet j 
mindre til sagen. | 


Bylavet panter økse. I Smørum herreds tingbog læses under 28. Nov. 
1625: ,Hans Christoffersen i Skoverlund her for retten tilspørger Svend Saksen 
ibidem, om han var ikke med forgangen bygslæt eller så omtrent at pante en 
økse fra Sakse Madseu der sammesteds, hvortil han svarte, at han var med at 
pante samme økse.” Fem andre bymænd tilstår også, at de var med, den 
femte mødte dog ikke selv, men ved et bud. Herredsfogeden tiltaler nu Hans 
Chr. for at have pantet ulovligt, ,og for samme økse at bøde sine 3 mark, 
indtil han beviser med bys vilkår lovligt at være gjort. Hertil svarte fornævnte 
H. C.: Alt hvad han haver pantet, det haver han gjort med forskrevne danne- 
mænds vilje og nærværelse, og noksom efter recessen stod fast at være, og ikke 
nogen få at kuldkaste vores byhold og bysvilkår, som er Mads Saksen, Sakse 
Madsen og Bent Skomager." 

Denne trætte, hvor grunden til pantriingen jo iøvrigt ikke omtales, ses at 
have affødt en injuriesag, idet Mads Saksen efter de andre bymænds udsagn 
har kaldt H.C. en vitterlig tyv; han dømmes til 3 marks bøde, men appellerer 
til landsting. Iøvrigt viser tingbøgerne samme Sakse Madsen som en slagsbroder 
og stivnakke og hans fader som en dreven lovtrækker. 1628 klager kongens 
foged i Ballerup over, at Sakse havde draget værge mod ham på Ballerup 
kirkegård, fordi han havde pantet ham af den grund, ,at han ikke vilde fyldest- 
gøre kgl. majestæts ægter", men denne iøvrigt interessante sag vedrører jo ikke 
direkte bylavet og skal derfor ikke omtales nærmere her. 1630 bliver Sakse 
dræbt i slagsmål, se længere fremme. 


Bylavet panter lærred hos en mand i nabobyen. I samme her- 
reds tingbog læses, under 25. Juni 1627: ,Anno 1627 d. 24. Juni haver Jens 
Persen, boende i Ågerup, ..... sig håjligen beklaget, hvorledes at han var 
kommen til Perstrup Søndagen sidst forleden, som var d. 3. Juni, og samme 
tid var med hannem ud af hans bymænd Peder Ibsen, Anders Smed og Frans 
Madsen, og da var alle Perstrups bymænd forsamlede til Rasmus Nielsens ibi- 
dem; da haver de hannem ombedet så vel som andre flere, at de skulde komme 
til dennem og være udi deres laug, imeden de drak en tønde øl, hvilket han 
også gjorde; den tid, da han vilde gå igen hjem til sit hus, da haver Niels 
Pedersens broder ved navn Peder Lavridsen og hans stifsøn Just Gudfastsøn 
overfalden hannem udi Rasmus Nielsøns gård"... (overfaldet skildres nåjere: 
han er blevet stødt omkuld nogle gange). 

»Siden derefter, Mandagen, som var d. 11. Juni (rettere 4. Juni), imeden 
han var i Ballerup og hans høstrø var gangendes til hove, da er alle Perstrups 
bymænd kommen til Ågerup, og da haver de samtligen med været og sønder- 
slaget en hængelås, som hængte for hans dør, så døren derover er søndergangen. 
eg siden er de indkommen udi hans stue og der hannem fratagen ud af hans 
hus 25 alen blårlærred, som de samtligen haver med været og bortdrukket til 
Bent Knudsens ibidem; og derhos berettet, at han ikke er udi deres laug eller 
er dennem noget pligtig udi nogen måder." 

" »Imod fornævnte Jens Pedersens hans skriftlig angive over Perstrups 
bymænd svarte Niels Lavridsen på hans egen og menige P. bymænds vegne 
og benægter, at de hverken haver brødt forn. J. P.s lås eller sønderslaget hans 
døre, mens ikke benægter, at de jo haver pantet hans lærred fra hannem efter 

deres bys vedtægt. Hvortil forn. J. P. benægter, som stod til vedermålsting, at 
han ingen vedtægt indgangen med dennem, i lige måder benægter, at han ikke 
var hos dennem i gildet, der knive blev aflyste.” 

Af herredsfogedens derpå følgende forhør kan fremhæves, at Niels Lav- 
ridsen forklarer, ,at Bent Knudsen forærede dennem det øl, de drak den gang, 
da de panted J. P."; videre hedder det: ,Da blev forn. B. K. tilspurgt af her- 
redsfogeden, om han ikke vilde levere J. P, sit lærred igen, hvortil han svarede: 
nej, han vilde levere Perstrup mænd det igen.” Endvidere erklærer N.L., at 
den tid, de panted fornævnte lærred, var J. P.s høstrø tilstede". ,O0g gav forn. 
N.L. forn. J. P. fuld og fast sag for, at han havde sin kniv hos sig i gildestue 
og dølgte den under sig, som han sad, der knive blev udlyst af gildehuset, og 
siden knurred og trued i gildeshuset med gildesfolkene og gjorde sig uvens 
med dennem." 

Derpå begærer herredsfogeden, at der på tinge skal udmeldes 12 uvildige 
dannemænd, ,som skulle granske og forfare, om forn. Perstrups mænd såmtligen 
ikke haver efter reces gjort og beganget husfred og gårdfred, vold og ran, idet 
Sk NG ganget over by- og markskel og voldeligen frataget forn. J. P. sit 
ærred." 

»Endnu svarer N. L., at de ikke videre haver pantet end efter deres ved- 
tægt og efter det 46. capitel i reces, og formener dermed ikke have gjort vold 
eller hærværk, og Ågerup mænd fornægtede for retten, at de ikke var med at 
pante." Herredsfogeden svarer hertil, at Perstrup mænd ikke kan beråbe sig 
på det 46. kapitel 1 recessen, ,efterdi det formelder om ingen gildedrik."? 

På det følgende ting, Mandag d. 9. Juli, afgiver de 12 synsmænd deres er- 
klæring. Den går ud på, at døren ikke er sønderhrudt, og hængelås synes ikke 
at være brudt, ,og ikke at kunne sige eller kende enten at være gjort husfred, 

årdfred, vold eller ran, men pantet efter deres vedtægt.” Endvidere erkender 
ens Persens hustru, ,at hun sad og spandt i huset, der de panted der." 

Hermed forsvinder denne sag fra tingbogen. 


Bytromme. I samme tingbog læses under 15. Okt. 1627: ,Per Hansen 
i Brøndbyøster benægter, at han ikke haver lejet Ole Andersen i Ballerup deres 
bys tromme." 


Byens kvæg i kongens enge. Herom føres ved samme herreds ting 
vidtløftig proces 21. Juli 1628: en del af Ejby bymænds kvæg er kommet ind 
. på kongens enge, og engfogeden Frederik Andersen er blevet pryglet med en 
møghakke samt med sin egen tyremie (svøbe). De forliges dog senere. 


Stude i anden mands rug. I samme herreds tingbog læses under 
13. Okt. 1628: ,Lavrids Andersen i Herstedvester lod føre efterskrevne vidnes- 
byrd: Jens Lavridsen i H. sor og vandt med ed og oprakte fingre, at han hørte 
L. A. og Per Selsøs høstrø skændtes med hverandre om nogen stude, som skulde 
have været i L. Å.s rug, ...…. , da sagde P.S.s høstrø til L. A., der L. A. banded 
hende: Få du selv skam, lammerumpe!" — Povl Sørensen i H. vidner, ,at han 
hørte Else Per Selsøs kalded L. A. på gadestævne, der L. havde slaget hende, og 
hun gik hjem, da sagde hun, at han skulde få skam, din skabet skælm og din 
skabet tyv! Og L. A. sagde for retten, at det var ilde, hun fik ikke mere 
hug ..... $ 


Regnskabsmøde i bylavet. I samme herreds tingbog findes under 
8. Nov. 1630 en stor retssag angående et slagsmål i Skoverlund, hvori den 
ovenfor omtalte slagsbroder Sakse Madsen fandt sin død. Af vidnesbyrdene 
skal anføres følgende. Hans Christoffersen vidner, ,at han samt og hans andre 
bymænd var forsamlede til Lavrids Brydes udi S. at gøre regnskab om heste- 
stokke, da iblandt andre ord, som dennem imellem faldt, tilspurgte Niels Knudsen 


1 Om Koldingrecessens $ 46 se ovenfor. Vi ser her øvrigheden gøre samme 
forskel mellem det egentlige økonomiske fællesskab og landsbygildet, som oven- 
for er fremhævet. 

i S. Sakse Madsen ibidem, om han vilde være med til at løse det pant, nemlig 
N. K.s vogn, som dennem var samtlig frapantet og frataget på ladegårds mark 
for høstarbejde den samme sted, som blev forsømt, og igen give hannem, hvis 

enge som han på hans vegne har for samme pant og vogn udlagt, hvortil 
Sakse svarede: Vil du have din vogn løst, så løs den selver! Hør du reven 
&je, der far djævelen i dig! Da svared N. K.: Det haver jeg ikke gjort for 
nogen uære, en ko rev mig det. — Og siden kom dennem videre skænden og 
banden imellem, da sprang S. M. på gulvet og æskede N. K. for døren tvende 
gange og havde en stenlysestage i hånden, og N. svarede intet; men N.K. stod 
op og vilde gå ud af døren, og idet skete skaderne." 

»Skaderne" bestod for N. K.s vedkommende i, at han var slagen og meget 
ilde medfaren i sit ansigt, så at hans håjre djelåg lå nede på kinden og var 
så stor som en knythånd; S. M. måtte derimod bøde med livet, uden at dog 
tingbogen meddeler de nærmere omstændigheder ved drabet. — Selve sagen 
finder ikke sin afgørelse ved herredstinget, idet S. M.s eftermålsmand, hans 
fader Mads Saksen, trækker sagen i langdrag og søger at få den appelleret til 
landsting; sønnen har formodentlig været alt for godt kendt ved herredstinget. 


Bymænd panter for græsgilde m, m. I samme herreds tingbog 
findes under 13. Dec. 1630 en sag mellem Valby mænd og Valby møller. Niels 
Bensen i Tostrup vidner, ,at forgangen år gik Valby bymænd gærdegang, da, 
der de kom udi marken, sluttede de med hverandre, at de vilde gå til Valby 
mølle og pante for tjurepenge, for hyrepenge, (hyrdepenge) og for græsgæld, dog 
de panted intet samme tid." Peder Olsen 1 Ågerup vidner, ,at i fjor da V. 
mænd kom ind i Anders Møllers stue ved St. Hansdags tide, da hørte han, at 
de krævede A. M. græsgæld, og A, M. nægtede samme græsgæld, at han vilde 
den ikke udgive, og de krævede samme tid hyrepenge." Anne Lavridsdatter i 
V. vidner, ,at i den tid, der V. mænd kom til A. M., da stod hun i A. M.s 
bagdør i stegersdøren, da hørte hun, at V. mænd krævede A. M. græsgæld, da 
svared A. M.: jeg giver ingen græsgæld! Da sagde V. mænd, at de vilde pante 
hannem, da sagde A.: Panter intet for videre end I haver ret til! Så tog de 
en vogn af gårde med dem." 

17. Jan. 1631 svarer Å. M. med et sagsanlæg mod V. bymænd, fordi de 
havde skåret rør i hans mølledam. 

24. Jan. fremfører V. mænd på tinge to varselsmænd, ,der hjemler at have 
givet lovligt varsel til Knud Jørgensen, ridefoged over Københavns len: de var 

å slottet for at give velb. Mogens Sehested personlig varsel, men kunde ikke 
koarme ham selver til ords, anlangende otte mænds opkrævelse, som Valby 
mænd er begærende på V. møllers jord, fordi Anders Møller holder, Tostrups 
Valbys mænd til fortrydelse og besværelse, en ganske hob kvæg på deres græs 
og vang, nemlig forgangen sommer 6 nød og heste, 20 får og lam, 30 svin store 
og små, 30 gæs, uanset at han ikke haver videre jordsmon i den vang, kaldes 
Nordenvang, hvorfor de kræver 8 uvillige dannermmænds syn og kendelse." — 
Anders Møller fremlægger en seddel fra Ridefogeden, hvori meddeles, at slots- 
herren (Mogens Sehested) ikke for &jeblikket er tilsinds at ville lade en sådan 
synsforretning foretage. 

28. Febr. 1631 går begge parter ind på ,at tilstede en venlig forligelse- 
mål". Fire uvillige dannemænd forliger dem på følgende vilkår: Anders M. 
skal have sin vogn igen, men selv hente den i Valby, og den tønde øl, som 
V. mænd har drukket på samme vogn, skal de selv betale; og herefter skal 
han årlig give for græsgæld til V. mænd 1 tønde øl så god som 2 daler hver 
St. Hansdag. ,Hvad anden bys vedtægt med hyrepenge og tyrepenge, heste- 
told og anden vedtægt holde med dennem, som han boede i byen hos den- 
nem." Dermed blev de venlig og vel forligte og toges i hånd. Hvo der bryder 
forliget, skal give sit herskab en staldokse så god som 12 rigsdaler og å slet- 
daler til de fattige og 1 td. øl til byen. 


Strid mellem to bylav. Af samme herreds tingbog (17. Sept. 1632) 
ses, at Glostrup bymænd klager over, at Hvesinge bymænd har pantet dem, 

»for de haver rispet deres egen jord i dette år efter St. Hansdag" (rispe = 
ploje første gang). 


Strid mellem to bhylav om diger. I samme herreds tingbog findes 
under 26. Nov, 1632 en retssag mellem Brøndbyvester og Avedøre bymænd. 
Gammel Niels Lavesen i B. vidner, at ,han mindes i hans unge år, da han 
var hjemme hos hans forældre, da lukte alle Avedøre mænd, som er 12, til de 
strande, som kaldes A. stænge, hver med en tylt lægter, så langt de kunde nå 
ud.” Rasmus Andersen i B. vidner, ,at han mindes 1 70 år, da haver Å. mænd 
lukt lige som gammel N. L. haver vundet, om A. løkke og stænge ..….. Des- 
ligeste haver han vidst, at de haver holdt hojere (hyrde) for samme stænge, 
både nat og dag, altid, uden nu på et års tid. Og emmer vandt, at gærderne, 
som løber på samme stænge ,haver A. mænd lukt, så hvermand kunde være 
uden skade i alle måder." Avedøre mænd vidner naturligvis modsal. Herreds- 
fogeden spørger derpå Brøndby mænd, ,om de vilde være tilfreds, om de fik 
deres pant igen, som A. mænd dennem frapantet haver", hvortil disse svarer 
ja. På et tilsvarende spørsmål til A, mænd svarer Jørgen Keldsen på disses 
vegne, ,at han vilde råde med sine naboer derom og give svar fra dennem til 
i dag otte dage." . 

Næste tingdag, 3. Dec. 1632, opfordrer A. bymænd B. mænd til ,at give 
deres husbonde lovlig varsel, Jeehgeste ærlig og velbyrdig mand Klavs Då til 
Regenstrup, som har en bonde i Å., i den sag, som er dem imellem.” Men 
denne udvej afvises af B. mænd, idet Niels Mogensen svarer på disses vegne, 
»at det gjordes ikke behov at give jorddrotten varsel hertil, efterdi det ikke 
vedkommer jord og ejendom, men aleneste løkke og hegned, som vedkommer 
bønderne selver." i 

Med denne bestemte afvisning af herskabets indblanding i bøndernes selv- 
nyre slutter denne sag, og da den næste tingbog mangler, kan dens udfald 
ikke ses. 


Strid mellem to byer om ævred. Af Ølstykke herreds tingbog under 
28. Sept. 1630 ses, at Slagslunde bymænd tiltaler Stenlille bymænd, ,for de på 
nogen års tid lader drive deres kvæg i ævred, før end SI. mænd får høstet eller 
fik mejet deres korn, og så holdt det i nogen års tid, menendes dermed at gøre 
dennem nogen frihed, idet de holder nogen børn, som skulle vogte så kvansvis 
(2: på skrømt) på deres eget, og siden en dag eller to eller tre derefter deres 
eget ævred er opædt, siden løber det i vang overalt, hvorfor Sl. mænd var be- 
frygtendes, at lige så skulde have ganget til i dette år, efterdi de slog i vang, 
straks de havde deres korn inde; siden tog de Sl. mænd St. deres bykvæg og 
drev i deres fold. Og St. mænd sætte pant for intet, så længe anderledes ved 
lov og ret kan påkendes. Og er i dag hans første ting, og med i samme sag 
æsker dom, om det er ret eller ej, at St. mænd må sla i vang før end de. Da 
tilspurgte St. mænd Hans Høg, hvor at Sl. mænd tog deres kvæg, om de tog 
det paa deres eget eller ej. Hvortil H. H. svared, at han og hans bymænd tog 
det på St. ævred. Ydermere tilspurgte H. H. St. mænd om de nægtede nogen 
af de ord, som forskreven står. Hvortil St. mænd svarede, at årlig års sætter 
de Sl. mænd pant for deres kvæg og haver løst deres pant og fornåjet dem 
for deres skade hvert år så nær som 1 år. Endydermere beretter St. mænd, at 
deres kvæg blev indtagen den torsdag for Bertelmiedag. Hvorfor de sætter pant 
for deres kvæg, ikke for den skade, det gjorde, men for det, at de ikke kunde 
lade deres kvæg stå og svelte fordærvet.” . 

Heller ikke af denne sag findes flere spor i tingbogen, og de følgende 
tingbøger mangler. 


Strid om bytyr. I Sokkelunds herreds tingbog er under 31. Marts 1626 
indført en retssag angående bytyren i Vandløse. Bl. a. vidnede Hans Lavridsen, 
»at de var forsamlede udi Ole Andersens stue ibidem, da var Jakob Olsen der- 
inde, og bymændene samme tid skulde samle penge ind til den tjur, som Ole 
Andersen havde født for dennem. Da spurgte Jens Pedersen, hvor den tjur er 
bleven, de havde tilforn. Da svarede Jakob Olsen: Det var skade, du var ikke 

her og jorde den, og så havde nogen ord til hobe. I det samme blev var, at 
han havde stukket hannem i brystet.” To andre mænd aflægger samme vid- 
nesbyrd, men heller ikke af denne sag findes flere spor i tingbogen. 

Det får være nok med disse uddrag, der sikkert vil have givet en 
mundsmag på, hvor stort et uopdyrket råstof der endnu henligger i ar- 
kiverne. Det vil ses, hvor udmærket tingbøgerne udfylder de egentlige 
bylove og viser os den praktiske anvendelse af lovens bud. Dog, bearbej- 
delsen af dette stof ligger endnu i fremtidens skød. Foreløbig må man 
ønske udgiverne held og lykke til at føre udgaven af byskråerne lykkeligt 
til ende: derved vil forskningen af landsbyfællesskabet være nået et stort 
skridt videre. 

Jørgen Olrik. 


TILFØJELSE 
til »Carl Bernhards ,Lykkens Yndling” og corps diplomatique« 
(D. St. 1905, 147). 


Maa det være mig tilladt herved at fåje en lille Bemærkning til 
Hr. Jul. Salomons Artikel om Carl Bernhards's ,Lykkens Yndling". 

Hvad Artiklen bringer af æsthetisk Vurdering, og navnlig Sammen- 
stillingen med Fortællingens (uden Tvivl) nærmeste litterære Forbillede — 
Stendhals ,Le Rouge et le Noir" — er jo interessant nok og tillige for 
den nævnte Sammenstillings Vedkommende nyt. Men hvad Paavisningen 
af Fortællingens historiske Baggrund angaar, saa maa jeg rigtignok gøre 
opmærksom paa, at 1 den Samling Studier og Essays af Undertegnede, der 
hedder , Litteratur og Historie" (3 Bd., Kbh. 1898—1902) findes i Afhand- 
lingen om Grev Yoldi, S. 112—113 i Zdet Bd., allerede alt hvad Hr. Sa- 
lomon meddeler om de i Fortællingen omtalte Personer, foruden adskil- 
ligt, som han ikke har faaet med; hermed kan sammenholdes 3die Bd. 
S. 248, om Grev Strazzoldo. 

Hvad der for øvrigt synes at tyde paa, at Grev Yoldi's Datter maaske 
er Fortællingens virkelige Heltinde, og at hendes Kærlighedsforbindelse 
med den uadelige Diplomat Coopmans kan — ialtfald tildels — have 
givet Saint Aubain en Impuls, er det Brev fra Pepita Coopmans, som er 
aftrykt 1 min anførte Bog (II) 'og viser, at hendes adelsstolte Slægt 
hetragtede hendes Ægteskab længe som en utilgivelig Mesalliance (se 
S. 133—138). 

E. Gigas. 


TORDENGUDEN OG HANS DRENG 
I LAPPERNES MYTEVERDEN 


AF 


AXEL OLRIK 


FTER at jeg havde skrevet om ,, Nordisk og lappisk gudsdyrkelse” 

(DSt. 1905, 39), modtog jeg som gave fra rektor Qvigstad i 
Tromsø et håjst interessant kildeskrift, nemlig Jacob Fellman's 
Anteckningar under min vistelse i Lappmarken, andet bind (Helsing- 
fors 1903), hvorved han havde været medvirkende. 

Et hovedafsnit er et leksikon over lappisk mytologi, forfattet 
i 1830erne. Jeg skal her anføre en af dets artikler?: 


»Jettanas, Jeettanas, menniskoåtande vidunder, som bodde dels i 
hålor i de mest ohyggliga och branta bergvåggar, dels i hafvet. De om- 
talas såsom ofantlig stora och starka samt ansågos vara menniskoåtare. 
I ett mål fårtårde Jeettanas en tre år gammal oxe och drack dertill två 
ankare &l, sedan han likvål fårst retat aptiten med ett halft ankare 
brånnvin. 

Jettanas vågade sig ej allenast i fård med menniskor, utan fångs- 
lade en gång sjelfva Termes, åskan, som långe var hans 
fånge. Termes låi tshadnum gidda, eller såsom andra såga: Pajan låi 
tshadnum gidda (Termes var fastbunden, åskan var fastbunden). Intet 
regn fuktade då jorden. Båckar, åar och elfvar torkade ut, och jorden - 
forlorade sin fruktbarhet: Sjelfva måra (oceanen eller Ishafvet) led och 
klagade. Åfven hafvets Jettanas suckade. 

Såsom upphof till allt detta onda misstånktes bergs- eller landt-Jet- 
tanas, enår han, som bodde i bergshålor, hade intresse af torka. Då 
Jettanas en gång fåll i tung såmn (nager), vågade derfåre en 
af Termes raskaste,drångar sig in i Jeettanas grotta och 
lyckades befria sin husbonde genom att afskåra hans bojor. 
Termes steg genast upp til skyarna och gaf derifrån starkaste blixt, 
dunder och regn. Vattnet sqvalade genom bergets remnor in i Jeettanas 


! 8,102, jf. s. 22 og 61. 

grotta. Nu vaknade Jeettanas och hotade att uppåta sina drengar, som 
ej båttre bevakat fången. Men han gjorde det dock ej, emedan han be- 
håfde dem till betjening. 

Under det åskan var finger hade landet lidit af torka i den grad, 
att många, såvål menniskor som djur, dått deraf. Nu deremot led man 
af for mycket regn; ty åskan ville straffa Jeettanas med åfversvåmning 1 
sju veckors tid. Alla hålor och grottor fylldes af vatten. Jeettanas måste 
nu dfvergifva sin bostad och tråda ut, ehuru dagsljuset var olidligt får 
hans &gon. Af sådan anledning kunde Jeettanas också ej, såsom Stalo, 
vandra omkring i skogarna, ånnu mindre såsom Tontta flyga i luften, 
aimost. 


Det har interesse at sammenligne denne fortælling om torden- 
guden og hans tjener med de myter, som vi tidligere har lært at 
kende (DSt. 1905, 129ff.). De optrædende er de samme: torden- 
guden, trolden og tordengudens tjæner; og fortællingen går — både 
i nærv. myte og i den ældste form af den anden — ud på at 
tordenen ved list er kommet i troldens vold, er gemt dybt i fjældet 
eller jorden, og atter ved list hentes ud. De drejer sig begge om 
det simple problem at tordenen — og med den regnen — til en 
tid er forsvunden fra jorden. 

Men der er en væsentlig ulighed. I den lappiske myte er det 
selve tordenguden der er overlistet og indespærret (og det bliver 
da tjænerens sag at hente ham ud). I den estnisk-nordiske er det 
kun tordenværktåjet, der er fralistet guden; det bliver da gudens 
sag at hente det igen (og da får gudens ledsager — i kraft af den 
i sagnverdenen gældende modsætningslov — den rolle at være 
skyld i ranet). Således fremtræder det som to forskellige udførelser 
af samme grundæmne. 

Mærkeligt er det, at tordengudens tjæner også optræder i den 
nu fremdragne myte. Det er et yderligere vidnesbyrd om hans 
omfattende og ældgamle rolle som episk tilbehør til tordenguden. 

Mærkeligst er det dog at stå overfor de to former af grund- 
motivet: tordengudens og tordenværktåjets bortførelse. De møder 
som dubletter til hinanden. Men religiøst og mytisk er der en 
væsenlig forskel: der skal en barnlig naivitet til at tro på at 
jætten kan stjæle selve tordenguden; det røber et håjere udvik- 
lingstrin, at han kun mister sit værktåj — og selv vinder det tabte 
igen. Hertil svarer det, at det fårste kun optræder hos Lapperne, 
der religiøst, mytisk og i hele deres kultur er ret uudviklede. Den 
anden .form optræder hos Østersøfolkene med deres højere kultur, 

håjest — ligesom også den mytiske udformning dær er nået videst - 
— hos Nordboerne. Der synes da ikke at være tvivl om, at vi har 
det samme motiv på et ældre og på et mere udviklet 
kulturtrin. 

Det er muligt, at sammenhængen mellem de to former er 
endnu nærmere: at det ligefrem er samme fortælling på et 
ældre og et senere trin, a: at der går en fortæller-tradition 
fra den ældre til den senere form. 

Ser vi på indholdet, bliver det os påfaldende at tordengudens 
tjæner stadig hører med til myten. Ser vi på almindelige kultur- 
forhold, er der ingen tvivl om at Lapperne har modtaget mange 
kulturelementer og mange mytiske forestillinger fra Nordboerne, og 
at forestillinger om tordenguden og hans tjæner netop hører med 
til lånegodset (DSt. 1905, 49). Hertil kommer, at vi allerede ad 
anden vej (ved tordensån-myten) har set, i hvilken grad myter kan 
være fælles for nordeuropæiske folk af helt forskellig æt. 

Et afgérende bevis for den mundtlige sammenhæng mellem de 
to myteformer kan dog ikke gives. De lidet udformede myter hos 
laftstående folkeslag ligner hinanden så meget, at det stadig står 
som nærliggende muligheder, at de er hjemmefødte på forskellige 
steder. Måske indeholder den lappiske myte — i kraft af årtu- 
senders mundtlig overlevering — selve urformen til den myte, der 
foreligger os i mere udviklet skikkelse på estnisk og nordisk. Måske 
er den lappiske myte hjemmefødt, og de andre myter stammer 
mundtlig ned fra en urform af lignende indhold. Og måske — 
lad os tage også den mulighed med — er den stjålne tordengud 
og det stjålne tordenværktåj begge primitive myter, men kun én 
af dem (værktåjet) har haft betingelse for at blive tålt under en 
hojere udvikling. — 

Lidt nærmere kan vi måske komme spårsmålet. Vi har får 
hørt, hvad der stod i Fellmans leksikon under artiklen jætter; nu 
kan vi søge efter under tordengud (s. 84—85: Aijeg). ,Aijeg", 
hedder det ,fårestålldes dessutom någon gång boende i stora grottor 
i hållebergen.” Og der anføres flere eksempler på bjærghuler hvor 
der ofredes til ham. ,Under sin vistelse i en sådan grotta blef 
Aijeg en gång fångslad af Jeettanas (hvarom långre fram under Jet- 
tanas).” 

Vi har altså to varianter af fortællingen. I den ene er jætten 
bjærgboende og fængsler tordenguden i sin hule; i den anden er 

B+ 


68 AXEL OLRIK 


tordenguden bjærgboende og indespærres i sin egen hule. Den 
fårste slutter sig nåje til de nordiske jætteforestillinger — og kan 
af den grund netop være den yngre. Den anden har vor interesse 
ved ikke at kunne være runden af nordisk rod, er derimod vævet 
sammen med Lappernes gudsdyrkelse. | 

Endnu et sted omtaler Fellman tordenguden (s. 61). Han var 
mægtig, håj, stærk og stræng; blev han vred, slog han stykker af 
fjældet løs, omstyrtede træer, dræbte mennesker eller dyr. ,Han 
var plump och blef derfåre stundom rasande och ursinnig, hvar- 
fore man ock fårestålde sig honom såsom bunden. Han måste 
derfåre låsgifvas, då han skulle verka något, vare sig godt eller 
ondt." — Tordengudens bundenhed er altså her en varig tilstand; 
og det er alskens personer, der har brug for hans hjælp, som 
sårger for at løse ham. 

Og endelig har vi en variant til i selve det sproglige udtryk, 
hvormed vor fårste fortælling begynder: ,Tordenen var bundet"; 
ingen regn vædede jorden, den mistede sin frugtbarhed, bække, åer 
og elver tårrede ud. Det er den forestilling, som hos så mange 
folk møder under det udtryk ,regnen var bunden", den møder her 
som ,tordenen var bunden". Det er betegnelsen for den store 
tårke i naturen. . 

Man vil lægge mærke til, at vi nu har en hel udviklingsrække 
liggende for os. Denne sidst omtalte form er grundformen, er det 
i kraft af sin simpelhed og sin naturbundethed. Når naturen visner, 
og den ønskede regn udebliver, da er tordenen bundet. 

Denne sproglige formel går for umiddelbare mennesker ganske 
selvfølgelig over i et personbegreb: tordenfremkalderen holdes bun- 
den. Og denne tanke udfoldes videre i to retninger: 1) han holdes 
stadig bunden for at han ikke ved sin voldsomhed skal gåre skade 
. (og han må da på magisk måde løses, hver gang man vil have 
ham frem); 2) han holdes undertiden bunden af en trold, der så- 
ledes vil sikre sig mod at rammes af hans tordens våben. Tanken 
mødes med og styrkes af den forestilling, at tordenen bor inde i 
et fjælds hule; og dette sted er da hans dyrkelsessted; — han er 
bunden eller indespærret i fjældhulen. En sådan forestilling skulde 
man tro lå nærmest for dem der troede på den altid bundne 
tordengud; men faktisk forekommer den i den anden gruppe: en 
trold har spærret ham inde i hans egen hule. 

Det næste trin i udviklingen er, at dette oftere gentagne for- 

hold går over til ren myte, ad: opfattes som noget der kun sker én 
gang. Men da kræves til nærmere udformning af tanken, at der 
optræder en tredje person, befrieren. Denne har man fået ved at 
indføre den formodenlig fra nordisk lånte ,Thors ledsager". Men 
fårst på dette punkt — mener jeg da — sætter det nordiske ele- 
ment ind. Hele udviklingsrækken af den bundne tordengud ligger 
udenfor nordisk. 

Der vil intet være til hinder for, at den kan være udviklet på 
rent lappisk grund. Men jeg må dog gåre opmærksom på, at den 
i bjærget skjulte fængslede tordengud kommer igen hos et andet 
østevropæisk folk, det slaviske, hvor han i sammenhæng med denne 
tanke opfattes som navn på den kristne djævel. 


DEN GAMLE ISLANDSKE BOLDLEG OG DENS 
FORHOLD TIL NUTIDENS LEGE 


AF 


FR. KNUDSEN 


AAR jeg her prøver at tage et Æmne op, som allerede har været 

gransket af adskillige ansete Videnskabsmænd, — om de end 
i ringe Grad er naaet til Enighed eller endelig Løsning — saa er 
det, fordi jeg ved mangeaarig Beskæftigelse med Boldlege, ikke blot 
en enkelt, men mange forskellige, til Dels ogsaa med Literaturen 
om de herhen hørende Spørgsmaal, har faaet en videre Kendskab 
til saadanne Spils hele Art og deres Ytringsmaader end de der tid- 
ligere har behandlet Sagen. Et Stød til min Undersøgelse har jeg 
faaet ved Dr. Bjørn Bjarnasons ,Nordboernes legemlige Uddannelse 
i Oldtiden", Jeg bringer den bedste Tak for ydet Hjælp til Dr. 
Valtyr Gudmundsson og Dr. A. Olrik. De i det følgende meddelte 
Sagasteder 1 Oversættelse stammer fra et Manuskript, som den 
førstnævnte velvillig har overladt mig. 


I. Soplegen i Karlamagnussaga. 


Foruden de paa Island sædvanlige Knatlege bringer Litteraturen 
en enkelt udførlig Beskrivelse af en ganske afvigende Boldleg, nemlig i 
den efter fremmede Kilder forfattede Karlamagnussaga. Ifølge Dr. Bj. 
drejer det sig her om ,en simpel Gribeøvelse, hvor Bolden af en 
Mand kastes op over en Klynge Deltagere, som hver især prøver 
at gribe den, for derpaa at fuldende Sejren ved at løbe med den 
ud af Klyngen." Men undersøger vi Sagen nærmere, er det lige- 
frem en Beskrivelse af en gammel Fodboldkamp. I Sa- 
gaen hedder det: ,Jeg vil fortælle dig en Tidende. I Morgen skal 
der holdes en Leg udenfor din Faders Kastel. Dær skal mange 

unge Mænd komme sammen. De har en Sop, som de spiller med, 
og den der tre Gange i Træk kan gribe (ifølge en anden 
Redaktion: jage, drive) denne Sop, uden at nogen i Mellem- 
tiden har faaet fat i den, han bliver prist og æret fremfor 
alle. Og derhen skal du, Landres, tage og prøve, hvorledes det 
staar til med dit Hjærte (5: Mod) og din Tapperhed ... Landres 
drager nu hjemmefra ... og standser ikke, før han kommer i Nær- 
heden af sin Faders Kastel, paa den Slette, som fandtes der. Han 
ser dær foran sig en Mængde Ynglinge, der leger med en omfangs- 
rig Sop. Landres stiger af sin Hest og binder den til et Træ. 
Derpaa gaar han hen til Legen og trænger sig ind imellem Folk 
og naar nu derhen, hvor der var størst Trængsel omkring Soppen. 
Og Landres standser ikke sin Færd, før det lykkes ham at faa fat i 
denne Sop og føre den ud fra dem. Og da han havde gjort dette, 
kaster han den for anden Gang ind i Trængselen og løber 
selv bagefter, og det lykkes ham endnu at faa fat i den for anden 
Gang. Da sagde Landres: ,Hvis jeg havde bragt Soppen bort den 
første Gang, jeg fik fat paa den, kunde I have sagt, at jeg med 
urette havde sejret i denne Leg, ti jeg er ukendt for de fleste af 
eder. Men nu har jeg vundet Spillet to Gange. Derfor vil jeg 
endnu en Gang kaste Soppen ind imellem jer alle, og hvis det 
lykkes mig at faa den for tredje Gang her ud fra jer, saa véd I 
alle, at jeg har vundet Spillet med rette, men ingen Underfundighed." 
Derpaa kaster Landres denne Sop for tredje Gang ind 
imellem dem, dær hvor Trængselen var størst, og i Løbet af 
kort Tid lykkes det ham at faa fat i den og bringe den ud fra 
… dem, og han blev meget glad.” 

Til Sammenligning hermed vil jeg anføre følgende Beskrivelse 
af det gamle Fodboldspil fra Skotland: Ligesom i England spiller 
Hvide Tirsdag en Rolle som Fodboldens egen Dag. Det Spil, som spil- 
ledes i Scone, Landskab i Perth, er særlig berømt. Det beskrives 
saaledes: ,Hvert Aar paa Hvide Tirsdag mødtes ugifte og gifte Mænd 
ved Scones Kors idet de spillede mod hverandre. De kastede 
en Bold i Vejret og spillede fra Kl. 2 til Solnedgang. Spillet 
bestod i, at den, som fik Bolden i Hænde, løb med den, til han 
blev fanget af en Modspiller. Hvis han saa kunde rive sig løs, løb 
han videre, hvis ikke kastede han Bolden fra sig, dersom den 
ikke var blevet ham fravristet af en af det andet Parti, men ingen 
maatte sparke til den. De gifte Mænd skulde ,hænge' den, det vil 

sige, de skulde tre Gange putte den ned i et Hul i Jor- 
den, som var over Modstandernes Grænselinje, og de ugifte skulde 
;drukne' den eller dyppe den tre Gange paa et dybt Stedi 
Floden, som var Grænsen paa den anden Side. Det Parti, .som 
kunde gøre dette, havde vundet Spillet... Den Mand, som førte 
Bolden i Maal, blev med Bolden i Haand løftet paa Skul- 
deren af sine Medspillere, der bar ham gennem Landet, 
hvor han modtog talrige Gaver." At Mod og Tapperhed 
ogsaa har noget med Fodboldspil! at gøre, viser Carews Beskrivelse 
af Spillet i ,Survey of Cornwall" 1602: ,Jeg kan ikke let afgøre, 
om jeg mest skal rose dette Spil for dets Mandighed og for den 
Øvelse, det giver Legemet, eller dadle det for dets Voldsomhed og 
for den Sorg, som er dets Følgesvend, ti paa den ene Side gør 
det Manden stærk, haardfør og hurtig, og avler et Mod 
"i hans Hjærte, saaledes at han tør møde Fjenden Ansigt 
til Ansigt, og paa den anden Side er det meget farligt, men dog 
gaar det i Reglen kun ud over Deltagerne, og som Bevis herfor, 
kan man ved Spillets Ophør se dem slæbe sig hjem som fra et 
endt Slag med blodigt Hoved, brækkede Ben, forvredne Lemmer 
og saadanne Kvæstelser, som forkorter deres Liv; og dog er det 
et godt Spil, og Statsprokurøren eller Ligsynsmanden skulde for 
den Sags Skyld aldrig besværes.” 

Alt i Sagaens Beskrivelse passer paa det engelske Spil: Bolden 
kastes i Vejret til Begyndelse; den skal drives ud tre Gange; end- 
videre Legens Voldsomhed, og den Ære der vises Sejrherren. Hertil 
maa vi yderligere lægge, at det paagældende Afsnit af Karlamagnus- 
saga ikke er oversat fra fransk, men fra engelsk: ,Denne For- 
tælling fandt Bjarne Erlingsson skreven påa Engelsk i Skotland, 
da han opholdt sig dær Vinteren efter Kong Alexanders Død" 
[»: 1286—87] og han ,lod den oversætte i norrånt Maalf?, Der 
kan da saa meget mindre være Tvivl om, at det som den norrøne 
Forfatter her nævner Sopleg, er det engelske Fodboldspil. 


Il. Knatlegen paa Island. 


I de senere Aar har flere Forskere, Mogk?, Valt. Gudmunds- 
son, Ebbe Hertzberg? og nu sidst Bjarnason i sin Doktordisputats 


1 Spillet hedder hos Carew Hurling over Markerne. ? F. Jonsson, Oldn. og 
Oldisl. Litteraturs Historie, II 980. 2? Zeitschrift fir deuts. Philologie, Halle 1890. 
+ Hist. Skrifter tilegnede Professor Daae, Christiania. 

dels søgt at rekonstruere det gamle islandske Boldspil Knatleg 
(£knattleikr), der ofte omtales i Sagaerne, dels bestræbt sig for at 
paapege Spillets Slægtskab med andre Boldspil. Forskellen mellem 
de forskellige Fremstillinger af Spillet er imidlertid meget betydelig ; 
man er saaledes ikke engang enige, om der har været to eller 
flere (mange) Deltagere paa samme Tid, eller om alle Deltagerne 
har haft et fælles Boldtræ, som benyttedes efter Tur, eller om hver 
Deltager har haft sit eget, som han stadig har benyttet og saaledes 
haft i Hænde under hele Spillet. Dette sidste er imidlertid en Ting 
af overmaade stor Betydning for Forstaaelsen - af Spillets Natur, 
ti har hver Spiller haft sit Boldtræ, har man med et Spil at gøre, 
. der ligner Hockey, Bandy, Lacrosse, Tennis eller beslægtede Spil, 
men har man kun haft et fælles Boldtræ, maa Spillet ligne Kriket, 
Base ball, Clubball, Langbold el. lign. Har man først faaet Rede 
påa disse Forhold, vil Slægtskabet ikke være vanskeligt at paapege. 

I det følgende vil jeg give en Fremstilling af Spillet saaledes 
som det former sig for mig, og samtidig vil jeg gøre nogle Be- 
mærkninger særlig til Dr. Bjarnasons Fremstilling deraf. 

1. Apparater. Knatlegen spilledes med én lille haard 
Bold (kngttr, bgllr). Alle Steder i Sagaerne, hvor Boldspil om- 
tales, tales der kun om Bolden (i Enkelttal). Man har saaledes 
kun haft én Bold under Spillet; at den har været lille, fremgaar 
af hele den Maade, hvorpaa den behandles; og at den har været 
haard bevises ved, at den, benyttet som Kastevaaben, frembringer 
Saar, naar den rammer paa blottede Steder. 

Man benyttede under Spillet Boldtræ eller Bold- 
træer. Jeg er tilbøjelig til at tro, at hver Spiller har haft sit 
eget Boldtræ, som han stadig har benyttet under Spillet. I Gisla 
Saga Surss. hedder det: ,Da blev Bjérk vred og slog Torstens Bold- 
træ itu"; med hvad? Formodentlig med sit eget Boldtræ, som det 
den Dag i Dag kan gøres i Hockey ved Kamp om Bolden. ,Men 
da Gisle saa det, sagde han, at Torsten skulde spille saa godt han 
kunde med Bjårk, ,og jeg vil bytte Boldtræ med dig," ...”. Det 
fremgaar tydelig af denne Saga, at de to Makkere Gisle og Torsten 
har hver sit Boldtræ, og det synes som om Torsten og Bjårk 
optræder mod hinanden, begge med Boldtræ i Haand. 
Da Torsten har beskadiget sit Boldtræ, paatager Gisle sig at re- 
parere det for ham, og for at Spillet ikke skal standse, laaner 
Spilleren sin Makkers Boldtræ. Hertzberg finder denne Boldtræ- 

reparation besynderlig, og bruger den som et Led i sit Bevis for, 
at Boldtræet i Slagenden har været bredt og maaske haft Form 
som en Ramme med Strenge. Boldtræet skal nemlig i hans Frem- 
stilling af Spillet være til at gribe Bolden med, og Spilleren skal 
da løbe med den, medens den ligger i Rammen, ligesom i Lacrosse!. 
Men enhver, der i længere Tid har spillet Hockey, véd at det kan 
hænde, at man maa foretage en saadan Forbinding af det revnede Træ. 

Et Sted i Egils Saga Sk. tyder ligeledes paa, at hver Spiller 
paa samme Tid har haft et Boldtræ: ,Da blev Egil vred" (fordi 
han ikke kunde staa sig i Spillet), ,svang Boldtræet i Luften og 
slog Grim". Har man i Legen kun haft ét Boldtræ, har Egil i det 
foreliggende Tilfælde intet at vredes over, ti han, som har Bold- 
træet, har da ,Leg", det vil sige, han er i Øjeblikket den over- 
legne. Hans Vrede her kan kun forklares ved, at han ikke har 
haft Leg, iøvrigt heller ikke ,Uleg”", da disse Langboldbegreber vist 
ikke findes i Knatlegen, men ved at han i det hele er den under- 
legne i Kampen om Bolden, hvor hver har haft sit Boldtræ 
som i Hockey og Tennis. 

Bjarnason mener, at man kun har haft ét Boldtræ i Spillet, 
og anfører som Støtte for sin Paastand følgende: ,Saaledes er kun 
den ene af Parterne ad Gangen forsynet med Boldkæp, medens 
Modspilleren samtidig ses springende efter Bolden eller i Færd med 
at kaste den. At man skiftede Træ efter Tur, fremgaar videre af 
den særlige Omstændighed, at naar den ene Spiller i Vrede slog 
til den anden med Boldtræet, mældes der aldrig noget om, at den 
saaledes angrebne afbødede Slaget med et andet Træ, som han 
sikkert vilde have gjort, hvis han havde haft et saadant; tvertimod 
ses han at gribe til den Udvej at smutle under Slaget og faa Bryde- 
tag paa Modstanderen, eller han kaster ham Bolden i Hovedet". 


1 Der findes hos Strutt, Sports and Pastimes, London 1833, en Beskrivelse 
af en Form af Hurling fra 1775, der spilles paa samme Maade som Lacrosse, 
med Boldtræer der er brede og flade i den nederste Ende. Dette kunde se ud 
som et vægtigt Bevis for, at Hertzbergs Opfattelse af Boldtræernes Udseende 
og Anvendelse var den rette. Jeg tillægger dog ikke dette stor Betydning, da 
bl. a. et af de ejendommeligste Kendemærker for Knatlegen, Brydningen, nød- 
vendigvis maa være udelukket i et Spil, hvor man skal løbe og balancere med 
Bolden paa Boldtræet. Brydningen kan kun være berettiget i et Spil, hvor man 
har Lov til at holde fast paa Bolden (jf. Rugby Fodbold). Angaaende Spillets 
Udbredelse meddeler Forf. kun, at det blev spillet af Irlændere paa Markerne 
bag British Museum. 

At den ene Spiller ses springende efter Bolden eller i Færd 
med at kaste den, udelukker ikke, at han har haft Boldtræ (jf. 
Hockey), og at den overfaldne Part ikke slaar igen med sit Bold- 
træ er ikke saa besynderligt, ti for at undgaa Slaget, springer han 
ind paa sin Modstander i samme Øjeblik, denne slaar. Han op- 
naar herved en dobbelt Fordel, idet han for det første delvis und- 
"gaar Modstanderens Slag, og for det andet faar godl Brydetag under 
dennes Arm eller Arme, som under eller umiddelbart efter Slaget 
ikke hurtig nok kan føres ind til Kroppen for at dække for Livtaget. 
Og at den ene Spiller undertiden slaar sin Modstander med Bolden, 
er heller ikke noget Bevis for, at de ikke begge har haft Boldtræ, 
det tyder kun paa, at Ihændehaveren af Bolden har anset denne 
for et bedre Vaaben end Boldtræet, en Anskuelse, hvis Berettigelse 
hurtig forstaas, naar man hører om den ramtes blodige Pande og 
flakte Øjenbryn, Resultater, der aldrig opnaas ved Slag med Boldtræet. 

Boldtræet har været benyttet til: 1) at sætte Bolden i Spil 
med (Grettes S.: ,Ødun slog Bolden over Hovedet paa Gretter, og 
det lykkedes ham ikke at gribe den”). 

2) at slaa Bolden bort fra Modstanderen med og føre 
den i Maal (Vigl. S.: ,Det hændte en Gang, at Viglund slog Bolden 
ud” (i Maal) ,bort fra Jokul«). 

2. Spilleplads: Marken eller Isen. Af den Vedholdenhed, 
hvormed Sagaerne stadig nævner Slette og tillagte Søer og Vande 
som Spilleplads ved Knatlegen, tør man slutte, at en jævn, flad 
Plads har været nødvendig for Spillets Trivsel. Det synes frem- 
deles, at man har foretrukket Isen for Sletten, hvilket kunde tyde 
paa, at den mindste Ujævnhed har vanskeliggjort Spillet. 

(Egils S. Sk.: ,Der blev foranstaltet et meget talrigt besøgt 
Boldspil i Begyndelsen af Vinteren paa Hvidaasletten”". Grettes S.: 
»Disse Mænd aftalte at spille Boldspil sammen paa Midfjordssøen". 
Vigl. S.: ,Nu blev der foranstaltet Lege paa Esjasø". Pord. S. hredu: 
»Man foranstaltede Boldspil paa Midfjordsisen mellem Reykir og Os, 
ti Fjorden blev tidlig tilfrossen".) 

At man har foretrukket Isen for Sletten, kunde synes noget 
besynderligt, thi den glatte Is yder ikke det sikre Fodfæste som 
Sletten, og Fald under Brydningen og ellers paa den frosne Sø 
kunde lettere afstedkomme Ulykker end Fald paa Marken!. Jeg 


1 Dr. Bjarnason er noget i Vildrede med at forklare, hvorfor man foretrak 
Isen. Han skriver: ,Legepladsen maatte være en jævn Flade med haard Grund; 

"kan her kun forklare mig Islændernes Forkærlighed for Isen ved, 
som ovenfor nævnt, at antage, at den mindste Ujævnhed har 
vanskeliggjort Spillet. Men den ringe Ujævnhed paa Sletten kan 
ikke vanskeliggøre en Spillers Løb, hvorimod den i høj Grad kan 
indvirke paa Boldens Løb og Spring henad Jorden. Det har været 
vanskeligere paa den tuede Slette at spille den i zigzag-Hop kom- 
mende uberegnelige Bold, end at have med den at gøre, naar den 
kom rullende og regelmæssigt springende paa Isen. Det er da na- 
turligt, at man til Spilleplads har foretrukket den tilfrosne, blanke, 
glatte Sø. 

Har Undergrunden nu, som formodet, haft den store Betyd- 
ning for Spillet, maa det antages, at det har været Spillets Natur, 
at Bolden skulde slaas eller føres henad Jorden og ikke spilles 
gennem Luften som i Langbold. Herved forklares ogsaa den stærke, 
utæmmelige Vrede, der griber en Spiller, naar Modspilleren slaar 
Bolden i Luften over hans Hoved, saa at han ikke kan naa den. 
Denne Spillemaade er, om just ikke ulovlig, saa dog usømmelig, 
den er en Fornærmelse, som skal straffes (Grett. S.: ,Ødun slog 
Bolden over Hovedet paa Gretter, saa at han ikke kunde naa den. 
Herover blev Gretter vred, og saasnart han kunde naa til Ødun, 
slog han ham med Bolden lige midt i Panden, saa at der frem- 
kom et Saar"). 

3. Deltagerne. Der har været mange Deltagere, mest 
unge Mænd, sjældnere ældre Folk og Drenge, aldrig 
Kvinder. (Vatnsd.: ,O0g paa et Høstting samledes der mange 
Folk, og man fik en Leg i Stand". EgilsS. Sk.: ,Der blev foran- 
staltet et meget talrig besøgt Boldspil... Dertil kom Folk 
fra mange Steder i Hærredet. Mange af Skallagrims Hjemmefolk 
drog derhen til Spillet... Der var ogsaa mødt en Mængde Smaa- 
drenge, og de indrettede ogsaa et Spil for dem selv". Grett. S.: 
»Disse Mænd aftalte at spille Boldspil sammen paa Midfjordssøen. 
Der kom Folk fra Midfjorden og Videdalen; der kom ogsaa Folk 
fra Vesterhop og fra Vatsnæs og ligeledes fra Hrutefjorden. De, 
som var komne langvejs fra, blev dær paa Stedet saalænge Spillet 


dette Krav kunde man ingen Steder faa bedre tilfredsstillet end paa Isen", 
Hvorfor haard Grund, naar Brydning var en Del af Legen, og hvorfor glat, 
naar man skulde løbe dær? Saadanne Pladser foretrækkes da ikke til Lang- 
bold og Kriket, formodenlig heller ikke til Clubball, der efter Bjarnasons Mening 
skal være Knatlegens nære Slægtninge. 

varede ... Paa sin Broder Atles Opfordring drog Gretter ogsaa til 
Spillet, da han var 14 Aar gammel"). 

Som man vil se, nævnes der stadig mange Deltagere, og Grett. S. 
giver os omhyggelig Oplysning om, hvilke Dale, Fjorde og Næs 
der har sendt Tilskuere og Spillere til Legen paa Midfjordssøen, 
og det ses, at Folk her er kommet sammen fra et Landomraade, 
der er betydelig større end Laaland-Falster. 

Det fremgaar ikke tydelig af Sagaerne, hvorledes Deltagernes 
Gruppering — Opstilling — har været under Legen. I Almindelighed 
faar man det Indtryk, at der kun optræder to Spillere ad Gangen, 
og saaledes mener Bjarnason, at Spillet har været. Vist er det, at 
man spiller én mod én. Naar én af disse to besejredes, og der var 
flere i Legen, erstattedes han da af en anden af sit Parti. Men det 
er ingenlunde udelukket, at Hertzberg har Ret, naar han opstiller 
den Formodning, at der har været flere Deltagere i samme Leg 
paa samme Tid, men kun én har kæmpet mod én, indtil den, 
som overvindes, mister Bolden ved at Modstanderen tager den, 
eller han tvinges til at kaste den til én af sine Medspillere, der 
venter i Nærheden for at modtage den (Drengelegen i Egils Saga). 
Ganske vist omtaler Sagaerne aldrig ellers saadan Spillemaade; men 
derfor er det ikke udelukket, at den har eksisteret ved Siden af 
Tomandslegen, ti man maa vel erindre, at Sagaen aldrig tager 
Sigte paa at beskrive Boldspillet som saadant, men kun nævner 
det i Forbigaaende, hvor det paa en eller anden Maade griber ind 
1 Heltens Liv. 

At Spillet har været Partileg, fremgaar af Vigl. S.: ,0g der 
stode Fosboerne ved Legen mod Torgrimssønnerne". 

Hvorledes det har været øvet som Partileg med alle Deltagere 
påa samme Tid, fremgaar tydeligt af Drengelegen i Egils S. Sk.: 
»Grim havde da grebet Bolden ok rak undan (og løb med den), 
men de andre Drenge løb efter ham". Bjarnason mener, at alle 
de andre Drenge forfulgte ham for at tage Bolden fra ham. Men 
Stedet kan ikke forstaas .saaledes; ti selv om Grim er større og 
stærkere end Modspillerne, vil det være utænkeligt, at en enkelt 
Dreng blot i nogen Tid skulde kunne holde en Mængde andre 
Drenge Stangen, hvor det stadig gælder om at løbe (af alle Kræfter) 
og brydes. En saadan Situation er ganske utænkelig i Nutidens 
Boldspil. Og ingen Saga støtter B.s Opfattelse. Det er naturligere 
at antage, at Drengene løb efter Grim, nogle (hans Modspillere) for 

at tage Bolden fra ham, andre (hans Medspillere) for at gribe Bolden 
og føre den videre, hvis Grim skulde blive overmandet. Jeg lægger 
megen Vægt paa dette Sted, da det synes som om Sagaskriveren 
nøje har kendt Boldspillet, idet han forhøjer Grims tragiske Skæbne 
ved at lade det dræbende Øxehug ramme ham netop i det Øjeblik, 
han, som sandsynlig Sejrherre for sit Parti (under Tilskueres og 
Medspilleres Jubel!), løber mod Maal med den erobrede Bold. 

Deltagerne har som Regel været i Ynglinge- og Manddomsalderen. 
En Undtagelse herfra fortælles der om i Egils S. Sk.: ,Den Vinter 
da han (Egil) gik i sit 12te Aar, deltog han meget i Lege. Tord 
Granasøn var da omkring de 20 Aar... Det hændte ofte i den 
sidste Del af Vinteren, at Egil og Tord blev stillede op imod Skalla- 
grim". (S. har den Gang været o. 60 Aar). — Naar man var ude 
over den kraftigste Ungdomsalder, deltog man ellers ikke mere i 
Spillet. Pordar S. hredu: ,Skegge deltog ikke i Spillet, ti han var 
ud over den kraftigste Manddomsalder .... Han sad ved Siden af 
som Tilskuer.” 

4. Tilskuerne. Der har været talrige Tilskuere, der- 
iblandt ogsaa Kvinder. (Gisla S.S.: ,Men Kvinderne sad høj- 
ere oppe paa Skrænten. Dær sad hans Søster Tordis og mange 
andre, som morede sig med at se paa Spillet". Hallfredarsaga: 
» Vejret var smukt, og Kvinderne sad ude i det frie og saa paa 
Legen". Vigl. S.: ,De gik op paa Skrænten, derhen hvor Kvinderne 
sad". — Grett. S. om Spillet paa Midfjordssøen er tidligere anført). 

5. Aarstid for Spillet: Efteraar og Vinter. (Vatnsd.: ,O0g 
paa et Høstting... fik man en Leg i Stand". Egils S. Sk.: ,et 
meget talrigt besøgt Boldspil i Begyndelsen af Vinteren". 
Grett. S.: ,Den (Bolden) fløj langt hen ad Isen". Gisla S.5.: ,Man 
holdt nu op med Legene, og nu gaar Vinteren". Samme: ,Men 
Torsten fældede ham og slængte ham haardt ned paa Isen". 
Vigl. S.: ,men Viglund sprang ind paa ham og smed ham saa 
haardt ned paa Isen”. Pordar S. hr.: ,Man foranstaltede Bold- 
spil paa Midfjordsisen”.) 

Naar man foretrak Isen til Legeplads, som tidligere nævnt, 
maatte Spillet nødvendigvis blive et Vinterspil. 

6. Foruden de allerede nævnte Ejendommeligheder ved Knat- 
legen kan fremdeles anføres: Spillet er enStyrkeprøve, Bryd- 
ning, hvis Præg er Voldsomhed; der sker Ulykker, og 
Lidenskaberne bringes saaledes iRøre, at der øves Drab. 

(Egils S.Sk: , Men da de kom til at spille, saa var Egil under- 
legen i Kræfter. Grim lod ogsaa Forskellen i Styrke fremtræde 
saa tydelig han kunde. Da blev Egil vred, svang Boldtræet i 
Luften og slog Grim, men Grim tog fat i ham og kastede ham 
med et voldsomt Kast til Jorden.... Da sprang Egil ind 
paa Grim og slog Øksen i hans Hoved, saa at den straks gik 
ind i Hjernen". Gisla S. Surss: ,Som oftest spillede Svogrene Gisle 
og Torgrim mod hinanden, og man kunde ikke blive enige om, 
hvem af dem, der var den stærkeste...... Men jeg ønsker til- 
lige, at du ikke sparer dig overfor Torgrim, thi det er den alminde- 
lige Mening, at du bestandig holder dig tilbage; men jeg under dig 
vel, at det kunde indbringe dig Hæder og Ære, dersom du var 
den stærkeste.... De spiller nu den Dag og Torgrim kan ikke 
staa sig i Spillet. Han falder jævnlig”, (formodenlig under 
Brydning), ,o0g Gisle bringer Bolden ud. Da vil Gisle tage Bolden, 
men Torgrim springer til og holder ham tilbage, saa at han ikke 
kan naa den. Da kaster Gisle ham saa haardt ned paa 
Isen, at Huden blev skrabet af Knoerne og Kødet af Knæerne, 
og Blod sprang ham ud af Næseborene. Torgrim rejste sig 
kun langsomt efter Faldet.... Da rejser Torkel sig og siger: 
»Nu kan man se, hvem der er den stærkeste og dygtigste af 
jer to og lad os nu holde op med Legene"". Samme Saga: ,Hans 
Søn hed Torsten; han var én af de stærkeste Deltagere i 
Legene .... Ti mange var nysgerrige efter at se Legene og er- 
fare, hvem der var den stærkeste og den bedste Spiller... 
Men Torsten fældede ham og slængte ham haardt ned paa 
Isen". Vigl. Saga: ,Men Viglund sprang ind paa ham (Jøkul) og 
smed ham saa haardt ned paa Isen, at han laa længe 
uden Bevidsthed... Jøkul kunde ikke bestige sin Hest 
og blev baaret hjem i et Tæppe". Pordar S. hredu: ,Det 
hændte en Dag, da Tord og Asbjørn deltog i Spillet, at de skulde 
spille mod hinanden. Og en Gang fældede Tord Asbjørn, 
saa at han faldt meget haardt.... Og en anden Gang, da 
de tog Tag med hinanden, greb Asbjørn til Tord, saa at han 
faldt paa Knæ .... og du vil næppe være i Stand til at deltage i 
Leg med rigtig raske Mænd". Egils S. Sk.: ,Og han blev meget 
forpustet af Spillet.... Da tiltog Skallagrims Styrke i den Grad, 
at han greb Tord, svang ham i Vejret og slængte ham 


80 FR. KNUDSEN 


saa haardt ned, at han blev helt forslaaet og døde straks 
paa Stedet"). 


De karakteristiske Ejendommeligheder ved Knatlegen er da 
følgende: 

1. Man spiller med én lille, haard Bold og Boldtræer. 

2. Boldtræet har været benyttet til at 1) sætte Bolden i Spil 
med, og til at 2) slaa Bolden bort fra Modstanderen 
med og 3) føre den i Maal. 

Man har haft Lov til at tage Bolden med Haanden og 

løbe med den i Maal (Drengelegen i Egils S. Sk., Gisla S.S.: 

»Og Gisle bringer da Bolden ud" [5: i Maal)). 

3. Man spillede paa Marken, men med Forkærlighed paa 
Isen. Bolden drives henad Isen. 

4. Der har været mange Deltagere, mest unge Mænd, sjæld- 
nere ældre Folk og Drenge. Deltagerne kommer langvejs fra. 
Der har været talrige Tilskuere, deriblandt ogsaa Kvinder. 
Spilletiden var Efteraar og Vinter. 

7. Man spillede parvis eller partivis, men altid Mand imod Mand, 

undtagelsesvis anderledes (Egils S. Sk.: 1 mod 2). 

8. Spillet er en Styrkeprøve, Brydning, hvis Præg er Vold- 
somhed, der sker Ulykker, og der øves Drab. 

Det vil ses, at der ved denne Undersøgelse om Knatlegens 
Ejendommeligheder kun er benyttet de paalidelige historiske Sagaer. 
Jeg tør ikke — som Mogk, Hertzberg og Bjarnason — bygge noget 
paa de Oplysninger, Fornaldarsagaerne giver om Spillet, ti disse 
Fortællinger er nedskrevne paa en Tid, da Knatlegen maaske alle- 
rede var uddød og saaledes muligvis ukendt for Nedskriveren, og 
man kan da ikke vente her at finde nye Oplysninger, der er noget 
værd, ja det er vel endog muligt, at Nedskriveren kan have til- 
digtet noget, som kan vildlede”. 


sm 


1 Der er enkelte Ting, som kunde tyde paa, at Knatleg-Episoderne i For- 
naldarsagaerne er laante fra de historiske Sagaer, omskrevne og udsmykkede. 
Episoden i Halfdanar Saga Eysteinssonar, hvor Grim slaar Bolden op for Dron- 
. ningens Stol, ligner saaledes meget det Afsnit i Hallfredarsaga, hvor Ingolf 
slaar Bolden hen, hvor Valgerd sidder; Rolfs og Ravns Kamp under Spillet i 
Gongu-Hrolfs Saga minder noget om Gisles og Torgrims Brydning i Gisla S. Surss. 
I hvert Fald er det besynderligt, at der begge Steder noteres en saa ringe Ting 
som en Hudafskrabning under Spillet. Helt tydeligt synes Slægtskabet mellem 
Grettes Saga og porsteins Saga Vikingssonar. De enkelte Ulykker og Drab, der 
i de historiske Sagaer følger med Boldspillet, har i Fornaldarsagaerne antaget 

III. Knatlegen og Norden. 


De Forskere, som har skrevet om Oldtidens Boldspil, har hævdet 
at Knatlegen har været almindelig kendt i Norden, i hvert Fald 
ogsaa i Norge. Men herimod kan man anføre vægtige Grunde. 

1) De paalidelige islandske Sagaer henlægger aldrig 
" Spillet til disse Lande, skønt store Dele af disse Sagaer fore- 
gaar her, især i Norge (Egils Saga, Grettes Saga osv.). Naar Dr. 
Bjarnason siger, at det forekommer én Gang for Norge, nemlig i 
Magnus den Godes Saga, er denne Angivelse uheldig. Boldspillet 
mellem Ravn og Kalf i denne Saga foregaar paa Gaarden Stad 
paa Island. 

2) Spillet omtales aldrig i disse Landes Litteratur, end ikke i 
Kongespejlet, der dog har et Afsnit om Idrætter. I den hosstaa- 
ende Artikel ,Drengene paa Legevolden”" har Dr. A. Olrik paavist, 
. at der i den norske Folkevise findes et Boldspil ,Soppleikr'”, der 
har det til fælles med Knatlegen, at det spilles med en haard Bold, 
og er farligt. Men medens Ulykkerne i det gamle islandske Bold- 
spil — naar Reglerne da overholdes, og man ikke i Vrede slaar 
Modstanderen Bolden i Ansigtet, — er en Følge af voldsom Bryd- 
ning, lader de norske Viser om ,Ivar Elison" og ,Sigur Svein” 
Legemet blaane eller Blodet rinde paa Jord, naar Bolden under 
Spillet rammer Manden. Man bruger ikke Boldtræer som i Knat- 
legen, og Spillet synes i Princippet at være det samme som de 
danske Lege at ,skyde med Sten" og at ,skyde med Skaft” 9: at 
kaste efter hinanden med en Spydstage uden Od. I den danske 
middelalderlige Litteratur omtales ogsaa Boldspil, men af en langt 
blidere og venligere Karakter end den islandske Knatleg og den 
norske Sopleg. (Se herom i ,Drengene paa Legevolden"). 

3) Ordet knottr i Betydningen ,Bold" findes ikke uden- 


store Dimensioner: Gångu-Hrolfs Saga: ,Om Aftenen havde 3 brækkede Arme, 
og mange var forslaaede eller beskadigede.... Man fortæller mig, at de har 
beskadiget mange Folk, men dræbt nogle". Og helt uforstaaeligt er det, i samme 
Saga, at medens Rolf og Ravn brydes (kæmper om Bolden), giver deres Mak- 
kere, Kraak og Stefne, sig til at brydes et andet Sted. De har jo intet at brydes 
om, da Ravn formodenlig har Bolden, og almindeligt Slagsmaal er det ikke, 
Brydningen foregaar under Spillet, ti senere staar der: ,Legen blev nu sluttet 
og man satte sig til Drikkelaget". Endelig anvendes det rene Digt, naar i samme 
Saga Kongesønnen Rolf, der selv erklærer, at han ikke forstaar sig paa Bold- 
spil, sammen med Stefne besejrer de to øvede og berømte Boldspillere. 
Danske Studier 1906 6 

for Island og Færøerne. Det er ikke nødvendigt at opfatte 
Knattrollr (Navn paa tre Gaarde vest for Kristianiafjorden) som 
Vidnesbyrd om, at der har været spillet Bold, (altsaa som enstydigt 
med Leikrolir). Norsk ,Knatt" kan blandt andet betyde rund Fjæld- 
knold eller Tue, og Navnet kan være afledt heraf. At Person-Til- 
navne kngtir og dbollr næppe sigter til andet end vedkommendes 
»kugleformede" Vækst, er allerede fremhævet af Bjarnason. 

4) Intet Spil, der er bevaret i Brug ned i Tiden, har 
nogen væsenlig Lighed med Knatlegen. Af 27 forskellige 
… Lege, der under Navn af Boldspil nu øves eller er beskrevet i 

Skandinavien og Danmark, er 7 indført fra England, 10 er mer 
eller mindre simplificerede Former af Fodboldspil, 5 simple Gribe- 
eller Stikkeøvelser, eller ikke egentlige Boldspil, 2 er af amerikansk 
Oprindelse, og kun 3 fandtes: som oprindelige .Spil, da den store 
Boldspilbølge fra de britiske Øer for 25 Aar siden brød ind over 
det øvrige Evropa. Disse 3 oprindelige Spil er Pårk, So i Hul 
og Langbold?. 

Pårk, det gotlandske Nationalspil, er et Sommerspil, der spilles 
paa Marken med en blød Bold. Man benytter ikke Boldtræ, og 
Spillet har ikke den voldsomme Brydning med de dermed følgende 
Ulykker og Drab. 
| So i Hul (Per i gropen, Per i håla, Peta boll) har en meget 
stor Udbredelse, idet det findes over hele Skandinavien, Mellem- 
evropa (Sautreiben) og England (Hawkgame). Det er væsenlig et 
Sommerspil, der spilles paa Marken med en lille blød eller halv- 
haard Bold. Det fordrer kun ringe Plads. Alle Deltagere er for- 
synede med Boldkæppe. Man bruger aldrig Hænderne til at tage 
Bolden med. Spillet har ikke voldsom Brydning, osv. 

Langbold har ogsaa en meget stor Udbredelse. Det findes 
paa den skandinaviske Halvø under Navn af Langball, Långboll og 
Slagboll, i England hedder det rounders, i Tyskland Schlachtball, 
i Polen Palestra, i Svejts Pellerine, i Frankrig å la longue, i Spanien 
å la larga, i de baskiske Lande lusian, osv. Det er udelukkende et 
Sommerspil, der øves paa Marken, som Regel af Børn. Man be- 
nytter en lille blød eller halvhaard Bold, og har kun ett Boldtræ 
til alle Deltagere. Brydning osv. kendes her ikke. 

Ingen af disse tre Spil har saaledes Knatlegens haarde Bold, 


1 Hans Hegna: Friluftsleg, Christiania 1903. J. W. Åkermark: Ut till 
Lek! Stockholm. Jul. Hammarlund: Friluftslekar får Barn och Ungdom, Lund. 

de er ikke Vinterspil, har ikke den parvise Opstilling, Mand imod 
Mand, ej heller. Brydningen, der foraarsager Ulykker. 


Dr. Bjarnason formoder dog, at Langboldspillet nedstammer fra det 
gamle islandske Boldspil. Han skriver: ,Man kan ikke undgaa at lægge 
Mærke til et nært Slægtskab mellem Oldtidens Knattleikr og Nutidens meget 
yndede Langbold. Følgende Grundtræk er fælles: 1 Bold, 1 Boldkæp. — 
Stor Legeplads, navnlig i Længden, hvor der kan udfolde sig Kapløb mel- 
lem de spillende. — Udmaal og Indmaal (ikke ,Hul"). — Lige Partier — 
Bolden slaas af den, der har Leg, — gribes af den, der har Uleg. For- 
skellighederne, der forresten er meget vekslende, beror udelukkende paa, 
at Langbold ikke som hin er Tomandsleg, men bestaar i Samspil mellem 
mange; de synes at staa som en naturlig Udvikling af det fælles Grund- 
lag, idet de nye Momenter er beregnede paa at beskæftige et forøget 
Antal Deltagere........ Langboldens Afstamning fra Knattleikr bestyrkes 
videre af, at den i lange Tider har været Nordens særlig yndede Boldspil.” 

De her anførte Lighedspunkter er dels uvæsenlige, dels forkerte: At 
man benytter 1 Bold til Langbold og 1 til Knatleg er ikke noget Kendings- 
tegn, det kommer da an paa om Boldene er ens, og det er de ikke, 
ti Knatlegens er haard, medens Langboldens er blød. Fremdeles er 
Anvendelsen af Boldene ganske forskellig, ti medens man i det ene Spil 
har den Opgave at føre Bolden i Maal, skal: man i det andet ramme sin 
Modstander med den. Her er to forskellige Principper for Boldspil. Det 
er heller ikke givet, at man i Knatleg kun har haft 1 Boldkæp. Den 
store Legeplads, de 2 Maal og lige Partier haves i mange andre Spil: 
Fodbold, Hockey, Bandy osv. Begrebet Leg og Uleg findes ikke i Knat- 
legen, og Langbold er ikke noget særlig nordisk Spil. 

Fremdeles finder Bjarnason et Lighedspunkt mellem de to Spil ved 
at hævde, at Langboldspillet tidligere har været en Tomandsleg og an- 
fører, at C. Molbech skildrer det som saadan i Dansk Dialekt Leksikon 
1841. Dette er ikke rigtigt; ti Molbech skriver: ,Langbold. Et hos 
os, hos Almuen og Ungdommen nationalt, skønt nu efterhaanden af 
Brug gaaende Boldspil, der spilles paa aaben Mark, hvor visse Punkter 
og Grænser bestemmes imellem to Partier af et ubestemt Antal Deltagere.” 
Han anfører fremdeles Beskrivelsen i Vidensk. Selsk. Ordbog 1820 som 
Bevis for sin Opfattelses Rigtighed, og denne Beskrivelse kan opfattes, 
som om her er Tale om et Tomandsspil. Den lyder saaledes: ,Lang- 
bold (en). En Leeg med Bold, et Slags Boldspil, som bestaar i, at 
Bolden bliver slagen med et Boldtræ i Længden og Højden af den, der 
har Leg, for at gribes, førend den kommer paa Jorden, af den, der har 
Uleeg. Om Sommeren spille Drengene Langbold paa Fælleden." Men 
der er ingen rimelig Grund til denne Opfattelse, ti Forf. har kun lige 
beskrevet Spillets Begyndelse, der idelig kommer igen, og som netop 
bestaar i, at en (af den ene Parti) slaar Bolden med et Boldtræ osv., 
og at en (af det andet Parti) søger at gribe den, før den naar Jorden. 
Vilde man tage disse to Beskrivelser efter Bogstaven, skulde Spillets Ud- 
vikling fra Tomandsleg til Partileg være foregaaet fra 1820—41! 


6% 

Jeg skal endnu blot tilføje, at de Beskrivelser af Spillet ude fra 
Landet, som jeg kender, ogsaa har Partidelingen; saaledes ogsaa en ret 
mærkelig Form af det, der er nedarvet paa saa afsides et Sted som Øen 
Anholt, og som jeg haaber snart at kunne meddele i sin Helhed. 

At Spillet ogsaa i Udlandet i ældre Tider har været Partispil, derom 
vidner Guts Muths Spiele, Hof 1893: ,Bei diesem bis zu Ende des 18te 
Jahrhunderts in Holland beliebten Nationalspiele tellen sich die Spieler 
durch das Los in 2 Parteien". 


Det tamme danske Langboldspil har saaledes overhovedet ingen 
Lighed med den voldsomme Knatleg, som Dage i Rad kunde samle 
interesserede Tilskuere fra vide Egne. Knatleg er en Idræt for Mænd, 
Langbold er en Børneleg, der aldrig har kunnet samle Tilskuere 
og som Idræt for Mænd aldrig har kunnet vække synderlig Inter- 
esse udenfor Teoretikeres Kreds. Betegnende er det saaledes, at 
der kun kendes en eneste Langboldklub i Skandinavien og Dan- 
mark, skønt Spillet i disse Lande er saare gammelt. Spillet er 
brugbart og meget anvendeligt som Børneleg, og som saadant er 
det os overleveret fra Fortiden. Vidensk. Selsk. Ordbog 1820: ,Om 
Sommeren spille Drengene Langbold paa Fælleden". 


IV. Knatlegen og de britiske Øer. 


Der fremstiller sig nu det Spørgsmaal: Hvorfra er Knatlegen 
kommet til Island? 

Har Islænderne, som formodet, ikke medbragt Spillet fra Norge, 
ligger det nær, at de har faaet det fra de britiske Øer, hvormed 
Samkvemmet var saa betydeligt, at Tredjedelen af samtlige Land- 
namsmænd skal være komne herfra og mest fra Irland og Skotland. 
Naar man nu desuden erindrer, at Boldspil fra de ældste Tider i 
fortrinlig Grad har været britisk Idræt, ligger denne Antagelse saa 
snublende nær. Den bestyrkes ved, at man i Skotland, i Hertug- 
dømmet Fife ved Forthbugten, endnu har et Spil, hvor Bolden 
kaldes knout, det samme Ord som Knat, oldn. knottr. I Dict. of 
the Scottish Language by John Jamieson, Edinburgh 1846, staar 
der: ,Knout: The ball or bit of wood that is struck in the game 
of shinty, Fife. ..”, og i samme Ordbog beskrives Shinty saaledes: 
»Å game in which bats, somewhat resembling a golf-club, are used. 
In Shinty there are two goals called hails, the object of each party 
being to drive the ball beyond their opponents hailf. I Muret, Encyclop. 

Worterbuch identificeres Shinty med Hockey! og i ,Hockey og 
Bandy" af Schøyen, Kristiania 1905, omtales Spillet saaledes: ,Den 
originale skotske ,shinty" kom nærmest op mod hockey. Det blev 
spillet paa den haarde, sandige kyst med op til 2 å 3 hundrede 
spillere paa hver side; deres redskaber eller rettere sagt vaaben 
var tildannede trærødder og en haard træklods ball. Det gjaldt at 
slaa ballen over en bestemt grænselinje”. 

Paa de britiske Øer er den stærke Udvikling af Boldspillet 
ældgammel. Allerede Ligheden mellem de forskellige Spil — Fod- 
bold (Association og Rugby), Hockey, Shinty, Bandy (Hockey paa 
Is), Hurling og Camping ball — viser at de er udgaaede fra en 
og samme Grundtype i en fjærn Fortid. Men ogsaa Kilderne vid- 
ner derom. 

Jeg skal ikke dvæle ved stedlige Overleveringer, der fører en 
eller anden af disse Lege tilbage til fjærne Tider og Begivenheder, 
men alene holde mig til gamle tidsfaste Kilder. 

I Irernes største og ældste Heltedigt ,Okseranet i Kualnge", 
der sandsynligvis stammer fra det 8de, 7de Hundredaar, omtales 
gentagne Gange et Boldspil, der spilles med Stokke og Bolde til 
et Hul: ,Man fortalte ham (Helten Cuchulinn, 7 Aar gammel) 
Historien om Drengene i Emain. Der er 3 Gange 50, som spiller 
Bold". ,Cuchulinn drager af Sted og medtager sit Træskjold, sit 
Legetøjsspyd, sit Boldtræ og sin Bold". ,Da kaster de alle 
Boldene paa ham, og han tager dem hver én paa sit Bryst. 
Saa kaster de 3 Gange 50 Hurlingstokke paa ham, men 
han parerede dem alle, saa at ingen rørte ham, og han tog et 
Bundt af dem paa Nakken”. ,En anden Dag spillede han Bold 
paa Spillepladsen øst for Emain, han alene imod de 3 Gange 
50 Drenge. Han besejrede dem i hvert Spil. Derpaa greb Dren- 
gene fat i ham, og han brugte sin knyttede Haand, til 
50 af dem var dræbt". ,Da rejste Cuchulinn sig mod ham, 
slog Hovedet af ham med sit Boldtræ, og gav sig til at 
føre sin Bold foran sig over Sletten”. ,Drengene var paa 
Spillepladsen, men kom til ved Kvindernes Skrig. Da Drengene 
saa de mørke, sorte Mænd, flygtede de alle, undtagen Cuchulinn 
alene. Han kastede Sten og slog med sit Boldtræ. Han dræbte 
9 af dem, og de efterlod 50 saarede". ,Han (Conchobar) saa da 


1 Kaldes ogsaa Hurling eller Hurley (W.D. Whitney, The Century Dic- 
tionary: Hurley: The game of hockey or hurling). 


al 

Cuchulinn føre sin Bold imod de 3 Gange 50 Drenge. Skulde 
de føre Bolden i Hul, fyldte han Hullet med sine Bolde, 
og de kunde ikke forhindre ham deri, og naar de alle 
kastede Bolden ind imod Hullet, passede han alene paa, 
saa at ikke en eneste Bold gik i. Naar de brødes, ka- 
stede han de 3 Gange 50 Drenge, og de kunde ikke kaste 
ham, ligemeget hvor mange der kom". ,0O0g om Aftenen møder 
Guchulinn en rasende Hund, han kaster Bold og Boldtræ, og 
griber med sine Hænder foran og bagpaa om Dyrets Hals og knuser 
det mod Stenstøtten"”. 

I taagede Omrids skimter vi her for første Gang det britiske 
Boldspils Grundform, og vi ser, at Princippet i Spillet hun- 
drede eller to Hundrede Aar før Landnamstidens Begyn- 
delse var det samme som det er den Dag i Dag, at drive 
en Bold (Bolde) i Maal (her Hul), der forsvares af Mod- 
standere. Det er altsaa en gammel bekendt, vi her har for 
os. Forsvaret af Maal, Boldtræer til hver Deltager, den 
haarde Bold (Bolde), der under Spillet føres med Bold- 
træet over Sletten, Brydning, der nævnes i umiddelbar For- 
bindelse med Boldspillet, ogDrabene er Træk, der alle høre hjemme 
i Knatlegen. Og ligesom de islandske Sagaskrivere lejlighedsvis lader 
Heltene bruge Boldtræ eller helst den haarde Bold som Vaaben, 
saaledes ser vi her, at Drengene i Emain vælger samme Kamp- 
maade, da Cuchulinn kommer til dem, og senere ser vi, at Cuchu- 
linn med Held kæmper (med Sten) og Boldtræ, da han træffer de 
sorte Mænd. 

At Spillet allerede paa den Tid har været anset og udbredt. 
ses af, at Helten, der hjemmefra drager ud i Verden foruden sine 
Vaaben medtager Bold og Boldtræ. 

Ad historisk Vej kan Grundformen for Fodbold og dermed be- 
slægtede Spil føres tilbage til det 12te Hundredaar. Fitz Stephen, 
som da skriver, fortæller at Drengene Hvide-Tirsdag gaar ud paa 
Marken og spiller Bold. Han beskriver ikke Spillet, da han forud- 
sætter, at alle kender dét (,ludum pilæ celebrem"), hvilken kunde 
tyde paa, at det alt den Gang var gammelt og udbredt, men naar 
han henlægger dets Spilletid til Hvide-Tirsdag, viser dette, at det 
er Fodboldspil, han mener, da dette og intet andet Spil gennem 
Tiderne er knyttet til denne Dag!. 


1 Bjarnason formoder, at dette Spil er Clubball, efter hans Mening Knat- 

Den omtalte Grundform for de britiske Spil ligner Knatlegen 
i mange Ting. — Princippet i Spillet var meget simpelt: Man var 
delt i to Partier, og det gjaldt om at faa en Bold gennem et Maal 
eller over en Linje til Trods for Modstandernes Anstrængelser. Op- 
rindelig skulde Bolden maaske føres i et Hul i Jorden som i ,Okse- 
ranet i Cualnge"", — Var Bolden, man benyttede, stor pg blød, 
var det lettest at sparke til den (Fodbold), — men var den lille 
og haard, var det mere formaalstjenligt at tage den op og løbe 
med den (Fodbold, Hurling), — eller at slaa til den med en Stok 
(Hurling, Hurley, Shinty, Hockey, Bandy), — eller naar man ikke 
skarpt adskilte disse Spillemaader: Knatleg. For at vise hvorledes 
de britiske Spils Karakter var, og hvorledes denne stemmer med 
Knatlegens, anføres her Richard Carew's (født 1555) Beskrivelse af 
Hurling i ,Survey of Cornwall". | 
— Navnet Hurling — siger han — stammer fra, at man under 
Spillet kastede Bolden. Man skelner mellem Hurling til Maal i den 
østlige Del af Cornwall og Hurling over Markerne ude mod Vest. 
Hurling til Maal. Ved Hurling til Maal er der udvalgt 15, 
20 eller 30 Spillere, flere eller færre, paa hver Side”. De klæder 
sig af, saa at de kun beholder det aller nødvendigste paa, og tager 
hinanden i Haanden i Række, saa at den ene staar lige over 
for den anden. Ud af disse Rækker slutter de sig sammen to 
og to, idet den ene tager fat paa den anden, og gaar saaledes bort. 
Den ene i det ene Parti har saaledes den Opgave hele Tiden at 
passe paa en hestemt Spiller af Modpartiet?. Derefter sætter de 
to Grene i Jorden omtrent 8 eller 10 Fod fra hinanden, og lige 
over for dem andre to i en Afstand af 10—12 Snese Skridt". Dette 
er Maalene, og ved Lodtrækning afgøres det, hvem der skal have 
det ene og hvem det andet Maal. Til Vagt ved Maalet stilles en 
Del af de Hurlere, som bedst kan standse et Angreb, og Resten 


legens Slægtning, men anfører ikke hvorfor. Clubball er (efter Strutt: Sports 
and Pastimes of the People of England) den oprindelige Form for Kriket. 
1 Jf. ogsaa Beskrivelsen af det gamle skotske Fodboldspil i ,Soplegen i Karla- 
magnussagaen", hvor det ene Parti 3 Gange skal føre Bolden i et Hul for at 
vinde. — I det gamle og berømte skotske Spil Golf skal" Bolden ogsaa drives 
i Jordhuller, men Princippet her er ikke det samme som i Hockey o.s.v. Ti 
medens man i de først nævnte Spil skal forsvare Maalet, Linjen eller Hullet 
mod hinanden, skal begge Spillere (Partier) i Golf kun søge at drive en Bold i 
et vist Antal Huller i saa faa Slag som muligt. ? Ogsaa i Knatlegen: to Par- 
tier, 2 Ogsaa i Knatlegen: parvis Opstilling. + Ogsaa i Knatlegen: to Maal. 

stiller sig midt imellem de to Maal, hvor en upartisk Mand kaster 
Bolden i Vejret, og enhver kan nu gribe den, og den, som fører 
den gennem Modpartiets Maal, har vundet Spillet; men 
dette er ikke let og kan sammenlignes med et af Herkules Arbejder. 
Ti den, som faar fat i Bolden, bliver straks angrebet af Modstan- 
deren, der forsøger at holde ham fast, og for at slippe løs maa 
han slaa Angriberen med knyttet Haand i Brystet. Dette kaldes 
for Butting, og for at udføres godt kræver det stor Mandighed. 

Hvis han undslipper, tager en anden ham i Haanden, senere 
en tredje, aldrig lades han alene før han træffer (som Fransk- 
mændene siger) ,Chausseur a son pied' (Jægeren paa sin Fod), de 
brydes da, indtil han enten rører Jorden med en eller 
anden Del af sit Legeme! eller raaber Holdt, som Tegn paa, 
at han overgiver sig. Da maa han kaste Bolden (det kaldes Dea- 
ling) til en af sine Medspillere. som tager den i Haanden og 
løber af alle Kræfter som før”, og hvis Heldet er med 
ham, og hans Behændigheder stor, saa at han kan ryste 
sin Modstander af sig og løbe fra ham til Maal, finder 
han dær en eller to friske Mænd rede til at tage imod ham og 
holde ham borte. Det er derfor en meget ugunstig Kamp, og det 
er et mærkeligt Tilfælde, at der tabes mange Maal, men det Parti 
faar størst Berømmelse, som kaster Modstanderne hyp- 
pigst, beholder Bolden længst og presser Modpartiet tæt mod sit 
eget Maal?, Undertiden kæmper en enkelt udvalgt Spiller 
fra hvert Parti om Bolden?. 

Spillerne er bundne af mange Love. Man skal saaledes 
hurle Mand mod Mand og ikke to mod én paa samme 
Tid, Den Spiller, som angriber Manden med Bolden, maa ikke 
støde til ham eller gribe fat paa ham under Bæltestedet. Den, 
som har Bolden, maa kun støde sin Modstander i Brystet, og han 
maa ikke spille Bolden fremad, det vil sige, han maa ikke kaste 
Bolden til nogen af sine Medspillere, som er nærmere Fjendens 
Maal end han selv. Ved Behandlingen af Bolden maa fremdeles 


1 Ogsaa i Knatlegen: Brydning ved Kamp om Bolden. ? Jfr. Drengelegen 
i Egils Saga: Grim havde da grebet Bolden og løb afsted med den, men de 
andre Drenge forfulgte ham. 2 Jfr. Gisl. S. S.: ,og Torgrim kan ikke staa 
sig i Spillet. Han falder jævnlig og Gisle bringer Bolden ud". + Denne 
Spillemaade synes at have været hyppig paa Island. % Sagaerne nævner stadig, 
at den Spiller i Legen blev stillet op imod den, og nævner kun ét Sted (Eigla) 
at 1 spiller imod 2. 

en Modstander gribe den, naar den kastes fra Spiller til Spiller, 
og naar han saaledes faar fat i den, vinder han .den for sit Parti, 
som da bliver Angriber i Stedet -for Forsvarer, ligesom Modpartiet 
bliver Forsvarer i Stedet for Angriber. Det mindste Brud paa disse 
Love anser Hurlerne for en berettiget Grund til at komme i Slags- 
maal, men kun med Næverne, og ikke søger nogen af dem Hævn 
for saadan Uret eller Skade, undtagen ved at spille paa samme 
Maade igen. Disse Hurling-Kampe benyttes hovedsagelig ved Bryl- 
lupper, hvor Gæsterne sædvanlig paatager sig Spillet. — 

Det vil ses, at Knatlegens karakteristiske Ejendommeligheder 
for største Delen findes i Carews ,Hurling til Maal". Forsynes hver 
af Deltagerne med en Stok som i Hockey og Bandy, vil Spillet i 
alle Henseender komme Knatlegen meget nær. Det islandske 
Boldspil har saaledes samme Type som en Del af de 
gamle engelske Spil. Hockey, Shinty, Bandy, Hurling og Fod- 
bold danner en sammenhængende Kæde af Boldspil, hvis Karakter 
og Spillemaade er væsenlig ens. Knatlegen slutter sig til det første 
Led i Kæden, Soplegen i Karlamagnussagaen til det sidste. Muligvis 
er Boldspillet i Okseranet i Kualnge, hvor Bolde drives i et Hul, 
Grundformen for dem alle. 

Det har her været Opgaven at paapege Slægtskab mellem Knat- 
legen og en bestemt Gruppe af britiske Spil. At identificere det 
islandske Spil med et enkelt britisk vil sikkert være umuligt, dels 
fordi man ikke helt kender Spillene i Enkelthederne, dels fordi 
Spillet, ført fra de britiske Øer til Island og dær kultiveret under 
nye Forhold, baade med Hensyn til Deltagere, Jordbund og Klima 
har udviklet sig anderledes end i Hjemstavnen og muligvis snart 
har faaet en noget forskellig Spillemaade paa de langt fra hinanden 
liggende Kyster og Dale. At'Sagaerne har fire forskellige Navne 
påa Boldtræet (knatttré, knattdrepa, knattdrepill og knattgildra), 
to paa Bolden (kngttr, og i Poesi bgllr) og maaske to paa Spillet 
(knattleikr og skofuleikr), kunde muligvis tyde paa, at Legen paa 
Island har været øvet paa noget forskellig Maade”. 

Naar man saaledes kan bevise, 1) at der fandtes Boldspil paa 
Irland før Islands Bebyggelse, 2) at samme eller lignende Spil i 


1 Skofuleikr findes efter Bjarnason kun omtalt i Hardarsaga fra 14de 
Hundredaar. Det er meget uvist, om Knatlegen fandtes paa Island paa denne 
Tid. Naar jeg dog her har nævnt skofuleikr, er det fordi Hardarsagaen er en 
Bearbejdelse af en ældre Tekst. 

det 12te Hundredaar var gammelkendt og udbredt paa de britiske 
Øer, 3) at disse Boldspil er i Slægt med Knatlegen, og erindrer 
4) at Forbindelsen mellem Island og de britiske Øer var meget 
levende, og 5) at Landnamsmændene ikke har medbragt Spillet fra 
Skandinavien, fordi det ikke fandtes der, — maa Knatlegen være 
af britisk Herkomst, ført til Island af Landnamsmænd eller andre 
fra Storbritannien eller Irland. 
Resultatet af foranstaaende Undersøgelse bliver følgende: 
1. Soplegen i Karlamagnussagaen er Beskrivelse af en skotsk Fod- 
boldkamp (før 1286). 
2. Knatlegen er ikke noget opr. nordisk Spil. 
3. Knatlegen er indført til Island fra de britiske Øer, hvor man 
kender et beslægtet Spil fra Tiden før Islands Bebyggelse, og 
hvor mange af dens Slægtninge findes den Dag i Dag. 

R. Bjørn Bjarnasons disputats om ,Nordboernes legemlige ud- 

dannelse i oldtiden" er af de bøger man lægger mærke til. 
Den har grebet et æmne, der spiller en rolle i nutidens liv, og ikke 
mindre i den fortid, som bogen omhandler. Den fremstiller det med 
friskhed, overskuelig og grundighed, og meddeler et fyldigt og vel 
ordnet kildestof. Tillige bæres den af en bestemt opfattelse, idet 
den stærkt fremhæver den værdi som datiden tillagde idrætten som 
krigersk fordannelse; og den slutter — meget virkningsfuldt — med 
at påvise idrætten som en meget væsenlig grund til Nordboernes 
overlegenhed i vikingetiden over de sydligere folkeslag. 

På den anden side lider den naturligvis af mangler, som 
en forste fyldigere bearbejdelse af et æmne drager med sig. Den 
har åbnet et område af idrættens historie for fagmændenes drøf- 
telser, og denne drøftelse vil sikkert fremtræde med et stårre eller 
mindre antal rettelser. "Tillige vil også den rent metodiske forsk- 
ning kræve at spårsmålene stilles mere begrænset end til at om- 
fatte ,nordisk” og ,oldtid” i sin almindelighed. Forfatterens lands- 
mand, docent Valtyr Gudmundsson, har med sit skrift om den 
islandske bolig vist, hvor righoldigt et æmne kan blive, når man 
tager den begrænsede opgave til løsning. Endelig kunde man vel 
trænge til lidt friere synskres. Det kan være godt nok at an- 
lægge det krigerske synspunkt, og på bogens fårste blad at citere 
Odin som idrættens fader, — rigtignok efter en (oldtidsmæssig set) 
håjst tvivlsom kilde. Men når man kommer til selve idrætterne, spiller 
den egentlige våbenfærd så mærkelig lille en rolle. Det må ikke 
glemmes, at for et folk, der i stort omfang skal søge sin næring 
på fjæld og hav, er legemlig udvikling en livsbetingelse. Jagt 
(og fiskeri) er, langt snarere end krig, det nærmeste mål for den 

store mængde af idrætter; foruden at mange blot er bestemte af 
den umiddelbart menneskelige lyst til at bruge sine kræfter eller 
til at kappes med andre. 

Her er da nok af spårsmål at undersøge. Det efterfølgende 
skal lægge en enkelt lille gruppe af kilder til rette for fremtidig 
granskning. 

Jeg begynder udenfor Norden med den irske æventyrsaga om 
Maelduins Søfærd; den findes i håndskrift fra 0. 1100, men selve 
skriftet synes forfattet i 10de årh. Maelduin er sån af en nonne, 
der er bleven voldtaget af en fremmed kriger; han vokser op i 
kongsgården uden at kende sin byrd. ,Han voksede op og blev 
en duelig kriger... Han overgik enhver i alskens lege, både i bold- 
kastning, løb, spring, stenkast og ridning; kort sagt han var sejr- 
herre i alle idrætter. En dag sagde en kriger, i misundelse, til 
ham: Man kender ikke din stamme eller æt, véd ikke hvem din 
fader eller moder er, du der sejrer i alle idrætter, både til lands 
og til vands, og i tavlleg. Maelduin tav; hidtil havde han troet 
at kongen og dronningen var hans forældre. Han gik da til hende 
og sagde: Jeg vil ikke æde eller drikke, for du har sagt mig hvem 
min mor og min far er." — Snart efter fortælles et optrin, der 
nærmest er en blot variant af det fårste: ,Nogen tid efter var en 
mængde krigere på kirkegården ved Dubcluain og kastede med sten. 
Maelduin stod på levningerne af den nedbrændte kirke og kastede 
sten mod muren. En mand med giftig tunge, en af kirkens tjæneste- 
mænd, Briccne ved navn, sagde til Maelduin: Det var bedre, om 
du hævnede den mand der brændte inde her, end at kaste sten 
på hans forkullede ben! Hvem er den mand? spurgte Maelduin. 
Det er Ailill, din far. Hvem har dræbt ham? sagde Maelduin. 
Det er røverne fra Leix, det er dem der har dræbt ham. Maelduin 
kastede stenen fra sig og svøbte sig fuldt rustet i sin kappe og var 
sorgfuld. Dernæst spurgte han om vej til Leix, og kloge folk sagde 
ham, at did kunde man kun komme over havet", 

Den irske saga indeholder begge de anvendelser af motivet, 
som vi skal træffe i nordisk literatur: dels bebrejdelsen for hverken 
at kende fader eller moder, dels opfordringen til at hævne sin fader. 
Dette sidste er henlagt til en bestemt scene, den hvor han kaster 
med sten. Det fårste optrin er derimod på en måde ufuldbåret ; 
det nævner ikke, hvilken idræt han tager sig til, da den misunde- 


2 Jubainville, Littérature Celtique V 457—59. 

lige deltager udslynger sin hån. Men dette hører dog med til at 
fremkalde scenen tydelig for os. 

Vi vender os nu til en islandsk saga, den lille fortælling om 
Hravn Sighvatsson; den er forfattet vistnok 0. 1200, og dens be- 
givenheder foregår i forste halvdel af 11te årh.; om dens historiske 
pålidelighed er der delte meninger!. ,... Hravn voksede op hos 
sin mor; han var tidlig stor og stærk, blid, vennesæl og livsglad; 
han gik ofte til Stad for at deltage i leg; Torgrim var venlig imod 
ham, og Hravn befandt sig vel ved det. Han legte gærne med 
Torgrims sån Kalf. Hravn var da 15 vintre; Kalf var ældre men 
svagere, det gik ud over ham i legen, ti Hravn gik hidsigt på. En 
dag da de havde leget, sagde Kalf: ,Du kan ikke styre dig, Hravn, 
det vil gå dig som din far". Hravn svarer: ,Det er vanligt nok, 
at folk dør; det hænder mig også en gang". Kalf sagde: ,Du 
véd ikke, hvad der blev hans bane; han blev dræbt, og det gjorde 
min far; jeg skal også dræbe dig.” Hravn gik da derfra og sva- 
rede intet; han kom nedslået hjem. Hans mor spurgte, hvad 
der var i vejen. Han svarede: ,Du sagde mig, at min far var 
død af sot; men Kalf forekastede mig idag, at han var dræbt, og 
det er underligt du vil skjule det for mig.”"... Nu gik tiden til han 
var 18 vintre gammel. Da var det en dag, da Hravn var kommen 
i sine klæder efter legen, at Hravi sagde: ,Hravn holder mere af |) Kay 
at knuge bolden end at hævne sin far." ,Det skal snart ske,” & 
svarede han, vendte sig mod Kalf og hugg ham banehugg.” 

Også i denne fortælling forekommer legesamtalen to gange; 

den ene gang ligesom i den irske saga: Modstanderen i legen op- 
fordrer ham til heller at bruge sin legemlige dygtighed til fader- 
hævn; den anden gang med et nyt træk: modstanderen finder helten 
altfor voldsom, og tager oprejsning for den lidte skade ved at 
spotte ham. Dette sidste træk skal vi genfinde i en lang række 
nordiske digtninger, og en stor del af disse drejer sig netop om 
boldleg. 
Intet sted trives optrinnet frodigere end i folkeviserne: 4 viser 
i norsk, 5 i færøsk, 2 eller 3 i dansk, hvert land med sin særlige 
udførelse af æmnet. Ejendommeligt for de norske viser er det, 
at det er boldlegen der er så farlig (norsk sopp, leiksopp, bold). 
Vi har den i fire viser: 


1 Fms VI 104—106; jf. F. Jonsson, Oldn. lit. hist. II 549; P. E. Maller, 
Sagabibliotek III 324. 

Sigur svein (Landstad nr. 9). 

Ivar Elison (Bugge nr. 4). 

Hugaball (Bugge nr. 5 = Landstad nr. 18). 
Ivar Erlingen (Landstad nr. 13). 


Jeg skal her anføre den beråmteste, den om ,Sigur svein" 
(2: Sigurd Fåvnesbane): 


1. De var kongins smådrengir, 
dei sankast så vie umkring, 
genge dei seg på leikarvollo 
og leikar der i ein ring. 

2. Sigur genge på leikarvollen, 
drenginne sopp' en til håve!, 
han slog til ein under øyra'i, 
så sårt dei at honom loge. 

3. Sigur slog me leikesoppen, 
han var af voxtro store, 
såra vart kongins drengir, 
og bléi driv ut på jori. 


4. Um så tala dei smådrenginn, 
så vreie som dei vore: 
De er likar du spyr etter fair din, 
hell du ger ”kon så såre. 


5. Sigur kastar leikasoppen, 
honom lyster ”ki lenger leika, 
så genge han til si sæle mir, 
han sette sine kinn i bleike. 


Denne sidste strofe, at Sigurd kaster bolden fra sig, for at gå 
ind og spårge sin moder, genfindes i to af de andre norske viser 
(Hugaball og Ivar Erl.); og det er af interesse for motivets historie, 
at den så nåje svarer til scenen i Maelduins saga, hvor den unge 
helt står med stenen i hånden, rede til kast, men slænger den fra 
sig og går fra legepladsen. 

For idrættens historie er det mærkeligt at se, hvor voldsomt 
dette boldspil er. Sigur svein rammer kongens drenge med bolden, 
så de bliver sårede, og blodet drev ud på jord. Om Ivar Elison 
hedder det, at han går på legevolden og kaster bold af hånd: der 
blev blå pletter, hvor den blot rørte en smule, det var ikke kvind- 
folk der tumlede dær! 


1 3: Drengene spillede han tilpas (ironisk for: vel stærkt). 

Ivar gjenge på leikvodden, 

å kasta sopp av hendi; 

der blåna, som der liti kom på, 
der styrmde slett inkji kvendi. 


Der bringes her et nyt og interessant kildestof. Hidtil kendte 
vi fra Island sådanne voldsomme lege (knattleikr), der spilledes med 
bold og boldtræ (£nottr og knattré) og hvor den udsendte bold ofte 
gjorde skade på dem den traf. Nu fortæller folkeviserne, at der 
også i Norge har været sådanne voldsomme boldlege. Uden at de 
var ret udbredte, kunde ikke den ene vise efter den anden optage 
motivet, og sanger efter sanger skabe nye afændringer i fremstil- 
lingen af dens voldsomhed. 

Denne norske soppleik må dog have været forskellig fra den 
islandske knattleikr. Navnene sopp overfor kngttr tyder på at bolden 
har været forskellig. Den gængse forklaring, at soppr har været 
en blød bold, passer dog ikke til de voldsomme virkninger, soppen 
har her i de norske digtninger. En væsenlig forskel er, at der i 
knattlegen stadig omtales boldtræ. Når en Islænding pludselig for- 
lader legen, kaster han boldtræet på jorden. Heltene i de norske 
viser kaster — alle tre — bolden fra sig da de forlader legevolden. 
Om Ivar Elison hedder det tillige, at han kastede bolden med hånden 
(kasta sopp av. hendi), da svendene bad ham ikke at give dem så 
såre hugg. Her er brugen af boldtræ udelukket. 

Det vil være umagen værd, at kaste et lille blik ind i den 
gamle skrevne literatur for at se på, hvad den har at mælde om 
soppleiken. 

I en samling Marialegender fortælles, at nogle klærke ,slog 
sopp" på pladsen foran en kirke; en af dem havde et ,fingerguld", 
som hans kæreste havde givet ham til elskovstegn; for at det ikke 
skal briste ved at slå bold, sætter han det på fingeren af Maria- 
billedet inde i kirken?. 

I en bekendt æventyrsaga fortælles der om den stærke unge 
bondesån Bose: ,Det var en gang, at hirden havde soppleg, og 
man legte meget ivrig; de spillede imod Bose, men han tog stærkt 
igen, og armen gik af led på en af kongens mænd; næste dag 
knækkede han benet på en anden; tredje dag sattes der to mand 
imod ham, men mange fortrædigede ham; han slog djet ud på en 


1 Mariusaga, udg. Unger, s. 1034 (at hann brjåti pat sama gull, ef hann 
slær optliga soppinn). 

med soppen og kastede en anden om, så han knækkede halsen. 
Da greb de til våben og vilde dræbe Bose", Scenen svarer stærkt 
til visernes skildring af den stærke unge kæmpe der mishandler 
kongens mænd i soppleik; dog har sagaen — der i det hele har 
hang til at overdrive — udmalt ødelæggelserne endnu lidt stærkere?, 

Når Bj. Bjarnason siger (s. 122) at »Skildringen røber hånd- 
gribelig sagaskriverens undjagtige anvendelse af soppr om en bold 
af hårdt materiale”, er det en fejltagelse. Ti hele rækken af kilde- 
steder — undtagen et (i Karlamagnussaga) — viser netop soppen 
som et farligt redskab. Oven i købet véd vi, at soppleikr på Is- 
land — helt ned til begyndelsen af det 18de årh. — har været 
brugt som navn på en kasteleg, hvor man kastede en sten (eller 
anden kugleformet genstand) til en anden der skulde gribe den, 

Går vi til Færøerne, træffer vi et lignende optrin som de 
norske scener på leikevollen i ikke mindre end seks viser: 


Sjurdåar kvædi (Regin smidur, Hammershaimb, Fær. kvæder, I nr. 1; jf. 
Føroyjakvædi XVI bih. 2, s. 4—5). 

Arngrims synir (Hamm., Fær. kvæder, V nr. 3; Føroyjakvædi nr. 16). 

Finnur hin fridi (kun i opskrift A; Hamm,., II or. 13; Føroyjakvædi nr. 26). 

Sveinur t Vallaltéd (Hammershaimb, Fær. antologi, s. 131; Føroyjakvædi 
nr. 173). 

Galians kvædi (Føroyjakvædi nr. 108, XII 164—65. 205—6. 246 — —47). 

Pålnir Bugvason (Føroyjakvædi nr. 156, XIV 148, kun i den stærkt for- 
længede A; jf. DgF. VI 70). 


Legevolds-optrinnet går igen næsten ordret ens i dem alle: 


Hann vox upp i rikinum 

skjått og ikki leingi, 

gjordist hann i håggum tungur, 
hann bardi kongins dreingir. 


Hann var sær å leikvållum 
burtur vid adrar sveinar, 
hvorja tå tid teir rejdir våru, 
ståd eitt strid af meini. 


1 Bosasaga k.3—Fas III 196 (i hskr.D: ,kongen holdt den leg, der hed 
soppleikr"). ? Kand. Fr. Knudsen meddeler mig, at han heri snarest vil se ind- 
flydelse fra de brydeoptrin, der var almindelige under den islandske knattleik. 
Navnlig jævnfører han boldscenen i Geonguhrålfssaga. ? J. Årnason og 0. Davidsson, 
Gåtur osv. II 137. 

Nidur settust sveinarnir, 
reidir fd teir våru: 

Likari var tær fadir at hevna 
enn berja oss so stéårum!?, 


Kastar hann svård og herklædi, 
hann lystir ei longur at leika, 
gongur so inn fyri mådur sfna 
vid reydar kinnar og bleikar. 


Skånt stroferne er næsten de samme som i norsk, er dog lege- 
bolden helt forsvundet, og våbenidræt trådt i stedet. I stedet for 
»Sigur kastar leikesoppen” træffer vi ,Sveinurin kastar våpn å våll" 
eller ,Kastar hann svård og herklædi”?, Et par af viserne udvider 
denne tanke med varianter: 


Hann var sær å leikvållum 
undir reydum skildri, 
lærdi allar listir tær, 
fd kappin kjåsa vildi. 


og: Sjurdur kastar reydum skildri 
nidur å dåkka fold, 
tå fd hann hoyrdi sin fadir nevna, 
hann sortnadi sum ein mold?, 


Det er noget påfaldende, at helten kaster sine våben, hærklæder 
eller sit røde skjold på marken; ti sligt plejer man jo at tage hjem 
med sig. Men det bliver forståeligt, når der bag de færøske strofer 
ligger en norsk om at han kastede leikesoppen; ti det er selvfølgeligt, 
at den der pludselig træder ud af legen kaster bold eller boldtræ 
fra sig på jorden. Spoårsmålet er da blot, hvorfor Færingerne ind- 
satte våbenidræt i stedet for den oprindelige boldleg; og svaret 
bliver forimnodenlig, at de ikke har kendt en sådan voldsom og farlig 
soppleik som den i viserne skildrede. — 

Nu går vi til danske overleveringer, begynder med Hellig 
Nilses Levned, der er skrevet 1252, men giver en meget sagnagtig 
beretning: ,Den hellige Nils var sån af Knud, de danskes konge 
[død 1157], og broder til Valdemar, Slesvigs biskop, og hans moder 


1 Verset varierer også med rimene bådir co såra. ? Det første i Arngr. 
og Sv., det sidste i Reg. og Gal. ? Den fårste strofe i Reg. (BE) og Finn., den 
anden i Reg. og Gal. Kun i Reg. AD forekommer en strofe om at Sigurd ryk- 
kede en eg op og slog drengene ihjel. 

døde som følge af hans fødsel. Efter kongens bud opfostrede hans 
bedstemoder ham og kaldte ham altid ,sån', idet hun omhyggelig 
skjulte for ham, at han havde haft en anden moder. Men da han 
som syv års dreng legede med de andre børn og blev hårdt ramt 
af bolden; truede han drengen, som havde ramt ham, og sagde: 
Det skal du få betalt af min moder. Den anden svarede ham: For 
din mor er jeg ikke bange, for hun er død. Ved at høre dette kom 
han i stærk gråd, løb hen til sin bedstemoder og spurgte, hvem 
hans moder var. Da hun ikke vilde sige ham det, svor han, at 
han aldrig vilde holde op med at græde, hvis han ikke fik sand- 
heden at vide om sin moder", 

Her møder det ny, at boldlegen ikke er de voksne svendes 
livsfarlige idræt, men er en børneleg. 

Endvidere møder vi lignende optrin i danske folkeviser. I 
»Svend af Voldersløv" (DgF. 298) er det den 15 årige ung Villum, 
der foranlediger det: 


De syvende går på volden, 
de kaster med stok og sten; 
frem tren unge hr. Villian, 
han kaste dem alle tilmen. 


Frem tren goden bondesån, 

tog Villian 1 sit hår: 

Du målte vel hævne din faders død, 
og lade mig være ubård. 


Den fårste sætning varieres: ,Villian og den bondesån de legte 
med skaft og sten", eller ,De kongens mænd ganger at skyde med 
stav og så med sten; der kom splid i deres leg, så mangen mand 
til men". På samme måde med en anden helt, den femtenårige 
»Akselvold" (DgF. 293): ,De kongens mænd ganger på volde, de 
kaster med stange og sten", eller ,de skyde med skaft og sten"; 
de beder ham hellere at spårge efter sin moder end ,kaste (ell. 
»Skyde") dem alle til men”. — I hele denne række af opskrifter 
træffes aldrig boldlegen; men opskrifterne af begge viser er enige 
om, at man kaster eller skyder dels med ,sten”, dels med ,stang", 
»Stav", ,stok” eller ,skaft", hvormed der &jensynlig menes at kaste 
med en spydstage uden odd (oldn. at skjåta skapti, Bj. Bjarnason 
s. 65). At legen kunde være farlig nok, får sin forklaring ved at 


1 Danske helgeners levned, ved Hans Olrik, s. 296 — SØD V 304. 

man skød med skaft efter hinanden og øvede sig i at gribe det 
udsendte våben!?. 

Det at ,skyde med stav og sten" har &jensynligt stået for de 
danske visesangere som den farlige idræt, ligeså udpræget som 
soppleiken gjorde det for de norske. At boldlegen helt forsvinder 
af svendenes idræt, er så meget mærkeligere som vi endnu traf 
den i Hellig Nilses Levned, foruden at man let måtte komme i 
berøring med norske viser der kendte den?, Grunden til at scenen 
ikke forekommer, kan ikke godt være nogen anden, end at i det 
danske ridderliv rummede den egenlige boldleg ikke nogen fare 
for liv og lemmer. 

Hermed stemmer visen om ung Svejdal (DgF 70): 


Det var ungen Svejdal, 

han skulde bolden lege; 

bolden drev i jomfruens bur 
(ell. i jomfruens skød), 

det gjorde hendes kinder blege. 


Det må være en ret blød bold, som falder i jomfruens skød 
uden anden virkning end en nyvakt elskov. I ,Venderkongens 
jomfrurov” (DgF 240) forekommer også boldlegen i fredelige om- 
givelser: 

Så herlig ganger der bederdans 
på den grånne vold; 

jomfruer træder lykkedans, 

og riddere (ell. svende) leger bold. 


Det almindelige resultat af denne lille undersøgelse er, at de 
nordiske lande i middelalderen har rummet en væsenlig forskellighed. 


1 I en overarbejdet tekst fra 17de årh. (DgF 298 0) er det blevet til ,kæp 
og sten", Forøvrigt eksisterer der en variant af strofen: 


Valian og den bondebarn 

de legte under grånnen lide; 
der kom splid i deres leg 
så mangen mand til kvide. 


Ved at fjærne sig fra den gængse legevoldstype, ved at opgive de sædvan- 
lige rim på ,mén", og ved at forekomme i mindre gode opskrifter (DgF 298 
H—P), røber den sig som yngre. ? En af de norske viser om boldlegen, ,Ivar 
Elison", blev i sin tid overført til dansk (DgF 478), men optrinnet på legevolden 
mangler da. Også visen om ,Sigur svein" indvandrede i Danmark (DgF 2), men 
uden optrinnet. 
7% 

På Island har vi den nationale &nattlerkr, spillet med hård bold 
og boldtræ; i Norge en soppleikr, der har lignet knatlegen i boldens 
hårdhed og legens farlighed, men har været uden boldtræ. På 
Færøerne må boldspillet have været mindre fremtrædende; vor 
visegruppe kender i alt fald kun våbenidræt. Endelig har Dan- 
mark kendt at lege bold, både som de voksne ungersvendes idræt 
og som børnenes leg. Men den anstrængende og farlige idræt har 
været at skyde med skaft og sten, kasteprøver hvor det formodenlig 
galdt at springe til side eller at fange modstanderens våben i luften. 

For visedigtningen bringer undersøgelsen det resultat, at hver 
enkelt land indenfor Norden har en ævne til at tillæmpe visen efter 
sine forhold; og den form for en tanke, der vinder indgang på et 
sted, gennemføres undtagelsesløst i alle viser. Denne ævne til at 
tilpasse æmnet efter hjemlig kultur, og til at finde en formel, der 
indenfor det begrænsede område bliver enerådende, er ret mærkelig. 
En. nærmere bekræftelse på denne grundsætning vil kunne fås utal- 
lige gange?. | 

Sluttelig må jeg gåre opmærksom på, at man af iver efter at 
udforske den islandske knattleik med dens kunstigere bygning (bold- 
træ, mål m. m.) næppe har haft tilstrækkelig 6je for hvilken rolle 
de simple gribelege har spillet i oldtidens liv, ikke blot som børneleg 
men som voksne mænds voldsomme idræt. 

Der er fårst at nævne en række lege i hallen. Tidligst kommer 
legen i jætten Geirrøds hal, hvor værten kaster en gloende jærn- 
klods, og Thor griber den med sine jærnhandsker og sender den 
tilbage til den der har udsendt den. Som en anden, endnu enk- 
lere form af boldspil træffes knutukast, da: at man efter måltidet 
kaster efter hinanden med de afgnavede kødben. Herom handler 
historien om Bjarke, der i den danske kongsgård værner den unge 
Hjalte. I den islandske æventyrsaga om Bård Snefjældsas optræder 
på samme måde den tilkomne Gest ved jættebryllupet som værner 
for den menneskelige brudgom. Endelig har vi legen som mere 
udformet spil i et andet jætteæventyr, Torstein bøjarmagns saga: 

» Dernæst kalder kongen ad to mænd, Drott og Håsve: Gå hen 
og hent min guldbold og bær den ind. De gik og kom igen med 
et sælhoved, der vejed 10 fjærdinger (100 pund!); det var gloende, 
så det gnistrede af det ligesom fra en smedeesse, og fedmen dryp- 
pede af det som gloende beg. Kongen sagde: Tag bolden og kast 


1 Jf. nu E. v. d. Recke, Nogle folkeviseredaktioner, Kbh. 1906. 

den fra mand til mand; hver der lader den falde skal gå udlæg 
(fredløs) og miste sin ejendom; men hvem der ikke tår gribe, skal 
hedde niding". Nu kaster Drott den til Fuldstærk, men Torstein 
griber den for ham, og de slår den til den nærmeste af jætterne, 
Froste, der får kinden flænget af den; Froste kaster til Alstærk, der 
var besvimet derved, om ikke Torstein havde støttet ham. Alstærk 
kaster til Agde, der får sit skæg svedet, og skynder sig at kaste 
til kong Gudmund, men Gudmund slog den til Geirrød; Geirrød veg 
til side, så bolden ramte Drott og Håsve, der fik bane, og gik videre 
gennem gluggen ned i borggraven, hvor den forsvandt blussende. 

At disse optrin for en stor del henlægges til jætteverdenen, 
" vil sikkert sige, at de var ved at trænges tilbage i menneskeverdenen, 
eller at i alt fald en vis almen mening fordåmte dem, — hvad intet 
under var, da det naturligvis ingen spåg var at lade en flok halv- 
drukne kæmper kaste med en hård bold, uden at folk havde videre 
plads til at unddrage sig kastets farlige følger. På den.anden side 
taler dets hyppige forekonast i literaturen for at det ikke så ganske 
er forsvundet af livet. En af kilderne giver også legen med mange 
enkeltheder, og gennem de fantastiske træk (et ildfræsende sæl- 
hoved m.m.) kan vi skimte bestemte regler: hele flokken deltager 
i legen, men har kun én bold (en såkaldet ,guldbold") der er stor 
og hård; den der har bolden kaster den på hvem han vil; hvem 
der lader bolden falde, er ,utlæg”", det vil vel i denne sammenhæng 
sige, at han er ude af legen, og han mister sin ejendom (sin ind- 
sats i spillet?). Et navn som ,guldbold" (gullkngitr) ser ganske 
ud som hentet fra virkeligheden; og mærkelig nok genfindes ordet 
»guldbold” i Svejdalsvisen i omgivelser der minder om den islandske 
sagas!. Endogså de gloende bolde i jætteæventyrene synes at have 
noget bestemt til forudsætning; også den nuværende danske leg 
langbold bevæger sig i den forestilling at bolden er gloende: den 
der rammes af den, bliver ,sveden”. I tysk folkeskik forekommer 
det virkelig at man kaster ophedede kugler ud, så hede at drengene 
brænder sig på dem?. 


1 ,Du skal ikke kaste guldbolden efter mig", siger jomfruen, da svendens 
bold er drevet i hendes hur eller i hendes skød (DgF 70; hun synes her at gå 
ud fra at man ved at kaste bolden til en, drager vedkommende ind i legen), 
»der sidder en mø i fremmed land og bier fast efter dig". Mærk også at legen 
er inde på gården, ikke som sædvanlig på en legevold. — ,Guldbold" som navn 
på en særlig art boldspil kan sammenlignes med ,guldtavlf som navn på et 
bestemt brætspil (hvorom ved en anden lejlighed). ? Mannhardt, Baumkultus, 473. 


af 

Boldlegen som de drukne mænds forlystelse svinder, men som 
ungdomsidræt i fri luft holder den sig i brug i middelalderen. I 
de norske folkeviser leges den med en rigtig lerkesopp, der dog går 
ondt når den rammer. I nyisl. soppleikr er det en ganske simpel 
gribeleg med en sten eller anden boldformet ting. Når Svend af 
Voldersløv eller Akselvold skal ,kaste”" eller ,skyde" med ,sten” 
og rammer drengene altfor hårdt, må det være leg af lignende art. 
Og når de udfører det samme med ,skaft", ,stang", ,stav" eller 
»Stok”", er legen eller idrætten i prinsippet den samme. Fra is- 
landsk sagaliteratur véd vi ligeledes, hvorledes man ,skød med 
kæppe på hinanden", og hvilken vægt man lagde på at' være vel 
oplært i gribeøvelser (Bjarn. 66). Når disse som det synes lidet 
kunstige former af soppleik holdt sig i brug, skyldes det vel dels 
deres nytteværdi som krigersk idræt, dels vel også den spænding 
hvormed man agtede på den mulige fare eller smærte ved at rammes 
af bolden. 

I tidens løb synes dog denne enkle gribeleg at være svunden 
bort som ungdomsidræt, og at være fortrængt af noget mere sammen- 
satte spil som langbold eller — på et særligt område — knattleik. 
Måske man vil nå at kunne påvise nærmere, hvorledes den hårde 
bold afløses af en blødere, og at gribelegen synker ned til blot 
barnemorskab. . 

Endnu skal jeg gåre opmærksom på, at den simple gribeleg 
er afbildet på et af vore mærkeligste mindesmærker. På det længste 
af guldhornene (fra 0. 500) ses i øverste ring en mand der udslynger 
en kugle, og to andre (den ene halvt af dyreskikkelse) der rækker 
hænder efter den. Det er formodenlig den ældste eksisterende frem- 
stilling af en nordisk ,soppleik"”. 

Se bekendt har H. C. Andersen skrevet fortaler til sine ,Eventyr 
og historier" (både de to bind 1862, og de tre bind 1874) og 
har her givet oplysning om tilblivelsen af en del af dem. For 
nogle nævner han som kilde danske folkeeventyr, han ,som barn 
har hørt og nu frit gengivet", Det er følgende (ordnede efter det 
år, hvor de udkom): 

1835. Fyrtøjet. Lille Claus og Store Claus. Prinsessen på ærten. 

1836. Rejsekammeraten. 

1838. De vilde svaner. Paradisets have. 

1842. Svinedrengen. 

1855. Klods-Hans. 

1861. Hvad fatter går er altid det rigtige. 


Som man ser aftager benyttelsen temmelig stærkt med årene. 
Dog må et par af de ældre regnes fra. ,Prinsessen på ærten" har 
Andersen vist næppe hørt. I hvert fald findes den ikke i nogen 
dansk optegnelse. Den ser også mere ud som en episode, en anek- 
dote, end som et eventyr. Hvorfra kommer denne prinsesse, og 
hvorfor skal hun prøves? — Endvidere kan ,Paradisets have" næppe 
heller have nogen ren folkelig kilde. De fire vinde og deres mor 
kan vel nok findes, men hele udformningen og feens rolle senere 
går dog i alt fald et alt andet end nordisk indtryk. Han siger 
selv i fortalen, at det var et af de eventyr, som i særdeleshed til- 
talte ham, så at han ønskede det længere. De fire verdens vinde 
måtte kunne fortælle endnu mere, Paradisets have vises endnu langt 
tydeligere. Eventyrstoffet er her gået over i fri digtning, sådan at 
det vist ikke engang er muligt at finde det tilgrundliggende eventyr, 
som Andersen har gjort ,længere". 

Tilbage bliver 7 eventyr, der er kendte fra talrige danske op- 
tegnelser. Folkelige motiver har Andersen benyttet flere andre steder. 

Således i ,Dyndkongens datter" både svanemømotivet, omskabelse 
og forløsning, og en time i himlen. I ,Snedronningen" (åde hi- 
storie) er indflettet et Turandot-motiv, som i ,Klods-Hans" og 
»Rejsekammeraten", om en prinsesse der kun vil have den til mand, 
der kan snakke godt for sig. 

Det der her skal undersøges er imidlertid ikke enkelte motiver, 
men en samlet handlingsrække, det der først danner et rigtigt even- 
tyr. Det finder vi i de 7 nævnte. De afvigelser, Andersen dær har 
gjort, er af interesse for vurderingen af hans mål og midler og af- 
spejler i ikke uvæsentlige træk forskellen mellem folkepoesi og 
kunstpoesi. 

Selve det at benytte folkeeventyr i mere moderne, bevidst 
poesi er vel ikke Andersens opfindelse. Så tidligt som i Apulejus 
»Amor og Psyche" har vi en kunstmæssig behandling af et æld- 
gammelt eventyr, udstyret med en senromersk pragt og kølige for- 
nemhed og med en filosofi, der ligger langt ud over den primitive 
fortælling. Eventyret som sådant tages ikke for gode varer; det 
må undergå en vis oppudsning, der vel tildels også er en uddyb- 
ning, får det er hoffåhigt. Det samine gælder de fleste senere be- 
nyttelser. Mindst Perrault, i hvis eventyr hans samtids kritikere — 
til hans ære — savnede ånd og elegance. I Musåus' brug af folke- 
lige æmner i hans ,Volksmårchen" er behandlingen derimod så 
rationalistisk og overfladisk åndrig, at forf. tydelig nok ikke for- 
holder sig troende overfor sit stof, men benytter det som en lige- 
gyldig ramme. Apollo og Odin optræder jævnsides, netop fordi 
de ikke er levende væsener, men blotte begreber, og tankens verden 
er international. Hans stil er ikke den, der søger genstanden — 
som Goethes — men den omskrivende, der flagrer i billeder og 
lignelser omkring sin genstand. 

Romantikken tager ofte eventyræmner op, men lader dem for- 
flygtige sig til ideer og symboler. Det er i reglen ikke selve stoffet, 
man forholder sig til, men det spekulative indhold man fandt deri. 
Og dog er der her en virkelig beslægtet åndstilstand (som jo også 
gav praktiske og videnskabelige resultater). Tilværelsen er begge 
steder set som broget og vidunderlig, men for romantikeren ligger 
det vel mest i det fjærne og svundne. Hoffmann ser nok det væ- 
rendes eventyrlighed, men som dæmonisk gådefuld, sprængende 
virkeligheden og endende i afsind. 

H. C. Andersen kunde både skæmte med kærligheden til det 

svundne — som i ,Lykkens galocherf — og på en sundere og 
frugtbarere måde end Hoffmann se det eventyrlige i nutiden, særlig 
i dens opfindelser (under Ørsteds påvirkning). Snarest kan man 
vel sige, at det eventyrlige for A. lå på virkelighedens bund, åben- 
baret for det barnlige troende gemyt. Det eventyrlige er den måde, 
hvorpå alting her i verden fåjer sig til det bedste til sidst. ,Livet 
selv (når det opfylder ens kæreste ønsker) er dog det dejligste even- 
tyr". Denne tro genfinder han i folkeeventyret, der er en slags 
ønskets poesi. Det retablerer den retfærdige tingenes orden og op- 
hæver den kløft mellem ydre og indre, som virkeligheden ofte lader 
blive stående. Det er ikke det sære, fjærne og fantastiske, han har 
glædet sig over i folkeeventyret. Der er en vis borgerlighed over 
de fleste af de æmner, han har valgt. Slutningen af ,Rejsekamme- 
raten" med prinsessens forløsning fra troldevæsenet ved mælkebad 
o.s. v. kommer næsten som noget fremmed hos Andersen. Det er 
snarest moralen, ikke taget i betydning af sædelighed, men som 
totalsyn, han har følt sig i slægt med. 

Klumpe-Dumpe, der faldt ned ad trapperne og dog fik prin- 
sessen, er summen af mindst halvdelen af folkeeventyrene, og det 
var Andersens egen livsanskuelse. ,Man går fårst så gruelig meget 
igennem, og så bliver man beråmt". Allerede som barn vidste han, 
at beråmmelsen var hans prinsesse. Derfor er han forudbestemt 
til at finde et med hans eget beslægtet åndsindhold i eventyrene. 
Han har med begærlighed hørt dem af gamle koner i Odense ho- 
spital. Han kunde ikke få nok af dem, siger han. 

Han tår ikke straks være sin barnlighed bekendt. Han be- 
gynder som elev af Musåus med ,Dødningen" 1830. 

Dette eventyr — hvis kærne: om det fortjenstfulde i at værne 
om de dødes fred, træffes i litteraturen så tidligt som i Tobias" hi- 
storie i det gamle testamente — dette eventyr har handling fælles 
med Andersens senere ,Rejsekammeraten”". Handlingen er fulgt 
ret nåje, men den er ganske tydelig ikke valgt for sin egen skyld. 
Det er fortællemåden, den i håj grad subjektive stil, der skal give 
æmnet interesse. 

Der er i ,Dødningen" den utroligste jagen efter åndrigheder. 
Skoven er således ,hvælvet som en riddersal. I galleriet, der var 
betrukket med grånt, der ikke gik af i vadsk, sang fuglene smukt 
fra bladet". De literære reminiscenser og den halvt galante, halvt 
ironiske betragtning af det erotiske, der er typisk for de fleste af 

det 18de årh.s romaner, ja endnu ofte skæmmer Blichers noveller, 
den breder sig frodig hos Andersen. Da Johannes har set den 
underskåénne prinsesse, er det, som om han nylig havde læst Werther 
og Siegwarth (historien foregår ellers i Bogenseegnen og i den ka- 
tolske tid). ,Han kunde kun elske og dø. — Det arme unge men- 
neske, der får var så naturlig, så elskelig, talte nu ganske som en 
Claurensk bog. Men hvad går ikke kærlighed?" Om prinsessens 
»huldsalige, fyrstelige smil" hedder det, at det kunde have gjort 
lykke både i en roman og på teatret. 

Hvordan ser sådan et smil ud? H. C. A. har engang prøvet 
at fortælle et sådant eventyr for bårn, og så faldt hele det kunstige 
apparat væk af sig selv. 

I litteraturen er det sikkert de fårste eventyr, der er blevet 
fortalte for bårn. Her fandt A. et publikum på et lignende trin 
som folkeeventyrene selv. Han mærkede en glæde ved selve for- 
tællingen, ikke ved ,ideen" eller pynten. Derfor gælder det nu 
for ham netop ikke at udviske handlingens knaphed og klarhed, 
men bevare den, om muligt understrege den. 

I ingen af Andersens selvstændige eventyr — måske ene ,Den 
grimme ælling" undtaget —- er der en en så fasttømret, sluttet 
handling som i de af folkeeventyrene udsprungne. Man kan ikke 
huske de andre. En situation, en type, et symbol måske — men 
ikke en handlingsrække. Der er et overordentlig rask tempo, kraft 
og friskhed over Andersens folkeeventyr (hvis jeg for nemheds skyld 
må kalde dem sådan), som meget sjælden findes i hans egne. Det 
er, som om den givne ramme har stivet hans fantasi af, der ellers 
svajer og udtåmmer sig i småscener, fordi hver enkelthed opfattes 
dramatisk af ham. 

Men er rammen, den faste struktur i eventyret, givet, så bliver 
det en fordel for ham, at han i en ganske anden grad end den 
primitive fortæller formår at udnytte motiverne kunstnerisk. Det 
er vist i det hele en lov for den moderne, bevidste digter, at enten 
lader han et motiv udgå eller også udformer han det, så det giver 
et billede og bringer sammenhæng mellem fortællingens dele!. Det 
er for folkeeventyrets digter ganske rimeligt, at en helt tager de 
opgaver op, der tilbyder sig på hans vandring. En prinsesse, der 
stiller gåder, går man ikke forbi, skånt der er nok til at skræmme 


1 I Goethes og Schillers brevveksling fra balladeårene er der interessante 
bemærkninger herom. 

fra forsøget og hun slet ikke vækker kærlighed. Andersens Jo- 
hannes i ,Rejsekammeraten” bliver underlig bevæget ved at se prin- 
sessen. Han kan ikke tro, hun er så ond. Ti hun ligner den 
lille pige, der viste sig for ham i dråmme dengang hans fader døde. 
Dermed er motivet givet for hans forsøg, og vi er noget nærmere 
det romantiske end ved det primitive. Helte i folkeeventyr ledes 
ikke af sværmeri. Prinsessen er oftest kun et appendiks til det 
halve kongerige. 

Andersens ommotivering går oftest ud på at mildne det for os 
rå og vilde eller usædelige, der kan være i folkeeventyrene. Svine- 
drengen har han helt lavet om ,af såmmelighedshensyn”. . Det er 
ikke blot de 100 kys, der er sat i stedet for sengebesøg; men det 
at prinsen til sidst går sin vej, er ganske moderne. Oprindelig 
gælder det blot om at vinde prinsessen på den ene eller den anden 
måde. Foragte hende, uden at hun har vist sig ond, blot fordi 
hun er forkælet og skabagtig, ligger ud over folkeeventyret. I 
Lille Claus og Store Claus er forskellige træk blevne stående, nok 
lidt ændrede, men ikke omsmeltede. Dengang Lille Claus forudser, 
at Store Claus om natten vil søge at slå ham ihjel, bytter han seng 
med sin bedstemor. Andersen lader hende være død lige i for- 
vejen, og i sin sorg herover er det, at Lille Claus lægger hende i 
sin seng for at varme hende, om hun måske kunde komme til live 
igen. Når det gamle fabliau-motiv, der ligger skjult i bondekonens 
forhold til degnen, er blevet gjort hyggeligt næsten, og det er en 
underlig sygdom den stakkels bondemand lider af, at han ikke kan 
tåle at se degne — så er det i egenligste forstand for bårn. Mor- 
sommere er det, når Andersen formår at udnytte motiverne ba- 
rokt, så det bliver en forlængelse i barnets egen stil. Således med 
hundene i ,Fyrtåjet”, der vist helt er hans egen opfindelse (i stedet 
for kæmpen, ånden eller hvad det nu er i folkeeventyret). Eller 
endnu mere med salven i ,Rejsekammeraten", der ikke blot kan 
hele sår og gåre døde mennesker levende igen, men også få marionet- 
teatrets dukker til at danse af sig selv. 

Mens folkeeventyrene har de store afgårende træk, konturteg- 
ningen, som det ikke er en ringere sag at skabe, har den moderne 
digter de små slående træk. Får H. C. Andersen en handling fra 
hine, sætter han selv farve på, flytter på plads, arrangerer og 
tydeliggår, hvor folkeeventyret skrider roligt og lidt enstonigt frem, 

sikker på, at tilhørernes fantasi ikke behøver at bearbejdes særlig 
for at leve sig ind i situationen. ' 

Det ses særlig på karaktertegningen og på sceneriet. Det sidste 
er jo for folkeeventyret ret ligegyldigt. Beskrivelser sinker blot hand- 
lingens gang. Man beskriver kun det, der skjuler en aktivitet. F. eks. 
vejen til trolden i ,Rejsekammeraten" på grund af de vanskeligheder 
der skal overvindes for at nå derhen. Hvordan trolden ser ud eller 
hans bolig, interesserer mindre. At servicet er af rent guld er det 
håjeste vi får at vide. De overnaturlige væsner står i sig selv som 
mægtigere og rigere end menneskene. De stereotype figurer og 
deres lokalisering anvender den primitive fortæller som anvisninger, 
hvortil valuta haves i tilhørernes fantasi. H.C. Andersen udbetaler 
beløbet. En trold er for ham noget uhyggeligt, og han må have 
en bolig der svarer hertil. Der er tusinde gloende edderkopper på 
væggene, blomster af ild med stilke af slanger osv. Ganske vist: 
det er ikke rigtig alvor. Andersen tror jo ikke, der er trolde til, 
og bårnene skal heller ikke gåres bange, så de ikke sover om natten. 
Beskrivelsen ender derfor i romantisk ironi eller med Hoffmannsk 
fantasi. Uglen slår sig selv på maven, for den har ingen tromme. 
De dansende par er for den, der rigtig kan se, ikke andet end 
kosteskafter med kålhoveder på (det sidste fra Rubezahl ?). 

Naturen er for folkeeventyret fårst og fremmest noget levende, 
fyldt med væsener, af hvem man ikke på forhånd kan vente sig 
noget godt. Den hvilende natur eller den egenlig skånne har 
forst en senere tid fundet. Andersen kender den og befolker den 
med alfer, små venlige væsener der usynlig ledsager og hjælper 
det gode menneske, med blomster og fugle der ikke som i folke- 
eventyret er deltagere i handlingen, men står der som tilskuere 
eller blot staffage. Undertiden bliver hans naturbilleder derved lidt 
i legetåjsformat (hvad der endnu mere er tilfældet hos hans efter- 
lignere), undertiden får vi også en så fortræffelig realistisk, næsten 
saglig skildring som den af hondegården i begyndelsen af ,Hvad 
fatter går er altid det rigtige". 

Verden er jo på en vis måde langt stårre for Andersen end 
for folkeeventyret. Men det fjærne har for ham ikke den hemmelig- 
hedsfuldhed og den ævne til at rumme alt eventyrligt som for en 
tidligere tids mennesker. Folkeeventyret har enten de umådelige 
stårrelser eller de runde stereotype bestemmelser. Men om man 
rejser 100 mil eller til verdens ende, siger omtrent lige meget. 

Når Andersen flyver med vindene (i ,Paradisets have") til de 4 
verdenshjårner, er hans fantasi helt bygget op af realiteter. Han 
hører ikke til de romantikere, der efter Jean Pauls udtryk maler 
æter i æteren med æter. Han anskueliggår det superlativiske ved 
kendte stårrelser. Således hundenes djne i ,Fyrtåjet”, eller hvad 
man kan få for guldet nede i træet: Man kan købe hele Køben- 
havn — det er endnu abstrakt — og kagekonernes sukkergrise, 
alle tinsoldater, piske og gyngeheste, der er i verden. En sådan 
henføren til det nære og fortrolige er ikke ualmindelig i folkeeven- 
tyr, men virker her som en ubevidst, hos Andersen som en tilsigtet 
komik eller snarest romantisk ironi. . Det går ikke fordring på at 
tages for ramme alvor, men går det hele til en fri fantasiens leg. 
De konkrete bestemmelser gælder altid barnets verden, som i ,Fyr- 
tåjet” og i ,Snedronningen", hvor denne lover Kaj ,hele verden 
og et par nye skåjter". Eller den måde hvorpå prinsetilværelsen 
karakteriseres i ,De vilde svaner": de skriver på guldtavle med 
diamantgriffel og læser lige så godt udenad som indeni. Dette er 
endnu kun morsomt, både for bårn og voksne; men undertiden 
synes der at være en overironisering, der tager grunden bort både 
under læser og forfatter. Det sælsomme udslag sorgen giver sig i 
Rejsekammeraten, at de gamle koner farver deres brændevin sort, 
passer til redaktionen af 1830, hvor det fårst findes, ikke rigtig til 
den senere. Ironien passer også bedre til ,Klods Hans", der, så nåje 
handlingen ellers følger folkeeventyret, er helt forskellig fra det i 
tone. De to brødres indbildte klogskab og dygtighed er givet med 
det mest strålende vid. Men viddet beror på tingenes brydning i 
en subjektivitet og er for så vidt noget moderne. Folkeeventyrene 
er morsomme, ikke vittige. Det morsomme ligger i tingene selv 
eller i deres forløb. ,Lille Claus og store Claus" er morsom, Dum- 
heden og Klodsetheden får os til at le. ,Klods Hans" er vittig", 
a: forfatteren får os til at le. 

Den virkelighedssans, der er hos Andersen, er mindre malerens 
og billedhuggerens, der ser farve og form, end dramatikerens. Hans 
fantasi søger ikke at omskabe det virkelige, den levendegår det. 
Derfor formår han også at indblæse sine personer et ganske andet 
individuelt liv end folkeeventyrene kan. Disse har den korte sum- 
mariske karakteristik. Er den nogenlunde stereotype ramme givet, 


1 Slutningens ironiske troværdighedsforsikring har paraleller i folkeev. på- 
satte slutninger: Jeg var selv med ved brylluppet o. s. v. 

er det personernes skæbne, ikke deres psykologi, der interesserer. 
Personligheden som sådan, individualiteten, hører hjemme i sagnet, 
i den heroiske digtning, ikke i eventyret. Om egentlig karakter- 
udvikling er der hverken tale her eller hos Andersen. Mens 
Øhlenschlægers Aladdin vokser med de mål, han sætter sig og 
med hvad han opnår — er den dovne dreng eller den gamle sol- 
dat i folkeev. uden videre i stand til at overtage kongemagten. 
Personerne står færdige med deres præg fra fårst af. Men hos 
H. C. Andersen er de i”deres færdighed udstyret med en vrimmel 
af levende småtræk. Det er tydeligst ved bipersonerne, der i reglen er 
folkeeventyret ganske ligegyldige. Se f. eks. brødrene i , Klods Hans". 
Folkeeventyret kender dem kun som den baggrund, hvorpå den 
yngste brors held lyser. Om ham handler eventyret. For den 
moderne digter er brødrene lige så taknemmelige som kunstnerisk 
objekt som Lykkeper-typen. Den gamle konge i ,Rejsekammeraten” 
skal slet ikke gåres latterlig, når han slår kolbøtter af glæde. Han 
bliver snarere ved dette træk tegnet endnu tydeligere som den rare, 
ja hjærtevindende gamle konge. Det er komikken som sympatisk, 
eller vel det, vi kalder humor, noget folkeeventyrene slet ikke kender. 
Disse interesserer sig i karakteren kun for det, der fører til hand- 
ling. Andersen interesserer sig fuldt så meget for det i handlingen, 
der åbenbarer en karakter. Eventyret om den store lågn er i 
Andersens behandling (fra 1831) et eksempel herpå. Folkeeven- 
tyrets herremand, hvem det bare gælder håg over håg, er blevet 
til en rar, gammel konge, der ikke tror på lågnens mulighed. Lige- 
ledes ,Hvad fatter går". Ud af den blotte skæmt, den næsten 
groteske overdrivelse, er der kommet skildringen af et ægtepar, 
hvis samhørighed er gjort så tydelig, at den går selv den urime- 
lige handling trolig. 

Andersen får sine personer til at leve og røre sig, og han får 
os til at leve deres glæder og sorger med. Det er måske det 
sværeste for en moderne læser af folkeeventyrene rigtig at gennem- 
leve de forskellige situationer. En god fortæller må kunne gåre en 
del. Selve eventyrene er fåmælte i deres udtryk for følelser. Vi 
får at vide, at han eller hun er glad eller bedrøvet. Årsagen til 
følelsen må i reglen være nok for den primitive, naive tilhører, til 
selv at deltage i den. Vi forlanger egenlig at se dens udslag eller 
i hvert fald få den understreget, for rigtig at leve med i den. H.C. 
Andersen har her ifølge sin natur uddannet en barnestil, der i 

egenligste forstand er sentimental, for så vidt den er en følelsens 
selvbesindelse. En sætning som: ,Jo, han var rigtignok bedrøvet, 
den stakkels gamle konge" appellerer direkte til det rørende. Hele 
skildringen af Johannes særlig i begyndelsen af ,Rejsekammeraten” 
og af Elisa i ,De vilde svaner" søger gang på gang direkte at vække 
medynk med deres skæbne. Folkeeventyret kender ikke til med- 
lidenhed med sine helte, så lidt som det kender til forelskelse 1 
dem. ” De stilles ikke op som idealer, som ofte sagnets helte bliver. 
Mindst af alt er de dydshelte. De har en moral, der ligger inden- 
for det almentmenneskelig værdifuldes område: de er hjælpsomme, 
modige, frejdige, snarrådige og trofaste; men vi får aldrig deres mo- 
ralske skudsmål. De viser deres tro af deres gærninger. Andersens 
forste figurer har lidt af det. Hvad er egenlig soldaten i ,Fyrtåjet” 
værd? Hvormed har han fortjent sin lykke? Eller Lille Claus? 
De har begge — hver på sin vis, den ene frejdig, den anden snildt, 
— den ævne til at gribe lykken, når den tilbyder sig, som oftest 
i folkeeventyrene er ,heltens" væsenligste adkomst til den. De er 
ikke forudbestemte til den i kraft af dybere indre værd. Den er 
ikke en belånning, der er fortjent. Men således blev det meget 
hurtig for H. C. Andersen. Allerede i ,Rejsekammeraten" og ,De 
vilde svaner" har hovedpersonerne opgivet deres någne menneske- 
lighed og har taget parti. De er mere end noget andet gode og 
fromme. De er halvvejs passive dydshelte. De vinder lykken til- 
sidst ved deres tro, ved guds hjælp. Den direkte religiøsitet kan 
virke uheldig naivt, som den salme de 12 søskende i ,De vilde 
svaner" synger, da de i sidste &jeblik er dalet ned på klippen midt 
i havet. Det berører os som uægte, nærmest fordi det er 2 verde- 
ner, der her er blandet sammen. Ligeså udvortes kan folkeeven- 
tyrene klistre kristelige elementer ovenpå den oprindelige animisme. 
Men hos Andersen kan der ske en mere inderlig omsmeltning. Når 
f. eks. de tre skruptudser, stemoren sætter i badet for Elisa, og som 
skal gére hende dorsk, styg og ond, forvandles til valmuer — så 
vilde folkeeventyret forklare det ved et ydre tryllemiddel, en amulet 
skænket af en gammel kone som Elisa havde hjulpet, el. lign. H.C. 
Andersen siger kun, at det onde ikke kunde få tag i hende, fordi 
hun var for from til trolddom. Det der engang var magi, er her 
blevet psykologi. Rent legendeagtig er slutningen, hvor en af de 
ved Elisas kærlighedsgærning forløste brødre ved sin forklaring giver 
hende oprejsning for den skændige mistanke, folket har næret. Fra 

bålet, hvorpå hun skulde være brændt, breder sig da en duft af 
roser. Brændet skyder rod og en rosenhæk vokser op, mens kirke- 
klokkerne ringer af sig selv. 

Det H. C. Andersen får fra folkeeventyret er handlingen og ud- 
kastet til en type. Det der går eventyret til hans, er den kraftige 
kolorit og den følelsesbetoning, han giver hver enkelt forestilling. 
Det eventyrlige som dådstrang har han ikke. Han spiller væsen- 
ligst på tre strenge, der ligger i hinandens forlængelse: fra det 
morsomme, over det rørende, til det følsomme. 


(Fortsættelse — H. C. Andersens kilder for de enkelte eventyr — følger 
i næste hæfte). . 

1. ,Den skikkelse vi begge med vore egne djne forleden aften så 
ganske tydelig ovre mellem ellebuskene, den har igen viist sig i går aftes.” 
Dette er jo en ret vel formet dansk sætningsforbindelse. For mit eget 
vedkom kunde jeg nu godt ha udeladt det indsnevrende ,ret". Efter 
min overbevisning vilde jeg uden betænkelighed si, at, som ordene her 
ovenfor lyder, således falder de naturlig i jevn daglig tale mellem almind- 
elig dannede mennesker; og det er for mig i disses kreds vort sprog 
egentlig fører sit liv, i det det dær lyder under den form det af sig selv 
antar, uden at der kommer overvejelser til hjælp ved at få den dannet; 
så vidt jeg veed, er det Karl Verner jeg her har til fører og foregangs- 
mand. Men flertallet af vore penneførere vil vel nok si der er noget 
dæri der ikke passer i den sprogform de godkender som den ,rigtige" ; 
de vil ikke anerkende nogen ret for det ,den" der, efter almindelig gram- 
matisk betegnelse, står som subjekt i hovedsætningen; de vil si dette, 
subjektet, er ,den skikkelse", men det er skilt fra sit prædikat: ,har 
igen viist sig 0. s. v.” ved en indskudt bisætning, en relativ sætning, hvor 
dog ,relativen er udeladt". 

2. Men jeg spår: er dette virkelig en sund og heldig måde at ta 
dette forhold på? For mig er det sikkert og vist, at det syn på sprogets 
forhold der gir sig udtryk i denne ,analyse", det er et foster af noget 
den videnskabelige behandling af sproglæren i lange tider har lidt under, 
og for en stor del endnu lider under, sammenbland af logik og gram- 
matik. Jeg er ikke således klar over videnskabens historie, det åndelige 
livs udviklingsgang mellem os mennesker, at jeg skulde vide sikker besked 
om, hvilken af disse to videnskaber, logikken og grammatikken, der er 
den ældste; snarest formoder jeg de har fra fårste færd af været blandede 
mellem hinanden; så snart man gav sig til at tænke over selve tænke- 
virksomhedens bevægelse, lå det jo nær at finde sporene af denne be- 
vægelse i det der i menneskelivet er tankens naturlige og klareste udtryk, 

sproget; de enkelte ord i dette blev da betegnelser hvert for sin enkelt- 
hed fra tankelivets kreds; og ved at få åjet op for hvordan et tal ord, 
flere eller færre, kom til at slutte sig sammen som udtryk for en enkelt 
tanke, kom man til begrebet sætning. 

3. Endnu veed jeg ikke nogen bedre begrebsafgrænsning eller, om 
man hellere vil, definition for en sætning, end at den er ,en række 
af ord der er knyttet således sammen, at de er blevet udtryk for en 
tanke"; og det er vel nok muligt at der ikke lar sig finde nogen bedre, 
måske endog rimeligt, ikke nogen der fuldt ud passer til begrebet. Jeg 
har en gang hørt Ludvig Schrøder si i et foredrag: ,I livet rejses ingen 
stengærder". Fuldt træffende begrebsafgræns vilde i sproglæren være 
stengærder på et livets område; sproget er jo et liv, en af de vigtigste 
former livet selv, åndslivet åbenbarer sig under. Det anførte begrebs- 
afgræns er ikke det jeg lærte i min barndom; da hed det: ,En sætning 
er en fuldstændig dom udtrykt i ord" (N. Lang Nissen, Grundrids af Dansk 
Grammatik for de Første Begyndere. Femte uforandrede Oplag. Kbh. 1833 
sd 11). Hvordan jeg i min daværende alder kom til at knytte nogen 
tilnærmelsesvis klar forestilling til dette ,dom", veed jeg ikke nu; i det 
betyd det skulde ha for mig, dets videnskabelige betyd, blev jeg fårst kendt 
med det, da jeg til ,anden eksamen" hos Frdr. Chr. Sibbern kom til at 
læse hans Logik som Tænkelære, hvor ,domme og deres natur og be- 
skaffenhed i almindelighed" er emne for behandling i tredie kapitel (2. 
udg. Kbh. 1835 sd. 239 ff.). Ved samme lejlighed (sd. 243) traf jeg 
da også igen på to andre navne jeg havde mødt under min skolegang 
som anvendte 1 den danske sproglære: subjekt og prædikat. Og da 
man blev klar over det urimelige i at gi småbårn det gamle afgræns at 
remse op, blev disse to benævnelser de to hovedforestillinger man byggede 
det ny om, som man vilde gi dem isteden. Da hed det: ,En sætning 
er en samling af ord hvorved der sis noget om noget" (I. N. Madvig, 
Latinsk Sproglære til Skolebrug, Kbh. 1841 sd. 211 f.; Ernst Bojesen, 
Kortfattet Dansk Sproglære, Kbh. 1845 sd. 5). 

4. Det ny afgræns hjalp dog ikke ud over al forlegenhed. Der er 
former det ikke passer på; der gis jo subjektsløse sætninger, de såkaldte 
upersonlige. Og man har da virkelig også sætninger der mangler ud- 
sagnsord, som når man sir: ,Han, dette livskraftige menneske, død!" 
»Bedre sent end aldrig." ,Jo galere jo bedre.” ,Mands villie mands 
himmerig." Der gis jo en mængde sådanne udsagn, hvor jeg ikke kan 
tænke mig hvordan man vil hjælpe sig med en ,udeladelse” eller ,under- 
forståelse" for at få dem til at passe til lærebogens formular. 

5. Der var også en anden måde der viste sig vanskeligheder på. 
Omtrent på samme tid som det ny afgræns optoges i sproglæren, dukkede 
der et stræb frem imellem os' for at benytte danske benævnelser i 
den. ,Omsagn" for prædikat var der da ikke noget videre at si imod. 
Men ,subjekt" faldt det ikke så let at finde et gangbart dansk navn for. 
Vel er det en urimelig fordring at et navn skal være en fuldt rammende 
betegnelse for den benævnte genstand efter dens væsen i hele dets om- 
fang; et navn kan ikke og må ikke være en definition. Ofte er navne 

rent meningsløse, som ,landauer, kareet, gig, holstenskvogn, omnibus, 
fregat, brig". 0. s. v.; særlig gælder dette om fremmednavne for den der 
ikke kender det fremmede sprog de er hentede fra, selv i det tilfælde 
at der i dette er bedre mening i dem. Men man vil dog helst der i 
navnet skal ligge et antyd af betydningen. Efter gammelt grammatisk 
syn lå ,hovedord" nær. Men dette brugtes også for navneordet, sub- 
stantivet. Og skulde der være nogen mening i det, lå det jo nærmest 
dæri at se det vigtigste ord i sætningen. Men dette er meget ofte ikke 
det grammatikalske subjekt. Som nu i den sætningskæde jeg åbnede mit 
opsæt med, i den fårste af de to sætninger den, efter den måde jeg vil 
ta den på, er sammensat af, dær er hovedbegrebet, hovedordet, det 
vigtigste ord, det der egentlig er genstand for omtale, det vor tanke og 
tale egentlig drejer sig om, åbenbart den omtalte ,skikkelse", og ikke, 
som vi efter vor nu gældende grammatiske analyse vilde si, ,vi", os der 
tilfældigvis blev vidner til-at den stod dær. Det er kun ved at trælbinde 
os til den rent udvortes grammatiske form vi kommer til at gåre ,vi" 
til hovedord, subjekt. Det er grumme let at finde sætninger i hobetal 
hvor det forholder sig på denne måde. Endnu uheldigere er ,grund- 
ord". Ti er der noget ord der kan agtes for et udsagns egentlige grund, 
virkelige grundvold, må det da være udsagnsordet, i det det jo er dette 
alle de andre sætningsled samler sig om og knyttes sammen ved, så den 
hele sætning blir udtryk for en levende tanke. Mærkelig nok har Ki- 
neserne her set klarere end vi Evropæere med al vor kultur og videnskabe- 
lighed. Efter Åge Matthison-Hansen i Tilskueren 1904 sd. 898 (Tegn- 
konstruktionen i det kinesiske Sprog) kalder de navneordene ,døde ord" 
men udsagnordene ,levende ord". Så de mødes her med Kristian Flor, 
når han i sin lille danske sproglære (Dansk Sprog- og Retskrivningslære 
2. Oplag Kbh. 1860 sd. 2 og 23) vil kalde sigeordet 1 sætningen ,livs- 
ordet"; ti det er ham dette navn skyldes, og ikke mig, hvem H.G. Wiwel 
i sine Synspunkter for Dansk Sproglære Kbh. 1901 tillægger æren dærfor. 
Men hvordan man end vil bære sig ad med disse to led, som man kom 
til at ta som de to dele der udgør en sætning, så må man altså, for 
at få en fuldt klar forestilling om denne, også gi en udlægning af disse. 
Hellere end at indlade os på sådanne vidtløftigheder, synes vi da at måtte 
standse ved begrebet en tanke; hvad en sådan er har dog de fleste 
mennesker en viss forestilling om. Da vil det nok vise sig at, for at 
den kan komme frem, udkræves der, ligesom til klaringen af begrebet. 
sætning, et sammenknyt af to forestillinger, een vi med Kineserne kar 
betegne som død, og en anden som levende. Åltså bestandig et sam- 
menbland af grammatik og logik, et overfør af logiske begreber og be- 
nævnelser på grammatiske forhold. 

6. For at komme bort fra dette vilderede, og hævde grammatikken 
" som selvstændig videnskab uden at la den bygge på logikken, er jeg til 
forskellige tider kommet i tanke om en udvej, som jeg ikke vil undlade 
at pege på; der kan dog måske dæri ligge gemt et frøkorn der kan: 
bli ophav til nærmere overvejelser og frugtbare tanker. Jeg kan ikke se 
andet end tænkningen, når den fårst een gang har sat sig i bevægelse, 

og så skrider frem på den simpleste og naturligste måde, altid lar enhver 
ny tanke den kommer til at gi sig af med, knytte sig til, gå ud fra en 
forestiling den umiddelbart forud har arbejdet sig frem til eller, uden at 
ha gjort dette, dog i det mindste tår betragte som vel kendt. Til denne, 
som jo må høre til dem vi har betegnet som døde, knytter den så en 
anden forestiling som den henter fra den levende verden, handlingens 
og virksomhedens. Og igennem denne, ved hjælp af den går den så 
frem til en ny død forestilling. På samme inåde blir det da naturligt at 
ta tankens udtryk, sætningen. Den åbnes med et indgangsled, ,et ind- 
led", i almindelighed enten et navn der er kendt enten for almindelig 
viden eller fra det forud gående, eller også en pronominalsk betegnelse 
af en eller anden art, hvortil jo hører biord som ,her, dær, dærpå, 
dærfor" 0.a.l. Dærpå følger livsordet som ,midtled", ,kærneled". Og 
omsider kan da bevægelsen komme til en ny død forestilling, et nævne- 
led, ,slutled" eller ,udled". Imellem disse tre led kan der findes andre 
led ordnede efter de almindelige love for ordfølgen i uafhængige og af- 
hængige sætninger, og ellers stillede hvert efter sin vægt, i det det ingen- 
lunde er ligegyldigt hvor et biled har plads, enten foran i sætningen eller 
efter livsordet, sidst i den, dette i reglen altid hvor biledet er hoved- 
sagen. For eksempel: ,Holger Danske kom en gang til en lille by, 
hvor han vilde ha sig syet nogle ny klæder. Dærfor sendte han da bud 
efter nogle skrædere. Disse kom så og skulde da til at ta mål af ham. 
Men såsom de ikke kunde stå på jorden og nå op til hans skuldre og 
bryst, satte de stiger op til ham og krøb op på dem o.s.v.” Det kan 
selvfølgelig ikke falde mig ind at det jeg her har givet skulde være en 
stump mønsterdansk. Nej, i livets brogede mangfoldighed tumler ledene 
i kæden sig ganske anderledes 1 sammenfiltret væv. Og hvordan jeg vilde 
forme fortællingen om Holger Danske og Skræderne så den kunde passe 
tl småbårns øren og mund, har jeg viist andensteds; det er den fårste 
af de opgaver til genfortællingsstile jeg i sin tid samlede og udgav under 
titelen Fortællinger og Sagaer. Men jeg har tænkt det kunde hjælpe til 
at klarlægge min tanke for læserne, om jeg viste dem hvordan et levende 
væsen af den art den drejer sig om, vilde ta sig ud som afpillet benrad. 
Dærmed har jeg da, som sagt, givet et fingerpeg om en udvej til at rede 
grammatikken ud af den sammenfiltring den endnu befinder sig i med 
logikken, alt til mulig overvejelse for mennesker der i fuldere mål end 
jeg står som sagkyndige videnskabsmænd af faget. 


II 


1. Dærmed vender jeg tilbage til den sætning jeg begyndte med, 
og en klar analyse af den, i det jeg minder om den forklaring jeg så 
godt som i samme åndedræt gav (I, 1) om mit personlige syn på for- 
holdene, at jeg må se det virkelige, levende sprog i det vi til daglig brug 
taler med hverandre, uden nogen bevidst tanke om den form vi lar vor 
tale komme frem under; her -og kun her vokser vort levende sprog sin 
egen naturlige vækst uden indbland fra uvedkommende magters side. Og 

" for yderligere at klarlægge den stilling jeg indtar, vil jeg pege på et for- 
hold jeg dærved kommer til at holde fast på af al min kraft: så meget 
som på nogen måde muligt undgår jeg at tale om udeladelser og 
underforståelser, hvorved vi skulde bringes til at tænke på en form 
for vor tale, som denne ikke i virkeligheden træder frem under. På ethvert 
sted hvor man plejer at tale om sådanne, gælder det, at hvad vi dær ikke 
sir med bestemte lydelige ord, det behøves heller ikke dær for at få den 
mening frem, den tanke klædt i ord, som vi vil udtale; somme tider er 
det efter nedarvet vedtægt at et sådant ord ikke lyder, så denne vedtægt 
og vane gir forståelsen — jeg nævnte ovenfor (I 4) prøver dærpå; jeg 
kunde nævne andre som bruges så hyppig at der næppe er nogen der 
tænker på at udtrykket i virkeligheden ikke er fuldstændigt, som ordene 
»Så meget som muligt" 0. fl. 1. — til andre tider indeholder omgivelserne, 
navnlig det nærmest forangående, men også undertiden det efterfølgende, 
ord der går al den tjeneste der kræves, uden at der ellers findes noget 
der kan lede dem vild der hører os tale; f. eks. ,Hunde æder kød, køer 
græs". — ,Han er de danske foreningers mest betydende og har i en 
lang årrække været deres virksomste og mest energiske medlem". — 
(Dannebrog 1905 for 21. Juli sd. 1 pl. 7). — ,Da taleren sluttede, var 
der i den store forsamling mange der ved håndklap og mange der ved 
kraftige bravoråb gav deres bifald til kende, men ved afstemningen ingen 
der dristede sig til at være sin mening bekendt og stemme for forslaget" ; 
tænk hvilke vanskabninger af sætningskæder der vilde komme frem, 
hvis man her vilde tilfoje alt hvad nogen kunde falde på at si var ude- 
ladt og måtte underforstås, for at der om hvert livsord som kærne skulde 
dannes en fuldstændig sætning. 

2. Altså, som sætningen lød: ,Den skikkelse vi begge med vore 
egne dåjne forleden aften så ganske tydelig ovre mellem ellebuskene, den 
har igen viist sig i går aftes", —- hvordan analyserer vi denne sætnings- 
forbindelse? Ja, skal vi gåre det efter gammel maner, sir vi det ,den" 
er overflødigt, som går umiddelbart forud for prædikatet ,har igen viist 
sig"; den rigtige sproglige form er den dette stedord ikke findes i; så 
har vi ,en hovedsætning med en indskudt relativ bisætning som relativen 
er udeladt i". Hadde det da været bedre, rigtigere dansk, hvis relativen 
hadde stået dær som objekt for ,så"? Mig står det for som afgjort, at 
den form sætningen står opskrevet under her ovenfor, den er den ene 
naturlige, den danske folk umiddelbart kommer til at udtale tanken under. 
Og jeg er ikke i stand til at se, andet end den fuldt vel lar sig analysere 
grammatisk. Den fårste sætning kommer så til at lyde: ,Den skikkelse vi 
.……. Så .... mellem ellebuskene"; den blir en afhængssætning mærket 
som sådan på to måder, nemlig for det fårste dærved at objektet ,den 
… skikkelse" går forud for prædikatet uden at drive subjektet ,vif bort fra 
sin plads foran dette, og for det andet dærved at der mellem disse to 
led, subjektet og prædikatet, har stillet sig to biled (eet havde for øvrig 
været nok). Og den anden sætning: ,Den har igen viist sig i går aftes" 
blir en ligefrem naturlig og fuldstændig hovedsætning. 

3. Det jeg hidtil har søgt at godtgåre, og også mener at ha godt- 

gjort, det blir altså at den form jeg betragter som den naturlige for ud- 
talelsen af den tanke jeg har syslet med, den lar sig fuldt vel forsvare 
som stemmende med de love grammatikken opstiller for vort sprog. Det 
samme udslag kommer vi til, når vi på den ene side fåjer os efter dem 
af vore penneførere der i lydighed mod grammatikkens love udelader det 
slemme ,den” i den sætning jeg har taget som hovedsætning, og på den 
anden side ikke går den formelle grammatik til vor vigtigste eller eneste 
rettesnor ved al sproglig analyse, men kræver at de udtryk vi gir vor 
tanke under, skal være fuldstændige betegnelser for forestillinger fra den 
virkelige verden. Så kommer vi nemlig til at si at dette krav ikke fyld- 
estgåres ved ordene ,den skikkelse" i og for sig alene; så længe det 
ikke er sagt hvad det er for en skikkelse der menes, betegner ordene 
et begreb uden noget som helst virkelighedsindhold; det får forst et virkeligt 
indhold ved at tas sammen med den efterfølgende ordrække: fårst når 
sætningen lyder: ,den skikkelse vi ..... Så seer mellem ellebuskene", 
udtrykker den et fuldt begreb fra den virkelige verden, og det således 
fuldstændig udtalte begreb, den hele samlede ordrække, blir så egentlig 
subjektet til det sidste prædikat: ,har igen viist sig ..... <, Ved at 
gruppere ordene i udtalelsen på denne måde, kommer vi da også til at 
se det forsvarlige i ikke at sætte komma efter ,skikkelse" men fårst 
efter ,ellebuskene". 


II 


1. Lad os nu gi den samme tanke et andet, enstydigt udtryk. Lad 
det lyde: ,Den skikkelse der viste sig forleden aften ovre under ellebuskene, 
den har igen været at se i går aftes". Tar vi nu denne sætningsfor- 
bindelse på samme måde som vi har taget den på, som vi hidtil har 
talt om, så får vi også her en efterfølgende hovedsætning der indeholder 
det vi egentlig vil si, og en forud gående sætning der angir, hvad det 
er for et begreb der er at ta som hovedordet til denne, altså en afhængig, 
»Telativ sætning". ,Ja", vil de gamle grammatikere si, ,ja, her har vi jo 
også en virkelig relativ sætning med et virkeligt relativt stedord ,der", 
til subjekt, og den er indskudt imellem hovedsætningens subjekt ,den 
skikkelse" og dets prædikat: ,har været at se", så at ,den” her blir 
overflødigt. Men i vor tale sætter vi virkelig ikke skel mellem disse to 
sætninger på den måde; det falder intet dansk menneske ind at gåre et 
stands efter ,den skikkelse". Nej, følger vi naturen, går det her ganske 
som ved den form vi tidligere lod tanken være udtalt under, så vi får 
en forud gående afhængssætning med en efterfølgende hovedsætning; og 
den fårste af disse er også mærket på samme måde som den forrige; 
der er indskudt et biled mellem hovedordet og prædikatet, nemlig bi- 
ordet ,der"; fandtes dette ord ikke dær hvor det står, vilde sætningen 
jo ligefrem være en uafhængig sætning; til at mærke den som afhængig 
har sproget benyttet sig af biordet ,dær”, det almindelige stedsbiord, 
med en ganske svag betoning. Smnlgn. Falk og Torp. Dansk-Norskens 
Syntax (Krstnia 1900) sd. 142 ndrst. I sin Det Danske Sprogs Historie 
(Kbh. 1896) gir Verner Dahlerup sd. 123 bidrag til dette ords historie; 

men det er ikke denne det her kommer an på for os; den er os fuld- 
stændig ligegyldig; det det gælder om her, er ene og alene ordets brug 
i nuværende dansk. Og som vi her benytter det, med stærkt svækket 
betoning eller, rettere sagt, helt tonløst, kommer det ikke til at lyde som 
en selvstændig betegnelse for et virkeligt sted men blir aldeles forsvind- 
ende og går blot tjeneste til at stemple sætningen som afhængig ved 
at indta pladsen som et biled mellem subjektet og prædikatet, ganske 
som når det endnu er en stedsbetegnelse: ,Den mand dær står, er en 
skræder", fuldstændig 1 overensstemmelse med: ,Den skildvagt her har 
post, har i grunden slet intet at holde vagt ved". 

2. Der blir da ikke den ringeste grund til at gåre det om- 
handlede biord ,derf" anvendt på den hidtil skildrede måde til et 
eget relativt stedord. Men den gængse forskrift for dets brug som 
sådant blir ganske naturlig: siden det må ha sin plads mellem sub- 
jektet og prædikatet, blir det en selvfølge at, når dette subjekt tas ud 
af sin forbindelse med det udsagnsord det hører til, og knyttes til hoved- 
sætningen, — enten denne så går forud så at det virkelig også kan regnes 
dærtil: ,Sådan behandler mig den mand der har modtaget så stor en 
velgerning af mig", selv om det ikke er subjektet dæri: ,Jeg har igen 
i dag truffet den mand der i går tiltalte mig på gaden", eller den følger 
efter og virkelig kan sis at ha det til subjekt: ,Den skikkelse der for- 
leden aften stod ovre mellem ellebuskene, har igen været at se i går 
aftes", — så kommer ,der" betragtet som relativt stedord til selv at stå 
som subjekt, og de gamle grammatikere får ret, når de lærer at det 
kun bruges som sådant. Og det jeg vil fåje til om brugen af det, det 
blir fremdeles en ganske naturlig ting, at det altid må ha det ord det 
som relativ skulde vise hen til umiddelbart foran sig; dets fuldstændige 
mangel på tryk bringer det til at slutte sig tættest mulig til det foregå- 
ende ord, og dettes begreb må være således beskaffent at det bestemt 
kræver det efter ,der" følgende prædikat for at få fylde og indhold; det 
må enten være et navneord med det simple pegeord ,den, det, de" foran 
sig, uden at der ellers er noget dette skulde kunne pege hen på — så- 
dan som tilfældet er i alle de tre her ovenfor anførte eksempler, — eller 
et ubestemt ord: et i sig selv ubestemt begreb: ,Luft der skal være 
tjenlig til indånding, må indeholde en vis mængde ilt", et flertalsord: 
»Folk der lever over evne, bereder sig selv undergang", eller et ord 
med den såkaldte ubestemte artikel: ,Et menneske der bær sig således 
ad, kan ikke gåre krav på taknemlighed" eller et andet ubestemt ord 
foran sig: ,Mangt et menneske der lider nød, er selv skyld dærif, så 
at sætningen med ,der", hvis vi kaldte den en relativ sætning, blev en 
såkaldt ,uundværlig relativ sætning", en sætning der ikke kunde undværes, 
hvis det foregående begrebs virkelige indhold skulde komme frem. 

3. Efter den måde jeg i henhold til mit sproglige skån har fastsat 
forhold og vilkår på, for sprogets brug af det rent indholdsløse ,der", 
som de grammatiske lærebøger stiller mellem de relative stedord, vil det 
være klart at jeg ikke kan betragte det som heldigt at bruge det, når 
det begreb ,relativen" skulde vise hen til, allerede er fuldstændig be- 

stemt, enten ved stedordet ,denne", en ejeform eller et andet fuldt be- 
stemmende og begrænsende udtryk. Med velberåd hu vilde jeg ikke skrive: 
»Denne mand der een gang hadde været millionær døde som fattiglem" ; 
jeg vilde her bruge relativen ,som". Og siden jeg således her tillader 
mig at beråbe mig på mit eget skån, må jeg nok ha lov til at benytte 
lejligheden til een gang for alle at afgi følgende bekendelse: Jeg er ikke 
stilist, ikke ord- eller sprogkunstner; ikke på nogen måde; jeg veed ikke 
engang om jeg har sans for det man mener med ,sprogets velklang", 
tvivler næsten på det; men jeg har den mening om mig at jeg har øre 
for et jevnt og simpelt, naturligt ordlag i mit sprog, som klart udtaler 
den mening der skal udtales, hvad jeg tror at ha erhvervet og fået op- 
øvet ved i seksti år af mit liv at ha været lærer i dansk og skrevet dansk 
stil med forskellige klasser i vor offentlige lærde skole; særlig mener jeg 
at ha tilegnet mig et sikkert skån om hvordan sproget må være formet 
i en fortælling for at den kan være vel skikket til at opfattes og gengis 
af mindre børn, dærved at jeg i mere end halvparten af det nævnte tids- 
rum har benyttet genfortællingsstile jeg selv hadde affattet, i de fire ned- 
erste klasser i den nævnte skole (se II 6 slutng.). 

4. Endnu vil jeg ikke undlade at beråre, at den samme tjeneste 
stedsbiordet ,dær" i svækket skikkelse går, hvor vi har været vant til 
at kalde det et relativt stedord, den samme går det i forbindelse med 
andre relativer ,hvem eller hvad, hvem som helst eller hvad som helst" 
som subjekt: ,Hvem der tror sligt, (han) må være hestedum". ,Hvad 
der skal finde afsætning nu om stunder, (det) må ikke blot være stærkt 
men også smukt". ,Hvem som helst der kommer med en sådan be- 
skyldning mod en mand jeg kalder min ven, han skal få med mig at 
bestille". Ligeledes i afhængige spårgesætninger: ,Jeg vil vide hvem 
der har bagvasket mig så skammelig". ,Det var &jeblikkelig klart hvad 
der var at gåre". Manglede dette ,der" i dem af disse sætninger der 
begynder, med ,hvem" eller ,hvad", var de uafhængige spårgesætninger. 
Den almindelige uklarhed over dette forhold, og skoleremsen med ,der" 
blandt de relative stedord, er ligefrem skyld i den vanvittige tegnsætning 
man så tit træffer på: ,Hvad, der blev sagt ved den lejlighed, var ikke 
andet end dumme vittigheder", også hvor ,relativen er udeladt”: , Hvad, 
han sa til sin undskyldning, hadde jeg hørt så mange gange får". 


IV 


1. Dette ,der”", det man som relativ måtte si altid vilde være sub- 
jekt, det er naturligvis det selv samme ord som også går tjeneste ved 
en anden lejlighed, hvor det røber en lignende tilbåjelighed. I den ene 
gruppe af vore subjektsløse, såkaldte upersonlige sætninger indtar 
det subjektets plads, dem der nu lyder som så: ,Der er dem der ikke 
har nogen ret tro til ham", hvor jeg i min barndom måtte skrive: ,Der 
ere de, der 0. s. v.”, mens den anden gruppe fulgte formelen: ,Det er 
dem der også har været på spil hos mig i nat". Nuværende dansk sprog 
lar jo aldrig subjektets plads være ubesat; det skulde da være hvor den 

optas af det svært lydende ,dær": ,Hvor der handles, dær spildes". 
»Dær spilles håjt", eller det andet, dærmed beslægtede stedsbiord : 
»Hær rulles". 

2. Der er da tilfælde hvor det ikke lar sig afgåre hvilken af 
de to betydninger det er at sproget bruger dette ,der" i, om det er 
som såkaldt relativt eller som såkaldt ubestemt stedord. Således når det 
hedder: ,Du kan tro, den unge svend du så der kom springende ud 
over vores havegærde og forsvandt i gyden udenfor, han hadde taget 
ordentlig for sig af retterne dærinde", er det så ,relativ", som det vilde 
. være hvis det hed: ,Den unge svend der kom.... og forsvandt...., 
han o.s. v." eller ,ubestemt”" som i sætningen: ,Der kom en ung svend 
springende 0.s.v."? I og for sig er det jo nu virkelig fuldstændig lige- 
gyldigt hvordan vi tar dette ,der". Dog er der endnu så meget i mig 
af en gammel grammatiker, at jeg ikke kan dy mig for at ha en mening 
om det og komme frem med den; jeg er nærmest tilbåjelig til at ta det 
som ,ubestemt'" ; om flere mere eller mindre ensartede udtryk vilde kunne 
lægge noget lod i vægtskålen 'til den ene eller den anden side, kan jeg 
ikke vide; jeg har ikke samlinger jeg kunde hente sådanne frem fra. 
Men jeg tror snarest der lar sig ikke gi noget afgårende svar på spårs- 
målet. Og formen kommer vel så til at stå som et vidnesbyrd om at 
sproget ikke båjer sig for de strenge krav vi måske nok er blevet vant 
til at stille til det fra det gennemførte, skarpt sondrende system vi traf 
ved vor undervisning i latin i skolen. 

3. Lad mig så i forbigående gåre opmærksom på at end ikke det 
sidst nævnte sprog, latinen, er så strengt i systematisering som det kom 
tl at stå for os i skolen. Vi traf jo tit på steder hvor man lærte os at 
oversætte ,relativf gvi ved ,0og han". (J. N. Madvig, Latinsk Sproglære, 
3. Udg. Kbh. 1852 8 448). Man mente der lå i relativen en tættere til- 
slutning end der på dansk vilde ligge i det blotte demonstrativ, og så 
vilde man erstatte det manglende ved at tilfåje ,og". Men det rette 
hadde vel nok været ikke at opta dette ,og", som ofte kunde komme i 
strid med dansk sprogbrug, og med rene ord si gvi kunde godt være 
demonstrativ. De to stedord, det simple påpegende og det simple rela- 
tive, er jo i mange sprog af vor sprogæt etymologisk nær beslægtede. . 
Og der er jo andre ,relativerf der bruges som demonstrativer, også i 
vort eget sprog, hvor vi ofte sætter punktum foran en sætning med 
»hvorpå, hvorfor" el. 1., som sis uden at ha en egen ,hovedsætning" 
med en ,demonstrativ" at slutte sig til som afhængssætning, mens den 
dog i sin indre bygning, leddenes rækkefølge, former sig som sådan. 

4. Men den sætningsforbindelse jeg her har talt om, åbner i en 
lidt forskellig skikkelse lejlighed til en anden iagttagelse med dærved foran- 
lediget overvejelse. Hedder det: ,Den ungersvend du så kom springende 
over vores havegærde og forsvandt i gyden" o.s.v., vil mange si her er 
»udeladt" en relativ: ,Den svend som du så kom .... og forsvandt 
0. S. v., som skulde været sukjekt til ,kom og forsvandt". Men det 
strider ellers mod al dansk sprogbrug at udelade en relativ som 
subjekt. Skal dette tilfælde da ikke stå som en undtagelse, må vi si 


1292 H. H. LEFOLII 


at sproget her har taget relativen som led af sætningen ,'du så", altså 
som objekt. Men nu videre. Jeg har optegnet som noget jeg een gang, 
for nogle år siden, har hørt en 16, 17 års pige si, som &jensynlig var 
af dannet familie: ,Hende jeg hadde med, hun tjente o.s. v.” Jeg har 
hørt min hustru si: ,Jeg må ha mig et par ny ståvler; dem jeg går 
med kan ikke bruges længere". Jeg har grebet mig selv i at si: ,Sig 
mig: dem De holder skole for i Kalkutha, er det Budhister?" Og i Fabers 
vise om landsoldaten hedder det: ,Naar dem vi stole paa, i krigen monne 
gaa..." Er dette virkelig almindelig sprogbrug? Vilde vi kunne si: ,Mig 
du får så over hodet, jeg er dog nu kommet håjere på strå end du”, eller: 
»Os han hadde set hånlig ned på i sin velmagts dage, vi blev dog dem 
der frelste ham i nøden". Vilde vi her endog kunne undvære ,jeg" eller 
»vit? Det sidste spårsmål tror jeg må besvares benegtende. Det er kun 
ved tredje person demonstrativen her kan undværes. Men for behandlingen 
af denne form er det egentlig uden betydning at subjektet gentas prono- 
minalsk ; et sådant gentag er jo en temmelig udbredt talebrug: ,Min far, 
han plejede at si....”. ,Vi andre dødelige, vi har altid ment o. s. v." 
Og det fårste spårsmål vilde jeg være i tvivl om hvad jeg skulde.svare på. 
Så jeg måtte vistnok si at vort sprog er stærkt på vej til at ta et sådant 
fremflyttet begreb som led af den fårste sætning, den det er 
flyttet hen i og således er kommet til at slutte sig til, men det har ikke 
(eller: neppe) gennemført denne opfattelse og er blevet stående ved tilløbet, 
i det mindste indtil videre. Jeg tænker vore gamle latinlærte gramma- 
tikere vilde bli kisteglade ved også i dansk at finde et tilfælde af ,at- 
traktion" (Madvig 439 anm. 1). 


V 


1. Det vil vel nok virke yderligere til at dette mit opsæt kommer 
til at træde frem som en bunke løse bemærkninger, uden andet sammen- 
hæng indbyrdes end at der i dem alle er tale om relativer; men jeg kan 
dog ikke få mig til at la være at benytte lejligheden til at gi endnu nogle 
vink af denne art. Det forekommer mig virkelig at navnlig den brug 
vore penneførere ofte går af vort sprogs relativer, gir anledning til at 
minde dem om at de dog endelig må ,skrive med øret"; de må høre 
hvad de skriver, selv være de fårste dærtil, så de virkelig hører det ud- 
tryk de vil gi deres tanke, får de skriftfæster det på papiret. Men for 
at dette kan få nogen sand betydning, er det da et uundværligt forud- 
sæt at de i forvejen har fået deres øre udviklet således, at det har 
fået et sundt og pålideligt skån om vort sprogs form, og er blevet frigiort 
fra enhver påvirkning af mere eller mindre ,praktiske" men i virkelig- 
heden uholdbare ,regler" de i skolen har fået indprentet af mere eller 
mindre uvidenskabelige lærere eller lærerinder i dansk læsning, stil og 
grammatik. Som f.eks. det idelig lydende, fortvivlede: ,Du må endelig 
holde op ved komma, lille Peter". Mens sagen er, at komma vel 
er en skillevæg mellem to sætninger, men der er en dår på den væg, 
så den tjener i det mindste lige så meget til at holde de to stuer i for- 
bindelse med hinanden, som til at skille dem ad; 1 de fleste tilfælde er 

komma, sådan som det i almindelighed bruges, netop tegnet på at de to 
sætninger står i forbindelse med hinanden, i modsæt til semikolon eller 
punktum, som er skillevægge uden dår. 

2. Det er ikke blot lærere og lærerinder der kan virke vildledende ; 
det samme kan times vore grammatiske lærebøger. Som når de glat 
væk lærer at de danske relative stedord er: ,som, der, hvilken, hvem 
eller hvad og hvor med sammensætninger", uden at gi noget nærmere 
om disse ords forskellige brug, ud over de almindelige bemærkninger om 
at ,der" kun bruges som subjekt 0. s. v. Så er det jo slet ikke til at 
undres over, om eleven kommer til at tro han kan ellers bruge dem i 
fleng, og benytter sig dæraf for at rede sig ud af formentlige vanskelig- 
heder, så han dærved kommer ind i en vane han måske aldrig siden 
kommer til at frigåre sig for. Således benyttes ,hvilken" ofte som en 
nødhjælp en pennefører tyr til i ubehjælpsomhed, når han er bange for 
at bli utydelig ved at bruge ,som”, i det han i hovedsætningen har flere 
navneord dette efter hans mening kunde vise hen på, og dærfor tror at 
ha et tjenligt middel til at sikre sig imod at bli mistorstået, 
ide forskellige kåns- og talformer ,hvilken" optræder under. 
Jeg beklager at jeg ikke tidligere har haft min opmærksornhed bestemt 
rettet på dette forhold; så hadde jeg kunnet ha en mængde eksempler 
at beråbe mig på; nu har jeg kun eet, og det er ikke rigtig slående. 
Det findes i Danske Studier 1905 sd. 66: Carl S. Petersens stykke Fra 
Folkevisestriden, og det lyder: ,Ved således at gåre hele folket til med- 
arbejder betonede Grundtvig straks fra fårste færd af det nationale i sin 
virksomhed, af hvilken arbejdet med folkeviserne kun var en enkelt 
side”. Jeg indråmmer, som sagt, at jeg ikke har fuld sikkerhed for mit 
syn på forholdet her. Men jeg må dog mene, forfatteren har været 
bange for at relativen ,som" skulde bli misforstået som visende hen på 
»det nationale", og har dærfor skrevet ,af hvilken", hvor fælleskånsformen 
vilde sikre forståelsen. 

3. Dærtil kommer andre mere eller mindre letsindige, videnskabelig 
ugrundede forskrifter der gis for sproget ved skolernes stileskrivning. Som 
at relativen altid må følge så nær som mulig efter demon- 
strativen. Når således William Hoff i Vort Samfund 1903 sd. 4 skriver: 
»Dærved blir I medarbejdere til at det rige hvis herlighed I længes efter 
at se, kan komme", så er det mig umuligt at se noget andet hensyn 
der skulde kunde ha gjort ham bange for at skrive: ,Dærved........ 
til at det rige kan komme, hvis herlighed o. s. v.”; jeg kan ikke tænke 
mig andet end, hadde han brugt sit øre, vilde det ha sagt ham at det 
var håjst uheldigt at dette ,kan komme" kom så langt bag efter; og der 
var aldeles ingen fare for misforståelse ved at la det træde ind umiddel- 
bart efter det subjekt det er prædikat til, om det end dærved fjerner en 
relativ fra sin demonstrativ. Så har dog dette hans øre bedre gjort ham 
tjeneste i Fra Kirken og Lånkammeret I (Kbh. 1889) sd. 259, hvor han 
har været lige ved at skrive: ,Herved trædes ingenlunde den særegne 
gerning som de beskikkede guds ords tjenere har fået som ordets offent- | 
lige forkyndere og for ordenens skyld som forvaltere af sakramenterne 

ved menighedens gudstjeneste, for nær". Men så har hans øre. ladt ham 
føle det uheldige heri, og han har søgt at undgaa det ved at genta: 
»herved trædes den ingenlunde for nær". Han hadde dog ikke behøvet 
at nære nogensomhelst betænkelighed ved at skrive: ,Herved trædes ingen- 
lunde den særegne gerning for nær, som 0o.s.v." Ligeså lidt hadde Skat 
Rørdam i Nådens År (Kbh. 1900) sd. 219 behøvet at være bange for at 
skrive: ,Så skulle I få alle de timelige ting i tilgift, som I have be- 
hov". Og Birgitte Berg Nielsen måtte i Håjskolebladet 1902 pl. 528 
hellere ha skrevet: ,Mange gode kræfter blir ubrugte af bare æng- 
stelighed; og det har de mennesker deres store del af skylden i, 
der kritiserer ethvert arbejde der er noget at udsætte på, uden at ville 
anerkende det gode og betydningsfulde ved samme arbejde, skånt det 
måske mange .gange opvejer fejltagelsen", isteden for at gemme de ud- 
hævede ord til sidst. 

4. Værre endnu eller i alt fald liså slemt er det med de indbild- 
ninger mange går sig om hvad der hører til et godt og smukt sprog, 
og hvad der er ,simpel og jasket tale”, Som nu når det betragtes som 
utilladeligt at la en relativsætning med ,som" slutte med et bi- 
ord der ,egentlig skulde styre relativen som forholdsord". 
Som om der ikke var langt mere naturlig fynd i mine ord, når jeg sa: 
»Ham kommer du ingen vegne med", eller: ,Den måde udretter du 
intet på", end når det hedder: ,Med ham kommer du 0o.s.v.” eller: 
»På den måde udretter du intet". Og ligeledes ikke blot mere fynd men 
også større naturlighed i en sætning som denne: ,Det er dog endelig 
et menneske der er mands mod og kraft i" eller: ,Dær fik han sig en 
hest han har vundet mange store summer ved", eller SED Å »Det er 


dog et par briller jeg kan se på afstand med", end i:....: 1 hvem der 
er... »... ved hvilken han har..." eller: ” . hvormed" eller 
»med hvilke jeg kan....". Jo, det skal nok slå til at allerede relativer 


med ,hvem" eller ,hvad" helst må undgås hvor det er muligt, endnu 
mere 'de med hvor? dannede, og aller mest ,hvilken". I Dansk Tids- 
skrift 1904 sd. 537 hedder det hos Martin Kristensen i hans stykke om 
»Dannevirke": ..... »for at jordmassen ikke skulde synke ned i den 
bløde engbund hvorover volden her er ført". Øret måtte dog ha kunnet 
si forfatteren, at det hadde lydt langt lettere om han havde skrevet: ,den 
bløde engbund volden her er ført hen over". Hadde H.F, Feilberg, som 
ellers fører så let og naturligt et sprog, brugt sit øre rigtig, hadde han 
nok 1 Jul I (Kbh. 1904) sd. 267 skrevet: ,Hver plukker blomster i sin 
egen have og fletter dem ind i den krans de ønsker at smykke herrens 
vugge med", og på den følgende side: ,Nogle mænd var på arbejde 
inde i bjergene med at udbedre tømmerrenderne som man lod de fældede 
træstammer glide ned i dalen ad" istedenfor for: , .... den krans hvor- 
med...." og ,...tømmerrenderne ad hvilke man....”. Og man skulde 
ikke tro valget kunde være tvivlsomt mellem former som følgende: ,Den 
dolk han hadde øvet sin udåd med røbede ham"; ,den dolk hvormed..." 
og: ,den dolk med hvilken....”. 

5. Men der er en relativform jeg endnu må tale om og det fyldigere 

end jeg alt har gjort. Strejfet den har jeg nemlig allerede i I 2; men 
jeg er ikke dær kommet til at stille forholdet så fuldt i lys som det lar 
sig gåre. I det jeg nu vil gi mig dærtil, vil jeg ta mit udgangspunkt i 
nogle ord af Karl Povlsen, som er at finde i Håjskolebladet 1905 pl. 350. 
De lyder: , Verden og havet er uroligt, i alt levende er der uro — mest 
i menneskehjertet der bølger som havet under de skiftende stemninger — 
dem, mennesket ikke er herre over". Eller jeg burde hellere ha sagt 
at de ser således ud som jeg her har ladt dem aftrykke. For det der 
gir mig anledning til at gå ud fra dem, er den måde skilletegnene er 
brugt på i dem, det sætningstegn der i det sidste afsnit af dem er sat 
efter stedordet ,dem"; dærved røber forfatteren hvordan han har for- 
stået det grammatiske forhold: han tar ,dem" som et demonstrativt sted- 
ord, der er knyttet en relativ sætning til ,med udeladt relativ", mens 
stedordet for ham er apposition til det forudgående ,stemninger". Men 
mig står det for som det ene rigtige at ta hele sætningen: ,dem menne- 
sket ikke er herre overf som en afhængssætning, stemplet som sådan 
på den ene af de to måder jeg på det tidligere sted, som jeg har hen- 
vist til, har sagt at den sætning var stemplet som afhængig på, som jeg 
har åbnet hele dette opsæt med og, efter nogle svinkeærinder, i II igen 
optog til nærmere belysning, nemlig ved at et efterled er kommet i spidsen - 
af den uden at fortrænge subjektet fra sin plads foran sigeordet. Hvor- 
ved vi da kommer til at si, at det stedord Karl Poulsen her har brugt 
således at vi, efter den almindelige grammatiske udtryksmåde, må si ,det 
står substantivisk", det er det samme som i sætningen om skikkelsen 
mellem ellebuskene ,stod adjektivisk". Og vi kommer fremdeles til, enten 
at opgi det skarpe etymologiske skel mellem demonstrativ og relativ, eller 
at si demonstrativen blir 1 sådanne tilfælde , brugt som relativ". Met sidste 
er der nu i og for sig ikke noget at indvende imod; vort sprog bruger 
jo oftere stedord der etymologisk regnes for demonstrativer som afhængs- 
ord, således ikke blot ,fordi" og ,efterdi", hvor endelsen di jo som be- 
kendt er den gamle hensynsform af demonstrativen, men også ,såfremt", 
»Så snart" o. fl., også det blotte ,så", når det f. eks. hedder: ,så det 
er klart du har uret". Alligevel foretrækker jeg den fårste udvej, og ser 
en grund dærtil i forholdet som det er i beslægtede sprog f.eks. 1 tysk, 
hvor det er en helt uvæsentlig forskel der er mellem det demonstrative 
og det relative ,der, die, das". Så jeg betænker mig ikke på at si, ,dem 
mennesket ikke er herre over" er en afhængssætning, en relativ sætning 
stemplet som. sådan på den ovenfor påpegede måde. Og jeg finder denne 
form oftere anvendt 1 vor tale, som når vi sir: ,Det jeg veed af, har 
han een gang gjort fallit"; — ,Der er ikke noget i avisen i dag, det 
jeg synes" eller: ,Ja, her har du nu min ufravigelige mening, den jeg 
tit og mange gange får har sagt dig dærom"; eller når det i anden 
troesartikel hedder: ,Nedfor til dødsriget, dærfra han kommer igen o.s.v.". 
Den dristigste brug jeg har truffet gjort af denne form, ligger i Karl Madsens 
ord i Tilskueren for 1901 sd. 928: ,….….. hvorfra han atter ved verdens- 
udstillingen opstod til ærens herlighed, didoppe hen, takket være få men 


126 H. H. LEFOLII 


håjst fortrinlige arbejder, i al fremtid vil trone ved siden af den franske 
malerkunsts klassikere fra det 19. århundredes midte". 

6. Endelig må jeg endnu omtale et tilfælde hvor den ulykkelige vane 
til at finde ,udeladelser" og den dærmed følgende lyst til at fylde det 
formentlige hul ud, ligefrem går fortræd og blir skyld i at en forfatter i 
virkeligheden kommer til at si noget helt andet end han vil si. Jeg er 
forst bleven opmærksom dærpå hos Åge Friis. I sit skrift om Bern- 
storfferne og Danmark I (Kbh. 1904) sd. 341 skriver denne: ,I 1752 
og 1753 var det foruden Rabener og Gellert kun mindre ånder, hvem 
Bernstorfferne kom til at leve sammen med". Uagtet denne forfatter ellers 
fører et let og naturligt sprog, har jeg dog en formodning om at han 
her har haft en, måske halvvejs ubevidst fornemmelse af at skriftsproget 
ikke her uden videre måtte følge talesproget. Dette vilde ganske sikkert 
lyde: ,I 1752 og 1753 var det ....... kun mindre ånder B. kom til 
at leve sammen med", uden forbindelsesord mellem de to sætninger. 
Men da Friis, vistnok ligeledes uden at være sig det bevidst, vilde til- 
fåje det ,udeladte" ord, gav bisætningens omtale af et begreb der også 
var nævnt i hovedsætningen, ham anledning til at tilféje relativen ,hvem". 
Hvorved da, som antydet ovenfor, denne sætnings tanke er bleven for- 
vansket; det er jo ikke meningen med den at gåre de ,mindre ånder" 
til genstand for yderligere omtale og si noget mere om dem, men at 
fuldføre fremstillingen af det virkelighedsforhold begge sætninger tilsammen 
har skullet gi udtryk. Og en dærtil passende form får også dette udtryk, 
når vi lar forholdsordet ,med" virkelig gåre tjeneste som sådant ved at 
stille det foran det ord det da kommer til at høre til, så vi sir: ,I årene 
.……. var det kun med mindre ånder (at) B. kom til at leve sammen" ; 
ti vilde vi her tilfåje bindeordet, blir det ,at”. Nu mener jeg naturligvis 
ikke at Friis skulde ha brugt dette ord isteden for ,hvem'; det der vilde 
kommet ud dærved vilde ikke været dansk. Men jeg mener han skulde 
uden videre ha givet sin tanke samme form skriftlig som den har i talen: 
»9I årene .... var det mindre ånder B. kom til at leve sammen med”. 
Underligt nok traf jeg omtrent på samme tid hos Axel Olrik et sted han 
hadde behandlet ganske på samme måde som Åge Friis. Det var i et 
stykke af ham i det Letterstedtske Tidsskrift for 1902, hvor han sd. 341 
hadde skrevet: ,Da det hidtil er den keltiske mytologi hvor vi har fundet 
flest overensstemmelser med Ragnarok", isteden for: ,..... mytologi vi 
har fundet ..... med Ragnarok i". Ligeledes hos C. Nyrop i Tidsskrift 
for Industri 1905 sd 25 pl 2: ,Det var nemlig de talrige skomagere 
som de ny ,læderarbejdere”" tårnede sammen med", hvor relativen har 
listet sig ind og forstyrret tankens udtryk. Under min syssel med dette 
forhold gjorde jeg til yderligere overrask for mig selv det opdag, at det 
var en let sag for mig at lave flere tilsvarende udtryk, såsom: ,Det var 
den bare hånd de bar det gloende jærn med". ,Det var dette klæde 
Kristian IV dækkede sit sårede &je med" 0. s. fr. Og på temmelig kort 
tid har jeg nu virkelig kunnet optegne et temmelig stort tal steder hos 
flere forskellige forfattere, hvor jeg har fundet samme forveksling af et i 

mundtlig tale ,udeladt" at, som dog for det meste slet ikke kan fåjes 
til, og et som de har ment at måtte anse for ,udeladt" og dærfor ind- 
ført, mere eller mindre &jensynlig til forvansk af tanken. 


VI 


1. Dærmed har jeg fået sagt det jeg har haft at si om de forskel- 
lige enkelte sproglige forhold, som jeg har følt mig skyndet til at hen- 
lede fagmænds opmærksomhed på i videre kreds. Har jeg nu adkomst 
til at søge det opsæt jeg dærved er kommet til at udarbejde optaget mellem 
videnskabelige studier over sproglige emner? Dette agter jeg 
jo at gåre; det er med dette mål for &je jeg har udført mit arbejde. 
Dog er jeg ikke fri for betænkeligheder dærved. Disse hidrårer vel for 
en del fra den brogede og usammenhængende form mit lille opsæt træder 
frem under. Dette håber jeg imidlertid at kunne bøde lidt på ved til 
slut at gåre et forsøg på at bringe i alt fald de vigtigste af enkelthederne 
i et vist system. Den væsentlige grund til mine betænkeligheder ligger 
andensteds. Den ligger i den måde jeg har taget spårsmålene på. Kan 
mit arbejde dærefter virkelig kaldes et stykke sprogvidenskab? Efter 
det syn på sproget jeg kom til at leve mig ind i, fra den tid af da jeg 
efter min livsudviklings gang forst kom til at ha med denne videnskab 
at gåre, passer dette navn egentlig ikke dærpå. Da kom jeg, under led- 
else af Johan Nikolai Madvig, til i sproget at se et middel for tænkende 
mennesker til indbyrdes meddelelse af deres tanker, og det af en sådan 
art at der lå en spire til det 1 den medfødte menneskelige natur, og det 
udviklede sig dærfra ved en naturlig vækst; den form det til enhver tid 
især af sig selv hadde arbejdet sig frem til, uafhængig af enhver bevidst 
virken fra menneskets side, den færdige sprogbrug var den form for det 
som på den tid måtte agtes for den rigtige. Og den opgave sprogviden- 
skaben, særlig den del af den der går under navnet sproglæren, hadde - 
at løse, var at iagttage de former sprogbrugen afgav hjemmel for, fast- 
slå de talende menneskers mening med dem, og dærefter ordne dem til 
et let overskueligt system. Sproglæren blev sprogets naturhistorie. 

2. Vel vågnede der tidlig en tanke hos mig om at sproget i sin ud- 
vikling dog ikke var helt uafhængigt af menneskets bevidste 
villie. Jeg har jo gennemlevet en tid da der mellem os dreves et om- 
fattende arbejde på at rense vort sprog for fremmede ord og former, og 
jeg har selv med megen iver taget del dæri. Hvordan Madvig egentlig 
tog dette arbejde og fik det til at passe ind i sin hele videnskabelige 
anskuelse, veed jeg ikke; han kom jo aldrig til på prent at gi en fuld- 
stændig og sammenhængende fremstilling af sit syn på sprogets ophav 
og liv. Men det veed jeg at den oven omtalte tanke ikke rokkede ved 
den almindelige grundanskuelse jeg hadde tilegnet mig i hans skole; jeg 
blev igennem lange tider ved at betragte det som en umulighed, at et 
folk med bevidsthed selv skulde kunne danne sig sit sprog. Dærfor var 
det norske målstræv i mine &jne et arbejde der nødvendigvis måtte bli 
frugtesløst; vi var vel omtrent midt i syvtierne af forrige århundrede da 

jeg kom til at udtale dette i et foredrag jeg holdt på Testrup håjskole, 
og dærved satte bitterhed i sindet hos en tilstedeværende målstrævende 
Nordmand. Endnu en snes år dærefter, da jeg blev kendt med Per 
Sprogvilds bog: Dansk Sprogavl, Kbh. 1901, fremkaldte den kun latter 
hos mig. Og det vakte forundring hos mig da jeg i Adolf Noreens af- 
handling om Språkriktighed, som er optagen i hans Spridda Studier (Stok- 
holm 1895 og 1903), ligefrem fandt anvisning på hensyn der skulde være 
at ta af den der vilde hjælpe sit sprog til at få en form der kunde 
kaldes ,rigtig". Alligevel må der omtrent ved samme tid ha fundet 
et omslag sted i min anskuelse. Ti sandheden tro kan jeg ikke si andet 
end jeg blev også forundret da jeg for et par måneder siden så hvor 
alvorlig en af de stårste sprogmænd vi har for tiden, fandt sig foranlediget 
ti at ta tl orde imod alt sproglaveri. Det var prof. Holger Petersen, 
som i et anmeld han skrev i Dannebrog for 7. April indeværende år af 
1. årgang af Danske Studier, ligefrem kalder det ,storhedsvanvid" hos 
en sprogmand, når han optræder som ,sprogets skaber"; taler om hvor- 
dan ,en trofast skare aser og maser for at forbedre sproget"; og dæri 
ser noget der på det nærmeste står ved siden af ,at ville hjælpe til ved 
at dreje jorden". 

2. Alligevel, hvor stærke ord den nys nævnte sprogmand end bruger 
om det ,meningsløse i at påta sig et arbejde naturen selv udfører upå- 
klagelig uden vor hjælp", så bruger han også ord der tyder på at han 
dog ikke helt afholder sig fra enhver indgriben i naturens virke. Han 
beråber sig på Rasks lære om at sproget er os givet og ,til en vis 
grad må være ukrænkeligt". Altså er der dog også punkter hvor det 
ikke er ukrænkeligt, men det ,til en vis grad" er tilladeligt at ændre på 
det. Hvad er det da for en magt der skulde kunne tillade sig dette og 
»krænke" det i dets selvstændige udvikling? Det kan dog vel ikke være” 
nogen anden end menneskenes bevidste og beregnede indgriben dæri. 
Og i hvor vel Noreen betegner det han sætter som målet for en sådan 
indgriben som sprogets ,rigtighed", så vil han dog naturligvis selv lære 
at rigtig i den forstand at der aldrig skulde komme en tid da den ikke 
mere ansås for rigtig men tvært imod afgjort betragtedes som urigtig, 
blir aldrig nogen sprogform, liså lidt som nogen anden form det menneske- 
lige liv arbejder sig frem under eller frem til i så godt som alle retninger. 
Der finder bestandig af sig selv overgang sted, og ved siden dæraf kan 
mennesket virke til forandring, fremmende eller hemmende for den na- 
turlige bevægelse og overgang, i samme retning som livet og naturen 
selv skånnes at ta eller i modsat. Således også i sproget. Der er umis- 
kendelige tegn på at en sådan mulighed er tilstede; det er åjensynligt 
at et sådant virke går for sig, ikke blot i sprogrenstiderne, den hos os 
i midten af forrige århundrede, og endnu mere i den langt mere om- 
fattende i midten af det attende. Målstrævet har hele tiden været i frem- 
gang i Norge, endskånt det vel næppe endnu er kommet videre end til 
at være et bogsprog — det går jo en vej der er modsat den sproget 
ellers går — og kun for så vidt et talesprog som der er dem der an- 
vender det i prædken og i foredrag, hvorimod det neppe nogensteds er 

kommet i brug i daglig tale; bestemt og sikker besked dærom veed jeg 
dog ikke. Og der er virkelig dem iblandt vore penneførere der tar Per 
Sprogvilds opfordringer til følge; at jeg ikke selv har holdt mig fri dær- 
for, men gerne vil afløse ord på —else og —ning med rodord (Sprogavl 
sd 71) kan der findes tegn til i dette mit opsæt; lisom egen erfaring 
har lært mig at det kan falde meget let at anvende sådanne kortere og 
fyndigere rodord i samtale, og det uden at det synes at vække opmærk- 
somhed som noget påfaldende. Således kan der virkelig til hver tid især 
være noget den fornuftige betragtning af sproget, sprogvidenskaben, må . 
pege på som rigtigt, rigtigere end det der til den pågældende tid mere 
eller mindre er herskende sprogbrug, og som det sprogets bærere, de 
mennesker, der bruger det i skrift og i tale, må se som en lov de må 
søge at hjælpe til almen gyldighed. Og min herværende udvikling blir da 
et lile bidrag i sådan retning, i det den søger at hjælpe til at få dannet 
fastere love for de forskellige former af de afhængssætninger 
vi plejer at kalde relative. 


VIL 


1. Efter dette indledende redegår for mit eget syn på min stilling 
til videnskaben, tænker jeg nu på at slutte mit opsæt med det forsøg 
jeg ovenfor har stillet i udsigt, på ét systematisk overblik over de vig- 
tigste af vore relative sætningsformer. Men da vil det vel nok være hel- 
digt, om jeg fårst kunde sikre mig at mine læsere og jeg er enige om 
forståelsen af den relative sætnings væsen. Som bidrag dærtil 
fra min side følgende: Kr. Mikkelsen sir i sin Dansk Sproglære (Kbh. 1894) 
sd 193: ,Når der i to sætninger findes et ord der betegner det samme 
begreb, kunne disse sætninger knyttes sammen ved hjælp af et henvisnings- 
ord, som i den ene sætning sættes isteden for vedkommende ord, og på 
denne måde henfører denne sætning til det ord i den anden sætning der 
udtrykker det fælles begreb". At der ikke dærmed er sagt hvad der 
skulde sis, er godtgjort af Wiwel i hans Synspunkter for Dansk Sprog- 
lære (Kbh. 1901) sd 267. Men når Wiwel så angir at det han savner 
er en bemærkning om at den relative sætning skal være en bisætning, 
så må dærtil sis, at selv om dette var taget med, vilde der dog ikke 
være sagt nok. Det er ingenlunde ligegyldigt, hvilken af de to 
sætninger det er der former sig som bisætning, og hvilken af 
dem der kommer til at stå som hovedsætning. 

2. Som vidnesbyrd om betydet af det hensyn jeg har krævet taget 
ved afgåret om formen for de to forbundne sætninger, kan jeg. beråbe 
mig på de måder vore bibeloversættelser gengir Johanneses Evangelium 
3, 11 på. Her lyder den ,autoriserede" oversættelse (Wajsenhusudgaven 
fra 1845): ,Vi tale det, vi vide, og vidne det, vi have seet". Her vil 
jeg nu ikke tale om at efter dansk sprogbrug er det kun fyrster og blad- 
mænd der betegner sig selv ved ,vi'; herren måtte på dansk si ,jeg". 
Vigtigere er det at den måde udsagnsordet ,tale” bruges på, heller ikke 
stemmer med dansk sprogbrug; efter denne måtte herrens ord, formede 

efter den gængse gengivelse, lyde: ,Jeg siger det jeg veed". Men det 
der egentlig foranlediger mig til at beråbe mig dærpå her, det er, at 
hvis ordene med denne ændring lægges ham i munden som de lyder i 
den nævnte oversættelse, så blir det han dærved kommer til at si om 
sig selv, at han er åbenhjertig og oprigtig og sir hvad han veed. Samme 
måde forholder det sig på med de oversættelser der findes hos Lindberg, 
Levinsen (,Kalkars Bibel"), Rørdam, og Paulsen og Ussing. Det urigtige 
heri har Axel Sérensen (Kbh. 1900) også haft en følelse af, og dærfor 
- har han ladt herren ha sagt: ,Vi taler kun om hvad vi veed, og vidner 
kun om hvad vi selv har seet". Men denne hans oversættelse fejler på 
anden måde, nemlig i det der i den findes udtrykket ,taler om"; ti fordi 
een ,taler om" noget der stemmer med virkeligheden, dærfor er det ikke 
sagt at det han sir dærom går det. Skal oversættelsen ramme det der 
må ha været herrens mening, må den lyde: ,Det jeg sir, det veed jeg; 
det er noget jeg veed; og det jeg vidner, det er noget jeg selv har seet”, 
så det der på græsk er hovedsætningen, det må på dansk gåres til en 
relativ bisætning, og omvendt. Dette er uimodsigelig et krav dansk sprog- 
brug stiller. Hvordan det da hænger sammen med den græske sprogbrugs 
forhold til virkeligheden, når den tillader at stille de to sætninger omvendt 
i forhold til hinanden, det ser jeg mig ikke i stand til at klare. Men skal 
den danske oversættelse gi danske læsere den rette forståelse af herrens 
tanke, må den følge dansk sprogbrug. Og når hidtil ingen oversætter har 
dristet sig til at la sin oversættelse ta denne regel til følge, er det et 
vidnesbyrd blandt mange om hvilken magt — ja, er det nu den gamle 
tro på ordinspirationen i den hellige skrift der endnu har sådan magt hos 
os? eller er det måske vanen fra skolen til at gi en oversættelse der 
holder sig så nær som mulig til grundtekstens ord? Snarest vel begge 
dele tilsammen. | 

3. Hovedsummen af det jeg har søgt at godtgåre ved den udflugt 
jeg har tilladt mig, blev da, at hovedsætningen må udsi det der 
ligefrem er hovedtanken hos den talende, det han egentlig 
vil si, og den relative bisætning noget der tjener til at be- 
stemme indholdet af et begreb i denne eller beskrive det 
nærmere; dærom håber jeg nu der hersker gensidig forståelse mellem 
mine læsere og mig. Og dærmed går jeg over til det jeg alt har sagt 
gentagne gange, at jeg endnu ønsker at få gjort ved dette mit opsæt, at 
gi et ordnet overblik over de væsentligste af vore relativformer. Men — 
ja jeg har måske alt sagt det i det foregående, alligevel vil jeg for sikker- 
heds skyld genta: Det blir ikke egentlig vort skriftsprogs former jeg her 
kommer til at holde mig til; snarere blir det vor daglige talebrug, 
nærmest mellem skoledannede danske mennesker, jeg ser som udtryk for 
den lov sproget vil vedkende sig som gældende og ta til følge; forfattere 
finder jeg denne lov des fuldere gennemført hos, jo mere de virkelig selv. 
hører hvad de skriver, ,skriver med øret"; dærfor også des bedre, jo 
dygtigere de er som oplæsere. 

VIII 


1. Det hovedhensyn jeg vil ordne vore relativformer efter, blir da 
den mere eller mindre tætte forbindelse de to udtalte tanker kommer 
til at stå i med hinanden, sådan som udtrykket for dem har formet sig 
i talen, eller med andre ord: det afhængige udsagns uundværlighed til 
at fastsætte og fuldstændig betegne det omtalte, for begge udsagn fælles 
begreb (det er med velberåd hu jeg her ikke taler om begge ,sætninger", 
fordi det for det meste er tifældet at ingen af dem egentlig blir en fuld- 
stændig sætning, en fuldstændig udtalt tanke, uden i forbindelse med den 
anden, så det hele på en måde kun udgår een sætning). 

Så stiller jeg fårst, som nr. 1, de forbindelser hvor begge udsagn 
kunde sis at være fælgede ind i hinanden, sammenfælgede, i det 
det fælles begreb kun nævnes eller betegnes een gang, og 
da på en sådan måde at det dærved klart og umiskendelig gis til kende 
at der må et afhængigt udsagn til for at dets indhold kan være angivet 
fuldt og klart, nemlig enten uden nogen som helst bestemmelse eller med 
det simple pegeord ,den, det, de" pegende hen på det andet udsagn — 
undertiden findes isteden herfor et navneord i bestemmelsesform; — og 
dette fælles begreb, det navneord eller stedord der tjener som betegnelse 
dærfor, det kan da, hvor det afhængige udsagn kommer bag efter hoved- 
udsagnet, liså godt tas som henhørende til dette sidst nævnte som til 
det afhængige, ,relativsætningen"; men hvis det i denne vilde komme 
til at stå som subjekt, da indskyder sprogbrugen, for at stemple den som 
afhængig, et ,der" mellem det og sigeordet, så at i begge tilfælde de 
to udsagn sluttes så tæt som mulig til hinanden og blir, for at bruge et 
udtryk jeg tror hører hjemme i snedkernes og tømrernes fagsprog, fælgede 
ind i hinanden. F.eks.: ,I ham har jeg fundet en håndværker der altid 
har holdt det ord han hadde givet mig". — ,Der gis mennesker der 
aldrig føler sig bundne ved et ord de har givet". — ,Dette er guld der 
har stået sin prøve". — ,Her ser du den tyv der har villet gåre ind- 
brud hos dig i nat". — ,Her er den politiet hidtil har fået fat på af 
de tyve der har bortført dit pengeskab i nat". — ,Det er nu meget 
bedre med mine knæer; i den sidste uge har jeg for det meste kunnet 
rejse mig fra stolen jeg har siddet på, ikke blot uden andres hjælp, men 
også uden at støtte mig med albuen til bordet jeg har siddet ved". — 
Dog, hvor det afhængige udsagn, ,relativsætningen", går forud for hoved-” 
udsagnet, dær kan fællesbegrebet gentas i dette ved et stedord, og blir 
det vel som oftest: ,Det jeg har haft at bekende, det har jeg nu be- 
kendt ærlig og redelig alt sammen". — ,Det mål jeg hadde sat mig, det 
har jeg nu nået langt tidligere end jeg nogen sinde hadde tænkt mig det 
muligt". — ,En mand der har agtelse for sig selv, han lover ikke noget 
han veed han ikke kan holde" (I 1, I 2—4, II 1—2). 

2. Nærmest ved det relativforhold jeg nu har behandlet, stiller jeg 
det hvor afhængsordet, relativen, er ,hvem" eller ,hvad", i det de 
to forbundne sætninger dær vel er indbyrdes uundværlige for hinanden, 
for at det der menes kan være fuldt betegnet, men ikke således ind- 

filtrede i hinanden som ved nr. 1. Men de to nævnte stedord bruges 
ikke blot som simpelt henvisende men også som ,almindelig henvis- 
ende"; det vil si: de henviser ikke altid simpelt hen til et enkelt be- 
greb, men ofte til hvert især af et stårre tal, som da relativsætningen 
netop angir grænserne for; hvor de har dette betyd, dær kan dette ud- 
trykkelig betegnes ved tilfåj af ,som helst", ,så end" el. lgn.; såvel i 
denne fyldigere skikkelse som i den fårst nævnte korte har de da, hvor 
relativen er subjekt, et ,der" efter sig, som i almindelighed kommer 
efter ,som helst" men altid går foran for ,så end", og i begge tilfælde, 
både ved det korte og ved det fyldigere udtryk, går da dette ,der" sæt- 
ningen kendelig som afhængig; uden det blir en sætning med det simple 
»hvem" eller ,hvad" til subjekt, en uafhængig spåresætning. I hoved- 
sætningen betegnes så fællesbegrebet ved ,den, det" eller ,han", men 
ofte undværes det, så at i så fald hele relativsætningen indtar dets plads 
som led i den. Skulde jeg gi denne sætningsforbindelse et eget navn, 
vilde jeg si de to sætninger var sammenkoblede. — Eks.: ,Hvem der 


lar sig noget sådant binde på ærmet, (han) må være hestedum". — ,Hvad 
han fortalte, (det) vidste jeg alt sammen i forvejen". ,Hvad som helst 
han end greb til, (det) mislykkedes alt sammen for ham". — ,Hvem 


som helst der gir sig til at tale til ham, (han) får grovheder til tak for 
"sin venlige tilnærmelse". (IM 4). En sådan relativsætning med ,hvad" 
bruges undertiden uden at ha noget påpegende ord at henvise til. Eks.: 
»Regnskabsopgåret viste han var fallit. Hvad da også mange længe hadde 
ment han var". 

3. Dærefter vilde jeg stille de relativsætninger der hægtes til 
hovedsætningen ved ,som",. En sådan må altid foran sig ha enten hele 
hovedsætningen eller i det mindste det led af den som den viser hen til, 
så at den i så fald kommer til at stå som ,indskudt" i den. Selve rela- 
tiven ,som”" kan indtræde i den sætning den er led af, relativsætningen, 
1 ethvert som helst forhold, men den står altid forrest i den, så at, hvor 
den skulde stå med et forholdsord, dær gemmes dette til en plads efter 
udsagnsordet i sætningen, hvor det da går tjeneste som biord. Disse rela- 
tivsætninger står for så vidt i et løsere forhold til hovedsætningen, som 
der i denne ikke nødvendigvis må være noget ord der fremkalder en for- 
ventning om at der følger en relativ sætning efter, i det fællesbegrebets 
indhold i den er angivet med tilstrækkelig bestemthed, begrænsning og 
fuldstændighed. Og selv hvor der i hovedsætningen foran fællesbegrebet 
findes et pegeord der varsler om at der følger en relativ sætning efter, 
men denne er fjærnet dærfra ved et eller flere andre ord, selv dær falder 
det i reglen naturligst at bruge ,som" og ikke ,der'". Eks.: ,Hans 
ulykke er hans selvklogskab, som volder at han aldrig vil ta imod et 
godt råd". — ,Disse heste, som han i hele sit liv hadde sat alt andet 
til side for, de løb omsider løbsk med ham og blev hans død". — ,Vi 
tar det vink til følge som din søster gav mig, om at vi skulde komme 
"til frokost hos jer på Fredag!" (men: ,Vi følger det vink din søster gav 
mig om 0.s. v."). | 

Imidlertid lar det sig ikke nægte at ,der" er så stærkt i brug som 

selvstændig relativ, navnlig i skriftsproget, at det ofte findes på et 
sted hvor jeg nærmest vilde finde at ,som" var på sin plads. På så- 
danne steder må det vel nok være et rent skån der bestemmer afgåret 
" om hvilken af disse to relativer der blir at bruge. Dog tror jeg nok det 
vil slå til, at ,der" altid sætter relativsætningen i et nærmere, efter begge 
de sammenhægtede sætningers indhold væsentligt forhold til hoved- 
sætningen. Således i den ,danske handelsstands fællesrepræsentations” 
skrivelse til ,Sveriges almånna handelsfårening" (Dannebrog for 7. Juli 1905 
"sd 1 pl 7): ,Lidet hyggeligt har det været os danske, der nærer lige 
varme følelser for de tvende broderfolk, at være vidne til denne sommers 
begivenhed på den skandinaviske halvø". Her udsiges jo nemlig i rela- 
tivsætningen grunden til hovedsætningen, til at det har været lidet hygge- 
ligt for os danske at være vidne til den omtalte begivenhed. Dærimod 
stilles ved ,som" tanken fjernere, løsere, mere som en sidebemærk- 
ning, noget der blot tas med siden tanken nu een gang er kommen hen 
dærpå: ,Nu er der i bladene hver dag tale om fredsunderhandlinger, 
som imidlertid endnu synes at ligge temmelig langt ude i fremtiden". 

Jeg har truffet på et sted jeg synes gir god lejlighed til at mærke 
forskellen mellem de to relativer. Det findes i et stykke af over- 
lærer I. Olsen i ,Den engelske skole og ,Childs-Study" bevægelsen"; det 
står at læse i Dansk Skoleforenings Attende Årsberetning (for året 1904): 
Hjem og Skole, Kbh. 1905 sd 33, og det lyder: ,To bekendte universi- 
teter 1 Amerika danner ligesom midtpunkter i bevægelsen, nemlig Clarc- 
universitetet ved Boston og Stanforduniversitetet i Kalifornien. På det 
forste sted er det navnlig professor Stanley-Hall, der både er fysiolog og 
psykolog, og på det sidste sted professor Earl Barnés, der har ledet be- 
vægelsen". Det slutter altså med at drage de to professorer frem som 
genstand for omtale; men sådan som dette er gjort, må læseren upå- 
tvivlelig få den tanke at det der særkg skal lægges mærke til ved den af 
dem der nævnes fårst, er at han ,er både fysiolog og psykolog", og 
så bag efter bli forundret ved at opdage at det er at han, ligesom den 
anden, har ledet bevægelsen. Denne misforståelse kan jeg ikke andet end 
tro vilde, om ikke ha været forebygget, så dog ha ligget langt fjernere, 
hvis det hadde hedt: ,som både er o. s.v. For yderligere tydeligheds 
skyld vilde der dog vel nok være flere der vilde sætte en tankestreg eller 
et andet parentestegn foran og efter denne relativsætning; men i så fald 
tror jeg nok det vilde også falde af sig selv at det blev relativen ,som" 
der brugtes, og dæri vilde der da netop ligge et vidnesbyrd om at dær- 
ved blev sætningen knyttet løsere til hovedsætningen. 

Der findes også et sted der er mærkeligt i denne henseende i Vilhelm 
Andersens Bacchustoget i Norden (Kbh. 1904) sd 111. Dær hedder det: 
»I de orfiske sekter som, på en tid da den trakiske Dionysos var ved 
at bli indsmeltet i den græske ånd, udviklede en ny og ejendommelig 
Dionysosdyrkelse, blev Dionysoskultusen først til teologi". Den måde for- 
fatteren her har formet den relative sætning på, passer fuldt ud til min 
opfattelse af forholdet mellem ,som" og ,der"; den der skal læse dette 
sted op og, hvad en oplæser altid bår, lar sine &jne være forud for sine 

læber, han vil, når han kommer til ordene ,de orfiske sekter", bli op- 
mærksom på at der dærefter følger relativen ,som" og dæraf vide at 
han ikke skal lægge tryk på ,de", fordi relativsætningen taler om de 
orfiske sekter i almindelighed; hadde den begyndt med ,der", hadde 
forholdet været et andet; da hadde det været meningen, at talen kun 
var om nogle af de orfiske sekter, nemlig dem ,der udviklede en ny 
Dionysosdyrkelse". Jeg veed ikke om forfatteren i tvivlsomme tilfælde 
bruger at understrege de ord der skal lægges tryk på; i så tilfælde er det 
altså fuldkommen rigtig gjort af ham, at han ikke har understreget ,de". 

Endnu et par ord om dette mærkelige ,som", hvis brug i sproget 
strækker sig langt videre end til den tjeneste det går som relativ, som 
vi her har talt om. Ligesom den såkaldte relativ ,der' må sættes i for- 
bindelse med biordet ,dær", har der været dem der har ment at ,som" 
stod i forbindelse med et andet biord ,så", som i vore gamle folkeviser 
findes på steder vi nu vilde bruge relativen ,som”" på. Smilgn. Falk og 
Torps Syntaks $ 87 anm 2 sd 146. For et halvt hundredår siden ud- 
talte Ludvig Oppermann det i en samtale jeg hadde med ham som sin 
anskuelse; måske lå den så meget nærmere for ham som hans hovedfag 
var det tyske sprog, hvor ,sof" jo een gang har været brugt som relativ. 

å. Som en gruppe for sig stiller jeg relativsætninger hvor henvis- 
ningen sker ved biordene ,hvor" eller ,da", men som for øvrig 
slutter sig til dem med ,som", blot at de også kan gå forud for hoved- 
sætningen. Eks.: ,På et sted hvor der er sådanne skjulesteder, må du 
være forberedt på at træffe røvere". — ,Hun vilde dø i den by, hvor 
hun hadde fejret sin største triumfer". — ,Så er jeg da i Paris, hvor 
min fantasi så mange gange har ladt mig opleve de forunderligste ting". 
— ,Hvor han hadde levet sine bedste år, dær døde han". — ,,På en 
tid da jeg mindst ventede det, kom han og tilbød mig forlig". — ,I det 
år da han fyldte de 90, gik han endnu hver dag en tur på en time eller 
to". — ,I mine barneår, da mit dje så hele tilværelsen i solglans, var 
der ingen tanke om synd og skyld i min sjæl; liså lidt i mine ungdoms- 
år, da min ånd flåj håjt imod herlighedsborgen". — ,Da han følte sig 
fuldstændig lykkelig, da døde han". Ved sammensæt med forholds- 
ord danner ,hvor" andre relativer, som altid må komme efter 
deres hovedsætning eller 1 det mindste efter det ord i den som de viser 
hen på: ,Det sværd hvorved han hadde øvet sådanne heltebedrifter, skilte 
han sig aldrig ved". I enkelte tilfælde tilknytter disse relativer afhængs- 
sætningen så løst, at tanken liså godt kunde udsis under uafhængig form: 
»Nu så lederen for mødet at der ikke var nogen mulighed for at få en 
rolig forhandling bragt i gang. Hvorfor han greb sin hat, satte den på 
hodet og forlod sit ophåjede stade" (IV 3). — I forbindelse med ,som 
helst", ,så end" el. Ign. danner ,hvor' ubestemt relative ord, 
som både kan gå foran hovedsætningen: ,Hvor som helst jeg træffer 
ham, lar jeg ham vide hvad han er for en karl"; og følge efter den: 
»Jeg skal nok få ham i tale, hvor jeg så end træffer ham". 

5. Ved det simple pegeord ,den, det" knyttes en sætning i 
afhængig form til et led i hovedsætningen uden at stå i et nærmere 


VORE RELATIVFORMER 135 


væsenlig forhold til tanken i denne eller til det pågældende enkelte led 
af den, blot som en sidebemærkning den talende af en eller anden grund 
tar med i forbigående, for også at gåre den han taler med opmærksom 
på dens indhold. Denne relativform har jeg talt om i V 5 i anledning 
af en tegnsætning Karl Povlsen hadde brugt i et stykke i Håjskolebladet, 
og dær har jeg sagt hvad jeg har at si om den. — 

6. Endelig kommer jeg til de relativsætninger der knyttes til en 
hovedsætning, som altid går forud, ved ,hvilken, hvilket, hvilke". 
Når jeg sætter dem sidst i rækken, er det navnlig fordi jeg, uden at være 
bange for at det udtryk jeg bruger er for stærkt, nok tår vove at si at 
de aldrig anvendes i naturlig tale. Netop dærfor falder det vanskeligt at 
bestemme noget nærmere om deres særlige forhold til tanken i hoved- 
sætningen; dog synes de altid at stå i et løst forhold til denne, og i det 
højeste at være knyttet til et enkelt led i den, hvor et simpelt pegeord 
da ofte varsler om at der følger en henvisende sætning efter. Anvendelsen 
som nødhjælp for en ubehjælpsom pennefører i forlegenhed har jeg om- 
talt V 2. — En anden sag er det at dette stedord i skrift og tale ofte 
bruges som ,ubestemt henvisende", enten enestående eller med ,som 
helst" eller ,så end" efter sig, og da som subjekt med et ,der" hos 
sig; smualgn. III 4. Eks.: ,Du må føre mig til hvilken (som helst) skræder 
du vil, blot han kan skaffe mig et par ny sorte bukser til kl. 6". — 
»Hvilken læge der så end har behandlet ham, så har han behandlet ham 
galt". Og som spårgende stedord bruges det hyppig, også i tale, så vel 
i afhængig som i uafhængig sætning; men der forekommer ofte tilfælde 
hvor det er mere eller mindre vanskeligt at afgåre om det er brugt som 
afhængig spårgende eller som relativ, idet disse to anvendelser flyder over 
i hinanden. S. Wiwels Synspunkter sd 269 f., smlgn sd 265. 


Dærmed slutter jeg dette mit opsæt, det jeg, med det videnskabelige 
syn på sproget som jeg er kommet til at tilegne mig, uden at min livs- 
udvikling tillader mig at kalde mig videnskabsmand, dog har dristet mig 
til at komme frem med på min gamle dage. Jeg gentar at det jeg har 
haft til formål dærved, kun for en del har været at skildre herskende 
dansk sprogbrug, og det da særlig i tale, ikke egentlig i skrift; og jeg 
tilføjer at jeg ingenlunde har villet gi en fuldstændig og udtåmmende 
fremstilling af vort sprogs behandling af det relative forhold; men jeg 
har egentlig blot ønsket at pege på love eller tilløb til love der mere 
eller mindre bestemt synes mig at gåre sig gældende i dansk tale. Så 
har der også inden for begge kredse, men navnlig i talesproget, været 
former jeg har følt mig foranlediget til at behandle, fordi man hidtil, i 
almindelighed vel udenfor fagmændenes kreds, men dog virkelig også 
indenfor denne, har opfattet og udlagt dem på måder jeg ikke betænker 
mig på at si savner videnskabelig gyldighed, ad kunstige og unaturlige 
veje, ved hjælp af ,udeladelser", ,underforståelser" el. lgn. (I 1 slmg, 
å slmg, Il 1, 2, IV 4, V 6), mens jeg mener at ha vist at de lar sig 
forklare på fuldstændig videnskabelig vis. Kunde det dærved lykkes mig 

at få vore stilister til at se med klarere forståelse og venligere åjne på 
sådanne former, og dærved betragte brugen af dem som fuldstændig til- 
ladelig, så de vilde være roligere ved at benytte dem, vilde der forment- 
lig dæri ligge en hjælp for vort sprog til at vinde stårre fasthed 1 former 
der hidtil af forskellige grunde har fundet stårre eller mindre usikkerhed 
og vaklen sted i. Dærmed være mine tanker henstillede til fagmænds 
— overvejelse. 

I juli måned 1905 


EFTERSKRIFT 


Endnu må jeg tillade mig at komme med en efterskrift: ,en per- 
sonlig bemærkning" kan jeg med fuld fåje kalde den, al den stund det 
jeg har fået anledning til at oplyse ved den, er min personlige stilling 
til den videnskab jeg har hentet emnet fra til mit foran stående opsæt; 
og denne anledning har jeg fået ved nogle optegnelser den ærede ledelse 
for ,Danske Studier" har vist mig den velvillie at meddele mig til dette, 
således som jeg hadde tilstillet den det. 

Jeg har ved denne lejlighed fået et mer end seksti år gammelt minde 
opfrisket hos mig, som jeg har igem fra den fårste tid efter mit tiltræd 
af en lærergerning ved Røånne lærde Skole på Bornholm. Da kom jeg 
overfor en anden lærer ved skolen til at udtale det som min bestemte 
overbevisning, at en lærer ved en lærd skole i sin gerning ved denne 
var bedst tjent med at han ikke var videnskabsmand. Vedkommende 
lærer blev meget glad ved at høre mig udtale denne anskuelse; han hadde 
vel nok sine gode grunde dærtil. Og jeg er ved mit livs tilskikkelser på 
forskellige måder blevet bragt til at stå ved det ord jeg sådan 1 min grånne 
ungdom rask væk hadde slynget ud. 

Sådan så det alligevel ikke ud straks fra første færd af; da lod det 
til at jeg skulde fylde den tid med videnskabeligt arbejde, som jeg i rige- 
ligt mål hadde til overs fra min gerning ved skolen. Der var tidlig vågnet 
en lyst hos mig til at bli kendt med oldnordisk sprog og litteratur; det 
var en formelig længsel hos mig der blev stillet, da ,Det nordiske Littera- 
tursamfund", tre år efter mit embedsansæt, med Sagan af Hrafnkeli Freys- 
goda, begyndte at udgi en række sagaer i grundsproget med sidestillet 
dansk oversæt, og således gjorde det lettere end det hidtil hadde været, 
at få fat på oldnordisk læsning, mens datidens forhold gjorde det til en 
nødvendighed for mig, når jeg vilde ha en ordbog til brug under mit 
arbejde med sproget, at jeg da selv efterhaanden måtte samle mig en 
seddelordbog. 

En halv snes år senere udgav jeg min Kortfattet Dansk Sproglære 
til Skolebrug og gik dærved ind til et dybere og mere omfattende arbejde 
1 sprogvidenskabens tjeneste; ti fra den tid af gjorde jeg formelig sam- 
linger til dansk sproglære, navnlig ordfåjningslære. 

Men det blev ikke nogen lang årrække mine livsforhold levnede mig 
tid til at gi mig af med dette arbejde. 1866 blev jeg beskikket til rektor 
ved Viborg katedralskole; og dærefter gik der kun få år får det blev 
mig klart, at jeg måtte opgi tanken om videnskabeligt arbejde i sådant 

omfang at det virkelig kunde få noget betyd. Da bestemte jeg mig til 
at la det udbytte jeg hadde haft for min sproglige indsigt af mit viden- 
skabelige arbejde hidtil, og de samlinger jeg hadde gjort, tjene som grund- 
lag for de Bidrag til Dansk Sproglære, som jeg 1871 fik udgivet under 
titel af Sproglærens Grundbegreber som de komme til Udtryk i Moders- 
målets Sprogform. 

Siden lod det sig kun i meget snevert omfang gåre for mig, at følge 
forsvarlig med sprogvidenskabens udvikling. Og muligheden dærfor svandt 
endnu stærkere for mig, da forhold jeg troede at måtte båje mig for, fik 
mig til at overta ledelsen af selskabet til oversættelse af fremmede hi- 
storiske kildeskrifter. Således kom der til at gå en snes år hen hvori 
jeg kun på en meget lidt fyldestgårende måde kunde holde &je med 
litteraturen i den videnskab jeg kunde kalde min. Grundene hertil faldt 
nu rigtignok bort i begyndelsen af nitierne, i det jeg både opga ledelsen 
af kildeskriftselskabets virke og 1892 søgte og fik min afsked fra rektor- 
embedet. Men dels falder det ikke let at ta et: videnskabeligt arbejde op 
igen, efter at man i en hel snes år så godt som slet ikke har syslet dær- 
med, så at man ikke blot er kommet ud af vanen til at tumle med did- 
hørende emner, men også har fået et hul i sin viden, som man må ha 
fyldt ud, for man rolig kan arbejde videre; dels la forholdene sig således 
til rette for mig, at der kom til at gå et længere tidsrum hvori jeg fik 
anledning til at udføre forskellige andre arbejder, som mine kræfter endnu 
tillod mig at påta mig. 

Dærfor var det egentlig ikke nogen dgeraekeke for mig, da ,Stu- 
diernes" ærede ledelse gjorde mig opmærksom på at jeg ved mit arbejde 
ikke hadde fulgt ,den nu almindelig gængse opfattelse af stedordenes 
systematik". Det kunde ikke undre mig at der var punkter i sproglæren 
hvor der var foregået ændringer i den almindelige opfattelse som hadde 
undgået min opmærksomhed. Alligevel var det dog i og for sig påfal- 
dende nok, at et grammatisk værk hvori stedordene var behandlede på 
en måde der afveg væsentlig fra den gængse, var kommet ind ad dåren 
til mig uden at jeg nu vidste noget af at så vigtig en ordklasse dæri var 
behandlet på en helt ny måde. Dette var nemlig tilfældet med Marius 
Kristensens Dansk Sproglære for Voksne, som forfatteren ved dens ud- 
givelse 1903 hadde vist mig den opmærksomhed at sende mig. Dette 
værk var det jo således ikke blot underligt men egentlig utilbårligt at 
jeg ikke hadde gjort mig nærmere kendt med. Men jeg mindedes at 
allerede de fårste &jekast snart hadde ladt mig opdage at stoffet her 1 
flere retninger var behandlet på så ejendommelig en måde, at en flygtig 
gennemlæsning vilde være aldeles uden betydning; der var ting der kunde 
vække og måtte kræve en dybere eftertanke; og jeg var just på den tid 
optagen af et andet arbejde, så jeg måtte gemme en grundigere gennem- 
læsning til en anden tid; det har aldrig ligget for mig at ha flere jærn 
i ilden på een gang. Men dærmed gik, med skam at si, sagen ad glemme 
for mig; og bogen kom til at stå hen på det sted i min reol, som jeg 
har bøger stående på som jeg ved lejlighed vil gåre mig nærmere kendt 
med, uden at der meldte sig en sådan lejlighed. 

Nu var jeg i forlegenhed. Det var jo utilbårligt, tænkte jeg, at træde 
frem for offentligheden med et arbejde der måtte antas at ville melde sig 
som sprogvidenskabeligt, og så dog på et væsentlig punkt røbede at for- 
fatteren ikke hadde fulgt med tiden og videnskabens udvikling; vilde jeg 
ikke det, hadde jeg ikke andet at gåre end at putte mit opsæt i papir- 
kurven. Dette hadde jeg alligevel ondt ved at bekvemme mig til; det 
var dog virkelig ikke nogen tom indbildning at der var ting i det, som 
det vilde være godt blev sagte. Men at omarbejde det hele vilde det 
være alt for voveligt for mig at indlade mig på. I følelsen af at Madvig 
hadde gjort rigtig i den måde han i sin Latinske Sproglære hadde taget 
»de personlige stedord" på, og dærtil kun regnet ego og tu med tilsva- 
rende flertalsord, hadde jeg rigtignok selv i Sproglærens Grundbegreber 
8 62, 1 gjort stærke tilløb til en fremstilling der, fuldere gennemført, hadde 
måttet føre ti den ny systematik. Alligevel var denne så afvigende fra 
den tilvante, at et blot overfladisk kendskab ikke vilde sætte mig i stand 
til at tumle med den med sikkerhed og frihed. . Hellere end at famle 
mig frem, og udsætte mig for stårre eller mindre fejlgreb, måtte jeg 
finde mig i at bli ved det gamle og tilvante. Og dette fandtes dog virke- 
lig også endnu hos sprogmænd man ikke kunde andet end gi det vidnes- 
byrd at de hadde behandlet deres emne videnskabelig, ikke blot hos H. G. 
Wiwel i hans Synspunkter for Dansk Sproglære Kbh. 1901, men også i 
hans yngre Hjælpebog ved Undervisningen i Modersmålets Sproglære fra 
1904, og hos Fr. Ingerslev i hans Dansk Sproglære til Skolebrug fra 1902. 
Således kom mit lille arbejde til at beholde den form det nu træder frem 
under. 

Dernæst er der et par andre punkter hvor jeg på samme måde er 
bleven gjort opmærksom på at sætninger jeg har udtalt således, at det 
må forstås som min mening at det er fårste gang de udtales, findes frem- 
satte andensteds tidligere. Således er forholdet med hv-ordene indgående 
behandlet af Esaias H. Tegnér i Arkiv for Nordisk Filologi V sd. 329 fl. 
Og en bemærkning beslægtet med V 3 hos mig, dog ikke relativet an- 
gående, findes hos Gustaf Cederschidld i Språk och Stil I sd 181 f. Ende- 
lig har forhenværende adjunkt C.F. Bruun i indbydelsesskriftet fra Horsens | 
lærde skole af 1877 leveret ,En sproglig Undersøgelse", hvorved han 
har godtgjort, ,at der i dansk ikke gives noget relativt eller ubestemt 
pronomen ,der"; det ubetonede ,der" er altid et ubestemt adverbium". 
I disse tre tilfælde bær altså min fremstilling også vidnesbyrd om at jeg ikke 
har fulgt med den sprogvidenskabelige litteratur. Men når jeg ikke har 
villet undlade at vedgå dette, håber jeg dærved at ha sikret mig imod 
at bli mistænkt for at ha villet smykke mig med lånte fjer. 

Endelig har ,Studiernes" ledelse bemærket at brugen af ,den? og 
»dærfra" som relativer vist skyldes indflydelse fra fremmedsprog og dær- 
om henvist til Tegnér. I den anledning må jeg tillade mig at hævde, at 
selv om sprogbrugen virkelig er af fremmed ophav, så fremtræder den 
dog i nutids dansk aldeles bestemt med sin ejendommelige betydning. 


Charlottenlund 16 maj 1906 

Steen Steensen Blichers Livs-Tragedie i Breve og Aktstykker ved Jeppe Aakjær 
I—III. Gyldendalske boghandel, Nordisk forlag. København 1903—04. 


Blicher-literaturen er med den tilvækst, de senere år har bragt, 
nået op til en anseelig størrelse og kan nu, efter udgivelsen af Jeppe 
Aakjærs store værk på over 1100 sider, vel tænke på at måle sig med 
vor Holberg- og OQehlenschlåger-literatur. Vil man spørge om grunden til 
dette fænomén, da er svaret ikke så lige til. Vi har jo andre betydelige 
digtere, som hverken har fremkaldt eller nogensinde kan ventes at ville 
fremkalde en så omfangsrig virksomhed fra vore litterærhistorikeres side. 
Grunden må sikkert ikke blot søges i, at Blicher er den fremragende 
digter, han nu engang er, og da navnlig at han er, som P. L. Møller ud- 
taler, ,den mest nationale digter, som Danmark, ja måské noget land i 
den nyere tid har at opvise". Mon ikke det, der gør Blicher til et så 
taknemmeligt objekt for litteraturforskerne, er den omstændighed, at hans 
genius er så nøje knyttet til stedet og dets personer, til et reelt grund- 
lag, som da bliver forskningens genstand? Og så en anden ting: der 
er måské næppe nogen anden Dansk digter, der i den grad som Blicher 
lukker op for sig selv, sit indre og ydre liv, og derfor står så personligt 
for læseren som han. Enhver, der har læst Steen Blichers noveller, véd 
fra denne læsning noget om digterens liv og person; tager vi derimod 
en digter, der holder sig på afstand af læseren, f. eks. Paludan-Miller, 
så kan man pløje alle hans poetiske skrifter igennem, uden derfor at 
være kommen digterens person, mennesket Paludan-Muller, synderlig 
nærmere. Dette medfører uden tvivl trang hos alle elskere af Blichers 
digtning til at lære ham endnu nærmere at kende, en trang, som vore 
litteraturforskere da må søge at tilfredsstille. Tilmed har Blichers tanker 
og interesser så mange steder ærinde, også udenfor poesiens enemærker 
— ,den Danske digterverden", siger Aakjær med rette, ,har aldrig kendt 
en mere almen interesseret ånd end Steen Blicher" —, at de vel hos 
enhver læser på ét eller andet sted må finde sangbund. Og ud over alt 
dette har Blicher jo for os Jyder den særlige interesse, som bunder i, at 
vi mere end andre kan føle hans digtning som kød af vort kød og blod 
af vort blod og derfor forstå den (i dybeste forstand) bedre end andre. 

At værket ikke har nået at få mere end c. 400 subskribenter, er jo 
beklageligt; men deri at se mangel på interesse for æmnet, hvad forf. er 

tilbøjelig til, er uberettiget. Et så omfangsrigt og, om end i forhold til 
størrelsen billigt, så dog ret kostbart værk — tilmed af ren litterær art — 
kan ikke gøre regning på købere i tusindvis. Værkets store omfang har. 
også bevæget forf. til at opgive tanken om at lade en almindelig karak- 
teristik af Blicher og hans værk følge; nu må vor læseverden have den 
til gode. 

Hvilket mål forf. har haft for øje med sit værk, angiver titlen jo 
så nogenlunde. Hans hensigt er ,så vidt muligt at lade Blicher selv eller 
hans samtidige føre ordet", medens han selv vil ,stå 1 baggrunden og 
dreje linsen, så lyset falder på de rigtige steder". Han medbringer til 
løsningen af sim opgave to udmærkede egenskaber, en dyb kærlighed til 
Blicher og en overordentlig ihærdighed i opsporingen af alt, hvad der 
her kan have interesse. Blot et enkelt eksempel kan vise, hvor lidet han 
skyer umage, når det gælder at finde det, han søger. Blandt de mange 
portrætter, værket giver, skulde der jo nødig mangle et af digterens 
hustru. Forf. kunde ingen steder få fat på hendes billede. Den opfind- 
somme mand fik da den fortræffelige idé at gennemsøge den afdøde 
Randers-fotograf Ussings efterladte plader, fandt også ,efter de største 
anstrængelser" et kvindeportræt fra 1863 signeret ,Blicker", men — det 
var af en anden præsteenke Blicher, som havde boet i Randers. Der er 
tilsyneladende ikke bevaret noget billede af Ernestine Blicher. Men at 
der aldrig har eksisteret noget, får forf. os vanskeligt til -at tro: den 
unge, smukke, rige, tilmed forfængelige kone har nok sørget for at blive 
portræteret; det kunde vel også tænkes, at Blicher selv i fortvivlelse over 
hende har tilintetgjort hendes billede. 

Værkets titel, ,S. S. B.s" livs-tragedie", kunde der i øvrigt gøres den 
indvending imod, at det jo indeholder noget, som aldeles ikke har med 
det tragiske i hans livsførelse at gøre; det har jo også de to vigtige 
opgaver at supplere udgaverne af Blichers værker med ukendte (til dels 
utrykte) stykker fra digterens hånd og at kommentere noveller og digte. 
Nu passer titlen kun til en del af værket; men værre er det, at tanken 
på denne titel vistnok har indvirket på ordningen af stoffet, så at man 
nu idelig skal springe år fremad eller tilbage og derfor har ondt ved på 
ethvert punkt at orientere sig kronologisk. Og hertil kommer, hvad der 
muligvis — det er vanskeligt her at udrede årsag og virkning — også 
skyldes denne titel, at vi evig og altid må høre om forfølgelse og mis- 
kendelse af Blichers virken, selv hvor der slet ingen grund er til det. 
Det virker forstemmende og ubehageligt at se, hvor vrange og hildede 
domme denne tendens ofte kan forlede forf. til. Dog derom nærmere 
nedenfor. 

Værket er stort lagt an; pladshensyn eksisterer næsten ikke for forf. 
Der bliver f, eks. råd til at aftrykke en nationaløkonomisk afhandling af 
Blicher fra 1822 om de Jydske hedemosers opdyrkning hel og holden, 
hvilket forskaffer læseren den fornøjelse med egne øjne at se Blichers 
tanker om denne sag; morsomt at se, at han allerede vil have, hvad 
hedeselskabet i de senere år har realiseret, — mosestationer, én eller 
flere ,eksperimentgårde", der skal ,hæve sig som Ceres's templer i ørken". 

I en anden afhandling hedder det: ,Det er sørgeligt at se bønderne her 
[i Viborg amt] . .. opkradse de omliggende sandbanker for at afperse 
jorden nogle få års sulteføde, og at lade disse herlige moser henligge til 
tumlepladser for urhøns og ræve". Men i samme skrift (en beskrivelse 
af Viborg amt, forfattet på det kgl. landhusholdningsselskabs foranstalt- 
ning) udtaler han rigtignok et sted — ,hvor poeten var løben af med 
landøkonomen" — ønsket om, at Jylland længe må beholde sine heder, 
moser og kær. 

Andre steder kunde der ganske vist nævnes, hvor vi gærne havde 
set forf. vrage stoffet lidt mere. Således fortjener Blichers vidtløftige 
polemik med den latterlige danselærer Bagge næppe at komme med og 
fylde et hélt kapitel på 25 sider. Tilmed står Blicher just ikke med pal- 
mer i hænderne i denne pennefejde, som overhovedet sjælden i sine pole- 
mikker. Kun glimtvis falder der noget så godt af i striden som dette 
vers, der dog er ganske kvikt: 


»Hin store mester i sang og dans, 
som binder skræpper i Floras krans, 
vil nu for alvor fiolen slænge 

og ej med bagben mer tjene penge; 
skal hovedet ene ernære maven, 

da har han ikke ret langt til graven." 


Også den lidet vittige barberkrig, som udfægtedes i Jydske blade, 
fylder alt for meget (i kapitlet ,Blichers litterære indsats" !), og pole- 
mikken Simonsen —Drejer (II. 253 ff.) havde sikkert ingen savnet, om den 
var udeladt. Hellere havde vi hørt lidt mere om Blichers oversættelse 
af Ossian, der jo lagde grunden til hans digterry; den får vi næsten 
ingenting at vide om. I sammenhæng hermed kan den anke måské finde 
sin plads, at forf. på ikke få steder lader læseren i stikken, hvor der var 
brug for en kyndig litterær håndsrækning, således ved adskillige hentyd- 
ninger i satiren ,Kalkunerne" (I. 157 f.); noget måtte dog kunne gives i 
den retning, Blicher giver selv Liunge anvisning til en nøgle. Ligeså 
166 f. om Gussuf: II. 416 om , bøffelåret”f — hvorfor kalder Blicher året 
1845 således? Ganske vist, forf. er ikke litteraturhistoriker af faget og 
giver sig heller ikke ud for det. Men havde han haft interesse for sligt 
og anvendt noget af sin udmærkede sporsans på sådanne småting, kunde 
han vist let have skaffet læserne den fornødne hjælp til forståelse. 

M. h. t. stoffets ordning kunde der nok hist og her være indvendinger 
at gøre. Der er således et stort kapitel, der hedder ,Blicher som huma- 
nist", hvilket sidste ord forf. tager i betydningen: forkæmper for det 
humane. Det kan være i sin orden, at han her refererer de artikler, 
hvor Blicher gør sig til talsmand for Jøderne, for ,Magdalenerne", for 
Grækerne i frihedskampen. Men lidt frapperet bliver man unægtelig ved 


1 Forf. er åbenbart ,fredsven" på en hals, og når Blicher tilråber Græ- 
kerne (,Til det nyfødte Grækenland"), at de skal vande jorden med ,Tyrkers 
sorte blod" og fylde ,Thermopylæs hal" med Tyrkelig, får han sig en over- 
haling for sine ,lyriske sjakalehyl". 

at finde hans bestræbelser for at hævde Jydernes ligeberettigelse med 
Ødanskerne også under det ,humane" synspunkt, og endnu underligere 
er det her at finde en prædiken, som Blicher holdt 1817, medens han 
endnu var forpagter af Randlev præstegård, og som ikke har det mindste 
med det ,humane" at gøre. En bonde i Falling havde myrdet sine tre 
børn og hængt sig selv bagefter, og den søndag, de tre børnelig kom i 
jorden, måtte så både Randlev og Bjergager menighed døje denne 
prædiken. Den har sin interesse, ikke blot derved, at den er én af de 
meget få bevarede prædikener af Blicher, men også ved at den viser, hvor 
yderst tarvelig en prædikant han var. Det var sikkert ikke ugrundet, 
hvad hans biskop, Jens Paludar-Muiller, skrev i sin visitatsbog, da han 
1835 visiterede 1 Spentrup: ,en dårlig prædiken uden sammenhæng, 
saft og kraft". Forf., som altid skal undskylde Blicher, siger om den: 
»den hører vel ikke til de særlig betydelige(!); ved sit hele anlæg røber 
den en kendelig påvirkning af lignende deklamationsnumre hos Cicero.” 
Nej, Ciceros ånd har sandelig ikke meget at gøre med slig ,underjordisk 
rædsomhed", — om jeg må bruge ét af prædikenens udtryk. 

Det er heller ikke let at finde meningen i, at Blichers planer om 
et Jydsk leksikon eller hans arbejde for hørindustrien omtales under ru- 
brikken: ,Blicher og embedet". 

I dette kapitel har forf. sat sig den opgave at ville fremstille Blicher 
som en embedsmand, der udfyldte sin stilling godt. Opgaven er håbløs, 
enhver kan se, at Blicher i høj grad har manglet følelsen af, at embedet 
forpligter. Det viser sig allerede, da han som adjunkt i Randers gang 
efter gang udebliver fra sine timer!, og han blev sikkert ikke bedre med 
årene (se f. eks. III 88 ff. og 94 f.). Bispens dom om hans prædiken så' 
vi ovenfor; ,næppe studeret til den”, fortsætter han. Endvidere kalder 
han Blicher ,en dårlig kateket, uden interesse for sagen", ungdommen 
er ,mådelig oplyst", kirkebøgernes førelse unøjagtig. ,Embedet synes 
ikke at interessere præsten det mindste, men jagt og nouveller". Når nu 
Blichers overordnede må træde op imod ham på grund af embedsfor- 
sømmelser — det hændte jo —, har forf. straks sit standpunkt klart: 
Blicher har ret, hans foresatte uret. Det er lidet tiltalende stadig at se 
Blicher stå som den forfulgte og ,forfølgerne" som smålige pedanter eller 
åndelige undermålere, hvis de da ikke er sorte skurke. Det minder ube- 
hageligt om dårlig journalistik. Men dette standpunkt falder i øvrigt ganske 
sammen med præstens eget; Blichers ømskindethed er sommetider hélt 
hysterisk ?, 


1 Det er karakteristisk at se, at da han ikke kan nå hjem at spise frokost 
i det daglige ,frihedskvartér" (som var på "/2 time), bliver konsekvensen for 
ham, — ikke at han spiser frokosten på skolen, men at han udvider frokost- 
pausen med en del af den følgende time. 

? Det er pudsigt, da Blicher, rasende over en noget skarp kritik af N. Da- 
vid over en afhandling om ,Danmarks nærværende tilstand" spørger kancelliet, 
»om højstsamme finder det nødvendigt, at jeg ved domstolene fralægger mig de 
imputerede beskyldninger", så at se kancelliet tørt og med uforstyrret ro svare, 
at søgsmål i den anledning ikke fandtes nødvendigt. — Flere eksempler på hans 
ømskindethed afgiver pennefejderne med Molbech og konsistorialråd Bierregaard. 

I striden med provst Lund (III. 32 ff.) har Blicher åbenbart uret, og 
der er intet at bebrejde provsten. Ikke des mindre er Blicher ude af 
sig selv af raseri; i en bladartikel fremsætter han grimme insinuationer 
mod provsterne (III. 61: ,hvilken farlig fristelse er det ikke: selv at vælge 
synsmænd, der på et par dage tjener 16—20 rbd. og kosten, uden at 
tage billig andél af en sådan gylden fortjeneste? Hvilken langt farligere 
fristelse er det ikke, når der kan bydes dem hele og halve sedler for 
degneembeder ...' osv.), og på en stilfærdig protest af en anonym ældre 
præst svarer Blicher i en meningsløt rasende tone. Forf. har det om- 
trent ligesådan, al øvrighed er ham en pestilense, og rører en foresat 
ved Blicher, er Jeppe Aakjær der straks med næverne eller — uhygge- 
ligere end det — med giftige insinuationer (se f. eks. III. 8.). Da Blicher 
1841 var ,kommen for skade at vie en skræder med en lidt syndefuld 
fortid" uden at skaffe sig de befalede oplysninger om brudeparret og uden 
at give deres rette sognepræst underretning, og derfor — som også for 
uartig skrivemåde til provsten i denne sag — fik en snyder af kancelliet, 
er forf.s konklusion denne: ,Hovedpunktet i den hele affære synes dog 
at være dette, at offeret er kommet på urette hånd". Lidt senere kon- 
firmerer Blicher uden indhentet dispensation 4 børn, ,som manglede ikke 
ubetydeligt i den lovbestemte alder"; der tages (af provst Dahlerup og 
biskop Paludan-Miller) ganske overordentlig lempeligt på sagen, så det er 
rent forkért, hvad forf. siger, at hans overordnede langtfra skånede ham 
(se også II. 164), og der er ikke den fjærneste grund til at lamentere 
over ,bureaukratiets småligheder". 

Ikke mindre hildet dømmer forf. om de kritikker der fremkom fra 
samtiden over Blichers produktion, og der kommer ikke så sjælden util- 
talende stænk af forloren overlegenhed frem. Således når han i gengivel- 
sen af Jens Møllers(?) recension, der i det hele er anerkendende, og 
træffende tillige — han påtaler f. eks. med god føje Blichers passiou for 
uvedkommende ekskurser —, indskyder bemærkninger som ,det var den 
første dumhed" 0. lign. At Madvigs udførlige anmeldelse af de 4 første 
bind noveller i ,Månedsskrift for litteratur" heller ikke går ram forbi, er 
en selvfølge, og angrebet på ham er efter min mening aldeles uberet- 
tiget. Madvig har netop et forbavsende sundt blik for, hvad der er det 
gode og levedygtige i novellerne; man læse blot til en prøve hans recen- 
sion af ,Røverstuen”. Og hvem må ikke give recensenten ret i de ind- 
vendinger, han gør på enkelte punkter, såsom at i ,Jøderne på Hald" 
den indmuredes dagbog ,føres således samtidig med begivenhederne, at 
han, siddende foran sit hul og iagttagende den på skøjter løbende Joseph, 
stykkevis nedskriver momenterne i hans bevægelser: ,Jeg vil råbe til 
ham gennem mit glughul — han har hørt det — han standser og ser 
sig om — nej; nu fortsætter han sit løb — himmel! han synker" —"? 
Eller bemærkningen om det forlorne sømandssprog, kaptajnen fører i 
»duleferierne", eller den om Morten i ,En landsbydegns dagbog", der 
»finder sin bly, beskedne kærlighed ,akkurat beskreven" i Ovids lascive 
digt"? Det er for øvrigt morsomt at se, hvor Madvig — ,denne 30årige 
Åristarkh med den høje kolde pande og de skarpslebne kritiske brille- 

glas", som forf. benævner ham — kan glæde sig over en enkelt vend- 
ing: i Sorte Mads's bemærkning, at han let kunde ,pirre Niels Skytte 
over ende", siger Madvig, ,smelter det eufemistiske i udtrykket herligt 
sammen med den triumferende antydning af handlingens lethed". Blicher 
blev som bekendt vred over denne anmeldelse — som over alle recen- 
sioner, der ikke indeholdt lutter ros — og skrev satiren , Aristarchos autodi- 
dactos", der er lidet vittig og navnlig passer uendelig dårligt på Madvig. 
Men lige så lidt træffende er det, når forf. siger, at Madvig ,behandler 
Blicher, som han vilde have behandlet en pebling, der var greben i fusk 
ved fjerde klasses afgangseksamen (!)." 

Endnu blot ét eksempel til på forf.s hildede domme. Blicher havde 
påtaget sig til den samling amtsbeskrivelser, som det kgl. landhushold- 
ningsselskab i trediverne lod udarbejde, at skrive om Viborg og Skander- 
borg amter. Da det første var færdigt, fandt konfrd. Collin, der var præ- 
sident i selskabet, i øvrigt en mand, der mange gange havde været 
Blicher en god støtte, at det var hastværksarbejde; tre mænd blev an- 
modede om at gennemlæse det og gøre deres bemærkninger, deriblandt 
professor J. F. Schouw om de steder, som berører botaniske og meteoro- 
logiske genstande. Schouws kritik er ganske kort; den beklager udarbej- 
derens mangel på naturvidenskabelige kundskaber, og man må give ham 
ret i, at det var ønskeligt, om forfatteren ,vilde blot holde sig til at be- 
rette de enkelte lokale kendsgerninger" og ikke komme med almindelige 
videnskabelige betragtninger af en art som følgende: ,Naturens virk- 
somhed har en bestemt tendens til kondensation, d: den fortykker luften 
til vand, vand til plantelegemer, disse til jord, og jord til stene".  Lige- 
ledes nævnes nogle andre mere eller mindre graverende fejl. Her anker 
nu Jeppe Aakjær over, at Schouws kritik ikke giver den svageste antyd- 
ning af, at han ,aner Blichers værd eller betydning". Det er ganske 
uretfærdigt, da han jo ikke skal bedømme Blichers produktion i sin hel- 
hed eller hans værd som digter, og fortsættelsen, ,for så vidt et for- 
træffeligt sidestykke til den Madvigske anmeldelse af novellerne", træffer 
dårligt. Men især bør det påtales, når forf., idet han selv fremdrager en 
anden af Blichers naiviteter — at rødkløveren fremvokser, hvor mergel 
bruges, selv om denne plante ellers ikke kendes i miles omkreds, hvoraf 
Blicher slutter, at dens frø har været opbevaret i mergelen gennem år- 
tusinder —, tilføjer denne insinuation: ,På dette punkt sætter Schouw 
dog ikke sit lærde blyant; dér har han øjensynlig selv været en smule i 
vilderede". Her synes igén at spores påvirkning af lavere avispolemik. 
Man får det bestemte indtryk af affæren Blicher contra landhusholdnings- 
selskabet, skønt referatet er noget advokatorisk opstillet i Blichers favør, 
at selskabet dog ikke har haft så hélt uret; men forf. kan ikke tåle selv 
den retfærdigste kritik mod Blicher. Mon han er lige så ømtålig overfor 
kritik af sine egne værker? I så fald må han jo tro, at de anker, jeg 
her har fremsat, er dikterede af ondskab og nederdrægtighed. Lad mig 
derfor skyndsomst gå over til at omtale en del af værket, hvorom jeg 
kun har godt at sige. 

Det er de historiske randgloser til novellerne og et par af 

digtene. Det store efterforskningsarbejde, som her skulde til, har ret 
været noget for Jeppe Aakjær, og det udbytte, han har fået ud af det, 
er stort. Der er, synes mig, noget overmåde tiltalende i at se noveller- 
nes og digtenes personer konfronterede med de virkelige, historiske per- 
soner eller, som ved Søren Kanne, at få den poetiske fortælling under- 
bygget med noget så ædrueligt som en kancelliskrivelses tørre ord: ,Den 
15de februar sidstleden sejlede Ole Jensen Jyde af Hornbæk fra Helsingør 
med sin ejende jagtbåd Bente Marie, 6 kommercelæster drægtig, inde- 
havende en ladning salt, bestemt til Grenå og bemandet med 2 matro- 
ser, nemlig Jens Larsen og Rasmus Svendsen" ... osv. De enkelte fri- 
heder, digteren har taget sig overfor fakta, har mindre at sige; digtet 
beholder alligevel et præg af vederhæftighed, der lader det få "stærkere 
hold i læseren — bortsét fra det digteriske værd — end digte med frit 
opfunden fabel (Baggers Engelske kaptajn, Holsts Bonden fra Lemvig), og 
man forstår, hvilket indtryk det har gjort på de tilstedeværende ved Him- 
melbjærgfesten 1841, da digteren efter at have deklameret Hammer-visen 
(,En ganske ny vise om en krormand og hans søn") stillede tilhørerne 
ansigt til ansigt med helten, Frederik Hammer. 

Det er dog navnlig om personerne i novellerne, de historiske rand- 
gloser giver en vrimmel af oplysninger, lige fra Bettefanden og Ole Heste- 
gilder til Marie Grubbe og Limmaerne på Hald, og grundigt er forf. gået 
til værks, gamle tidsskrifter og aviser, protokoller og kirkebøger osv, osv. 
har han gennemstøvet, og han har vistnok — anm. er ikke fagmand — 
hentet meget nyt frem (således om Limmaerne), men i hvert fald samlet 
hvad der hidtil var spredt på mere eller mindre utilgængelige steder. Vi 
får således flere korrektiver til N. V. Dorphs beretning om hans ,profes- 
sor" i det Rotvælske sprog, tugthusfangen Hartvig Lunding; bl. a. stiller 
det sig meget tvivlsomt, om det har noget på sig, at ,professoren" blev 
myrdet af en bande natmandsfolk til straf, fordi han havde røbet deres 
sprog. Vi får at høre om originalen til Quintus i ,Juleferierne", en Århus- 
hører ved navn Årendahl. Vi erfarer det virkelige, der ligger til grund for 
»Skytten på Avnsbjærg"; skytten har det gode danske navn Vilhelm Jo- 
hansen, og med opdagelsen af Maren Torbensdatters morder havde han 
ikke noget at gøre. Blicher har i det hele taget her behandlet sit stof 
usædvanlig frit, og han kan ikke ,legitimere sig", som han forsikrer. 
Der fortælles, med indgående dokumentering, om den brøsige landsdom- 
mer Fried. Schinkel til Hald, broder til etatsrådinde de Steensen, hvem 
Fjends herreds bønder endnu tillægger det mundheld: ,Gud er gud, og 
kongen er kongen; men jeg er den onde gale mig den tredje mand i 
landet". Hans adkomst til at komme med i ,randgloserne" er ikke den, 
at han, som nogle har ment, skulde være forbilledet for baron Sonnen- 
thal i ,Fjorten dage i Jylland", men den, at han er fader til Charlotte 
.Amalie Schinkel, hovedfiguren i ,Eneste barn", hvis historie Blicher for- 
tæller næsten uden retouche. Man undres over, at han vilde gøre det, 
medens hun endnu var i live; men ligeså har søsteren til ,en både her 
og i udlandet navnkundig og hædret forfatter" (3: Rahbek) oplevet at se 
sig skildret på en alt andet en smigrende måde, — præstekonen i ,Bette- 

fanden". Om denne novelles titelfigur, hovedpersonen i en kommissions- 
sag, der har affødt over 50 tykke protokoller og endte med 79 personers 
afstraffelse, urmager Johannes Jensen af Stenild, gives der udførlige og 
højst interessante oplysninger. Blandt personerne i ,E bindstouw" hører 
vi f. eks. om ,e skwolmæjster", Mogens Andersen ved navn, der nok 
kunde trænge til at: supplere sine embedsindtægter ved at være murmester 
om sommeren, idet de nemlig (1795) kun udgjorde 15 rd. 2 mk. 

Og således kunde jeg blive ved. Disse randgloser med deres vrimmel 
af oplysninger er vel: nok det bedste i Jeppe Aakjærs store værk og det, 
der vækker størst interesse hos alle Blicher-venner. Det er — set med 
mine lægmandsøjne i alt fald — rent ud ypperligt og fortjente måské nok 
at udkomme som en særlig bog; den vilde sikkert få mange købere. 

Et stort og interessant — måské dog hist og her lidt langtrukket — 
kapitel handler om ,Blicher som Himmelbjærg-præst". Blicher fattede 
tidligt interesse for politik, og vejen fra tanken til blækhuset er ham al- 
drig ret lang. Han begynder som antiliberal, som modstander af det, 
der omkring ved 1830 var den sande liberale lære; juryerne er ham en 
vederstyggelighed, og han har ingen længsel efter en konstitutionel forfat- 
ning med ,kamre, der evindelig klamres", men er opfyldt af glæde over 
kong Frederiks landsfaderlige styre. Imidlertid begynder han henimod 
slutningen af Frederik VI's tid at se, at der dog var noget, som kunde 
forbedres. Han får f. eks. øjet op for den almindelige værnepligts be- 
tydning, hvori han — ikke tilsyneladende, som forf. siger, men 
ganske utvivlsomt — ser ,den eneste sande borgen for Danmarks 
beståen". Overfor bekostningsspørgsmålet, som jo også dengang var én 
af de tapper, hvorom diskussionen drejede sig, har Blicher sit standpunkt 
klart: ,Det koster — det koster! ja vist koster det — alting koster 
— stændernes råd koster også. Men af alt, hvad der koster, er intet så 
kostbart som det at blive erobret af en fjende", Over hovedet er det 
nationalismen, patriotismen, der er teksten for Blichers Himmelbjærg-præ- 
dikener, meget mere end liberalismen. Med al sin varme begejstring, al 
sin modtagelighed for de nye ideer, al sin trang til at slå til lyd for de 
tanker, der opfylder ham selv, ejede Blicher imidlertid ikke den form 
for åndelig storhed, som skaber den politiske fører. Der hviler over hele 
Himmelbjærg-festernes historie et pudsigt-rørende skær af naivitet og uprak- 
tisk idealisme, — det var vel også derpå, de strandede til sidst. Man 
læse blot programmet for den anden af disse fester (1840); det er utro- 
lig naivt, kanonskud spiller en hovedrolle. Det er betegnende, at Grundt- 
vig aldrig vilde med til disse folkemøder; han var og blev, som forf. 
siger, ,bymennesket, der til trods for sine smukke theorier måtte se ned 
på al den provinsielle postyr". Et udslag af samme naivitet er også den 
storm, som Blicher og andre rejser mod bjærgets ejer, Peder Nielsen. 
Manden er jo dog i sin gode ret, at han ikke vil lade sine marker ned- 
trampe uden at få erstatning for det; han har da vel lov til at se 


1 Blandt midlerne til at forebygge, at udgifterne til et landeværn skulde 
blive alt for store, nævner han indførelsen af en nationaldragt, der tillige 
skulde være krigerdragt. 

ganske nøgternt på sagen!. Men her som i andre polemikker holder 
forf. med Blicher, håner dem, der giver ejeren ret, og betragter dem 
som Blichers fjender. 

I kapitlet ,fru Ernestine" giver forf. os mange træk til oplysning 
om Blichers hustru, kilden til hans livs værste sorger. Billedet er ikke 
tiltalende. Der er ikke spor af en moderne ægteskabsromans heltinde- 
glorie om hendes pyntelige kappe; for så vidt synes mig, at ,madam 
Blicher" havde været en heldigere benævnelse end ,fru Ernestine" på 
den småborgerlige, tomhjærnede kone, om hvem der står en alt andet 
end poetisk ,duft af hakkede løg og nystrøgne gardiner". Hendes utro- 
skab blev ham bekendt i 1827; men det forekommer mig at fremgå af 
udtalelser i flere år ældre breve, at ægteskabet allerede dengang har 
været højst ulykkeligt, således når han skriver (1823; citeret I. 149) til 
Rahbek: ,Næringssorger i stadig forbindelse med andre nok så bitre er 
min daglige kost" —, eller året før (I. 152) til Liunge: ,.... dels har 
visse huslige forhold sat mig i en sådan stemning, at enhver, som kender 
den, vist vil undskylde min forsømmelighed". 

Også børnene, særlig da stedsønnen, voldte Blicher mange kvaler; 
deres skæbne gøres der rede for i et andet afsnit. Og slægtens deka- 
dence standser ikke ved dem: både fattighuse, fængsler og sindssyge- 
anstalter har — som forf. oplyser — i de senere år huset medlemmer 
af den gamle præsteslægt. 

Man kunde blive ved med at remse op; der findes så meget inter- 
essant i Jeppe Aakjærs bog. Det er således nok værd at vide, at Blicher 
egentlig kun er fyldigt oversat på Tysk. Et par af novellerne findes på 
Hollandsk og lige så mange på Czekisk; Franskmændene har blot fået 
»De tre helligaftener" på deres sprog, Englænderne — ikke en stavelse. 
Når ikke andet end den ubetydelige skizze ,Den døve mand og den 
blinde kone" er oversat på Svensk, betyder det forhåbentlig, at Sven- 
skerne læser Blicher i grundsproget. Endelig er et udvalg af novellerne 
i færd med at udkomme i Norsk bygdemål. At Blicher ikke er mere i 
vælten som oversættelsesobjekt må, tror jeg, forklares af det, som netop 
er hans hovedstyrke, hans digtnings stærkt nationale præg. De forfattere, 
der mangler dette præg, finder altid lettest oversættere og læsere i udlandet. 

En ikke hélt uvæsentlig anke må man rette mod forf. vedrørende 
hans gengivelse af aktstykkerne. Han mangler den sans for petitesser, 
som her må kræves: stavemåden er hverken fugl eller fisk, hverken den 
originale eller nutidens (ikke at tale om, at der fremkommer misfostre 
som ,Chatekisering", ,carakteer", ,charachteristisk"). Det ser heller ikke 
godt ud, at navnene staves urigtigt (,Amnitzbøllf og ,Amnitsbøll"; Lau- 
rids ,Skou"; ,Kornmark" 9: Karmark; Romeo og ,Hjulia"). Ofte er 
der ved fejllæsning kommet sære ting frem. I et brev til Ingemann 


1 Det nøgterne syn på livet har åbenbart været det herskende i Peder 
Nielsens hjem, hvis ellers forf. har ret i sin gisning, at det var hans kone, Mette, 
der ved Kristian VIII's besøg på bjærget 1840 besvarede dronningens bemærk- 
ning, ,l bor i en dejlig egn, mor", med det klassiske udbrud: ,Ja; men hun ka 
missæl trow, den æ bår!'" 

taler Blicher om ,Stærke Mester Jacob" 1 ,Prins Otto"; det tydes her 
som ,Rænke-Mester Jacob”. Jeg tilføjer et par andre læsefejl: I. 4 ,D. L. 
S. S. Selskab" skal være ,D. L. H. H. Selskab" (5: Danske Landhushold- 
ningsselskab), ligesom Ill. 18 ,Amtsfond f. f. Selskabet" 2: Amts Land- 
h(us)h(oldnings) Selskabet; II. 75 ,Fejdestrid", læs ,Feidestiid", 335 ,Na- 
vesret" læs ,Namsret", III. 12 ,raisonnent" læs ,raisonneret”", I. 145 skal 
der stå citissime. Over hovedet er det gået fælt ud over fremmedord; 
jeg kunde nævne en hel række især Franske og Latinske ord, som er 
bleven mishandlede; pas de doux, ,Dilerium", corpus dilecti er kun 
prøver; grandeur ll. 23 skal være grondeur. Det eneste sted, der citeres 
noget Græsk (I. 140), er dette blevet næsten ukendeligt. Forf. kunde 
dog let have skaffet sig den fornødne sproghjælp!?. 

Heller ikke forf.s Dansk er frit for pletter: ,at blive tilskødet", 
»han overlodes de breve", ,blandt de af hans tjenere", ,strandhugst", 
flertalsformen ,gammeldagse" (Norsk?) 0. desl. vil vel ingen forsvare. Vi 
slipper heller ikke for den i øvrigt vidt udbredte fejl, at der siges , efter 
alle solemærker at dømme" i st. f. julemærker; solemærker hører 
jo vort gamle retssprog til: ,inden tvende solemærker" 3: døgn. Det 
skurrer også i øret at høre ,sløj" brugt flere gange med betydningen 
»dårlig"?, 1 et monumentalt litterært værk tager sådanne forsyndelser 
sig ilde ud, og forf. véd jo ellers godt at behandle sit sprog med omhu 
og smag. 

Han har for resten samme lyst som Blicher til at bruge Jydske 
dialektord både i tide og utide. Adskillige af dem er tilmed ord, som 
selv de fleste Jyder ikke kender, såsom ,ruttes" (= ødsel), ,slå dank", 
at ,fonstre ret", at ,slave", blodet ,stiede op" 1 hans ansigt, en ,gan- 
ning", ,undbukken". Derimod er ubevidste Cimbricismer kun sjælden 
løbet ham 1 pennen. 

Nå, det er jo småting til hobe; anker kommer let til at fylde ufor- 
holdsmæssigt meget i en anmeldelse, når de ikke skal stå udokumen- 
terede, som løse påstande, — kommer til at fylde mere, end de skulde. 
efter den vægt, man selv lægger på dem. Værket er med alt dette et 
stort og stolt mindesmærke om Steen Blicher og vil være en uvurderlig 
fundgrube for fremtidige Blicher-forskere. Det vilde være urimeligt at 
mene, at Jeppe Aakjær her har sagt det sidste ord, tømt alle de miner, 
hvorfra der kan hentes oplysninger op om ham og hans livsværk. Det 
er end ikke udelukket, om end lidet sandsynligt, at ret betydelige dele 


1 Lidt filologisk bistand .havde heller ikke været af vejen II. 303: Blicher 
siger i en Himmelbjærgtale: ,Landsmænd! hist nede løber Danmarks Alpheus ...” 
Forf.s note dertil meddeler, at Alfeios er den største flod på Peloponnes, i st. f. 
at oplyse læserne om, at den løber forbi de Olympiske leges festplads (ligesom 
Gudenå forbi Himmelbjærget). En kuriøs navneforveksling gør Blicher sig for 
resten skyldig i ved i næste øjeblik at kalde Himmelbjærget for Danmarks 
Olympos; han har åbenhart troet, at de Olympiske lege fejredes på Olympos. 
Nå, det var jo også mange år siden, han docerede de klassiske sprog for peb- 
lingene i Randers. 

2? Skeløjet" brugt i samme betydning (,hans vers er virkelig ikke altid 
hélt skeløjede") hører til den forsorne stil, som forf. enkelte gange slår ind på. 

af hans utrykte forfatterskab kan komme for dagen, som nu må betragtes 
som tabte, ikke at tale om breve til Blicher, af hvilke kun ganske få 
er bevarede!, Forfatteren opregner (III. 312) efter kladdebogen en hel 
række noveller og digte, som er sporløst forsvundne; dertil kommer flere 
skuespil, afhandlingen om de Jydske natmændsfolk og hans samlinger til 
en Jydsk ordbog, — borte altsammen, ,endda han efterlod sig hustru 
og 10 børn til at værge om hans digtning og eftermæle". 

Hvad Blichers eftermæle angår, så klager forf. idelig over samtidens, 
tildels også eftertidens manglende påskønnelse. Ja, noget er der natur- 
ligvis i det; men på den anden side kunde man af selve Aakjærs værk 
samle en hel buket af påskønnende udtalelser, der viser at klagerne er 
overdrevne, og særlig i Blichers talrige ansøgninger og i de anbefalinger, 
der medgaves dem, appelleres der stadig til hans anerkendte digterry. 
Også reelle udslag gav anerkendelsen sig jo flere gange; 1840 indsamlede 
Elmenhoff således omtr. 1000 rdl. til den betrængte digter, og brødrene 
Qvistgaards store gave, en sølvskål? fyldt med penge, til deres faders 
drapasanger, må heller ikke glemmes. Til bevis på manglende påskøn- 
nelse af Blichers digtning i overklasserne, anfører forf. en meddelelse af 
Georg Brandes, hvorefter han, da han som ung student spurgte i stu- 
denterforeningen efter Blichers noveller, fik det svar, ,at det var en 
lekture, som dannede mennesker ikke kunde være bekendt at læse". 
Naturligvis kan en sådan flot, affejende ytring godt være falden; men at 
den skulde være typisk for vurderingen af Blicher i studenterkredse (som 
for resten ikke kan eller kunde siges at være identisk med ,overklas- 
serne"), er ikke rigtigt: blandt dem, der tidligt forstod Blichers betyd- 
ning og skattede ham højt, er jo netop så fuldgyldige studenterrepræsen- 
tanter som Ploug, Barfod, P. L. Møller og — lidt senere — P. Hansen. 
Det var også en kreds af studenter, der fejrede Blicher ved en fest på 
»Enighedsværn". I øvrigt må vi ikke glemme, at Blicher selv næppe 
var sig sine folkelivsskildringers ejendommelighed hélt bevidst. ,Der er i 
hans produktion," siger forf. træffende, ,tit noget højst tilfældigt, noget 
mål- og hensigtsløst, der minder om hint berømte replikskifte ... (i ,Rø- 
verstuen"): ,Hej Mads, hvor vil du hen?f — ,Det må hjorten og Sa- 
tan vide!" 

Det kan heller ikke betragtes som gyldigt bevis for manglende på- 
skønnelse, at digterens død i største delen af datidens presse ikke blev 
synderlig påagtet: bladenes spalter og læsernes tanker måtte ret naturligt 
være ganske anderledes optagne af noget andet, det Slesvig-Holstenske 
oprør, som lige i de samme dage brød ud. Og monumenterne? Ja, vi 
skylder ganske vist endnu ,Jydernes førstemand" den statue, han har 


1 Hvad det er for værdifulde Blicher-papirer, boghandler Kousgaard sidder 
inde med og ikke har villet lade forf. se, er jo ikke godt at vide. 

2 Denne blomsterskål har det naturligvis været forf. en særlig fornøjelse 
at efterspore, og vi følger den gennem Petersens jomfrukloster (hvorfra den 
blev bortsolgt af bestyrelsen, som her står i et mindre heldigt lys) til det sted, 
hvor den nu er havnet, Vestre boulevard 39 stuen. Det vedføjede billede af 
den viser, at det er et meget smukt arbejde. 


150 FRA SPROG OG LITERATUR 


krav på; men ellers kan der da ikke nævnes nogen Dansk mand, bort- 
sét fra Frederik VII, som der er rejst så mange mindesmærker, om de 
end gennemgående er ret beskedne. Og hvad de litterære mindesmærker 
angår, så er de allerede ikke så få; højest blandt dem knejser nu Jeppe 
Aakjærs monumentale værk. 

Bogen er forsynet med et rigt billedstof, som både gør forf., der 
har tilvejebragt det, og forlaget, der har ladet det reproducere, megen ære. 


Randers, i juni 1905. Valdemar Thoresen. 

Spørgsmålet om folkemålenes betydning for historiske (eller forhi- 
storiske) undersøgelser er i de sidste år rykket et stort skridt fræm mod 
klarhed. At dialektformer kan være meget gamle, har vel ingen for 
alvor nægtet, men når det gjaldt det enkelte særlige måls former, har 
man næsten altid været utilbåjelig til at tro på deres ælde, især da de 
næsten altid måtte antages at udgå fra sprogformer som historisk er 
kendte fra en ikke særdeles fjærn tid. Med fuld ret har man vendt sig 
mod STEPHENS” ubefåjede brug af forklaringen dialekt over for sproghisto- 
risk uforklarlige former. Men muligvis har man nu og da — også jeg 
selv for den sags skyld — kastet barnet ud med badevandet. 

Det værk, som så vidt jeg kan skånne har rammet en pæl gennem 
troen paa dialekternes nyhed, angår et mål, som ligger langt fra Danske 
Studiers sædvanlige område, men da spørgsmålet er så ualmindelig be- 
tydningsfuldt, må det være tilladt at drage det fræm her alligevel. For 
at forstå det følgende må mine læsere finde sig i at sætte sig lidt md i 
de vestlige Pyrenæers sproglige forhold. 

Vestligst i Pyrenæerne træffer vi det baskiske sprog, som fuld- 
stændig afviger fra den jafetiske sprogæt og står den lige så fjærnt som 
f. eks. finsk. Østen for dette begynder béarnesisk i Barétous-dalen og 
fortsættes så øst- og nordpå. Det synes som om de béarnesiske almues- 
mål ganske jævnt går over i de nær beslægtede nordspanske mål imod 
syd og de egentlige provencalske mod nord og nordøst, medens de na- 
turligvis er skarpt afskårne imod vest overfor baskisk. Det béarnesiske 
skriftsprog er kendt fra den tidligere middelalder, og en dertil sva- 
rende sprogform er de dannede klassers sprog i alt fald indenfor en stor 
del af området, om end i den nyeste tid det franske sprog begynder at 
trænge ind ved siden af det. 

Årkivaren i Pau Jean Passy (1866—1898) har i sit efterladte værk 
Dorigine des Ossalois (Paris 1904) undersøgt forholdet mellem nogle 
af de béarnesiske almuesmål og deres stilling til det béarnesiske rigssprog. 
Det område, hans undersøgelser omfatter, er dels fjælddalene Barétous, 
Ossau og Labedan, dels sletten sønden om den gamle hovedstad Pau, 
umiddelbart norden for dalene. Hele området er omtrent af omfang som 
Lålland-Falster og ganske vel befolket. Indbyggerne er væsentlig hyrder, 

som for en del vandrer med deres hjorder på visse årstider ud på 
slettelandet, endogså helt hen imod Bordeaux. Der er altså ikke på 
nogen måde tale om en afstængning fra omverdenen, så meget mindre 
som Sarrance i Aspe i middelalderen var næsten lige så beråmt et 
valfartssted, som Lourdes i Labedan nu er, og i Ossau ligger de meget 
besøgte badesteder Eaux-bonnes og Eaux-chaudes. Vi kan med 
andre ord slet ikke sige, at vi i disse egne har grund til at vænte meget 
gamle dialektskel. Kun én særlig årsag til sådanne kan man tænke sig, 
nemlig at dalene har mindre forbindelse indbyrdes end ud mod nord 
eller syd. Selv dette har vist endda ikke så meget at sige, i alt fald 
må der som modsætning nævnes, at der fra oldtiden af og op igennem 
tiderne har bestået et fælleskab mellem de tre vestligste dale, og i Ossau- 
dalen, hvor landevejen fra Barétous-Aspe munder ud i den, ligger endnu 
et mærkeligt oldtidsminde, tre grupper af stenkredse som vore gamle by- 
stævner, 24 kredse i den ene, 13 i den anden og 6 i den tredje. Ud- 
giveren af bogen, forfatterens broder Paul Passy, går med fåje opmærk- 
som på, at disse tal svarer til det gamle tal af landsbyer henholdsvis i 
Ossau, Aspe og Barétous. Her har da rimeligvis fra oldtiden af de tre 
dale haft deres fælles tingsted. 

Jeg har så stærkt fræmhævet disse ting, fordi de alle er af den art 
der kan væntes at have betydning for udjævningen af dialektformer. Og 
ganske naturligt finder vi da også i Ossau former som stemmer med 
dem i forbundsdalene i vest, i modsætning til Labedan og stårste delen 
af sletten, således overgangen t, p >> d, b efter », m og romansk I. Darom. 
It allerede skrives ut i béarnesisk i det 13de årh., og sagtens overgan- 
gen er ældre endnu, viser denne udvikling fælleskab fra tidligt 1 middel- 
alderen. Åt også Ossau i enkelte tilfælde går sammen med Labedan, 
nabodalen mod øst, kan heller ikke undre én. 

Men i enkelte henseender står Barétous-Åspe, byerne i mundingen 
af Ossau-dalen og Labedan sammen mod Håj-Ossau og sletten. Dette 
gælder særlig den bestemte artikkels former, men også andre enkeltheder 
(sml. Elna Simonsens referat i Maitre phonétique 1905 s. 29 flg.), og nogle 
af disse ting, som artiklens former, har man aldrig truffet i noget béar- 
nesisk dokument, idet skriftsproget udelukkende har sletteformerne. Det 
er Jean Passys store fortjæneste at have givet en antagelig forklaring af 
denne lighed mellem Håj-Ossau og Pausletten. Vi kan her ikke gå ind 
på enkelthederne i hans bevisførelse, men må nåjes med at gengive hans 
opfattelse i korte træk. 

Hvor nu landsbyen Lescar ligger lidt nordvest for Pau, lå den 
gamle hovedstad Beneharnum, bispesædet, som har samme navn som 
landet. Omkring 845 blev denne by så grundigt ødelagt af Norman- 
nerne, at hertug Vilhelm Sancho af Gascogne et hundrede år senere 
kun fandt en tyk skov på stadens plads; hele befolkningen var borte. 
Det er denne befolkning, som har frelst sit liv og noget af sine ejendele 
ved at trække sig tilbage til H6j-Ossau, som sandsynligvis på den tid har 
været svagt befolket eller så godt som folketomt. Foran dalen lå store 
skove, som først i senere tid er veget for bebyggelse, nærmest inden for 

dem har den gamle befolkning endnu holdt sig i tre landsbyer, men 
selve Håj-Ossau fik en ny befolkning, og denne befolkning har til den 
dag idag bevaret væsentlige ligheder med sletteboerne i sit sprog. For- 
uden sproget bevarede Ossalerne endnu et andet minde om deres hjem. 
En engstrækning ved Lescar, Pont-Long, har fra ældgammel tid været 
regnet for Ossalernes ejendom, og da det første slot 1 Pau blev bygget 
på denne ejendom (omkring 950), fik Ossalerne til gengæld en særlig 
hædersplads på tinget. Ossalerne har aldrig haft skøde på denne stræk- 
ning, som ligger mile borte fra deres boliger, men en række domme 
(fra 1220 til 1844) har anerkendt denne ejendomsret, som må bero på, 
at Pont-Long en gang var Ossalernes bymark. 

| Her ser vi altså i Ossau-dalens munding tre landsbyer som siden 
det 9de årh. har bevaret dialektejendommeligheder, skønt de havde 
kommunalfælleskab med Håj-Ossau, og det håj-ossaliske mål havde en 
stærk støtte i skriftsproget, og skånt der senere umiddelbart nord for 
dem ved skovenes rydning er kommet andre sletteboer, hvis sprog på 
disse punkter væsentlig stemte med Håj-Ossalernes. Og lad os endnu 
en gang minde om, at bevarelsen har fundet sted under alt andet end 
gunstige vilkår. 

Det er en selvfølge, at en sådan dokumenteret fræmstilling i ikke 
uvæsentlig grad må ændre ens opfattelse af forskellige ting. Således vilde - 
jeg ikke længere vove at fastholde mit fuldstændig afvisende standpunkt 
overfor Thorsens 'svenske hypotese" angående sydslesvigsk, selv om det 
. ikke af Anders PEDERSEN var blevet påvist, at en række sydslesvigske 
ejendommeligheder forekom så tidligt som i et jyske-lov-håndskrift fra det 
låde årh. Des værre foreligger Anders Pedersens undersøgelser endnu 

ikke i tryk, så jeg ikke tår udtale mig om enkelthederne. 

BenGt Hesserman vakte ved sin disputats (se D St. 1904 s. 25) meget 
store forvæntninger, og han har til dato ikke skuffet dem. Hans lille 
bog Sveamålen och de svenska dialekternas indelning i forb. med af- 
handlingen Preteritum af gråta, låta osv. (Språk och stil' V, 1905 s. 
101 flg.) har på ny vist, hvor vid hans kendskab til nordiske og især 
svenske folkemål er, og hvor uræd han er for at vove sig i kast med 
vanskelige opgaver. Men netop disse to afhandlinger (et par andre er 
mindre betydende for os i denne sammenhæng) har også deres hoved- 
styrke i den forbindelse der bringes til veje mellem det historiske og det 
sprogligt-geografiske. 

Lunden. havde i sin grundlæggende De svenska folkmålens frånd- 
skaper (Anthropologiska sektionens tidskr. I, 1880) samlet Svea- og Gåta- 
målene væsentlig som én helhed i modsætning dels til de nordlandske, 
dels til de sydskandinaviske (danske) mål. Han havde forgæves søgt det 
målskel, som svarede til den gamle historiske deling i Svearige og Gåta- 
rige. I senere kortfattede fræmstillinger har nye kendsgærninger, som 
han er kommen til kundskab om, til en vis grad ændret hans opfattelse, 
men det er først Hesselman som med fuld sikkerhed har kunnet fastslå, 
at der er et meget vigtigt målskel som nærmest falder sammen med det 
gamle historisk-politiske skel. De sidste års undersøgelser, især af uplandsk, 

har givet en mængde værdifulde oplysninger, og Hesselman har desuden 
med omhu benyttet den store samling afskrifter af gamle bryllupsdigte i 
almuesmål, som Lundell har skaffet til veje. 

Ved en udførlig sammenligning mellem sveamålenes typiske form, 
uplandsk, og de nordlandsk-østsvenske mål, som Hultman (og Hesselman 
1 sin forste bog) så fortræffeligt har behandlet, lykkes det at påvise, at 
uplandsk i hele sin bygning tydeligt viser mod nord og øst, og at der 
er god grund til at tåle om svenske mål (gåstriksk, vestmanlandsk, 
uplandsk, sådertårnsk, målarmålene) i modsætning til gåtiske, om end 
nårkisk (med det 1579 i Vestmanland indlemmede Noraskog-område), 
det sydl. Sådermanland, det nordlige Vestergåtland og nybygger-landene 
Vårmland og Dal har overgangsformer, som går, at der intet skarpt skel 
findes. Skulde man endelig regne sveamålene sammen med en af de 
andre grupper, så må det snarest være sammen med den nordlandske 
og dalmålet. 

Atter her er det tydeligt, at vi står overfor meget gamle skel, som 
det den gang langt mangelfuldere stof hindrede Lundell i at se. Hvor 
gamle skellene er, viser ikke blot Noraskogs-målets stilling, men næsten 
endnu mere Vårmlands-målenes, som vel i mange henseender er i overens- 
stemmelse med sveamålene, men dog viser enkelte overensstemmelser 
med gåtamålene. 

. Herfra går vi nærmere til vort eget ved at betragte Axer Kocxs lille, 
men indholdsrige: De senaste årens undersåkningar af skånska bygde- 
mål. Af denne fræmgår det med fuld sikkerhed, at bornholmsk er en 
udpræget sydøstskånsk dialekt, dog med en enkelt dansk ejendommelighed 
(då for d) og enkelte særlige lævninger (hankånsendelsen -r levende” i til- 
lægsord, 7- og »-lydene på mere oprindelig måde end i fastlandsskånsk). 
Allerede dette er det af stor betydning at få fastslået, især da Noreen 
endnu i Vårtspråk (I s. 100 flg.) anser bornholmsk for en særlig afdeling. 

De vigtigste skellinjer indenfor det egentlig skånske område har jeg 
gjort rede for i Nydansk S$ 21 og må henvise til Kock angående enkelt- 
hederne, men en enkelt, særdeles vigtig, målgrænse må nævnes her. Den 
går fra Øresund lidt sønden for Helsingborg over Ringsjøen og over ad 
Linderådsåsen til Stenshoved. Den skiller mellem de nordskånske tvelyd 
og sydskånsk langt e, som i dette tilfælde er det forholdsvis oprindelige, 
og mellem nordskånsk bevaret £, g efter fortungeselvlyd og sydskånsk 
t, d(j) i denne stilling (eksempler se Nydansk & 21 og 35). 

—…… Denne linje falder næmlig på det nærmeste sammen med runestens- 

grænsen. Nord for den findes intet gammelt runemindesmærke får i 
Halmstads herred i Halland og på Lister (nu regnet til Bleking, men 
sprogligt og historisk en skånsk landsdel). Sønden for den, og til dels 
umiddelbart sønden for den, har vi Orja (Skånes ældste runesten), Strå 
(2 stene), Gårdstånga (3 st.), Holmby, Hållestad (3 st.), Baldringe, 
Herrestad (1 og vist en tabt), Simris (2 st.) og en mængde sydvest 
for disse og på Bornholm. 

Er dette nu tilfældigt, eller er der ikke snarere rimelighed for, at 
kun en enkelt af de folkestammer som beboede Skåne har rejst rune- 

stene? Ligger der ikke gammelt kulturfællesskab bag bægge disse fæno- 
mener, så fjærnt i tid de end synes at stå hinanden? Jeg tår ikke afgåre 
det, men finder under alle omstændigheder et sådant sammentræf meget 
mærkeligt. 

Det er tredje del af L. Wmamers fortrinlige runeværk, som har gjort 
os det muligt at se dette. Men da tredje del tillige er afslutningen af 
den egentlige behandling af de enkelte stene (det havde for øvrigt været 
ønskeligt, om de få runestene fra Halmstads herred var komne med), så 
ligger det nær at spørge, om vi på de danske runestene finder noget 
spor af senere kendte dialektformer. Det er vanskeligt at afgøre dette 
i ret mange tilfælde, da runetegnenes lydlige værdi kan være ret tvivlsom. 

Imidlertid har Hesselman (Språk och stil V, 113) ment på uplandske 
runestene at finde spor af den upsvenske overgang &æ > é, og NOREEN 
har i sin Altschwedische grammatik med fåje opfattet den mærkelige vak- 
len i brugen af a- og h-runer som tegn på, at h i Roslags-målet allerede 
på runestenstiden var stumt, og at altså anden æts første rune hed agall 
og brugtes med lydværdien a (æ). Det er da muligt, at der kan findes 
dialektspor, og i et enkelt særlig almindeligt ord tror jeg også vi finder 
et sådant spor. 

I Øster-Lars-stenens auti (Wimmer Ill, Bornholm 18) finder Wimmer 
en form som svarer til nydanske måls dåtter for efter. Det er muligt, 
skånt stenens ganske enestående sprogform synes mærkelig; men det 
synes mig sikkert, at denne form i en ældre skikkelse forekommer på 
en række stene. 

Ser vi på nydansk (Kort over de danske folkemål No. 31), finder 
vi tre hovedformer for ordet ”efter', en vestjysk med a, en nordøstjysk, 
sønderjysk og fynsk med æ, og en sællandsk-lålland-falstersk med 6. 
Dersom vi kunde stole på, at år-runen betegnede a; ai, ia, i og &e be- 
tegnede æ eller e, så vilde vi kunne kortlægge runestenenes former, og 
se hvorledes de stemte med de nydanske. Men da år-runen sikkert ofte 
betegner æ og måske endogså kan betegne ø, er det usikkert stof at 
arbejde med. Dog vil jeg nævne, at bægge Jælling-stenene (Jylland 4 
og 18), Egtved (8), St. Rygbjærg (12), Bække II (11) og Læborg 
(6), alle tæt ved hinanden indenfor at'or-området, har aft, uden at jeg 
for øvrigt tår tillægge det nogen betydning. Udenfor dette område vil jeg 
i alt fald tro at aft(ir) altid må læses som æfft(ir). 

Mest sikkert er det, at skrivemåderne auft(ir), uft(ir), huftir, eyfti 
må tyde på ø-lyd. Det forbavser da ikke at finde disse former på sæl- 
landske stene (Sandby II, Tryggevælde), eller på Tryggevælde-stenens 
broder, Glavendrup-stenen (2 gange ved siden af aft 3 gange). Men når 
man træffer denne form i Jylland eller Skåne, forbavser den mere. Dane- 
virke-stenen kan vel forklares som ristet af en øbo, Oddum-stenen (Jyll. 62) 
står jeg fuldstændig uforstående overfor, men resten samler sig bestemt 
i to grupper, en østjysk (Bjærregrav 1-II, S. Vinge, Rimsø, Vejlby, Århus III, 
Sjælle, S. Vissing), og en sydvestskånsk (Strå I-II, Gårdstånga Il, Valkårra, 
Lundagård, Fuglie II, Tulstorp, Sjårup, Kåpinge). Bægge grupperne vender 
ud mod Sælland, og i bægge er den ældste (Rimsø-stenen hører næppe 

til den egentlige østjyske gruppe), S. Vissing- og Sjårup-stenene, et hi- 
storisk mindesmærke. Jeg er dærfor tilbåjelig til i formen øft(ir) på 
disse mindesmærker at se en sællandsk dialektform, som på Harald blå- 
tands tid har været "moderne" i hirdkredsene. 

Jeg skal være villig til at indråmme, at der er meget usikkert i | 
disse slutninger, men på den ene side har de undersøgelser, der er omtalte 
i begyndelsen, vist både hvor gamle dialektformer kan være, og hvor 
gammelt et fæstnet skriftsprog kan være, og på den anden side er det 
mig ikke muligt at finde nogen anden forklaring af de omtalte runeformers 
geografisk-historiske fordeling. 


ll 


OTTo JEsPERsEN er vel ikke banebryderen for den engelske retning 
indenfor fonetikken, men han står dog nu i visse måder som denne ret- 
nings mest udprægede mand udenfor England, da de store førstemænd, 
Johan Storm og J.A. Lundell ikke særlig tager del i den almindelig evro- 
pæiske lydgranskning. Den engelske retnings” skarpest affattede kate- 
kismus The Articulations of Speech Sounds og dens mest læselige brede 
fræmstilling skyldes jo også Jespersen. Det kan da heller ikke undre os, 
at om hans navn samler sig en del af det værdifuldeste de foregående 
år har bragt af fonetisk litteratur. 

Men inden vi går over til denne må det være tilladt at henlede 
opmærksomheden på Jespersens i mange henseender righoldige arbejde: 
Growth and Structure of the English language (Leipzig, Teubner 1905), 
som viser, hvor meget Jespersen ævner foruden lydundersøgelser. Både 
de rent sproghistoriske dele af denne bog, og næsten endnu mere de 
kapitler, hvor forfatteren fræmsætter sine almindelig synsmåder om sprog- 
renhed og sprogrigtighed, er i sandhed frugtbare på ny og gode tanker. 
Man kommer mere og mere til at undres over væksten hos denne for- 
fatter, det er klart, at han endnu har en udvikling tilbage, og ingen ved, 
hvad han kan bringe det til. 

Men her skal vi nu se at samle os om lydlæren og lydhistorien. 
Ortoø Jespersen har 1904 hos Teubner i Leipzig udgivet Phonetische 
Grundfragen, som væsentlig indeholder en del af de teoretiske kapitler i 
den store Fonetik i tysk bearbejdelse (kap. 1-5), som vi her ikke skal 
komme ind på. De to sidste kapitler må vi dærimod nærmere betragte, 
da de indeholder noget nyt. | 

Kap. VI. hedder Untersuchungsmethoden. Her giver forf. os en kær- 
kommen oversigt over de forskellige mekaniske undersøgelsesmetoder, 1 
hvært fald de vigtigste. Som i Fonetik 8 55 stiller Jespersen sig ret 
tvivlende overfor en stor del af disse metoder, men så vidt jeg kan 
skånne på en sådan måde, at der sker de forskellige undersøgere af lydenes 
fræmbringelse ret og skel. Dette er dærimod ikke tilfældet, hvor talen 
er om undersøgelse af lydenes egentlige art, af de luftbølger, som be- 
væger sig fra den talende til den tiltalte. Jespersen er så udpræget 
'englænder', at han har vanskeligt ved at forlade den genetiske grund- 

vold, og dette er i og for sig naturligt nok; men for mig er der ingen 
tvivl om, at uagtet den engelske genetiske bestemmelse for nutidens 
fonetik er og må være det grundlæggende, vil fræmtidens i en ganske 
anden grad bliver bygget på udmåling af luftbhølgerne, tonehåjder o. lign. 
At Jespersen i sin danske Fonetik stod tvivlfyldt overfor de ny under- 
søgelser, var naturligt, men at han i den tyske omarbejdelse ikke har 
taget hensyn til de senere fræmkomne ting, som Huco PirrinGs mærkelige 
Zur Phonetik der finnischen Sprache og Scumiecerows Beitråge zu den 
Funktionsuntersuchungen an Taubstummen in Dånemark (sml. G. Forcx- 
HAMMER : Sikre Meddelelsesmidler s. 255 flg.), er underligt. Forhåbentlig 
kan det tolkes som en overgangsuvished, og vi tår. nok tro, at Jespersen 
også i den henseende vil følge med tiden. 

Er man nødt til at gøre indsigelse mod den nys omtalte undladelses- 
synd, så kan til gengæld alle glæde sig ved Kap. VII, som ikke blot er 
et næsten fuldstændigt aftryk af den bekendte kampartikel Zur Lautgesetz- 
frage fra 1886, men også rummer et nyt tillæg. Den gamle afhand- 
ling er dærved igen bleven umiddelbart tilgængelig for de mange, som 
ikke ligger inde med gamle særtryk, og hvor falmet den end i visse 
henseender er, har den dog betydning et godt stykke ud over det, at 
det var den, som fårst gjorde Otto Jespersens navn kendt i videre kredse. 
Den ungdomsfriskhed, det mod til med forholdsvis uøvede kræfter at give 
sig i kast med store opgaver, som den viser, kan mange unge endnu 
have godt af at spejle sig i. Og er den forældet og i mange henseender 
umoden, så viser den tilfåjede del, i hvilken grad forfatteren er vokset 
siden den tid. Jeg kan godt lide, at han tår være sin ungdom bekendt, selv 
længe efter at han er vokset fra dens synsmåder. De tillægsbemærkninger, 
som her er hentydet til, er næmlig .noget af det modneste og mest tanke- 
vækkende Jespersen nogensinde har skrevet, og ingen sproghistoriker vil 
fortryde at læse de få sider grundigt igennem og lægge sig deres ord 
på sinde. Måske vil en og anden indvende, at hele kap. VII ligger uden- 
for bogens ramme, men den slags forsyndelser tilgiver. man gærne, ja 
kan ønske sig flere af dem. 

Hvor stor Jespersens betydning er, vil vi let kunne overbevise os 
om, ved at se, at den som på det egentlige fonetiske område her i Nor- 
den er hans hovedmodstander (efter Kar] Verners død), Finnen Huco 
PirrinG, netop har taget udgangspunktet til sin sidste ypperlige sprog- 
historiske undersøgelse fra Jespersens gamle Zur Lautgesetzfrage. I Zur 
Theorie der Analogiebildung (Mém. de la soc. néophilol., Hfors. IV, 1906) 
har Pipping søgt at forklare omlyds- og brydningsmangel i oldnordiske 
sammensætninger ved med Jespersen at skelne mellem nydannende og 
bevarende analogidannelse. De gængse forklaringer af dette fænomen er 
ikke meget overbevisende, hvad der da også viser sig deri, at de for- 
skellige lærde hvær har dannet sin teori. For Pipping ordner det hele 
sig let, når man tager hensyn til Jespersens teori, som for øvrigt her omtrent 
for første gang får praktisk anvendelse. Former som vanskeligt vil lade 
sig forstå efter lydlove, bliver begribelige, når vi antager, at sideindflydelse 

fra et beslægtet ord, især rodordet, lettere virker. til at bevare en lyd på 
trods af en ellers gennemført lydlov, end den forandrer en lyd til en anden. 

Dette syn på sagen går, at vi må se anderledes på en og anden 
mærkelig ting, som får har kunnet volde knuder. Når jyske mål ved 
siden af savne, sogn, drukne, slukne, klokne-hus, tegne ined 
tvelyd for ældre selvlyd + £/n] (delvis endog kkn) har vågne, ligne, 
vegne med åben g-lyd, så beror dette på bevarende analogiindflydelse 
fra vågen, lig, veg, og disse ord har rimeligvis aldrig undergået den 
behandling som de andre, der ikke var støttede af et betydnings- så vel 
som form- ligt ord. Fordi en lydlovene trodsende lighed skyldes analogi- 
indflydelse, behøver vi med andre ord ikke at antage et fræm- og -tilbage. 
Analogien kan også virke til ingen forandring. Måske kan en gennem- 
ført skelnen mellem de to arter af analogiindflydelse med tiden knække 
nogle af den danske sproghistorie hårdeste nødder — hvem vilde ikke 
gærne se en løsning af gåden: behandlingen af slutnings-r i dansk båjning ? 

Også Bayreren H. BuerGeL Goonwin bygger på den grund, Jespersen 
har lagt. I sin doktordisputats: Konungsannåll (einleitung) har han vist 
grundige kundskaber i islandsk, og i en lille afhandling: Det moderna 
islåndska ljudsystemet (Sv. Ldsm. 1905 s: 99 flg.) har han, så vidt jeg 
kan skønne, ført opfattelsen af de islandske lyd et godt stykke fræmad. 
Han er, som Jespersen, ren 'englænder'!, men desuden påvirket stærkt 
af LunDdEeLL, og han har med hæftig kærlighed tilegnet sig Landsmåls- 
alfabetet, som han kender til fuldkommenhed. Blandt nyheder må 
mærkes hans opfattelse af isl. & som en rundet håj midttungelyd, en op- 
fattelse jeg også har hørt fræmsat af prof. M. Hægstad, og en del oplys- 
ninger om behandlingen at de aksentuerede vokaler. Særlig omtalen og 
forklaringen af å, 6,% foran l-forbindelser og ng (s. 107 flg.) er værd at 
lægge mærke til, idet den giver en fyldestgårende forklaring af, hvorfor 
kun bagtungeselvlyd 'forlænges” foran l-forbindelse, og samtidig åbner ud- 
sigt til nye synsmåder vedrårende 'supradental'-spørgsmålet. 

I et foredrag, som er holdt i Språkvetensk. sållskapet i Upsala 23. 
marts 1905 (Ups. Univ. Arsskr. 1905) Uber umgangssprache in Siidbayern 
har Buergel Goodwin givet en anvendelse af Landsmålsalfabetet på et 
ikke-nordisk sprog og forsynet hvært tegn med Jespersens analfabetiske 
formel. Her findes for øvrigt også nogle forstandige udtalelser om 
vanskelighederne ved at lære et fremmed sprog. 

I det fornåjelige svenske tidsskrift Språk och stil (som vist desværre 
læses grumme lidt her i landet) skrev Lundell allerede i første hæfte et 
radikalt stykke: Hvad vi verkligen såga, som nok faldt en og anden for 
brystet, men som ikke des mindre har ramt sandheden ganske godt. Og 
1 de fem årgange har udgiverne aldrig glemt at deres mål er at meddele, 
hvad vi virkelig siger og skriver. Af udgiverne har Ruben G:son BerG 
særlig kastet sig over forskellen i ordforråd hos Svenskere i Finland, 
Amerika og på forskellige steder i Sverrig selv, og sammen med den 


1 Han bruger endogså fonetisk i betydningen 'med hensyn til fræmbringelsen' 
(s. 106). Videre kan engelskheden vel ikke drives. 

anden af udgiverne, OLor OsTtERGREN, dyrker han desuden det 19de år- 
hundredes skriftsprog. Den tredje udgiver, Benert Hesserman, har særlig 
givet sig af med dialektgeografi og lydhistorie, og også i sit tidsskrift 
givet smukke prøver på sine ævner og kundskaber. 

Men tidsskriftet er mindre ensidigt end udgiverne efter det foregående 
synes at være (Berg er forøvrigt også metriker). Blandt de artikler der 
findes i det savner man ikke behandling af syntaks (spårgesætningerne, 
sig —sin 0. lign.), verslære og andet. Nu i 5. årgangs sidste hæfte afsluttedes 
den lange og trange strid mellem klassikeren lektor Rosengren på den 
ene side, og en hel lang række nordiske og tyske filologer på den anden, 
om hvorvidt lydstyrke og lydlængde var to forskellige timg. I Phonet. 
Grundfr. kommer Jespersen også ind på dette spørgsmål, og hans resultater 
føres da også i ilden mod Rosengren, der utvivlsomt har tabt sit slag, 
men man må sige at han har værget livet som en helt. 

Også i behandlingen af verslæren træffer vi Jespersens navn, om 
end mere til en side end i de egentlige fonetiske spørgsmål. Det er hans 
foredrag i Videnskabernes Selskab d. 16de novbr. 1900 om den psyko- 
logiske grund til nogle metriske fænomener, som prof. Sylwan går de 
svenske metrikere opmærksomme på. Imidlertid synes denne henvisning 
ikke at have virket stærkt på nogen af de stridende parter, klassikerne 
Johannes Paulson og Rosengren og modernisterne Ruben Berg og Nat. 
Beckman. Men på den udenfor stående læser virker henvisningen, og 
han opfordres uvilkårligt til ud fra de tre givne synspunkter at bestemme 
den cirkel, som kan rumme dem alle i sin omkreds. 

Som et tillæg til vore betragtninger om lydlæren kan vi måske for- 
uden verslæren også omtale retskrivningen. Nu er der igen røre i 
Sverrig. Alle de, hvem sagen nærmest vedrører, synes at være enige 
om et ganske godt skridt fræm på vejen — v for fv, f, og tt for dt. 
Som det altid går, er der dem som modsætter sig enhvær ændring, 
i dette tilfælde særlig Svenska Akademiens nuværende kansler prof. 
Harald Hjårne, og allerede d. 28. jan. havde denne i sin egenskab af 
rigsdagsmand rettet en forespørgsel om sagen til statsråd Berg. Andre 
synes ikke at ændringerne går vidt nok; det vilde f. eks. være alt andet 
end urimeligt, om man samtidig fritog skolerne fra at skulle indøve 
brugen af verbernes uddøde flertalsformer. Mere end en har allerede i 
sin private retskrivning opgivet disse, og når prof. Hjårne særlig taler på 
de amerikanske svenskeres vegne, kunde der være grund til at minde 
om, at en af disse skarpt har angrebet denne oldtidslævning i det svenske 
skriftsprog. Det glæder os at Kgl. Majestæt har stået fast og ikke båjet af 
for reaktionen — vi selv har jo engang oplevet, at det modsatte skete, 
og må stadig håbe på, at den tid kan komme, da en dansk kultus- 
minister får mod til at afskaffe de store bogstaver i navneordene og 
indråmme friheder med hensyn til kommasætningen. Sverrigs retskrivning 
vedrører os ikke umiddelbart, men kursen dær kan måske også få ind- 
flydelse på vor retskrivnings udvikling, og dærfor må vi være opmærk- 
somme på, om tidens tegn er stilstandens eller fræmskridtets. 

M. Kr. 


KULTUR OG FOLKEMINDER 
DET GAMLE KØBENHAVN 


Knud Bokkenheuser: Saa By som Borger. Københavnerliv i Slutningen af 
af det 18. Aarhundrede. (Det Schønbergske Forlag). 


Knud Bokkenheuser, der ifjor udsendte en Monografi over den be- 
kendte ,Drejers Klub", besidder ubestridelig en ikke ringe Evne til livlig 
og underholdende Fremstilling, og hans nye Arbejde, der efter hans egen 
Meddelelse skal betragtes som en almindelig holdt Indledning til en Række 
mere specielle Skildringer af Hovedstadslivet ved Overgangen til det 19. 
Aarhundrede, afgiver ogsaa en meget fornøjelig Læsning; men det kan 
paa den anden Side ikke nægtes, at Letheden og Letlæseligheden under- 
tiden synes én vundet noget paa Grundighedens Bekostning. Ikke saaledes 
at forstaa, at Forfatteren ikke har anstillet Undersøgelser i den datidige 
Literatur, det har han ganske sikkert gjort, men han har ikke altid haft Held 
til at finde de bedste og paalideligste Kilder. Saaledes burde han sikkert 
i langt videre Omfang end Tilfældet er have undersøgt den periodiske Lite- 
ratur, som vilde have ydet ham meget værdifuldt Stof, der vel endda 
paa flere Punkter kunde have forandret hans Syn paa forskellige Sam- 
fundsforhold endel. Forunderligt er det ogsaa at se, i hvor ringe Grad 
han har benyttet Rahbeks Erindringer, dette righoldige Skatkammer paa 
Oplysninger til hans Samtids Historie. Han vilde sikkert have gavnet sit 
Arbejde, om han havde taget afdøde Raadstuearkivar O. Nielsens for- 
træffelige Skrift om ,Kjøbenhavn paa Holbergs Tid" til Mønster; i denne 
fortjenstfulde Bog har Forfatteren med enestaaende Flid og Omhyggelighed 
samlet en Fylde af Oplysninger og overalt underbygget sin Fremstilling 
med talrige Citater og Kildehenvisninger, der tillader Læseren overalt at kon- 
trollere Meddelelsernes Rigtighed. Netop en saadan Kontrol savner man 
stærkt ved Bokkenheusers Skildringer; hans Henvisninger er meget faa 
og tildels saa ubestemte, at det næsten er ugørligt at undersøge dem. 
Desuden opererer han med en Mængde utrykt Stof, Dagbøger og Breve 
i privat Eje, der fuldstændig unddrager sig Kritikens Prøvelse. Saadant 
Stof maa selvfølgelig behandles med den største Forsigtighed og Varsomhed ; 
og det er i hvert Tilfælde noget farligt hovedsagelig at bygge sin Frem- 
stilling paa det. Saa kan det forøvrigt gærne indrømmes, at meget af 
det, han har fremdraget, ikke er uden Interesse og Værdi og taler til 

Gunst for hans literære Sporsans. Men en Følelse af Utryghed vil en - 
kritisk Læser ikke kunne undgaa, naar han saaledes blindt maa tro paa 
Forfatterens Ord. 

Efter en kort Indledning behandler Bokkenheuser Livet inden Døre, 
Livet udadtil samt Død og Begravelse, med andre Ord hans følger Da- 
tidens Menneske lige fra dets Fødsel indtil det overgives til Jordens Skød. 
Noget springende er Fremstillingen og tidt og ofte dvæler han vel meget 
ved ret ubetydelige Detailler, medens han slet ikke behandler eller kun 
i yderste Korthed berører vigtige Sider af Samfundslivet. Muligvis er dette 
sidste dog begrundet i den Omstændighed, at han i et senere Skrift vil 
gøre dem til Genstand for speciel Behandling. At gaa nærmere ind paa 
de enkelte Afsnit i hans Bog er næppe nødvendigt, skønt der navnlig 
mod et enkelt, Forholdet mellem Mand og Hustru, kunde fremsættes 
endel Indvendinger. Vi skal kun endnu atter til Slutning betone, at, 
skønt ,Saa By som Borger" ikke er heltud tilfredsstillende som viden- 
skabelig Undersøgelse, er den alligevel saa underholdende og fornøjelig, 
at den har Betingelser for at slaa an i videre Kredse som en let, populær 
Skildring af Samfundsforhold i en længst forsvunden Periode af Hoved- 
stadens Liv. H. Ehrencron-Miller. 


»LYKKENS YNDLING" OG CORPS DIPLOMATIQUE 
(Svar til Dr. E. Gigas, D St. 1906, 64.) 


Jeg skal villig indrømme, at jeg aldeles ikke kendte Dr. Gigas" Af- 
handling om Grev Yoldi — som jeg nu med stor Fornøjelse har læst — 
og derfor ikke vidste, at han i en ÅAnmærkning (det Bind pag. 112—13) 
havde behandlet samme Emne som første Del af min lille Artikel; ellers 
havde jeg selvfølgelig anført det. Jeg tror dog ikke, at mine Bemærk- 
ninger vilde have faaet nogen væsentlig anden Form, hvis jeg havde 
kendt hans Afhandling, thi det var mig paa dette Punkt navnlig om at 
gøre at fremdrage, at Dr. Schwanenfligel i Carl Bernhards egne Erin- 
dringer (Musæum 1890) havde Nøglen til mange af Personerne i , Lykkens 
Yndling" og derved kunde have undgaaet de Fejl, som hans Fremstilling 
lider af. 

Mine Bemærkninger indeholder paa nogle Punkter lidt mere, paa 
andre lidt mindre end Dr. Gigas' Anmærkning, men vor Opfattelse af de 
omtalte Forhold falder jo forøvrigt sammen. Julius Salomon. 


H.C. ANDERSEN OG DE DANSKE FOLKEEVENTYR 


AF 


GEORG CHRISTENSEN 


II. Kilderne for de enkelte eventyr. 


ME” det ikke er vanskeligt at vise, i hvilke hovedtræk Andersen 
som moderne digter skiller sig fra den folkelige fortæller, er 
det ikke så let i enkeltheder at fastslå forholdet mellem ham og 
hans kilder. Vi mangler alt umiddelbart kendskab til hvad der 
blev fortalt i Odense i Andersens barndom. Kun ad en omvej kan 
vi nærme os dertil, idet vi kan gå ud fra, at det har frembudt 
væsenlig lighed med hvad der ellers har levet på folkemunde i 
Danmark. 

Som kilde bruger jeg da den trykte danske eventyrlitteratur 
og desuden Svend Grundtvigs utrykte samlinger, deriblandt også 
hans eventyrregistrant (Dansk Folkemindesamling 72), der tillige 
indeholder talrige henvisninger til udenlandske sidestykker. End- 
videre har Jens Kamps samlinger (DFS 1904, 40) givet bl. a. 
ret mærkelige fynske bidrag, mens jeg desværre ikke har kunnet 
udnytte Evald Tang Kristensens store håndskriftrække tilstrækkelig, 
da den endnu ikke foreligger helt færdig og registreret. Endelig 
har jeg fået en del henvisninger fra dr. Axel Olrik og dr. H. F. 
Feilberg. For mange enkelte træk har Feilbergs ordbog været et 
enestående hjælpemiddel. 

Det viser sig, at H. C. Andersens forhold til kilderne er noget 
forskelligt efter disses art. Der er dem, der nærmest har befrugtet 
hans fantasi, fordi deres idé tiltalte ham (f. ex. Paradisets have). 
Andre (som Fyrtøjet, Rejsekammeraten, De vilde svaner) har alle- 
rede på folkemunde en ret sammensat handling, som Andersen 
har følt sig bunden af. Alle de handlingstræk, han har, genfindes 
i de folkelige optegnelser, men ingen af dem dækker helt hans 

” genfortælling. På folkemunde holder eventyrene sig sjælden fri for 
tilsætning af fremmede træk. Disse genfindes ikke hos H. C. An- 
dersen. Han har husket handlingen for karakterens skyld og strøget 
hvad der ikke vedkom den. 

Endelig er der eventyr, hvis struktur er så fast, at den kun 
tillader ganske uvæsentlige ændringer. Det er de rene skæmte- 
eventyr, som Store Claus og lille Claus, Klods Hans og Hvad fatter 
gør er altid det rigtige. Ved dem er det selve handlingens forløb, der 
har interesse og er morsom, derfor følger Andersen også her sine 
forbilleder meget nøje 

For de enkelte eventyr gælder følgende: 

Fyrtøjet svarer til »Ånden i lyset", (ev. 6 i Grundtvigs regi- 
strant). Eventyrets grundtræk er disse: En soldat vinder mange 
penge ved at hente et lys hos en sovende trold for en gammel 
mand eller kone. Han beholder lyset — af trods blot, eller i anelse 
om dets skjulte værdi. I den nærmeste by slår han nu stort op 
med sine mange penge. Da han engang tilfældig (eller i nød) 
tænder sit lys, kommer en jærnmand (eller stålkæmpe) frem, der 
hjælper ham til at få den skønne prinsesse at se. Kongens list 
for at få at vide, hvor datteren er om natten, er næsten lig An- 
dersens. Soldaten fanges tilsidst og skal brændes. På bålet får 
han lov at tænde sig en pibe ved sit lys, og hans hjælpeånd kommer 
så og kaster både konge og råd højt op i luften. 

De fleste redaktioner har flere eller færre træk, der hører 
hjemme andetsteds. En del har således en slutning om, hvorledes 
lyset narres soldaten fra, af eller ved prinsessen, og hvordan det 
møjsommeligt må genvindes — altså overgangsformer til det nær- 
beslægtede Aladdinseventyr. Andersens ,Fyrtøjf er mere sluttet 
end noget folkeeventyr. 

Hvad der udover det stilistiske findes af Andersens eget i 
»Fyrtøjet", har næppe karakteren af fri digtning, men er sikkert 
folkelige motiver andetsteds fra. Det er selve fyrtøjet og hundene. 

I en eneste optegnelse. hvor ,ev. 6” er blandet med fortællingen 
om den sorte prinsesse, har vi et fyrtøj (Kristensen, Jyske folke- 
minder V 335; også i Prohle, Kinderm. 11). Ellers er lys det aller- 
hyppigste. Men når det er en stålkæmpe, der er den hjælpende ånd, 
der viser sig, når der slås ild, synes et fyrtøj i sig selv rimeligere 
end et lys og kan måske nok have været det oprindelige. 

Stålmanden har Andersen erstattet med hundene, der ikke 

findes i nogen folkelig form af dette eventyr. Helt har han næppe 
fundet på dem. Det er meget almindeligt i skattegraversagn, at 
hunde er skattevogtere; derhen hører også det primitive træk, at 
de intet gør, når man ganske roligt flytter dem, som soldaten der 
sætter dem paa hexens blåtærnede forklæde (Feilberg I. 675). Deres 
mærkværdige øjne må nok tilskrives Andersens fantasi. Et jysk 
sagn om en gengangerhund har ikke drevet det videre end til at 
deres øjne var som tallerkener. 

De 3 rigdomskamre med kobber, sølv og guld er også ægte 
folkelige, men findes ellers ikke i dette eventyr, hvor soldaten 
enten får en kedel fuld af penge eller en Fortunatuspung. 

Store Claus og lille Claus svarer til,Store bror og lille bror”, ev. 
112 hos Grundtvig (jfr. Kohler, Kl. schriften I. 230 ff). Navnet 
er vist Andersens. Vi har Kresten, Per, Hans og Lars, men aldrig 
Claus. Ellers følger han folkeeventyrets handling ret nøje. En 
enkelt af optegnelserne, Grundtvigs (a) tra Vendsyssel, har de sæd- 
vanlige træk. men underlig nok i næsten omvendt orden. Det kan 
være en dårlig fortællers skyld, men hænger måske også noget 
sammen med, at i denne række Uglspilstreger, hvor den listige 
beregning og aldrig svigtende rådsnarhed forherliges på den plumpe 
dumheds bekostning, — der er addendernes orden ret ligegyldig. 
Det er karakteristisk for arten af den folkelige humor, at snildheden 
i skæmteeventyr og i dyrefabler ofte viser sig i, at den ene får 
den anden til at efterligne hvad han gør. Men en eller anden 
hovedomstændighed glemmes, så det der var til lykke for den ene, 
bliver til ulykke for den anden (se f. ex. ev. 108 ,Skælmer og narre"). 
Der er noget storslået urimeligt i en sådan snedighed, der ikke blot 
forudser bestemte situationer, men også en bestemt dumhed. Hos 
Asbjørnsen beder Lille Pelle, da han endelig skal dø, om at måtte 
blive kastet i elven, så den måde, hvorpå han senere redder sig 
ud af denne knibe tydelig nok også er forudset og beregnet. 

Andersen søger helt igennem at motivere hvad der sker. Mens 
folkeeventyrets helt selv fremkalder situationerne, viser Andersens 
Claus sin kløgt ved at benytte dem. Alene det træk, at den døde 
bedstemor køres til byen, sat op som om hun var levende, har 
Andersen ikke kunnet motivere. Her er det oprindelige brudt 
igennem. I en af optegnelserne hedder det ganske råt, at Bette 
Kresten vil have nytte af sin døde mor. Det er også med koldt 
blod, han har ladet Store Kresten slå hende ihjel i stedet for ham 

selv. Andersen lader Lille Claus lægge den døde bedstemor i sin 
seng for mulig at varme hende til live igen. Derved undgår han 
Store Claus hævn. 

Rejsekammeraten svarer til ev. 67 (,Den dødes hjælp"). Op- 
tegnelserne er indbyrdes ret afvigende, så det er vanskeligt at an- 
give en grundform. Andersen har sikkert behandlet stoffet ret frit 
og udstyret det med en del af sit eget. Kærnen af historien har 
han dog direkte fået fra folkeeventyret. Det er følgende træk. En 
ung mand drager ud i verden. Befrier et lig fra at blive pisket. Får 
en følgesvend, der skaffer sig en dværgehat og fjederham og sværd 
(Andersen: 3 ris og svanevinger). Prinsesse i trolds vold; kan kun 
fås til ægte, hvis man kan besvare hendes spørgsmål: 1) hvor 
hendes guldbroderede tøffel er, 2) hvem hun sidst har kysset. 
Følgesvenden har fulgt hende om natten, og hans ven kan vise 
prinsessen tøflen og troldens afhuggede hovede. Hun befris fuld- 
stændig fra troldens magt ved mælkebad, hvor hun påtager sig 
den ene skikkelse efter den anden. 

En optegnelse fra Vendsyssel (d) har en gammel konge, der 
fraråder den unge mand at forsøge at gætte prinsessens gåder. 
Hendes slot er omgivet af en hel skov af afhugne bejlerhoveder. 
En sådan rar gammel konge kunde Andersen bruge, og af bejler- 
hovederne har han lavet en lysthave i stil med kong Ludvigs 
abildgård, hvor friernes kroppe hænger og dingler i træerne. 

Om ,De vilde svaner" (svarende til ,Ravneprinserne", ev. 40 
hos Grundtvig) gælder noget lignende som om Rejsekammeraten. 
Optegnelserne fra folkemunde er ret forskellige angående begyn- 
delsen, og Andersen synes ikke helt at have fulgt nogen af dem. 
I reglen skal kongens 12 sønner dræbes, hvis han får en datter. 
Eller dronningen er ligeglad med sine sønner, hvis hun blot kan 
få en datter, hvid som sne og rød som blod. I begge tilfælde flygter 
sønnerne selv ud og lever i et lille hus i skoven. Søsteren der 
en gang ser 12 små skjorter eller 12 små sølvskeer, får besked om 
sine brødre og drager ud for at opsøge dem. Andersen lader alle 
12 søskende blive stemoderligt behandlet. En enkelt optegnelse 
lader den hex, der skænker moderen datteren hvid som sne og rød 
som blod, forvandle sønnerne til vildgæs. Ellers er det søsteren, 
der ved at plukke en blomst af udenfor huset i skoven, omskaber 
dem til fugle. Hvorledes hun skal forløse dem, ved at sno hør til 
skjorter og være tavs i 12 år, og hvorledes det vanskeliggøres ved 

hendes tvungne giftermål, lige til det manglende ærme, er ens hos 
Andersen og i folkeeventyret. Kun har dette i stedet for Andersens 
ærkebisp til anklager den sædvanlige svigermoder, der kaster dron- 
ningens børn i ormegården og smører hende selv om munden med 
blod!. Den Fata Morgana, der hjælper Elisa med råd, er i folke- 
eventyret oftest en venlig gammel hex, et enkelt sted (optegnelse e) 
selve jomfru Maria, der naturligvis ie igg har holdt børnene i live i 
ormegården. 

Andersen siger ikke noget om skurkens afstraffelse. Måske 
fordi ærkebispens mistanke tilsyneladende var berettiget.  Folke- 
eventyrets dronning, der bevidst vil vække en falsk mistanke, har 
fortjent at blive spændt mellem vilde heste. Men selve denne 
ærkebisp, og det at anklagen mod dronningen ikke lyder på drab 
af børn, men på omgang med Lamier og på ,det lede kogleri” 
med brændenælderne, rykker Andersens fortælling lidt væk fra 
eventyrets oprindelige sfære. Handlinger kan være onde i folkeeven- 
tyret. Men det er først under kristelig påvirkning, ja vel nærmest 
protestantisk, at det at bedrive hemmelige kunster, som mængden 
ikke forstår, bliver tegn på et forbund med djævelen og. noget i 
sig selv strafværdigt. | 

Denne lille svingning i Andersens behandling sammen med 
den legendeagtige slutning (roserne, der skyder op fra bålet) og 
den følelsesfulde uddybning af heltindens karakter giver Andersens 
eventyr en helt anden farve end folkeeventyret; skønt alle væsent- 
lige handlingstræk som sagt er lånt derfra. 

Svinedrengen svarer nærmest til ,Den stolte jomfru”, ev. 121, 
men er stærkere omarbejdet af Andersen end nogen af de tidligere 
omtalte. Det har fået en ganske ny og forholdsvis moderne idé. 
Folkeeventyret handler om den stolte jomfru, der vrager sin prin- 
selige frier, men tilsidst må tage til takke med ham i skikkelse 
af en pjaltet tigger, idet hun af iver efter at få de sjældne sager 
(guldhaspe, -ten el. lign., ikke så kunstigt som hos Andersen), 
som den tilsyneladende stodder har, må bekvemme sig til at have 
ham liggende om natten først i hendes kammer, senere i hendes seng. 

. Det sidste har Andersen, ,af sømmelighedshensyn" siger han 
selv, ombyttet med de 10 og 100 kys. Men den forvandling der 
foregår med prinsessen i folkeeventyret under hendes fornedrelse, 
hvor kærligheden vækkes, har Andersen ikke medtaget. De prøver 


! Hører hjemme i ,Den stumme dronning", ev. 45. 

hun sættes på er i slægt med tilsvarende motiver i historierne om 
Griseldis eller den lydige kone. De skal ikke være morsomme, 
men afspejler sikkert en svunden tids opfattelse af forholdet mellem 
mand og kone. Andersen lader det — ligeså udspekuleret — 
være en ydmygende hævn fra prinsens side over den lille knibske 
prinsesse, der foragter den dejlige rose og nattergal, han sender 
hende, men vil ofre alt for et kunstigt stykke legetøj (jfr. satiren 
i ,Nattergalen"). Da han får hende, jaget ud af faderen ligesom 
i folkeeventyret, forlader han hende med en ganske tydelig besked 
om, hvad meningen er med det hele. Det er lidt mere ubarm- 
hjertigt, end Andersen plejer at være. Ligger der ikke en personlig, 
lidt bitter erfaring bagved? | 

Mens hoflivet har fået et slags rokokoskær over sig med 
fransktalende hofdamer, er kongeriget, der kan lukkes i lås, og 
den lidt vrøvlede gamle konge med tøflerne ægte andersenske. 
Denne kongetype har fået navnet ,en rigtig eventyrkonge". For 
så vidt der tænkes på folkeeventyr, er det ganske med urette. 
H. C. Andersen er hans far. Han optræder første gang i Rejse- 
kammeraten eller rettere i den ironiserende behandling af emnet i 
»Dødningen" fra 1830. I ,Fyrtøjet” har kongen for så vidt mere 
værdighed som han i hvert fald ikke er komisk. Men egentlig er 
han blot folkeeventyrets upersonlige landsoverhoved, der sjælden 
har andet at bestille end at give sin datter bort og lade forbrydere 
henrette. 

Det kan bemærkes, at mens Andersen ellers giver de navnløse 
eventyrhelte navn (Johannes — Elisa), har han her blot ,Svine- 
drengen", (svensk har Svinapojken også). Folkeeventyret har på 
en anden måde fæstet sig ved prinsens forklædning og kalder ham 
Grådonner, Filthat, Per Rødhat el. lign. 

Klods- Hans svarer til ev. 22, ,,Munden stoppet på prinsessen". 
Fraregnet sceneriet på slottet og de to kloge brødres karakteristik 
følger Andersen meget nøje folkeeventyret. Dette har ofte de sæd- 
vanlige brødrenavne: Per, Povl og Esben. Optegnelse d fra Torsted 
(i nærheden af Thisted) har navnet ,Kludderhoved". I Kamps 
håndskrevne samling findes en optegnelse fra Køng sogn på Fyn 
(en 3 mil sydvest for Odense), med navnet Klotte Hans. Begge 
disse tekster har også det træk fælles med Andersen, at drengen 
rider afsted på en ged (vædder), mens han ellers drager ud på en 
gammel krikke. I forening med navnet og findestedet tyder det 

på, at vi hos Kamp har en tradition, der på det allernærmeste er 
den Andersen har hørt. Jeg hidsætter den her til sammenligning. 
Den er skrevet af et barn efter hendes mors fortælling. 


Der var en gang en mand, som havde 3 sønner, den ene hed 
Klotte Hans. Men sønnerne vilde hen at fri til kronprinsesse. Men den 
samme mand havde kun 2 heste, men Klotte Hans skulde ride på væd- 
deren; så fulgtes de ad til slottet. Hvem af disse tre der kunde be- 
svare hendes tale, den vilde hun have. Så red de hen ad vejen, så 
råbte Hans: Vent lidt, så skal I blot se, hvad jeg har fundet. Så råbte 
de andre: Ja hvad har du vel fundet? — En krage! — Hvad vil du 
have den til? — Den putter jeg i lommen. Så red de nok et stykke 
fremad, så råbte Hans: Vent lidt, så skal I blot se, hvad jeg har fundet! Så 
råbte de andre: Ja hvad har du vel fundet? — En tulle [a: prop]. — Hvad 
vil du have den til? — Den putter jeg i min lomme. Så red de nok 
et stykke fremad, så råbte Hans: Vent lidt, så skal I blot se, hvad jeg 
har fundet! — Hvad har du vel fundet? — Jeg har fundet en kostbar 
ring. — Hvad vil du have den til? — Den putter jeg i lommen. — 
Så red de atter et stykke hen ad vejen, så råbte Hans: Vent lidt, så skal 
I blot se, hvad jeg har fundet! — Hvad har du vel fundet? — Jeg har 
fundet en 1...! Så lo de andre af ham: Hvad vil du have den til, dit 
tosse fæ! — Den putter jeg i lommen! Så red de atter frem ad vejen, 
så råbte Hans: Vent lidt, så skal I blot se, hvad jeg har fundet. — 
Hvad har du vel fundet? — Jeg har såmænd fundet end en 1... — 
Hvad vil du have den til, dit tossede fæ! — Den putter jeg i lommen. 
— Så red de atter fremad vejen. Endelig nåede de slottet, hvor kron- 
prinsessen lå i vinduet og lo ad Hans, som red på vædderen. 

Nu trådte den ældste ind og hilste: God morgen, her er varme! 
— Ja, her er varme ved min r.., siden i aftes min fader slagtede syv 
fede galter. — Så gik han ud igen. Så kom den anden søn ind og 
hilste: God morgen, her er varme! — Ja, her er varme, siden i aftes 
min fader slagtede syv fede galter. Det kunde han ikke svare hende 
noget på. Så kommer Klotte Hans ind og hilste: God morgen, her er 
varme! — Ja, her er varme ved min r.., siden i aftes min fader slag- 
tede syv fede galter. — Må jeg da ikke få min krage stegt? Nej, så 
flyder fedtet ud ad hendes r.. — Jeg har en tulle, jeg sætter 1! — Så | 
revner hun. — Jeg har såmænd en ring, jeg sætter om. — Den kan 
have en 1... — Værsgo, her er en 1... — Så har jeg heller aldrig set 
mage. — Værsgo, der er mage til ham! — Så kunde Hans besvare 
hende på alt, hvorfor han forbliver på slottet al sin tid. — 


Det kan ikke nægtes, at ,Klods Hans" er bedre fortalt. Der 
er større variation, kraftigere lys og skygge end her. Men ellers 
er ligheden i alle væsentlige træk umiskendelig. De hanekyllinger, 
der bliver stegt hos Andersen, istedet for de 7 fede galter, er sikkert 
hans egen vittige hentydning til de uheldige friere. Nu kunde det 

jo tænkes, at Kamps hjemmelsmand havde læst H.C. Andersen. og 
at ligheden stammede derfra. Men de litterært. påvirkede tekster 
røber sig altid ved deres fortællemåde eller ved at bevare træk, 
som kun findes i den ikke-folkelige form. Men Kamps tekst har 
intet af dette, så jeg betragter den som et godt eksempel til at 
vise, hvad Andersen har fået, og hvad han har skabt ud af sit stof 
uden at forvandle dets karakter. 

Hvad fatter gør er altid det rigtige svarer til ev. 104!. I op- 
skrifterne hedder eventyret oftest ,Den fromme kone". , Det er 
unægtelig også en overordentlig ,fromhed", der hele tiden formår 
at vende en god side ud af resultaterne af mandens handler. Men 
hvorfor han bytter, forklarer folkeeventyret ikke. Hos Andersen er 
det hele tiden med en tanke på konen. Det er virkelig også en 
»from" mand. Mulig har man nok i tidligere tider vurderet from- 
heden højere hos det andet køn. Historien er sikkert — forøvrigt 
også hos Andersen — halv morsom, halv moralsk. Lidt 1 familie 
med Griseldis er konen nok. 

Selve byttehistorien er lig folkeeventyrets. De rige Englændere 
hører derimod hjemme i Andersens egen tid eller i dens litteratur. 
Oprindelig er det præstekonen eller den sidste køber, der vædder 
på, at konen bliver vred. i 


Der er to eventyr til, Paradisets have og Prinsessen på ærten, 
som Andersen opgir at have hørt som barn. Til ingen af dem 
kendes der dog danske forbilleder. Rimeligvis er indtryk af hvad 
han har hørt og læst flydt noget sammen i hans erindring. 

Paradisets have følger i hele første halvdel af fortællingen 
folkebogen om lyksalighedens ø. Der findes også her en prins, der 
forvilder sig og kommer til vindene og deres moder og af en af 
disse bringes videre til den underskønne fe på lyksalighedens ø. 
" Her henlever han tre århundreder uden at tænke på sit jordeliv. 
Men da han en gang vil vende tilbage til jorden på besøg, indfanges 
han af tiden, der længe har ventet ham. Andersens slutning er 
noget anderledes. Ved overtrædelse af et tabu (at røre ved feen) 
styrter hele herligheden sammen, og prinsen finder sig selv udenfor 
vindenes hule. Dette er et ikke ualmindeligt træk i østerlandske 
eventyr. Hvorfra Andersen har det, kan jeg dog ikke sige nøjere. 

Det er karakteristisk for den svage psykologi i folkelige 


1 Findes også i ,12 moralske lystigheder" fra 1756. 

overleveringer, at det nærmest er ved et tilfælde, helten der kom- 
mer til lyksalighedens ø. Mens Andersens prins møder med sin 
sjæls dybeste længsel efter at se Paradisets have, har folkebogens 
prins ikke anden sindets beredelse end den parathed til at gå med 
til ethvert eventyr, der frembyder sig, som alle ,prinser" har. Det 
er romantisk at lade den højere livsskæbne, der bliver heltene til 
del, svare til en højere stræben i deres indre. Og det er et ægte 
romantisk, symbolsk eventyr, Andersen har formet. Stoffet har 
tiltalt ham på grund af den dybere liggende idé han fandt deri. 
Men den død (= tiden), der i folkefortællingen egenlig først knuser 
lyksaligheden, lader Andersen anvise den sande salighed i et andet liv. 

Prinsessen på ærten kender vi som sagt ikke noget dansk for- 
billede til. Det forhindrer naturligvis ikke, at der kan have eksi- 
steret et sådant. Men vi må dog vist have lov til at regne med, 
at Andersens ret belæste far kan have siddet inde med en del 
eventyr, som han enten har læst for drengen eller fortalt ham, 
eller som denne selv har læst. Vi ved jo fra ,Mit livs eventyr", at 
det i hvert fald var tilfældet med ,Tusind og een nat”. Et nøjere 
kendskab til Andersens boglige kilder har vi vist ellers ikke. Men 
»Prinsessen på ærten" viser netop en krydsning af en nordisk og 
en østerlandsk form af dette eventyrmotiv, som gør Andersens 
bemærkning om, at han har hørt det, tvivlsom. I hvert fald har 
han ikke hørt det på folkemunde. Men man kunde ganske vist 
heller ikke forlange, at barnet skulde have nogen klar forståelse af 
den folkloristiske forskel på de eventyr, faderen fortalte ham og dem 
han hørte hos de gamle koner i Hospitalet. 

Der findes hos Grimm (udg. 1843, nr. 182) et eventyr ,Die 
erbsenprobe", der næsten ganske dækker Andersens ,Prinsessen". 
Det har de samme træk, og ikke flere. Men desværre er det uden 
interesse, da ligheden er så stor, at det i de senere udgaver er 
udeladt, ,weil sie wahrscheinlich aus Andersen herstammt”. 

En svensk optegnelse fra Vestergøtland! begynder ganske som 
Andersen med en prins, der kun vil have en rigtig prinsesse. En 
regnvejrsaften kommer en kvinde til slottet og banker på. Dette 
regnvejr tror jeg nok er ret enestående i et folkeeventyr, så hvis 
det ikke var bemærket. at historien var hørt 1830, vilde jeg antage 
Andersen som kilde. Men senere udvikler eventyret sig lidt ander- 


1 Sundblad, Gammeldags seder och bruk, 2. udg. s. 191: Prinsessan som 
låg på sju årter. 

ledes. Dronningen prøver den fremmede kvindes byrd på forskellige 
måder, bl. a. ved at rede en seng for hende med 7 dyner og en 
ært mellem hver. Hun ligger dejligt, men hendes ledsager, den 
kloge hund, giver hende det råd at klage over lejet. Så tror 
dronningen, det må være en rigtig prinsesse. 

Endnu nærmere forbindelse med eventyret om ,Herreper" 
(Grundtvigs ev. 43 ,Katteprinsen") har sengeprøven i flere andre 
svenske tekster. Hos Segerstedt! giver hunden pigen, der lægges 
på et halmleje, det råd at sige, at hun har ligget som på ærter. 

Hos Cavallius? findes en række optegnelser af Herreper-even- 
tyret, hvoraf over halvdelen har en sengeprøve. Hovedtrækkene 
er overalt de samme: En husmandsdatter drager hjemmefra og 
tager kat eller hund med på dens bøn. Den råder hende at søge 
til kongsgården og give sig ud for fremmed prinsesse. Her bliver 
kongesønnen forelsket i hende. Men dronningen vil prøve, om det 
virkelig er en kongedatter. Hun reder en seng med flere silkedyner, 
men lægger en bønne under lagenet. Katten advarer pigen. Hun 
siger næste morgen, at det var, som der lå et stort bjerg under 
hende. Næste nat prøves med ærter under den første dyne. Det 
var, som hun lå på store stene. Tredje nat med halmstrå under 
den anden dyne; det var, som der lå et stort træ under hende, 
siger hun næste morgen på dronningens spørgsmål, alt sammen 
efter kattens råd. — Som man ser er der her tre prøver med en 
virkelig stigning. 

I anmærkning 2 har Cavallius en optegnelse fra Upland. Første 
nat prøves med et æble, anden nat med nød, 3dje nat med ært 
under silkebolstrene. . 

Anmærkning 3 fra Vestergøtland har småsten under lagenet, 
ærter og gryn sidst. 

Nr. 6 fra Upland har ærter, gryn og knappenålshovede. 

Nr. 7 fra Sydvest-Finland har ærter, strikkepinde, blårtot. 

Hos Bondeson! er det en dreng, der kommer til kongsgården og 
prøves ved 3 ærter i sengen. Advaret af katten klager han: det var 
som at ligge på en stenrøse. — Efter flere prøver får han da datteren. 


! Svenska folksagor o. åfventyr, 1884, s. 95: Den kloka hunden. ? Svenska 
folksagor och åfventyr, 1844, I 180: Slottet, som stod på guldstolpar. 2 Æblet 
og nødden skulde man synes, hun måtte kunne mærke uden kattens hjælp. Det 
ser snarere ud til at kunne høre hjemme i en rationaliseret historie om en 
virkelig fintfølende prinsesse. + Historiegubbar på Dal, s. 349. 

I en italiensk tekst! er der ingen ærter, men kun grove tæpper. 
Katten forbyder ham at lægge sig derpå, og råder ham til at klage 
næste dag. 

I alle disse redaktioner er det egentlig det hjælpende dyr, der 
er hovedpersonen, hvad titlen oftest også antyder. Den overordent- 
lige fintfølelse overfor sengelejet har ingen af mændene eller kvin- 
derne. Men at der bør være en sådan hos folk af stand står dog 
fast i dem alle. 

Dette hovedmotiv, sengeprøven som fornemhedsprøve, findes i 
en lidt anden forbindelse (dog stadigt et slags Herreper-eventyr) og 
noget forflygtiget i et sachsisk eventyr?, et magyarisk? og et ny- 
græsk", En mand finder en ært. Han fantaserer om hvad han kan 
få ud af den — ligesom konen med æggene. Han går til kongen 
for at låne 100 skibe til at fragte sin (fremtidige) høst. Kongen 
vil prøve, om hans byrd står i forhold til hans rigdom, og lægger 
ham på ru lagener og pjaltede tæpper. Piger stilles på vagt udenfor 
døren for at høre efter, om han sover rolig. Enten taber han nu 
ærten i sengen og ligger og roder hele natten efter den, eller han 
tør ikke lægge sig til ro af frygt for at tabe den. I begge tilfælde 
mener kongen sig sikker på, at han må være en prins. (Da han 
får kongens datter og senere skal vise sin svigerfader sine ejen- 
domme, går det over til Herreper-eventyret med en trold i stedet 
for det hjælpende dyr). 

Der er det besynderlige ved hele denne række af eventyr, at 
den har et hovedmotiv, som den ikke selv tager alvorligt. Ti 
denne sengeprøve giver jo hver gang falsk vidnesbyrd. Enten er 
det et tilfælde, en misforståelse eller en overnaturlig hjælper, helten 
eller heltinden skylder sit held. Der er heller ingen rigtig organisk 
forbindelse mellem dette motiv og det øvrige Herreper-eventyr, som 
også mangler det i de allerfleste tilfælde. Derfor må det utvivlsomt 
være indført andetsteds fra. Hvis vi kan finde fortællinger, hvor 
der virkelig er så sarte, følsomme væsener, som de tidligere nævnte 
antages for at være, er vi sikkert nærmere ved kilden. 

Talrige, mest østerlandske, eventyr handler om overordentligt 
udviklede skarpe sanser, der danner grundlaget for en ligeså beun- 


1 Monnier, Contes populaires en Italie, 1880: Le roie Happe-Fumée. ? Halt- 
rich, Deutsche volksmårchen aus dem Sachsenlande, 1877, nr.33. ? The folk- 
tales of the magyars, Folklore Society, 1886, s.76 (jfr. 354). + Geldart, Folklore 
of modern Greece, 1884, s. 141. 

dringsværdig skarpsindighed (jfr. Amled-eventyret). Mulig er denne 
kombination indisk. Løst fra skarpsindet findes den stærke san- 
selige modtagelighed, overdrevet, beundret eller spottet, i en række 
anekdotagtige fortællinger. 

Timæus beretter om en Sybarit, der fik brok af at se nogle 
arbejdere hakke i en mark. En anden, han fortæller det til, bliver 
syg af at høre det. 

En anden Sybarit (hos Ælian, Variæ historiæ IX, 24) bliver 
stribet på hele ryggen af at ligge på et leje af rosenblade. Anek- 
doten fortælles hos Ælian om Smindyrides, der allerede hos Herodot 
stod som type på en Sybarit. Senere fæstes motivet til en historisk 
person i Persien, nemlig kong Shapurs dronning Nadirah. Hun 
såres tilblods af et myrteblad, der ligger i hendes seng?, 

Baital Pacchisi nr. 23 (Oesterleys udg.) fortæller om en mand, 
der ingen søvn fik, fordi et hår, der lå under den 7de madras, stak 
ham i ryggen. 

Hvorfra nu end denne til det latterlige overdrevne følsomhed 
har sit udspring, så er det vist Inderne, der først har udnyttet den 
kunstnerisk. Von der Leyen har i den anførte afhandling vist, 
hvorledes det er karakteristisk for Inderne, at de aldrig lader et 
motiv stå isoleret, men fordyber dets virkning ved at sætte høg 
over høg. De udtænker en større og større følsomhed for så tilsidst 
at lade det hele gennemleves i tanken ved at stille spørgsmålet: 
hvem var den følsomste? | 

I Somadevas Katha-sarit-sagara ? spørges der, hvem af en konges 
tre hustruer der var mest finfølende: Den ene blev såret af en 
lotosblomsts blad, der faldt fra hendes øre ned i hendes skød. Den 
anden blev brændt på kroppen af månens stråler. Den tredje fik 
buler på hånden ved at høre lyden af en morter langt borte. — 
Svaret er: Den sidste fortjener prisen. Her var en virkning uden 
berøring. Og den højeste påvirkelighed fortjener den højeste be- 
undring. 

Denne form for eventyret: en konkurrence mellem forskellige 


1! Se Von der Leyen, Zur entstehung des mårchens (Archiv fir d. studium 
d. neueren sprachen u. litteraturen, Bd. 113—116). ? Når Arthur Christensen i 
Danske Studier 1905, s. 216 mener, at den persisk-arabiske version giver os sagnet 
i den oprindelige form, er det næppe rigtigt. Dels er Ælian ældre, dels er den 
tragiske slutning i persisk ganske vilkårlig — eventyrmæssig set. ? Tawneys 
oversætt., Calcutta 1884, II cap. LXXXV. 

grader af følsomhed, findes nu også i Evropa, igen forbundet med 
historien om sengelejet. 

I L'Élite des contes du sieur d”Ouville (1680) er der fire kvinder, 
der vædder om hvem der er ,la plus délicate". Den første har 
været halt i fire måneder af et rosenblad, der faldt ned på hendes 
fod. Den anden har brækket tre ribben, fordi der var en fold i 
lagenet. Den tredje blev skævhovedet i seks uger, fordi pigen ved 
kæmningen havde redt tre-fire hår formeget til den ene side, o. s. v. 

I Wålschtyrol! fortælles næsten det samme, blot med den for 
os interessante begyndelse at det er en prins, der skal giftes efter 
sine forældres ønske, men han vil kun have ,die empfindlichste”. 
På sin vej ud i verden møder han en med indbundet hovede — 
pigen har ved kæmning revet et hår ud. En anden helt forbunden 
— lagenet havde haft en fold. Den tredje sidder med forbunden 
fod — et blad af en jasminblomst var faldet på hendes fod. Hun 
vælges til prinsesse — og der spørges tilsidst: Har han gjort vel deri? 

Så vidt jeg kan se, må udviklingsgangen have været følgende: 

Man har fra ældgammel tid haft små anekdoter om nydelses- 
syge, forfinede menneskers, ,Sybariters", overvættes modtagelighed 
for sanseindtryk. Inderne har beriget dette motiv ved at gøre 
følsomhedsgraden til en slags værdimåler. Da den er skabt ved 
livsvaner, vil den være et ubedrageligt kendetegn på den fornemme, 
prinsen eller prinsessen. Den hvis legeme er hærdet af fattigdom 
eller arbejde, vil ikke have en sådan sensibilitet. Modstykket til 
denne historie bliver da den om den underskudte bruds ringe vaner. 
Undertiden optræder begge motiver som ret og vrang i samme 
eventyr (f. eks. det anførte hos Segerstedt og Cavallius). 

Men er følsomheden et standsmærke, er det ganske rimeligt, 
at prinsen, der drager ud at fri, kun vil have den følsomste. Sådan 
vil også Andersens prins kun have en virkelig prinsesse. Kan 
hun ikke legitimere sig på anden måde, prøves hendes følsomhed 
af dronningen ved et dårligt leje. 

Unægtelig er der et spring her, idet, som omtalt, den overfor 
hvem der bevidst anstilles prøve, slet ikke er følsom eller af høj 
byrd — undtagen hos Andersen. Men dog tror jeg, dette træk i 
de svenske tekster må føres tilbage til orientalske forbilleder. For 
det første findes intet beslægtet eventyrtræk i Vestevropa (det 
franske hos d”Ouville findes i en samling almindelige fabliaux- 

1! Schneller, Mårchen u. sagen aus Wålschtyrol, 1867, nr. 45. 

motiver og prætenderer ikke at være indfødt), og vejen gennem 
Grækenland, Tirol, Ungarn, Sachsen til Norden er jo en af even- 
- tyrenes gamle kongeveje. Men det er også usandsynligt, at nordisk 
eller germansk folkedigtning skulde have opfundet dette træk med 
sengeprøven, når de ikke har nogen personer, der virkelig har 
denne følsomhed, eller der vel overhovedet i nordisk virkelighed 
kunde tænkes, at man satte de særlig sarte og fintfølende højere 
end dem, der kunde tåle alt. Vi har andre brudeprøver både her 
og i Tyskland, men de gælder moralske egenskaber som flid, tænk- 
somhed og sparsommelighed". I en note til den engelske udgave 
af Grimm sammenligner Andrew Lang et eventyr af denne art med 
et persisk i ,Giaffers sønners rejse". Da jeg ikke har kunnet skaffe 
mig det pågældende eventyr, ved jeg ikke, om der her bevidst 
anstilles en prøve af en frier. Men der er i hvert fald fire piger, 
der viser en større og større følsomhed og sarthed. Utvivlsomt 
må orienten være hjemsted for et sådant motiv. 

H. C. Andersens ,Prinsesse på ærten" må da siges at stå midt 
imellem. Han har Østerlændernes sensible prinsesse, og han har 
Svenskernes bevidst anstillede prøve. Han har som hine motivet 
isoleret uden den forbindelse med Herreper-eventyret, hvori det 
alene forekommer i Norden, og med næsten overorientalsk fantasi 
og lune lægger han 20 edderdunsdyner ovenpå 20 madrasser og 
ærten allernederst. 


! Grundtvig ev. 125. og ,Frieren" i Danske folkeeventyr 1883. 

ik os en gang se, hvorledes Reckes grundsætninger virker i 
praksis; lad os se på den fårste vise i hans bog, den om 
Ribold og Guldborg. Den foreligger i en sådan mængde opskrifter 
fra alle nordiske lande, og har så tydelige berøringer med andre 
viser, at metoden kan blive genstand for videnskabelig prøvelse. 

Straks ved begyndelsen, hvor ridderen opfordrer jomfruen til 
flugt, møder vi vanskeligheden i den mest idjnefaldende form. 
Alle de gamle opskrifter har en lokkesang om det udødelig-herlige 
liv, han vil føre hende ind til; men den samme indledning findes 
igen i opskrifter af ,Kvindemorderen" (DgF. 183). Skånt vi ikke 
er i tvivl om at den er bedst bevidnet i ,Ribold", hævder Recke 
den dog for ,Kvindemorderen”; ti kun til den lokkende ridders 
karakter af forfører passer denne uvirkelige skildring af hendes 
fremtidige hjem. Men hvad skal da sættes i stedet? Her viser 
sig Reckes mesterskab i at tumle overleveringen. Han hitter frem 
en mislykket tekst af ,Kvindemorderen" (Magd. Barnewitz's hskr.), 
der i virkeligheden er sammensat af huskestumper både her- og 
dærfra; den har en anden lokkesang. Og fra Sønderjylland (fra 
Østerløgum ved Åbenrå) er der en stump af selve Riboldvisen, 
der indeholder den samme; fra andre afkroge af landet hittes en 
enkelt strofe af samme række. Så retter Recke en forvråvlet linje, 
og stryger en fyldekalks-strofe; og rækken står der i sin karakte- 
ristiske skånhed: 

1 Fortsat fra s. 42. Afhandlingens fremkomst er sinket ved, at jeg senere 


end ventet modtog en lang række utrykte opskrifter fra de andre nordi- 
ske lande. 

" » Guldborg, Guldborg, følge du mig! 
otte jomfruer giver jeg dig. 


De to skal være din mollingmår, 
de to skal bårste dit favre hår. 


De to skal dine någle bære, 
de to dig altid til tjænest være. 


Der ganger i min fædrene skov 
sølverharve og gylden plov." 


Jomfruen svarer — som hun så ofte går i lignende tilfælde 
— med et spårsmål om, hvorledes hun skal slippe fra al den 
slægt, der vogter hende. Recke viser, at det er bedre bevidnet og 
mere berettiget i denne vise end i nogen anden. Men nu stiger 
vanskelighederne, da de elskende skal unddrage sig vogterne: en 
del opskrifter lader ham klæde hende som sin smådreng. Det 
forkastes som dårligt passende i handlingen; hvor hører det da 
hjemme? I en lille ubetydelig vise ,Ridder stjæler fæstemø af 
gård" (DgF. 401) findes en strofe, der forudsætter den nys- 
nævnte stroferække; og omklædningen må altså flyttes herhen som 
til sit rette hjem. ,Vi have her et slående eksempel på den 
»bytten gårde' i folkevisen, som finder sted i en enorm udstrækning, 
og for hvilken ingen til nu har haft blik." 

Nu er de elskende på flugt over heden og møder greven, der 
kender dem. Atter en vanskelighed! Nogle opskrifter lader dem 
forsøge at købe ham til tavshed; andetsteds råder Guldborg til at 
at slå ham ihjel, men den ridderlige Ribold vil ikke dræbe "så 
gammel en mand". Recke får denne logisk uangribelige række- 
følge ud af det: fårst søger de at købe ham til tavshed, og da 
det ikke lykkes, giver Guldborg rådet om at dræbe ham, der dog 
vrages af Ribold. 

Budskabet om deres flugt når kongen, der straks lader sine 
mænd ruste sig og sætte efter dem. En vanskelighed af ganske 
egen art viser sig. Ellers havde man for meget ordstof; nu er 
der for lidt. Viserne, der uhyre ofte lader en krigerflok ruste sig 
i et djeblik, har en påfaldende mangel på virkelighedsagtig af- 
maling af situationen. Med vanlig virtuositet får Recke dog hittet 

en strofe og restaureret dens lidt uklare tanke: ,Somme til hesten 
rendte, og somme deres spore spændte", 

Selve kampscenen går færre vanskeligheder: Guldborg ,ser 
over aksel”, at hendes fader er ved at indhente dem. Ribold 
beder hende holde hesten, mens han kæmper, og — ihvad der så 
sker — ikke at nævne hans navn. Flokken falder for hans 
sværd; da råber hun, at han skal spare hendes yngste broder 
(strofens ordform vanskelig at fastsætte), og i det samme er hans 
trolddomsstyrke brudt, han får dødssår. Hjemridtet over heden 
— med samtalen med Guldborg — og hans komme til borgen 
(hvor han vil skænke broderen sin brud), — byder atter en mængde 
småvanskeligheder, der synes mig at være løst på heldig måde af 
Recke. Jeg nævner kun som eksempel den sidste i rækken. Næsten, alle 
overleveringer af Riboldsvisen ender med et par, også andensteds 
uhyre velkendte, strofer, om at der var tre lig i gården, nemlig 
ridderen selv, hans mø, og endelig hans moder der døde af sorg. 
Men i visen har denne moder slet ingen rolle spillet; de fleste op- 
skrifter har ikke engang nævnt hende: den digter, der undfangede 
tanken at besynge Ribolds og Guldborgs skæbne, kunde ikke i det 
mest gribende åjeblik føre os denne uvedkommende person på 
scenen. Det er Reckes fårste tanke. Hans næste: hvor hører 
strofeparret hjemme? I ,Elverskud", en af de ældste og ypperste 
viser; den foregår helt imellem de tre personer: ridder, fæstemø 
og moder. Hans tredje spårsmål er: hvad er det oprindelige i 
Riboldsvisen, da Guldborg foran sin døende fæstemand giver afslag 
på at trolove hans broder. Og fra en og anden dansk og svensk 
afkrog: finder han strofer frem (hvortil også en skotsk opskrift 
byder et sidestykke): ,Ribold var død får hanen gol, Guldborg 
svalt for op randt sol.” 

Man kan naturligvis fremdrage en mængde andre træffende 
udtryk for Reckes metode. Der er således fornyelsen af ,Liden- 
Kirstin"-visen (DgF. 126), der som æstetisk resultat, i forhold til 
det enestående slette og vanskelige materiale (hovedteksten er 
blevet stærkt tildannet med pennen i 1590'erne og senere) er en 


1 Recke opfatter strofen, som om ,somme løber til hesten i deres hast- 
værk, andre har dog besindelse nok til fårst at tage spore på." Jeg må tilstå, 
at en sådan gennemtænkthed hos visedigterne er mig fremmed; jeg kan ikke 

se andet deri end &jebliksbilledet: man så nogle stige til hest, andre var ikke 
" nået længere end til at spænde deres sporer på. 
Danske Studier 1906 12 

af hans smukkeste sejre. Eller der er visen om Jon Regmodsén 
(en af det 13de årh.s adelsmænd), der er blevet indfiltret i en op- 
byggelig vise om ,Hr. Peders skriftemål", og hvor Recke klarer 
dem fra hinanden ved at tildele hans skriftemål det ganske mod- 
satte indhold af, hvad det har i overleveringen. Jeg tvivler ikke 
om, at han i retning af grundtanke også her har truffet det op- 
rindelige. 

Men det er endda ikke de enkelte sejre, man må sætte håjest, 
Det er den stårre forståelse af og indtrængen i visedigtningen i 
det hele. 

Hvad Recke altså søger, er fårst og fremmest et middel til 
visernes æstetiske redaktion (deres genskabelse i overensstemmelse 
med den digtende tidsalders ånd), og dernæst almindelige kende- 
tegn for, hvad der er visernes, og den enkelte vises, rette indhold 
fra gammel tid af. 

Hvad han bekæmper er ,overleveringsprincippet". Med dette 
ord udtrykker han fårst og fremmest sammenstykningen af alt, 
hvad der er overleveret som tilhørende samme vise, men i videre 
forstand — om jeg kan opfatte ham ret — ethvert standpunkt, 
der regner sig for bundet af, at noget er overleveret, og især det 
der er overleveret i mange opskrifter. Jeg skal i det følgende kun 
bruge ordet i den fårste betydning. 

Det er især Anders Vedels æstetiske fremfærd, han vil til 
livs. Den gamle viseudgiver stræbte jo at få hver strofe i de 
ham foreliggende opskrifter anbragt i helheden (når en tekst ikke 
var så fortvivlende slet, at han helt lod den ligge). 

Så er det også Svend Grundtvigs fremgangsmåde. Ikke 
hans videnskabelige princip; ti dær er det netop hans opdagelse, 
at hver overlevering er en individualitet, og at summen af dem 
er noget ganske andet end alle enkeltstårrelserne i deres selvstæn- 
dighed: når noget forsvinder, dukker andet op. Men det er — til 
en vis grad — hans æstetiske princip. Han hilser velkommen 
hver lille blomst og skud på visedigtningens store træ. Hvert nyt 
lille mærkeligt indfald er en skat, som han viser frem for sine 
landsmænd. Således skaber han læsehistorier, der i grundtrækkene 
er skabte ved samme fremfærd som Anders Vedels, men skabt ud 
af et endnu rigere materiale og med en fyldigere æstetisk sans. 
Tingen er i sig selv kendt nok; men jeg skal dog nævne et lille 
optrin, som fandt sted en uges tid får hans død. Jeg var lige 

bleven klar over den geografiske metodes betydning for visestudiet, 
og jeg spurgte ham, hvorfor han i sin Svejdalsvise havde medtaget 
de slutningsstrofer om smådrengen der blev slået til ridder, som 
kun fandtes i ,Karen Brahes kvart", men ikke engang i den nær- 
mest beslægtede vestsællandske overlevering. Han svarede da: 
»Om så skriveren af Karen Brahes kvart selv har digtet dem, så 
tager jeg dem med, hvis de er noget værd.” 

Foruden at være æstetisk princip, har det for en tid — i alt 
fald delvis — været Grundtvigs videnskabelige synsmåde, således 
som det var den hele tidsalders. Hans redaktioner af ,Marsk Stig” 
og ,Niels Ebbesén” går ud fra dette. Men efterhånden kom han 
på afstand. Selve hans grundiagttagelse, at den enkelte opskrift 
var ,levende", var en organisme, — det standpunkt, som han 
stred varmt og bittert for i 1847 og i 1848 overfor en endnu 
uforstående almenhed — den måtte i tidens løb gåre ham varsom 
med at bruge den blotte additionstabel. Langsomt formede han 
sig ud, at det ikke blot drejede sig om en grundform i forskel- 
lige afspejlinger, men at det drejede sig om en udviklings- 
historie. Fårst i sit mesterværk, indledningen til ,Liden Kirstin" 
(DgF. 126), i 1858 har han klaret den jævne udviklingsrække af 
sagnformer og påvist deres sammenhæng med visens stedlige ud- 
bredelse!., På hans tekstredaktioner fik denne opdagelse ikke 
nogen indflydelse; dertil var den for ny, — og for vidtrækkende 
i sine følger; men selve hans fårste iagttagelse, at de enkelte op- 
skrifter danner en i sig selv sluttet handling, bragte ham ikke 
sjælden til at vælge en enkelt opskrift ud som typisk form af visen. 

Også Axel Olriks fremgangsmåde nævnes i Reckes skrift, 
dels med tilslutning, dels for at bestrides; men redegårelsen for 
standpunktet er ikke så tydelig, at den der ikke kender det godt i 
forvejen, vil få klarhed over stillingen. Lad mig da allerfårst 
fremhæve at A.O.s metode i og for sig ikke går ud på, hvorledes 
man skal skabe tekster til almenlæsning, men på videnskabelig 
at udforske visens udviklingshistorie og om muligt at fastslå dens 
grundform. 

I sine groveste træk (ao: uden kontrolmidler og uden den 


1 Omkr. 1870 tilegnes væsenlige træk i Svend Grundtvigs senere metode 
af en yngre slægt, fårst og fremmest AÅ. D. Jåorgensen, dog med den forskel, 
at det er springet i det — nydigtningen — han mest har &je for. For Grundt- 
vig var det den jævne forskydning, der var det store videnskabelige problem. 

12” 

særlige behandling af særlige forhold) ser den således ud. Når to 
opskrifter stemmer ordret eller handlingsret overens, er grunden 
den, at begge overleveringer af visen stammer ned fra en og 
samme sanger i tidligere tid; og det som de er enige om, vil 
under normale forhold være noget som hører hjemme i deres 
fælles kilde. Fælleskilden er = deres fællesstof + æ, d.v.s. fælles- 
stoffet er det kendte, det andet det ukendte, som vi søger at be- 
stemme ved hjælp af det vi kender. 

Mens det ældre slægtled havde tilbåjelighed til at tillægge æx 
en stor værdi, er A. O. betænkt på at prøve om det ikke kan 
have en lille værdi; han begynder med 0 og prøver sig frem om 
de passer i ligningen. Således med ,Ebbe Skammelsån" (DgF. 354), 
hvor — med usædvanlig stor tilnærmelse — de for alle opskrifter 
fælles vers dannede en karakterfuld vise, en af vor middelalders 
… allerypperste, og hvert forsøg på at tilføre yderligere vers fra en- 
kelte overleveringer viste sig at fremkalde brud på den fremstillings- 
kunst der rådte i de sikre vers. 

Slet så simpel var metoden ikke, hverken ved ,Ebbe Skammel- 
sån" eller andensteds; at springe på den måde til det endelige 
resultat kan være farligt nok. Men metodens styrke ligger i at 
den begynder med de ganske simple iagttagelser: to søskendes 
sang af en vise, som de begge har lært i deres barndom, ligner hin- 
anden i håjeste grad; visens sang i samme sogn viser i reglen 
stor lighed; med et stårre område bliver forskellen noget stårre, 
ofte har et helt lands overlevering meget bestemte kendemærker 
for slægtskab. 

Hvorledes står nu Recke overfor disse arter af metode? Han 
står i det hele fremmed for dem. Samfølende står han egenlig 
kun, når det drejer sig om at udpege det æstetisk værdifulde og 
den samlede visekomposition indenfor det forskellige der er over- 
leveret. Karakteristisk er det, at R. henter et yndlingsbillede for 
overleveringens væsen fra flyttedagen (,at byttegårde"), fordi hans op- 
gave er at sætte på plads og flytte fra gale pladser; Grundtvigs 
yndlingsbillede hentes fra planteverdenen, det er det groende, de 
stadig nye skud ud af et i sig selv organisk stof, der har hans 
… Interesse. Men over denne grundforskel i metode og opfattelse er 
R. ikke klar; hans forbigående indvendinger viser f. eks., at det 
fuldstændigt er gået hans opmærksomhed forbi, at hos Grundtvig 
er det ikke lighed i enkelte strofer, men den hele sagnform, der 

danner grundlaget for visernes ordning og udgivelse. Overhovedet 
er det ikke R.s sag at oprede sine forgængeres tankegang; den 
faste logik, hvormed han udformer egne tanker, svigter ham, når 
det gælder at gribe andres. Han er en bjærgmand, der hugger 
sine gange; han betages af glansen i den malm, som afslører sig 
for ham, men bagved sig sanser han kun mulm og mårke. Der- 
for de mange paradokser, der kan få somme af hans læsere til at 
nyse ret kraftigt ! | 

Det eneste værk i literaturen, der med ret kan nævnes som 
forgænger for R.s bog, er Johs. Steenstrups ,Vore folkeviser” 
fra 1891. Den side af Grundtvigs værk, som her er fortsat, er 
adskillelsen mellem ægte og uægte i visedigtningen. Men mens 
det ,ægte”" for Grundtvig er det, der udgår fra folkemunde, 
»uægte”" det boglig omdannede, overføres disse begreber til nok 
så meget at gælde glanstidens og forfaldstidens måde at digte på. 
R. ligner St. i, at det for ham fårst og sidst drejer sig om et 
æstetisk begreb, den gode eller ægte folkevisestil, og at denne stil 
hverken kender en spiringstid eller en eftersommer, hvor det af- 
blomstrende og knoppende står side om side; han ligner ham i 
mangelen på indgående historisk betragtning af fænomenerne; står 
som han fremmed for den udviklingslære, der er sjælen i Svend 
Grundtvigs viseforskning, og de metoder, hvorved han når sine 
mål. Reckes forskel fra Steenstrup ligger væsenlig i den lang- 
varige og ihærdigere syssel med problemerne, de tusende over- 
vejelser af enkelte spårsmål, der sætter frugt også i det samlede re- 
sultat, og det digterske mod, hvormed han skærer gennem vanske- 
lighederne frem til et bestemt resultat, mest af alt vel den forening 
af hukommelse og fantasi, der sætter ham istand til at overskue 
de tusende af enkelte strofer i deres digterske sammenhæng. 

Og dog er der en stor forskel fra Steenstrup, der bringer ham 
nærmere over mod det grundtvigske stade: en interesse for enkelt- 
historien, for strofers og strofegruppers vandringer og omdannelser, 
der fremtræder som den naturlige fortsættelse af Grundtvigs under- 
søgelse over den enkelte vises udvikling. I og for sig står en så- 
dan granskning den nordiske folkemindeforskning nær; den var 
det næste skridt der skulde tages. Ja det er allerede taget inden- 
for nordisk mindegranskning, om end på et andet område, idet 
Kaarle Krohns nye Kalevalaforskninger i lige så stort mål skriver 
de enkelte verslinjers historie, som de enkelte sagnmotivers. For- 

skellen mellem Recke og de egenlige folkemindeforskere består 
deri, at han alene agter det æstetisk hensigtsmæssige som håjeste 
lov; at kildernes vidnesbyrd, deres styrke, stedlige fordeling, ind- 
byrdes slægtskab vejer lidet eller intet for ham. Det er en forsk- 
ning, der vrager kildekritik og alene holder sig til realkritikken, 
nåjagtigere til en enkelt bestemt art af den, den æstetiske. 

Derfor må der for os mindeforskere vågne det spårsmål: hvor 
bindende er disse resultater, og hvor vidt vil de stemme med vor 
kildekritisk—historisk-geografiske metode? 

Et bidrag til at svare herpå er indholdet af de efterfølgende 
bemærkninger. i 

Jeg må forinden nævne, at R. selv fralægger sig, at hans 
viseredaktioner skulde kunne nå de gamle visers virkelige ordlyd, 
men i sine undersøgelser taler han så ofte om denne eller hin 
form som oprindelig eller som eksisterende i digtningens tilblivelses- 
tid, — at hans tanker fremtræder i alt fald med et vist krav på 
at blive drøftede under synspunkt af ikke blot æstetisk, men 
også historisk sandhed. 


III 


Lad os da til modsætning prøve den metode, som mest ud- 
mærker sig ved ikke straks at gå til det endelige mål, men fårst 
til det nærmeste og overkommeligste. Lad os vælge ud den lille 
gruppe af Riboldsvisens islandske opskrifter (fsl. fornkvædi, 
nr. 16) og se om vi kan finde grundformen for dem. 

Spårsmålet er af interesse, fordi den islandske visesang ned i 
tiden ikke har bevæget sig i takt med den almindelige nordiske 
viseudvikling, og fordi det islandske viseforråd gennemgående er 
optaget i en meget tidlig tid; der er langt flere viser, der hører 
sammen med ,Ridder Stig", ,Tove" og ,Liden Kirstin" end med 
»Torkel Trundesån" eller ,Germand smed"?, 

Vi kan gåre det simplest ved at skrive alle overleverede 
strofer op sammen. Vi opdager da let, hvad der er fælles for 
overleveringerne, og hvor hver opskrift har udtrykt tanken på sin 
måde. Vi har så udprægede kendemærker, dels i hvad der lige- 
frem er fælles med de andre nordiske former af Riboldsvisen, dels 

1 En gennemgående undersøgelse af spårsmålet mangler endnu. Det vig- 


tigste foreliggende er S. Grundtvig i indl. til DgF. III og til nr. 126, og A. D. 
.Jårgensen om Tovevisen. 

i hvad der er almindelig nordisk folkevisestil, at vi næppe nogen- 
sinde er i alvorlig tvivl om, hvorledes opskrifternes grundform har 
set ud, og vi i mange tilfælde kan nå tilbage til den nordiske (det 
vil sikkert sige danske) form der i middelalderen indvandrede på 
Island. 

Det er let at skille alt hvad der har alm. nordisk visestil ud 
fra det særlig islandske. Folkevisestilen er jævn og enkelt, den 
overlæsser sig aldrig med kryssende tanker. Islands egen digter- 
stil, i kraft af århundredes udvikling, elsker det sammentrængte, 
det omskrivende, det antitetiske og det abstrakte. Ingen vil tvivle 
om, hvor udtryk som ,jomfruen omspændte sorgens bånd", 
»odden står i hjærtets tun", ,(min) hede elskov dæmper stor- 
men (da: vreden)", hører hjemme. Når dertil kommer, at rimene 
hjælper os til at skelne de særlig islandske lydformer fra de 
almindelig nordiske, og at ordforrådet i stort omfang kan under- 
kastes samme prøve, vil det ses at her ikke mangler kende- 
mærker. Derfor kan vi allerede, idet -vi skriver stoffet op, med 
det samme høste en væsenlig del af resultatet. (Idet jeg i det 
følgende aftrykker teksten, rykker jeg alle de oprindelige strofer 
frem til venstre, samt sætter udhævet skrift ved deni der genfindes 
i de andre nordiske lande. I klamme sættes en kort antydning 
af tilsvarende strofer i de andre nordiske overleveringer.) 


1. Heyrdu pad, Gullbrun frida, 
villtu nokkud rida? A1. 


2. Hann setti hana å hvitan hest, 
allra kvenna reid hun best. Å 2. 
3. Rubbald reid å heidar, 
hitti fyrir sér greifa. Bl1 (d. Å9 osv.) 
begar bau komu skammt å leid, 
såu pau hvar einn vallarinn reid. ÅA3. 
4. Velkominn, riki Ribbald, nu, 
med pina stolna jomfru. AS (d. A 10 osv.) 


Hvadan reidstu, Rubbald, ad, 
med pad stolna vif if dag? B2. 


1 Læseren kan efter behag følge med i selve teksterne, eller i Grundtvigs 
oversigtstavle (DgF. II. 387). Haves udgaven ikke ved hånden, vil man nogen- 
lunde kunne hjælpe sig med Reckes bog. 

5. Pad er ekki unnusta bin [5: min], 
heldur er pad Margrét systir min. AS (d. Å 12 osv., eng. 13). 


Pér er hun stolin, en mér er hun frjåls, 
sverd hefi eg ætlad pér å håls. B3. 


6. Ekki barftu ad dylja mig, 
gjårla kenni eg, Gullbrun, big. A6 (d.F 20 osv.). 


7. Eg skal gefa bér kåpu blå, 
ef bu segir ei minum fådur (kångi) frå. 
AT BÅå (n. A 18 jf. d. A 15 osv.) 
Eg vil ei pina kåpu blå, 
eg segi binum fådur frå. A8 (jf. d. C 22). 
9. Hér situr pu, kångur, og drekkur vin, 


burt er hun rika dåttir pin. A9 B5 C1. 
(en annar ridur med dåttur pin) (d. Å 17 osv.) 


10. Hver er svo djarfur i mifnum by, - 
er rfdur med mina Gullbrå å landi fri? B6. 


11. Rubbald sterki heitir hann, 
hann er einn vist ydar mann. BT. 


12. Køngurinn hrindir bordum fram, 
mjådur og vin um gålfid rann. B8 C2 (d. E 24 osv.) 


13. Køngurinn talar vid sveina sin: 
bér skulud få mér hårpu min. A10B9. 


14. Køngurinn kastar hårpu å golf, 
stukku ur henni streingir tålf. AÅA 11. 


15. Kastar hann henni f annad sinn, 
stukku ur henni streingir fimm. A 12. 


16. Køngurinn skipar sveinum sin: 
bér skulud sådla hesta min. A 13. 
17. Kéngur hrindir skipum å sjå, 
kom bar å land sem Røbald lå. C3 (B10—12). 
18. Hun leit undir hlida, 
sinn kæra fådurinn rida. Al14. 


19. Hun leit på i annann flokk 
ellefu brædur med gulan lokk. A 15. 
20. Hun leit på i pridja skara, 
hun så hvar sfnir sjå mågar fara. AÅ 16. 
21. Eg bind minn hest vid tauma, 
taktu upp bpina sauma. A 19 (d. B33 C29 E 28) 


Heyrdu pad, Gullbrun, nauma, 
bu skalt halda i tauma. C4. 

22. Gullbrå upp' i turni stod, 
bå hennar fadir ad gardi 60. B13. 


23. Heyrdu pad, Gullbrun, hvers eg bid, 
nefndu ekki i vigum mig. AÅA 20. 


24. Po hu sjåir mér blæda, 
nefndu mig ei til dauda. A21B15 C5 (d. A 22 osv.). 


25. P6 ad pu sjåir mig falla, | 
nefndu mig bå varla. B14 (d.B31 osv.). 
Pé bu sjåir mig hniga, 
nefndu mig ei til viga. A 22. 


26. Gyltum sporum hann hestinn slær, 
svo rfdur hann fylking ad. B 16. 


27. Hann sl6 hennar fådur f hel, 
bad gjordi hann illa, en ekki vel. A23 B18 (jf. d. A Z4 osv.). 


Rifbald hjå af kångi lid, 
og svo koånginn sjålfan [med]. C6. 


28. Hann slå bå i annann flokk 
ellefu brædur med gulan lokk. 
A2ZÅ B17 (d. A25 osv.) (fyrsta flokk — fjårutiu brædur). 


29. Hann slé hennar måga, 
bad tåk hana svo såran. A25 B19 C7 (d. A 24 osv.). 


30. Heyrdu pad Ribbald, hvers eg bid, 
efdu minum yngsta brådur lif. 
A17 B20 C8 (d.D42 A 26) (låttu minn y. br. få grid, — kyr). 


31. Gef minum yngsta brådur lfiff, 
-svo hann Inegi sinni mådur tidendin bera. 
A 18 (d. A27 osv.). 


32. Ribbald, Ribbald, stilltu pinn brand! 
geymi pig gud og hinn heilagi and! A 26 (d. B 38 osv. jf. DgF. 25). 


33. Å hvi sama måli 
fekk hann sextigi (fjårutfu, fimtån) sårin. 
A27B22 C9 (d.D43 A28 osv.). 


34. Å beirri såmu stundu 
fjorutiu fékk hann undir. A28 B 21. 


35. Ribbald purkar blådugt sverd: 
sliks værir pu, Gullbrun, verd. A 29 (d. L22 osv.). 


36. Astin gefur pér hlifdarserk, 
kemur ei vid bina hvitu kverk. A 30. 
Åstin litla felur brand seggs, 


ad eg spara pér sverdsins egg. 
B26 C12 (Astin heit ad deyfir hregg —). 

37. Hann setti hana å hvitan hest, 
allra kvenna reid hån mest. A31. 


Gyltum sporum hann hestinn slær, 
svo ridur hann fylking frå. B 23. 


38. Ridu bau upp å heidarspord, 
aldrei taladi hann vid hana ord. B24 (d. A 30 osv. sv. n.). 


39. Heyrdu pad, Rubbald, hvers eg spyr, 
bvi ertu nu hljådari en fyr? B25 C11 (d.A31 osv.). 


40. Pad er oddurinn buni, i 
hann stendur i hjartatuni. B 27. 


ål. Svo ridur hann til landa, 
brådur sinn leit par standa. B 28 (jf. d. A 36). 


Ribbald keyrir hest med spora, 
svo reid hann til brødur dyra. AÅ 32. 


Hann kom bar ad kveldi, 
sem brådir hans styrdi veldi. C 13. 


42. Heill kominn, Rubbald, brådir minn, 
hér er bér blandinn mjådur og vin. B29 (d. E 44 C 43). 


43. Heyrdu pad, Rigard, brådir minn, 
kvonar efnid gef eg bér. A33 (d. A 38 osv.). 
Eg hirdi ei um pinn mjåd og vin, 
heldur gef eg pér sætu min. B 30. 
Jomfru Gullbrun gef eg hpér, 
hér med allan aud og fé. C14. 
44. Gjarnan eg hana bægi, 
ef eg vissi hun jomfru væri. B31 C15 (d.B52 osv.). 
45. Pann vil eg eidinn sverja pér nu, 
eg flutti hana mey yfir heidarbru. . 
" C15 B 32 (yfir Rinarbru) (jf. d. B 53 osv.). 


46. Einu sinni kyssti, 
sem mitt hjartad lysti. B33 (d. B 54 osv.). 


47. Pad skal aldrei, å medan eg lifi, 
ad eg sé tveimur brædrum gefin. A34 (d.B55 F 56). 


48. Pegar lidin var litil stund, 
Ribbald gaf upp sina ånd. AÅA 35. 


Rubbald upp gaf sfna &nd, 
fråna spenntu sorgarbånd. B34 C17. 


49. par var meiri gråtur en gaman, 
brju fåru lik if steinpré saman. Å 36 (jf. d, B 56 osv.). 

50. Fyrst var hann Ribbald, og annad hans fru, 
bridja hans m6dir, af sorgum då. ÅA37 (d. C 54 osv.). 


51. Vendi eg minu kvædi i kross, 
sjålfur gud hann veri med oss. A 38. 


1—2. Visen begynder på den mest enkelte måde med ridderens 
opfordring til jomfruen til at drage med ham, og straks derefter deres 
bortridt. Således overalt i nordisk, men rigtignok ellers ledsaget af hendes 
betænkeligheder ved bortførelsen. Str. 1 har det rent islandske rimord 
frtda, og den får ikke udtalt det væsenlige i tanken, at hun skal ride 
med ham; strofens oprindelige ordlyd må derfor være forvansket. En 
nærliggende form haves (alm. norsk, svensk og sællandsk): ,Hør du, 
Guldborg, hvad jeg siger dig, vil du følge af landet med mig?" Det er 
også snarest den, der ligger til grund for den islandske. 

3. Strofen om den rige ,greve", der møder dem på ,hede", er 
ligeledes vidt udbredt, og dens rimpar er ved sin lille uregelmæssighed 
karakteristisk for folkeviserne. (Mærk derimod hvor varianten i Å er 
islandsk: den har rigtige rim, den har sagastil [,Så snart de var ..."], 
og den har en ny glose vallarinn (ad: den omstrejfende tigger, 1 steden 
for ,greve"). 

4. Den kommende spårger Ribold om den stjålne jomfru.  Me- 
ningen er ret ens over hele Norden, men rimene forskellige, idet Iman 
bruger snart en, snart en anden fyldekalk. Isl. A har nx (: jomfru), 
isl. B har ad og £ dag osv. Sagen er vel den, at der egenlig slet ikke 
skal være fyldekalk; vi skal (med d. A) blot læse: , Vel mødt, vel mødt, 
Ribold", og da rimende derpå: ,hvor har du stjålet den jomfru bold?" 
(»bold" er ikke fyldekalk, men tilhører tanken: hvor har du fået den 
smukke jomfru?) Så vidt jeg kan skånne, er det en vilkårlighed at 
nægte selvrimende udgang (Ribold: bold) i folkeviserne?. 

5. Ridderen forsikrer, at det ikke er hans kæreste, men hans 
søster. Rimordene fn (skal være min) og min er intetsigende; men de 
rette rimord foreligger vidt udbredt (endogså i visens nordengelske tekst): 
»Det er min syge søster, jeg førte hende igår af kloster." 
Grunden til forvanskning er &jensynlig, at ordene systær og klostær 
rimer godt på æ.-dansk, men systir og klaustri dårlig på islandsk ?. 

6. ,Du tårst ikke dølge for mig, Guldborg, Guldborg 
vel kender jeg dig.« Ordret som i dansk F. 

7. ,Jeg skal give dig kåben blå, du siger ej min fader frå." Ordret 
ligeså i norsk A; i mange norske er det en ,gangare grå" eller ,gan- 
gare spak", i en stor del danske og norske en guldring, i d. C.. også et 
sværd, 


1 Anderledes Recke s. 27 (jf. dog 192). 

? Ved den rav-islandske variant i B skal jeg ikke dvæle, da A's sammen- 
hæng med visens nordiske overlevering er klar. 

3 På Island genfindes strofen i Isl. fkv. 15 A 23, hvor den dog næppe er 
oprindelig. Jeg har ikke undersøgt strofens samtlige forekomststeder. 

8. Et svar, hvor han nægter at modtage gaven, dukker op hist 
og her, men i så skiftende former at der er stærk tviv) om dets op- 
rindelighed. (Bedst er gl. jysk ,Det går jeg ikke for min død, at jeg 
sviger så mit rette brød" BF; de andre er individuelle nydannelser med 
genklang fra forrige strofe). 

9. ,Her sidder du, konge, og drikker vin, borte er Ri- 
bold med datter din." Almindelig. 

12. En vidtudbredt strofe om at kongen vælter mjøden findes her 
i BG (men ikke i A). Strofer af samme indhold, men med andre rim- 
ord, dukker op hist og her (d.E24 P15 n.A23), men hører jo til 
den udpyntning, som enhver visesanger af sig selv kunde frembringe. 

13—15. Kongens overraskelse udtrykkes også på en anden måde 
(A og delvis B): han kaster sin harpe 1 gulvet, så tolv strænge springer 
sønder. Denne formel har dog sin rette sammenhæng i visen om ,Blak 
og ravnen" (DgF. 62, Iåsl. fkv. 7), men har bredt sig til andre islandske 
overleveringer : til Riboldsvisen (hvor den ikke stemmer med, at kongen 
sidder og drikker), til ,Torkels døtre" (hvor man allerede er gået til 
sengs) og til ,Harpens kraft" (hvor kun ordet harpe har draget den ind 
ganske 1 strid med meningen). Vi lader den altså gå tilbage til dens 
rette plads. Derimod beholder vi dens variant med den spildte mjød, 
— der er mindre vel bevidnet, men svarer til den foregående strofe. Et 
udslag af kongens overraskelse er, om ikke nødvendigt, så dog over- 
ordentlig virkningsfuldt, — og findes jo overalt i overleveringen (i B 
endogså to gange). 

16. Kongen byder at sadle heste (mærk hkesta som flertal). [BG 
har den meget islandske afvigelse, at han sejler ud med sine hærskibe.] 

18. ,Hun så under lide, hun så sin fader ride." En meget triviel 
formel, der her er brugt galt, idet den ellers altid kun udtrykker mødende, 
ikke den forfølgende. Det rigtige findes i de øvrige nordiske og i engelsk, 
at Guldborg ,så sig over aksel". 

19—20. A's udmaling af den kommende skare er lånt frå den føl- 
gende kampskildring (i en lidt oprindeligere skikkelse end den nu har i 
islandsk), og har altså ingen selvstændig interesse. 

21. ,Guldborg, lad dig såmme: du hold min hest i 
tåmme". Således ordret (eller meningsret) i gl. dansk. I isl. A er det 
forvråvlet til at Guldborg ved kampens begyndelse sætter sig ned at sy, 
idet sangeren har misforstået det danske ,såmme" (oldn. sæmu, passe 
sig) som om det var isl. sauma, at sy såm. ØB har derimod reddet 
meningen og indsat et nyt fyldekalksord i I rim: nauma, jomfru (: sauma). 

23. ,Når du ser mig bløde, du nævn mig ikke til døde". 
Rimet bliver rigtigt ved at oversættes til dansk; og stroferne genfindes 
ordret i alle de gamle danske opskrifter. 

24. ,Om du ser mig falde, du nævn mig ikke med alle." 
Rimordene skal være ,falle": ,alle"; de findes ikke blot i gl. dansk, 
men også i engelsk (Recke 36). varla (: falla) er derimod islandsk i 
sin lydform, og islandsk som glose, — og det udtrykker i sin betydning 
(»næppe") en svækkelse ikke en styrkelse af sætningens indhold. Det 

er sikkert indsat, fordi det oprindelige rim blev ødelagt ved at overføres 
på islandsk. 

22. Foran disse to faste gamle strofer har Å en, der mere i al- 
mindelighed udtaler deres indhold: Heyrdu pad, Gullbriån, hvers eg bid, 
nefndu ekki & vigum mig. På samme måde har et par gamle danske 
opskrifter gjort; men indre sammenhæng imellem dem synes der ikke 
at være: strofen synes stadig at skabes fra ny, måske hver gang man 
har svært ved at opfatte den gamle trolddom med at navnet ikke må 
nævnes!, Udtrykket £ vigum røber sin islandske forfatter. Indlednings- 
linjen er lidet ejendommelig for denne replik: vi har samme formel tre 
gange i den islandske tekst: 


22. heyrdu pad, Gullbrun, hvers eg bid. 
30. heyrdu pad, Ribbald, hvers eg bid. 
39. heyrdu pad, Rubbald, hvers eg spyr. 


Den er sikkert oprindelig på sidste plads; på de to andre taler omstæn- 
dighederne for at den er nydannet. 

26. B pynter situationen lidt i islandsk kæmpestil: han slår hesten 
med ,gylden spore" og rider ind i fjendernes ,fylking". 

27—29. Han hug i den første (anden) flok hendes syv 
brødre med gule lok. Ganske som i den øvrige nordiske overlevering. 
Den anden strofe lyder dær: Han hug i den anden skare hendes 
syv måge og hendes fader. Dette spores ligeledes i islandsk (ÅA 16 
»Hun så da i tredje skare, hun så sine syv måge fare"). Men i selve 
kampskildringen er den blevet kløvet i to strofer: en hvor han slår hendes 
fader ihjel (fyldekalk: ,han gjorde ilde og ikke vel") og en hvor han 
fælder de syv måge (,det tog hende så såre", — som om svogrenes 
død var det mest pinlige!). Her skal naturligvis fyldekalken skæres bort 
og den sædvanlige nordiske strofe indsættes. Det er vel det på Island 
dårlige rim ,fader" og ,skare", der har fremkaldt nydannelsen. 

31. Jomfruens udbrud (30—31) har i nordisk en mængde små- 
afvigelser, der dog alle kreser om den samme tanke: at han skal spare 
hendes yngste broder”. Lettest er det at genfinde den sidste af stroferne: 
»Du lad min yngste broder leve, at han kan min moder ti- 
dende bære". Den møder i næsten hele den gamle danske overleve- 
ring, med lidt afveksling i rim; på de danske øer med rimene være: 
bære eller leve: give, i Jylland leve (udt. løww): føre?,  Strofens 
faste ord- eller tankeform - tyder på at den er gammel; de famlende 
rim derimod på, at eller andet æ.-dansk rim i tidens løb er blevet ubruge- 

12 A21 (jf. B25. 28); D35; derimod uden indledning i CEF (G H)] I. 

? En del nynordisk overlevering lader udbruddet gælde faderen. 

8 være:bære C 35 (Magd. Barnewitz, ødansk); leve: give E 34 (Stérre Stok- 
holmske, ødansk). — leve: føre stadig i jysk: B 39 (Sof. Sandberg), F 38 (Kr. Juel. 
Limfjordsegnen; o. fl.), jf. M 28 Mors (går" ; før”); ligeså i den beslægtede DgF. 
83 i de gl. jyske opskrifter B24 (Anne Urvop), C 23 (Kr. Juel, Limfjordsegn).. 
Et andet rim i DgF. 83 D28 (Vib. Bild, Limfjordsegn): lere: sige; Karen Brahe 


folio har kløvet strofen i to, i den ene vise med rimene føre : føde (DgF 82 A), 
1 den anden med /Zeve: blive (DgF. 83 A). 

ligt. /ivæ er selskrevet til at være det ene, givæ eller sighæ må da 
være det andet. Snarest sighæ; det hedder jo på oldn. at segja tidendi, 
— og det er netop overleveret, vel ikke 1 Riboldsvisen, men i dens 
sideskud Hildebrandsvisen: ,Du lad min yngste broder leve, min sorrig- 
fuld moder de tidend at sige" (17de årh., og Limfjordsegnen), oven i 
købet indenfor en dialekt hvor det ikke giver rim [løww : sæjj] og derfor 
sikkert er bevaret fra ældre tid. Det er derfor i håj grad sandsynligt, 
at sighæ tilhører Riboldsvisens grundform; ,bære" eller ,føre" er trængt. 
ind, fordi disse ord ofte forekommer i forbindelse med ,tidende”. Om 
den islandske overlevering har modtaget sit ,bera" fra dansk, eller om 
det er indsat på Island som et lidt bedre rim end ,lifa : segja", kan vi 
ikke afgåre. 

30. Forud for denne strofe går altid en anden med mere pludseligt 
udbrud. Dens fårste linje lyder i alle islandske opskrifter: ,Hør du, 
Ribold, hvad jeg beder." Dermed er også grundformen af den 
anden givet: ,du lad min yngste broder leve", i alt fald hvis den 
skal gå tilbage til et dansk grundlag (nu varieret: gefdu minum ingsta 
brddur lif; låttu minn yngsta brådur få grid, — y. br. kyr. Men strofens 
oprindelighed er noget usikker; dens 2. linje er fordobling af str. 31.s 
begyndelse; og dens 1. linje er ukendt på denne plads i al anden nor- 
disk overlevering, men derimod en nåje parallel til andre steder i Ribolds- 
visen (se ovfr. ved str. 24). 

32. Isl. A har den ejendommelighed, at den laver dobbeltoptrin, 
ao: at den er sammenarbejdet af to varianter. Således ved rimgruppen 
om kampen, (løbenr. 19—f2,; 27—29), og således her: den lægger de 
nysnævnte to strofer med Guldborgs bån hen ti får kampen, og midt 
under striden har den et andet udbrud: ,Ribold, Ribold, stil din 
brand! stille dig gud og den hellig ånd!" Strofen spores i en 
mængde andre nordiske opskrifter, hvor det hedder: ,Ribold, Ribold stil 
dit sværd"; men den findes ingensteds rimret igen i Riboldsvisen.  Der- 
imod er der ingen tvivl om, at omsat i danske viseformler vil sidste 
linje lyde: ,du stil dig i vor herres navn" (DgF. 25 og 83 B 23 jf. A 24). 
Vi finder som sagt slet ikke denne formel i Riboldsvisen, men vi finder 
en tilsvarende i flere gamle danske opskrifter: ,Ribold, Ribold, stil dit 
sværd, du stil det i vor herres færd", Denne strofe er åjensynlig den 
yngre variant af samme: ,sværd" har i visesproget fortrængt det ældre 
»brand"; ,færd" er meningsløst og indsat af rimnød i stedet for ,i vor 
herres navn". Jeg skal siden vende tilbage til strofen — den tap hvorom 
hele visens handling drejer sig — men fremhæver blot at vi i den isl. 
tekst har stamformen til den strofe, der foreligger forvansket i gammel 
dansk. Endnu skal her blot bemærkes, at det noget påfaldende udtryk 
»gud og den hellig ånd" er folkeviseformel (Recke 69), at ordet and er 
den æ.-danske form (for isl. andi), og at det giver bedre rim på ,brand" 
end det sædvanlige ,navn". Alt dette svarer til at den islandske over- 


FRR 1 034 -(ødansk) F 37 (Limfj.); desuden i DgF. 83 C 22 D 27j (begge fra 
imfj.). | 

levering her har en gammel dansk strote, — mere oprindelig end nogen 
nu foreliggende dansk variant. 

" 88. Å pvt sama måli, fekk hann sextigi (fjoruttu, fimtån) sårin. ,Då 
Rikeball håyrde de kvendemål, då fekk han på staen sit banesår" (n. Å; 
var. ,dei femten sår", ,femten dødelige sår", ,atten ulivssår"); ,Ret i 
det samme kvindeord dær fik Ribold sit banesår" (d. D 43 jf. A 28); 
»Den tid da Ribold nævnet vor, da fik han sit banesår" (BCF). Den 
sidste af de danske former har den svaghed at sætte et tonløst ord i 
rim; den fårste (og den norske) har i ,kvinde" en tilsætning, der ikke 
tjæner til andet end at fylde linjen: det var ikke kvinderøsten, men 
ordets udtalelse, der var afgårende. Begge har de desuden den fejl, at 
rimet bliver dårligt, når det føres tilbage til rent æ.-dansk varth : sår og 
orth: sår). Derimod er islandsk det simple udtryk for tanken; det har 
ypperlige tankerim ,mål" (9: tale) og ,sår", og lader sig med stårste lethed 
overføre til æ.-dansk: å thy samæ målæ, fæk han fiurtiugh såræ (mærk 
ejeformen bevaret efter de stårre talord, således som det kendes i 
æ.-dansk, ikke senere!). Og på endnu et punkt er den islandske tekst 
bedre. Når dansk overlevering lader ham få ,banesår", er det at fore- 
gribe visens handling; det bestemte tal af sår er i sig selv mere træffende, 
— og genfindes desuden i den nærbeslægtede Hildebrandsvise!. Norsk 
ÅA står på overgang mellem begge; den har både ,femten sår" og som 
variant ,banesår" ; også fårste linje ligger i den norske form nærmere 
ved islandsk end nogen dansk opskrift. 

35—36. Atter her har Å dobbelt overlevering, der forefindes på to 
adskilte steder. Dels: ,Ribold tårrer sit blodige sværd: sligt 
var du og, Guldborg, værd!" Dels en islandsk form af samme 
tanke, at ,elskoven giver hende skjold" og sparer hendes hvide hals; 
BC varierer dermed at ,elskov gemmer kæmpens klinge og sparer hende 
for sværdets ægg."” Denne mængde varianter viser, at tanken — så 
overraskende eller voldsom den måske kan synes os — har i alt fald 
levet længe i visen; kun den fårste form af den har dog interesse for 
visens almindelige historie. Samme strofe findes ikke i så sjælden i ny- 
dansk og nysvensk overlevering (DgF. I 346), endvidere i et par ny- 
norske opskrifter (de utrykte n. CD) af den gruppe der undertiden har 
særlig lighed med den islandske. De ydre vidnesbyrd giver dog ikke 
nogen hjemmel for at betragte strofen som oprindelig i visen. Den til- 
hører to adskilte grupper af overlevering, den islandske og den nynor- 
diske; og den er af den art at den let kan fødes uafhængig på to for- 
skellige steder: sangerne har følt en trang til at bebrejde Guldborg hendes 
ubetænksomhed. 

37. De sætter sig til hest. (A har den gængse formel 1 samme 
stereotype form som ved v. 2; B gentager formlen fra sit v. 16 med 
»gylden spore" og ,fylking"). 

38. ,De red dem ad hedespor, aldrig talte han til hende 
ord." De danske har en tilsvarende strofe om at ride ,i rosenslund, 


»Hildebrand fik i samme kald, femten sår og end et le: <«… D8F. 83 
Å (B)GD. også trængt ind i DgF. 82 E 33. 

der kom ikke ord af Ribolds mund." Nærmere kommer svensk og 
norsk: ,Så redo de sig &fver den mårka långa skog, och inte talte 
Hillebrand ett enaste ord." — heidarspord skal i den islandske sangers 
mund formodentlig betegne ,det sidste af heden” (egl. ,halen af heden"), 
men udtrykket er så vredent, at det ikke kan være det oprindelige. 

39. ,Hør du Ribold, hvad jeg spår, hvi er du mere tavs 
end får?" Genfindes stadig i dansk (,— ikke så glad som får"), ordret 
i B, i de andre gamle opskrifter og de nyjyske med svagere rim i får- 
ste linje. 

40. Ribold svarer, at sværdet (oddurinn buni) står i hans hjarta- 
tun, d: i brystet. I dansk findes en strofe, hvis ene linje sikkert har 
lydt: ,din broders sværd var mit hjærte næst" (Recke 41—42); van- 
skeligere er det at bestemme den tilsvarende linje, der famler mellem 
forskellige rimord og forestillinger. Den på Island foreliggende strofe er 
udpræget islandsk: ,hjærtetunf som navn for brystet, bøinn (udsmykket) 
som tillægsord til sværdet (måske dog buni kunde være forvanskning for 
bråni, der i oldsprog og i viser findes som tillægsord til sværdet). Ud- 
trykket stendr (står) om sværdet er påfaldende; odden kan dog næppe 
endnu sidde i såret. Den islandske strofe er kejtet og ufyldestgårende ; 
men spårger vi om, hvorfor den da blev til, ligger svaret nær nok: 
overalt i dansk og islandsk møder vi en sætning om, at sværdet har 
været ved Ribolds hjærte, — og overalt famler man for at finde den 
rette rimlinje. | 

41. Strofen om hans hjemkomst er forskellig i alle tre opskrifter. 
Slettest er C: ,Han kom dær ad kvælde, hvor hans broder styred vælde", 
styrdi veldi er islandsk heltestil. Bedre er B: ,Ribold (tager) sin hest 
med spore, så red han til sin broders dåre" (mærk at rimet på spora vistnok 
kræver dura i stedet for det overleverede nyisl. dyra); men både ,spore" 
Og ,dåre" er fyldekalk, og strofens drabelighed passer ikke til den døds- 
matte Ribold. Bedst er Å: ,Sa red han til lande, han så sin 
broder stande"; den har netop den enfold, som udmærker den rette 
folkevisestil. Og udtrykket ,til lande" er en mærkelig sproglig oldsag. 
Den skal jo her udtrykke begrebet ,hjemf (ti i landet har Ribold jo 
længe været); i denne betydning forekommer det ikke i oldnordisk og 
ikke i folkeviser, men i den ældste romantiske digtning fra middelalderen 
(0. 1300 og senere). Det er et nedertysk lån af den art som man kan 
finde frasprængte lævninger af i viserne (f. eks. personnavnsendelsen 
-lm); ti som regel er jo disse udtryk atter trængte ud af det hjemlige 
sprogstof. Man kan således — ifølge Recke — gå hele den danske 
viseoverlevering igennem uden at træffe rimene lande : stande; ,land" 
rimer alene med ,strand" og ,sand"; ti ,hjem til lande" kommer man 
kun sejlende. 

De andre nordiske overleveringer bruger her en af de sædvanlige 
strofer om at komme ,til borgeled" eller ,til sin moders gård", — som 
formodentlig har fortrængt den ældre ,til lande'-strofe. 

42. En strofe, hvor den stående byder den kommende velkommen, 
hører med til -visernes samfundsskik, og bår derfor næppe forkastes, selv 

om den kun findes i B og her er overflødig. Vor isl. tekst har den i 
sin mest trivielle form med at byde ,mjød og vin"; bedre former findes 
1 dansk. 

43. Ribold giver broderen sin fæstemø.  Overleveringerne famler i 
rim og linjefåjning; men en linje: ,jomfru Guldborg giver jeg 
dig" (ell. ,;min fæstemø —") synes sikker (A C). Den genfindes i 
d. Å 38, og hele strofen kan tryggest udfyldes efter denne: ,Min kære 
broder, stat hid til mig, min væne møsågiverjeg dig". (Op- 
fordringen til at ,stande nær" også i de andre gamle jyske opskrifter) !. 

bå. »Gærne jeg hende toge, vidste jeg hun jomfru vore." 
Mærk rimordene pægi:væri, 1 æ.-dansk giærnæ æk hanæ thåghæ, um 
hun jungfru uåræ. Kommer vi længer ned i tiden, vil biggja forsvinde 
af sproget, og wåræ blive omlydt til wore. Vi har en variant i gl. dansk 
overlevering: ,Gærne jeg det gjorde, vidste jeg hun jomfru vore" (B 52 
E 47 F 53; — om jeg for synden torde, C48). Den er mattere i sin 
formning (ti ,gjorde" udtrykker tanken dårligere end thåghæ, d: modtog); 
og rimene ødelægges ved at føres tilbage til æ.-dansk (giorthæ: wåræ). 
Den islandske tekst indeholder den æ.-danske form, hvoraf vor forelig- 
gende danske har udviklet sig. 

45. Han sværger på at hun er jomfru. Rimordene n% og brw er fyldekalk 
og rimer kun sammen på islandsk. De ægte rimord ligger lige bagved: 
»Det svær jeg dig ede, jeg førte hende mø over hede". 
(Mærk, at den gamle flertalsform ethæ er bevaret!) De gamle danske 
strofer af samme indhold er langt mindre særprægede. 

46. Én gang jeg hende kyste, som mit hjærte lyste". 
Næsten ordret i gl. dansk: ,En gang lod jeg mig lyste, hendes rosen- 
mund jeg kyste." 

47. Det skal ej ske, men jeg må leve, jeg skal to brødre 
min tro give.” Svarer til de gl. danske opskrifter (Recke 47). Mærk 
at rimene er rigtige på æ.-dansk: givæ : livæ. 

48—49. Slutningsversene af Riboldsvisen er i den grad blevne 
filtrede ind i slutningen af ,Elverskud"Y — i løbet af de århundreder, 
hvor de begge har hørt til de mest yndede viser, — at vi stadig må 
agte på samme egns overlevering af begge viser, når vi skal forstå deres 
udvikling. 

Vi må give Recke ret i, at den oprindelige slutningsstrofe er ,Ri- 
hold døde får hånsen gol, Guldborg fårend op randt sol", der nu kun 
forekommer ganske spredt (bl. a. i en skotsk form af visen). På dens 
plads finder man sædvanlig ,Elverskuds" slutning om de tre lig; i is- 
landsk er den dog ikke nået længere end til opskrift AZ, 

En lignende række lån grupperer sig om den linje ,ridderen gav 
op sin ånd". pegar lidin var litil stund, Ribbald gaf upp stna ånd (AÅ) 

1 At det skulde være den yngste broder (således som i ÅA og i en norsk 
opskrift samt den med norsk beslægtede fynske V 24) ser jeg ingen grund til. 
Visen kender jo ingen broderflok. å 
, Overhovedet sættes dette strofepar til så ofte som muligt i islandsk: 
isl. fkv. 1A HK [DgF.47]; 3D [DgF. 40]; 16A [DgF. 82]; 21; 24 [DgF. 445); 
31CDE, firlinjet, (DgF. 195). 

Danske Studier 1906 : 13 

er åbenbart lånt fra en vidt forgrenet form af ,Elverskud" i islandsk 
overlevering!?, I norske opskrifter finder vi ,Hass moder håé ték vaks- 
ljése i hånd, å då gav Rikeball upp si ånd", eller ,Då den presten kom 
seg for land, då gjev Rikeball upp si ånd", hver for sig lånt fra norske 
former af ,Elverskud" (DgF. IV 861). Noget mere selvstændig er den 
norske ,Rikeball la seg i Gullborgs fang, der gav Rikeball upp sin ånd" 
og den islandske (B C) Ribald gaf upp sina ånd, frina spenntu sorgar 
bånd. Ingen af disse strofer findes ordret igen i ,Elverskud", og den 
sidste er utvivlsomt den bedst hjemlede for den islandske Riboldvise?. 
Dens udfyldningslinje, at ,sorgens bånd omspændte jomfruen", er utvivl- 
somt digtet på Island. Men selve strofens oprindelse turde være at for- 
klare som genklang af ,Elverskud", — og dette er måske grunden til 
at den aldrig får nogen rigtig god udfyldning, 1 den bedste visestil og 
med gode rim. Grunden til at den ældre strofe (— ,får hånsen golf —) 
forsvandt, har måske været at man på Island ikke kender til håns. Og 
således kom den svagere, mere genklangsagtige strofe i stedet. 

Omkvædene, forskellige ved A og BO, er islandske i deres form 
og forekommer også ved andre viser (fsl. fkv. 2; 7. 32); deres sammen- 
hæng med nærv. vise er ikke videre stærk. Nogen oplysning om den 
til grund liggende danske digtning giver de ikke. 


Resultatet af denne gennemgang kan kort sammenfattes så- 
ledes. 1) Vi kan ikke blot se, hvad der er den islandske 
stamform til de foreliggende tre opskrifter, men vi kan 
tillige i stort omfang bestemme en gl. dansk form der 
ligger til grund. 2) Denne danske form ligger hand- 
lingssmæssig og tillige for en mængde enkelte strofers 
vedkommende nær ved vor gammel-danske overleve- 
ring. 3) Hvor de sproglig og stilistisk afviger fra hin- 
anden, har den islandsk-danske det oprindelige. 

Dette udbytte er så væsenligt for vor forskning, at der er 
grund til at begrunde det udførligere og opklare det nærmere. 

Fårst den iagttagelse, at den islandske overlevering i sin hele 
art står på samme standpunkt som almindelig nordisk overlevering. 
Visen er uden pludselig omdannelse sunget videre, dens sproglige 
udtryk er langsomt ældedes og langsomt fornyede. Derfor finder 
vi ikke blot rim der bliver rigtige ved at omsættes til dansk, men 
også sætninger der nu er forvråvlede, men hvis danske grundform 


1! ]sl. fkv. 1 IM, jf. BF L, jf. DHKL. 

? Udenfor Riboldvisen findes en tilsvarende strofe kun i en anden vise (Isl. 
fkv. 25 [= DgF. 461 ,Inges død og sidste vilje"]), hvor den sikkert er mindre 
på sin plads; visen handler om den døendes smærte ved at være glemt. 

skinner igennem.  Håjst betegnende er det også at de særlige 
islandskheder (som er overordentlig lette at kende) kun sparsomt 
findes i overleveringen som helhed; i reglen tilhører de den enkelte 
opskrift. Når man ofte taler om de islandske tekster som ,0ver- 
sættelser" af danske viser, så har denne mening ingen sted ved 
nærværende vise; og man bår i det hele være yderst varsom med 
en sådan hypotese. 

Det ses endvidere, at visen i al den tid den har levet på 
Island (oa: fra en ubestemt fortid til 17de årh.) næsten ingen ny- 
dannelse har undergået. Handlingsgangen svarer nåje til vor gamle 
danske overlevering. Den eneste virkelige nydannelse er, at de 
mindre gode opskrifter lader forfølgelsen til en begyndelse foregå 
til søs, — på en ret meningsløs måde. Ellers vil man ikke en- 
gang kunne påvise så meget som en eneste karakteristisk strofe til 
— udmaling, skabt af en islandsk sanger. 

Derimod har alle overgangsled tabt deres individuelle præg og 
fået stereotype former der bruges i alle viser: samme strofer om 
kvinders ridt, om harpen der kastes i gulv ved et overraskende 
budskab, om en mødende skare o.s. v. En del af disse ændringer 
er så grove, at de let udpeges; og den hele klasse er nogenlunde 
uskadelig, fordi de bærende scener står uforstyrrede. 

Den omdannelse, visen har undergået ved at gå fra mund til 
mund på Island, er altså fårst og fremmest slid. Den mere fro- 
dige nydannelse, som de andre nordiske egne kender, møder ikke 
her, og møder overhovedet ikke i islandsk overlevering af folke- 
viser. Derfor ligner de forskellige islandske opskrifter af samme 
vise i reglen hinanden så stærkt (for Riboldsvisen er dog forskellen 
ved slid og andre ubevidste ændringer noget stårre end den plejer 
at være i islandsk). Denne træge passivitet i islandsk overlevering 
er en faktor man i håj grad må regne med. 

Men hvor meget kan visen have tabt? Kan vi kun nå til 
en slidt og udtyndet tekst, måske endogså brudstykkeagtig? Eller 
har vi den nogenlunde så fuldstændig som da den indvandrede til 
landet ? 

Lad os spårge den selv! Vi sammenstiller alle de fundne vers 
af grundformen, idet vi dog sætter klamme om de strofer, hvor ord- 
lyden er mindre sikker, eller hvor der har måttet tekstrettes stærkt 
ved den danske overleverings hjælp. [Et par strofer, hvis opr. 
forekomst er mindre sikker, er sat i kantet klamme. ] 


196 


12. 
16. 
18. 
21. 
23. 
2Å. 
26. 
29. 
32. 
31. 


33. 


AXEL OLRIK 


»Hør du, Guldborg, (hvad jeg siger dig), 
vil du ride (af landet med mig)?" 


(Så væn da havde han fole og spag, 
han satte den jomfru ved sin bag.) 
Der de kom på hede, 

da mødte dem rigen greve. 


»Vel mødt, vel mødt, Ribold, 
hvor har du stjålet den jomfru (bold)? 


(,Det er min syge søster, 
jeg førte hende igår af kloster.") 


»Du tårst ikke dølge for mig, 

Guldborg, Guldborg, vel kender jeg dig.” 
»Jeg skal give dig kåben blå, 

du siger ej min fader frå.” — 


»Her sidder du, konge, og drikker vin, 
borte er Ribold med datter din!" 


(Kongen sprang over breden bord, 
den brune mjød på gulvet stod.) 


Kongen taler til svende sin: 
»I skal sadle mig heste min!" 


(Guldborg sig over aksel så: 

»Hisset kommer min fader; hvad bliver til råd?") 
»Guldborg, lad dig såmme, 

du hold min hest i tåmme. 


Om du ser mig bløde, 
du nævn mig ikke til døde. 


Om du ser mig falde, 
du nævn mig ikke med alle." 


Han hug i den fårste flok 
hendes syv brødre med gule lok. 


Han hug i den anden skare 
hendes syv måge og hendes fader. 


»Ribold, Ribold, stil din brand, 
stille den gud og den hellig ånd! 


Du lad min yngste broder leve, 
han kan min moder de tidende (sige)!' 


I det samme måle (målæ, 9: tale) 
fik han fyrretyve såre (såræ). 

35. [Ribold tårrer sit blodige sværd: 
»Sligt var du og, Guldborg, værd."] 


37. (Ribold stikker sit sværd i skede: 
»Kom hid, Guldborg, nu vil vi ride.") 


38. De red dem ad hedespor, 
aldrig mælte Ribold ord. 

39. ,Hør du, Ribold, hvad jeg spår: 
hvi er du mere tavs end får?” 


40. (,Nåde dig gud, så lidet du vedst! 
" din broders sværd var mit hjærte næst.”) 


ål. Så red han til lande, 
han så sin broder stande. 


42. ,Velkommen, Ribold broder min, 
(hvor har du fanget den væne viv?") 


43. ,Min kære broder (stat hid til mig), 
min væne mø så giver jeg dig." 
kk. ,Gærne jeg hende toge, 
vidste jeg hun jomfru vore.” 
åd. ,Det svær jeg dig ede, 
jeg førte hende mø over hede. 
46. Én gang kun mig lyste, 
hendes røde mund jeg kyste." 


47. ,Det skal aldrig, men jeg må leve, 
jeg skal to brødre min tro give." 


48. (Ribold var død får hanen gol, 
Guldborg fårend op randt sol.) 


Det er ikke til at tage fejl af. Ved at udrense de islandske 
elementer får vi ikke noget af en vise, men en hel” og karakter- 
fuld digtning, med knappe replikker og dog hver situation kom- 
mende fuldt til sin ret. Der er en sluttethed over den, som ikke 
. findes i nogen anden overlevering, men som er i pagt med visens 
store tragiske æmne. Yderligere har den sit særpræg i den måde, 
hvorpå hedelandskabet går sig gældende igennem hele visen, ikke 
blot som dens faktiske og naturlige skueplads, men også som 
samstemt med det enkle og alvorlige 1 dens handling. En situation, 
som den hvor Ribold og Guldborg rider tavse over heden, er 
stor tragedie. Prøver man — med de andre nordiske overleveringer 
— at flytte det hele hen til en skov, er det ikke blot et unød- 

vendigt kulisseskifte, men personerne bliver i lille målestok i sam- 
menligning med omgivelserne, netop her hvor de skulde være store. 

Det er da en karakteristisk form af visen; intet tyder på at dens 
knaphed er blot subtraktionsdannelse; den har sit kendelige sær- 
præg, og snarere en stårre indre harmoni end en mindre i sam- 
menligning med de andre opskrifter. 

Om visens grundform — ved bortførelsen eller ved kongens 
forfølgelse — har indeholdt flere af de gængse overgangsstrofer 
eller ,tankestreger", kan vi naturligvis ikke sige; indenfor hoved- 
optrinene vil det i hvert fald være af det onde at tilfåje sådanne. 

Lad os i denne forbindelse dvæle ved et af visens dramatiske 
brændpunkter, det hvor de rider tavse over heden, og hendes ufor- 
stående spårsmål fremkalder svaret, at han er såret til døde. Af 
dette svar giver den islandske tekst os kun den overarbejdede form,” 
hvori vi skimter en sætning, at sværdet eller odden har rørt hans 
hjærte. En mængde danske opskrifter (de gamle og et par af de 
nyere) indeholder den tilsvarende tanke, men den skifter uophørlig 
i udtryk; kun ordene ,broders sværd”, ,hjærte" og ,næst” kommer 
stadig igen (Recke s. 42). Den ene linje må — som Recke ud- 
taler — have lydt: Din broders sværd var mit hjærte næst. 
Med den anden linje er vi i værre vånde; hver eneste opskrift 
byder nye rimord: værst, gæst, fæst, frist, kryst, vedst, færd, får, 
kær. Her gemmer sig, eller her mangler helt, et eller andet gam- 
melt rimord. | 

Svaret ligger i den gamle ødanske opskrift C: ,Gud nåde 
dig, Guldborg, så lidet du vedst! din yngste bror var mit 
hjærte næst” (vi bår naturligvis læse: ,din broders sværd var mit 
hjærte næst"). Det genkendes i norsk: ,Gud bedre .deg, Gudbjårg, 
så litid du veit, din yngste bror mit liv burtsveik”. Strofen er 
ikke blot i sig selv ypperlig, men den har oven i købet rimord, 
der i æ.-dansk passede sammen (wést: næst, begge med lang selv- 
lyd); og når strofen ikke er rigtig bevaret i flere opskrifter, er. 
grunden til dels den, at sprogets udvikling — lydlig og gramma- 
tisk — fjærnede rimordene fra hinanden. De norske rim med veit 
og sveik er et forsøg på at skabe nyere rim, efter at den gamle 
endelse for 2. person er tabt. 

De gamle danske overleveringer og en del andre lader Ribold 
udtrykke sig i to, tre, ja endogså fire strofer, om hvorfor han nu 
er mindre glad end får. I sammenligning med disse er den korte 

enestrofe af ganske anden virkning; alt er her givet tilstrækkelig: 
hans udbrud af overraskelse og meddelelsen om hans tilstand; det 
knappe svar af den dødsmærkede mand går hjemridtet over heden 
endnu uhyggeligere. 

Går vi ud i de enkelte overleveringer, opdager vi at dette er 
den faste kærne; de bredere replikker er af et løsere stof. Der 
er forst ødansk C og de — i omkvæd og indhold nær beslægtede 
— norske opskrifter. De får to strofer ved at fordoble den gamle 
med nye rim (,så lidet du kan": ,en døende mand” eller ,mit 
hjærte stor vånde"). Og der er den gamle danske (især jyske) 
adelsgruppe, der ofte har tre strofer: 


Gud nåde dig, Guldborg, så lidet du kant, 
dig er kun ett, mig er så mangt (ell. lign.). 


Et er det, jeg er træt og mod, 
et andet det mig rinder blod, 


Enddog går det mig allerværst (el. lign.), 
din broders sværd var mit hjærte næst. 


Den fårste strofe har den mærkelighed, at Il. 2 er slap og uklar 
(og de forskellige opskrifter famler om dens indhold). Recke 
kasserer derfor strofen. Den sidste strofes l. 1 famler — som vi 
for så — mellem en utrolig mængde uensartede udtryk. Recke 
har ikke vidst bedre udvej end at kassere alle de overleverede 
former og indsætte en selvlavet (,End træger det mig allermest") 
eller gåre endnu stærkere ændring!?. 

Således har vi i disse strofer to gode linjer (,Gud nåde dig —" 
Og »— hjærtet næst") og to tarvelige, fyldekalksagtige. Grunden 
er nu let at se: de to ægte linjer udgår tilsammen én strofe; og 
fyldekalken opstod, da man søgte at spinde den ud i flere. 

Endnu står blot tilbage at opklare, hvorledes visesangen fik 
den retoriske stigning i udtrykket: fårst klager han over at være 
»træt og mod", så over at der rinder blod, fårst i tredje omgang 
over at sværdet har nået hans hjærte. Går vi til nysvensk og 
delvis nydansk overlevering, findes strofen ganske simpelt som 


1 Reckes ændring bår ubetinget ses under synspunkt af fri konjektur. Dens 
eneste grundlag er B(EYs ,Alt går det mig aller næst"; men det ,næst" hvor- 
over sætningen er bygget hører jo til i strofens anden linje (— ,mit hjærte 
næst"). 

hele Ribolds svar på hendes spårgsmål: ,Det er ikke under, min 
hu gåres mod, mig rinder ud mit hjærteblod" (ell. lign.). 

Når Recke har ment at måtte lægge den gamle danske (væ- 
senlig jyske) adelstradition til grund for sin redaktion af disse 
strofer, og i det hele synes lidet tilbåjelig til at tro man kan komme 
bag om den til en ældre form, så er det værd at agte på, at vi her 
har ikke mindre end to forskellige korte replikker (den ødansk- 
norsk-islandske og den svensk-danske), der hver for sig er god nok 
til at løse opgaven, og som er kilde for motivets bredere udarbej- 
delse i adelstraditionen. 

Ligesom Recke holder fast ved replikkens bredde, hvor over- 
leveringen giver ham nogensomhelst anledning til det, maler han 
også overgangsoptrin med en vis fylde. Således har han en læn- 
gere forhandling mellem de flygtende og den mødende greve, den 
forste del gående ud på at købe ham til at tie, den sidste del 
drøftelse af hvorvidt de skal slå ham ihjel. En sådan scene eksi- 
sterer ikke på folkemunde. Den findes alene hos Landstad; men 
— Landstads tekst er ikke nogen opskrift, den er en sammenarbejd- 
ning af forskellige opskrifter. I alle ægte tekster er han enten en 
greve eller en gammel mand, og han enten købes med bestemte 
tilbud af gaver, eller det drøftes om man skal slå ham ihjel. Men 
at spare greven, fordi han er ,så gammel en mand”, er ikke blot 
at forlade kilderne, men også at blande typer — den mægtige 
frænde og den hjælpeløse gamle vandrer — som overleveringerne 
holder ude fra hinanden. Og endelig, hvad er der vundet ved 
denne blanding? Ganske vist er alle logiske muligheder ud- 
tåmte, når man har prøvet både at købe den mødende til tavshed 
og at slå ham ihjel; men dvælen i alle muligheder er en digterisk 
svækkelse. Den fart og flugt, der er i det korte møde på heden, 
forstyrres ganske ved scenens forlængelse; et sådant optrin må 
ikke blot have den længde, som det virkelige liv måske vilde give 
det; det må fremfor alt have den længde eller rettere korthed, der . 
passer til det som overgangsscene i visen. Jeg kan ikke se andet, 
end at Recke i delte tilfælde er blevet offer netop for det princip 
han ellers ihærdig bekæmper, sammenstykningen af ikke sammen- 
hørende bestanddele til en tilsyneladende fyldigere handling. 

I hvert fald vil man ikke ud af dette optrin kunne hente noget 
bevis for, at den islandske tekst ikke har bevaret visen så fuld- 
stændig som den fra forst af var. (Som jeg siden skal påpege 

hører ,greven' og gavetilbuddet sammen med navnet Ribold, 
gammelmanden og forslaget om at slå ham ihjel sammen med en 
afvigende gammel form af visen.) 

Lad os se på endnu et sted, hvor adelsoverleveringen giver 
samtaleversene en vis lyrisk fylde. Det er ridderens lokkesang i 
visens begyndelse. Det hyppigste er den rige lyriske formel med 
skildringen af det salighedsland han vil føre hende til. Den er 
bedre på sin plads i DgF. 183 ,Kvindemorderen”, og Recke har 
vistnok ret i at den har sin oprindelige plads her. Så er der 
lokkesangen med de otte møer der skal tjæne hende, og under- 
tiden otte borge, og sølverharve og gylden plov. Det må ind- 
rommes Recke, at den til tider har været til stede i Riboldvisen, 
selv om vi nu kun har den i det lille sønderjyske brudstykke 
(,Guldborg, Guldborg, trolov du mig, de otte guldbure giver jeg 
dig"); ti overalt hvor de ,otte guldborge" optræder må vi anse 
dem for genklang (oa: forvanskning) af ,Guldborg" og hendes otte 
jomfruer. Men vi har ikke nogen virkelig grund til at søge adel- 
pladsen for denne lokkesang i Riboldvisen (hvis vi da ikke går "ud 
fra ,møblere"-princippet som usvigelig grundsætning). Dens adel- 
plads er ganske tydelig i ,Kvindemorderen" (DgF. 183), hvor den 
ikke blot findes i den meget grumsede D, og i C, men også — 
hvad der er undgået Recke — i den svenske overlevering fra 
Småland (Arw. 44 A): 


Och hår ni, skåna jungfru, hvad jag er siga vill, 
åtta kungadåttrar skola tjena eder då. 


Och två skola kamma och krusa edert hår, 
och två skola såtta er perlekronan på. 


Och två skola bådda upp eder sång, 
och två skola fålja eder till den. 


Og både i Småland og i C (Grundtvigs kvart) finder vi ikke det 
mindste af de ,otte guldborge", der ellers er det karakteristiske 
vidne om at stroferne har passeret jomfru Guldborg på deres vej. 
Hele sagen er meget simpel, hvis vi blot ikke vil holde ,møblere"- 
princippet fast som håjeste lov, men alene holder os til almindelige 
poetiske hensyn og til det i kilderne foreliggende. Lokkesangen er 
poetisk nødvendig i ,Kvindemorderen", netop fordi det drejer sig 
om den svigefulde elskers ævne til at lokke jomfruen med sig; og 

ud af denne episke nødvendighed fødes den i denne vise: på ett 
sted som lovprisningen af salighedslandet, på et andet sted som 
et løfte om de otte tjænende jomfruer. Men når fårst en sådan 
lokkesang er født, smitter den af på andre bortførelsesviser, i en 
tidsalder hvor man elsker den rige og malende detalje. 

I stedet for lokkesangen har de fleste overleveringer det 
simple spårsmål: ,Hør du, Guldborg, hvad jeg siger dig: vil du 
følge af landet med mig?” Hendes henvisning til den vogtende 
slægt viser, at det ikke er fra hendes side hindringen skal komme: 
vi føres straks ind i at det fjendtlige sammenstød bliver imellem 
ham og dem. Og de simple ord, hvori ordskiftet sker, er ypperlig 
i stil med hvad der ellers er visens sikre strofer, — men ikke med 
den lyrik hvori adelsoverleveringen indspinder den. 

(Den islandske vise har den simple spårgestrofe uden lyrik. 
Det er muligt at den har tabt henvisningen til den vogtende slægt, 
som ellers findes i alle de nordiske lande, og som er, om ikke . 
nødvendig så dog tjænlig til straks at vække handlingens tragiske 
muligheder.) 

Således lærer vi en i det hele simplere og oprindeligere, også 
sproglig ret gammel form af Riboldsvisen at kende. 

Når jeg derimod har omtalt adelsoverleveringen som for- 
holdsvis sen, forstår jeg derved ikke blot at den som udviklings- 
type er yngre, at den ikke er grundform for de nordiske landes 
almueoverlevering; men jeg mener tillige at den rent på årstal 
er ung. 

Der er en strofe, som altid åbner adelsoverleveringen (og en 
sjælden gang de nyere tekster, der står i et vist afhængigheds- 
forhold til den), men som aldrig ellers forekommer: 


Ribold var en kongesån, 
han gilte stolt Guldborg, det var i 1ån. 


Flytter vi denne strofe tilbage til normal æ.-dansk sprogform, 
ødelægges rimene helt (sun, og lønd med langt ø). En lidt yngre 
form syn begynder at dukke op henved 1300.? Det næste trin i 
udviklingen søn viser sig i Lægebogen AM. 187 (,fra midten eller 
sidste halvdel af 14de årh.”). Hvornår d i lønd er bortfaldet, og 
når ø er forkortet, véd vi næppe så nåje; men at vi er stærkt på 
afstand fra æ.-dansk sprog, derom er ingen tvivl. Docent Verner 


1 Wimmer, Navneordenes båjning 76; Vald. jordebog 253; Eriks sæll. 3.26. 

Dahlerup udtaler, på forespårgsel herom, at han ,nærmest vilde 
være tilbåjelig til at sige, at et rim lån: sån næppe tyder på ældre 


tid end 15de årh.”; ,mod slutningen af 15de årh. træffer vi masser 


af gange ,sån' rimende på ord med opr. langt ø foran n." Den 
adelige indledningsstrofe er da tidligst forfattet i 14de årh.s senere 
del, muligvis eller sandsynligvis endnu senere; og dens ikke-fore- 
komst i de andre overleveringer har sin naturlige grund i at strofen 
ikke eksisterede, og ikke kunde eksistere, i den tid da Riboldvisen 
blev spredt ud over Norden. 

Jeg sammenfatter da resultatet af min undersøgelse således: 
Der har af Riboldvisen eksistereret to former, der vel var ens 
i handlingens gang og personernes navne, men noget 
forskellige i sprogform og udtrykkets fylde. Den ældre 
(o: den danske stamform til den nuværende islandske over- 
levering) er ordknap i sit. udtryk, stærkt naturbunden til hedeland- 
skabet, og er i sin sprogform rent æ.-dansk (fra o. 1300?), dens 
rimord er tildels sådanne som vrages af den senere poetiske tra- 
dition. Den yngre (da: stamformen til opskrifterne i de adelige 
visebøger) hører efter sin sprogform til 14de—15de årh.; den er 
noget rigere i sin lyriske og episke udmaling, og dens rimforråd 
lidt mere dagligdags. 

Ejendommeligt for begge former er det høvisk-fremmede præg 
som personnavnene tilfører det i sig selv ret hjemlige æmne. Ri- 
bold, Rikeball, indeholder de to navneled Rik- og -bald, der er 
udpræget tyskagtige!. Den mødende ,greve'" er en person ved 
hoffet, der var bedst kendt som fremmed, og som man først nylig 
havde fået mage til ved det danske hof. Guldborg er atter et 
unordisk navn, men en beråmt sagnskikkelse fra engelsk middel- 
aldersdigtning. Disse gamle danske former af visen har også en in- 
teresse for personernes moralske fuldkommenhed; de går ret udførlig 
rede for at Guldborg er mø trods bortførelsen, og undgår de andre 
overleveringers motiv at hun vil slå den gamle mand ihjel blot for 


ikke at røbes af ham, — træk som er håjst uvæsenlige i forhold 
til visens egenlige tragiske æmne. 
IV. 


Det spårsmål der så rejser sig for os, er det om dette er 
visens ældste form, eller i alt fald den ældste, vi kan nå tilbage 
t Jf. f. eks. DgF. VI, 377. 

til, — eller om vi kan nå til former der ikke har dette høvisk- 
fremmede præg. 

Svaret ligger egenlig allerede deri, at vi har andre navne: for 
ridderen Hildebrand, for jomfruen Hilde, for angiveren ,den gamle 
mand" (ell. lign.). Jeg skal gennemgå de enkelte former, der helt 
eller delvis falder udenfor Riboldvisen i snævrere betydning. 

1. Visen om ,Hildebrand og Hilde" (DgF.83), dansk, 
svensk og norsk. Riboldsvisens hovedhandling genfindes indtil det 
punkt hvor hendes råb bringer ham dødssår, og dernæst fort- 
sættes med den straf Hildelille lider; det hele er lagt ind i en 
selvfortællende ramme som Hildelils beretning til dronningen. 

Jeg meddeler her det pågældende afsnit, a: det af overleverin- 
gerne som med grund kan henføres til en oprindelig stamform 
(men forbigår mere individuelle variationer, såvelsom de spredte 
yngre lån fra Riboldvisen). | 


1. Min fader havde en kongevold. 
min moder hun var en dronning bold. 
A 13; C10;D12; B10; HÅ4; K4. 


2. Min fader lod mig så herlig såmme, 
tolv riddere de skulde mig vogte og gemme 
A14 B11 C12 D14; F9; G9.10; K5 sv. A11B 8.9. 


3. Siden lod jeg mig lokke: 
en ridder udaf den flokke. 
A15 B12 D15; C13; G11; K6; sv. A12; d.F 10; H5. 


4. Han hed hertug Hildebrand, 
kongens sån af Engeland. A16 B13 C14 D16 sv. A13 B11. 


do. Så tog vi os for hande. 
at vi vilde følges af lande. 
C15D17sv.B12;d.A17; Li; sv. B13. 


6. Om natten kom der slag på dår, - 
mine syv brødre var dær for. A19;G12K7. 


7. Han klapped mig ved hviden kind: 
"…… Nævn ikke mit navn, allerkæreste min. B18 A20; sv.A 17 B18. 


8. Inår du ser mig bløde, 
du nævn mig ikke til døde. A21 B19 D 22. 


9. Inår du ser mig falde, 
du nævn mig ikke med alle. A22D21, 


10. Han hug i den første flok 
mine syv brødre med gulen lok. B21 C19 D24 sv. A 19 B 20. 

11. Han hug i den anden skare 
mine elleve svogre, min kær-fader. B22 C18 D25 sv.A 18 B 19. 


12. Stiller eder, stiller eder, Hildebrand ! 
stiller eder 1 vor herres navn! 
B23 A24; ((22 D27 sv. A20 B21 har lånt fra Ribold). 


13. I lader min yngste broder leve, 
min sorrigfuld moder de tidend at sige. C23D28 B24 A25. 


14. Hildebrand fik i samme kald 
femten sår og end et fald. 
A26 C24 D29 (også i DgF. 82 E35); B25; B26 sv. B 29; 
sv. Å 21; d. D30. 


Når dette parti er fortalt mere kortfattet end i Riboldvisen, er 
det sikkert begrundet ved at visens hele handling har fået en stårre 
udstrækning, og at disse optrin er komne i et fjærnere perspektiv 
i sammenligning med de følgende scener hvor Hildelille er i for- 
grunden. Bortførelsessamtalen er kun antydet; forræderen mangler 
helt. En ligefrem handlingsforskel er det, at kampen ikke foregår 
ved dag ude på åben mark, men ved nat foran deres herberg. 

2. Den nordengelske vise ,Earl Brand" (Child 7 A) ligger 
Ribold påfaldende nær. Den tapre jarl Brand lokker kongen af 
Englands datter, så hun kommer til hans seng; de flygter bort 
sammen. De rider over ,;moss and moor' uden at møde nogen, 
indtil de træffer ,gamle Karl Hood, han kommer for ondt og al- 
drig for godt". Har Du mig kær, jarl Brand, — siger konge- 
datteren — så grib denne gamle mand og lad ham dø. Men jarl 
Brand finder det uret at dræbe en gammel mand med grå hår; 
»jeg vil give ham et pund og lade ham gå." Karl Hood spørger 
hvor han har stjålet den dame, og får til svar at det er hans 
syge søster, han har hentet af kloster (,from Winchester'). Men 
Karl Hood mælder hans flugt, og kongen sætter efter dem med 
femten mænd. Jomfruen ser ,over sin venstre skulder" deres 
komme. En samtalestrofe får kampen indeholder de os velkendte 
rim ,alle”" og ,se mig falde"; men selve problemet med døds- 
nævnelsen er glemt: han fælder dem en efter en, — dog én kom- 
mer i ryggen og giver ham dødssår. Atter nærmer handlingen 
sig til den velkendte. Skånt hårdt såret løfter han sin jomfru til 
hest. Da de kommer til floden Donne, vil han vaske sit sår; da 
ser hun hans hjærteblod rinde ud. Han kommer til sin moders 

port, og beder hende at gifte hans brud bort til hans yngste 
broder. 

Hvor nær så handlingen ligger Riboldvisen, afviger dog per- 
sonerne. ,Earl Bran(d)" ligger langt nærmere ved ,Hildebrand£ ; 
og i rim dermed finder vi vel ikke ,kongens sån af Engeland”, 
men ,the king's daughter of fair England". Endelig har vi en 
ellers ukendt person Carl Hood. ,Karlf er i virkeligheden slet 
ikke navn, men det nordiske ord for ,gammel mand"; Hood 
måske en engelsk udtale af Odin, her opfattet som den ufreds- 
stiftende skurk. 

Dette forslag om at slå den mødende ihjel, endogså får man 
har talt med ham, er voldsommere; forsøget på blot at købe ham 
til at tie er mere afdæmpet; dette sidste kan naturlig være trådt 
i stedet for det fårste, ikke omvendt. 

(Foruden denne nordengelske vise har vi de to skotske, ,Lord 
Douglas" og ,Erlington”", begge i firlinjede strofer og sikkert at 
opfatte som yngre og ret vilkårlige. behandlinger af samme æmne, 
allermest den sidste af dem, hvor helten sparer den ,gamle rid- 
ders" liv, efter at have dræbt de andre fjorten modstandere, for 
at han skal kunne bringe tidender hjem. Dette er sikkert en 
krysning af de to motiver, at lade den mødende gamle slippe 
videre levende, og at spare hendes yngste broder at han skal sige 
tidender.) 

3. Den norske overlevering foreligger i en stor mængde op- 
skrifter fra Telemarken (Landstad nr. 33—34; DgF. III 854; og 
adskillige utrykte i Sophus Bugges samling). De har indbyrdes 
ret store uligheder, bl. a. i omkvæd; men på dette snævre område 
har de forskellige hovedformer naturligvis ikke kunnet holde sig 
uden at påvirke hinanden gensidig. Til nærværende undersøgelse 
kan jeg nåjes med at dele dem i to grupper, A-typen og B-typen. 
A-typens faste kendetegn er omkvædet fyri våe — fyri låndo så 
ville dei råe, der ellers er ganske ukendt; endvidere at det altid 
er en ,gammel mand" de møder på deres ridt!, Under B-typen 
sammenfatter jeg alle der slutter sig nær til kendt nordisk over- 
levering, både dem der har omkvæd som dansk C, og dem der 
har omkvæd som Syvs tekst, og ,Venerås”" der har omkvæd som 


1 Til denne type hører Landstads nr. 33 (eller rettere de fleste af dens 
ægte kilder), endvidere de af Grundtvig som C, D, E, F, omtalte, og nogle 
utrykte. 

svensk og nydansk, men lader visen ende lykkelig med ridderens sejr 
over sine modstandere. Den mødende forræder er altid en greve og 
der gøres altid forsøg på at købe ham med guldring eller med ,ganger 
grå” til at han skal tie stille. — Kun A-formen har altså vor interesse. 
Den er rigtignok i sine personnavne at regne for en form af Ri- . 
boldvisen, og i det meste af sit strofeindhold også; men den har 
tillige spredte lævninger af sagnformer der ikke genfindes i dansk 
eller svensk. Angiveren er altid den gamle mand, ligesom i engelsk ; 
en af opskrifterne har et tilsvarende forslag (,Høyre do, Rikeball, 
hot eg seje no, du hogge den mannen i stykki små!" ,De skal ”ki 
spyrjast på din faers land, at eg hogg ihel så gamal ein mann"). 
En anden opskrift lader den gamle mand blive slået ihjel, men 
smådrengen der kommer senere gå bort. Således har man krysset 
.to sagnformer, den gamle norsk-engelske, hvor det drejer sig om 
at slå den gamle mand ihjel, og den svensk-nydanske, hvor små- 
drengen modtager gaven og dog røber dem! 

Disse træk peger altså over mod ,Earl Brand" eller måske en 
tabt ,Hildebrand” som deres kilde. Alt det øvrige i A-typen slutter 
sig til Riboldvisen, men vel at mærke snarere til dens kortere 
(islandske )form, end til den danske adelsoverlevering. Når enkelte 
opskrifter kommer den nærmere, vil det sikkert sige at de har 
modtaget lån fra B-typen (navnlig opskr. ,G" er en sådan over- 
gangsform). Man træffer aldrig den sætning at ,Ribold var en 
kongesån”, og lokkesangen har kun yderst svagt fået indpas; 
endnu svagere er beskrivelsen af de mange vogtere. Ligesom i 
islandsk kommer vi straks til ridderens opfordring til at følge med; 
den dækkes kun af det almindelig holdte begyndelsesvers: ,Rike- 
ball å Gullbjår di sat ivi bor, di tala så mangt et skjemtandes or". 
En enkelt strofes henvisning til hendes vogtere, og hans gentagne 
opfordring synes at være alt, hvad A-typen fra fårst af har inde- 
holdt. I adskillige opskrifter er den nu i en opløsnings- eller 


1 Endvidere finder vi i A-typen en overgangsstrofe, der hører ,gamleman- 
den" til: ,Gamlemannen gjore håte rei å rann, så bar han den bo'i fram". I 
modsætning dertil har B-typen (og de den nærmeststående tekster af A-typen): 
Men greiven (gamlemannen) rei å rendi, sin ge fole han sprengdi. Den gode 
fole passer godt nok til en fornem person som greven; gamlemannen må vist 
efter visernes vanlige skik opfattes som vandringsmand, og strofer om ham bør 
sikkert lyde: ,Gamlemand både løb og rand, alt bar han buddet for kongen 
fram" (el. lign.). 

blandingstilstand. — I de følgende afrejsevers lader det sig ikke 
gore at rede A- og B-type ud fra hinanden. Men ved samtalen 
med gamlemanden træffer vi (dog kun i to opskrifter) verset, at 
hun vil give ham kåben blå, at han ikke skal bære bud i hendes 
faders gård, — ganske som i islandsk. Den følgende kampskildring 
har de kendte strofer med at se sig ,over hærde" og med at holde 
hesten o. s. v., men ikke nogen særlig fyldig fremstilling. De for 
islandsk karakteristiske rim møder vi i: ,kvendemål”f — ,femten 
sår"; ,Dei rei seg gjånom så tykk ein skog, Rikeball tala ”ki eit 
einaste år” (rosenslunden tilhører derimod alene B-typen, og over- 
gangsformen C). Samme knaphed i det sidste parti af visen: det 
er kun B-typen og C, der kender noget til at hente præst og rede 
seng. Ja ikke engang stroferne om de tre lig er trængt længere 
ind; som A-typens normale form må vi vistnok betragte den, at 
Guldborg lagde sig i Rikeballs favn (ell. lign.), ,då gjev Rikeball 
upp si ånd”, — samme slutlinje som vi kender fra islandsk. 

Den norske A-type indeholder således den ældre, kortere form 
af Riboldvisen, og er nærmest i slægt med den islandske tekst (9: 
med dennes danske eller dansk-norske grundform), — selv om 
særudviklinger i Norge og på Island nu har fjærnet dem fra hin- 
anden. Desuden gemmer A-typen på lævninger af en anden, 
sikkert endnu ældre form af visen, hvor den mødende er ,den 
gamle mand" og jomfruen opfordrer til at slå ham ihjel. 

4. Et vidnesbyrd på anden hånd har vi i den oprindelig 
norske vise om Benedikt (DgF. 474, dansk, færøsk, norsk). Da 
ridderen går fra kongedatterens bur i den årle morgenstund, møder 
han ,Blinde Molvigsen" ell. ,ungi Larvas" ell. ,kongens smådreng", 
hvem hans brud opfordrer ham til at dræbe, men Benedikt vil 
ikke ,udgyde uskyldigt blod". Denne person er dette sagnstofs 
(>: Hagbardsagnets) gamle svigefulde rådgiver Blindr belvisi; men 
opfordringen til at dræbe ham er sikkert i slægt med Ribold- 
Hildebrand-visen, eller rettere den er lånt fra denne vise; ti Ri- 
bold-Hildebrand er sikkert en gammel digtning, Benedikt yngre, og 
motivet med at udgyde uskyldigt blod yngre end det mere be- 
grænsede og kæmpemæssige at man ikke vil slå så gammel en 
mand ihjel. Benediktvisens optrin er altså lånt fra Ribold-Hilde- 
brand, og det er lånt fra den form vi har i ,Earl Brand", ikke 
fra den vi har i den norske A-type; ti i navnet Blindr belvisi 
ligger at han skal være gammel og ondskabsfuld, være den ufreds- 

stiftende rådgiver. Dette vil sikkert sige, at på den tid da Bene- 
diktvisen blev digtet i Norge, havde man her en til ,Earl Brand" 
svarende Hildebrandvise. 


En enkelt ting står endnu tilbage, at opklare udspringet til 
den store gruppe af svensk og nydansk overlevering, der spredt 
ud i talrig mængde fra Vesterhav til den finske bugt dog stadig 
bliver sig lig i omkvæd og for en meget stor del i indhold. Man 
vil måske afvise spårsmålet med at man ikke finder den så poetisk 
værdifuld som de andre former, lidt overdreven i sine udtryk, og 
derfor blot regner den for vanslægtet fra de bedre former. Men 
dette svar klarer ikke spårsmålet om oprindelsen, når man ikke 
påviser spiren og årsagen til denne særdannelse. Jeg skal søge at 
løse spårsmålet, om end ret skitsemæssig; ti en indgående drøf- 
telse af det hele materiale vilde kræve et langt stårre rum. 

Tre navne på helten kappes her med hinanden, det ene Ri- 
bald (0. 1.), det andet Hildebrand, det tredje Vallemo (oa: Valdemar). 
Men dette sidste er sikkert opstået af det fårste (gennem over- 
gangsformerne riddar Bald, Ballemann, ”Vallemar, Vallemo). Vi 
har da kun Ribold og Hildebrand at holde os til. Dette sidste 
genfindes i den selvfremstillende behandling af æmnet, , Hildebrand 
og Hildelille”; men det svarer tillige til den engelske Earl Brand, 
og navnet Hildebrand må i det hele være det der knytter sig 
til den fra ,Ribold" afvigende behandling af æmnet. — I dens op- 
trin vil man lægge mærke til, at det altid er den sovende ridder 
(i rosenlunden med hovedet i hendes skød) der overraskes af fjen- 
dernes nærhed: således også i ,Hildebrand og Hildelille", hvor de 
rent ud overfaldes i hendes bur. En gammel svensk opskrift (D 
= Arw.. 78) står her helt på Hildebrandvisens standpunkt. — Og 
en karakteristisk enkeltstrofe knytter sig til denne sagnform: 
»Hildebrand, Hildebrand, du sov ikke nu! jeg hører min faders 
forgyldene lud!" 

(Med rette anker Recke, s. 36, over denne strofes sædvanlige 
udfyldning: ,;— jeg hørte den ej siden min moder stod brud", — 
men med urette over strofen som helhed!, Motivet er godt nok 
på sin plads i den sammenhæng, hvor det altid kommer for: ved 
det hvilende par i lunden. Det er den karakteristiske detalje ved 

1 Han synes ikke at være bleven opmærksom på varianten i sv. A, Nyland 
1a, Sv. Im. VII6 s. 13. 
Danske Studier 1906. 14 

dette optrin, ligesom Guldborgs blik tilbage over skulderen hører 
til den sagnform, hvor de indhentes under ridtet.) 

En anden karakteristisk strofe er hans korte svar, da jomfruen 
spår om hans tavshed (,mod"': ,hjærteblod"). Den er i sig selv 
god nok som eneste udtryk for den hele sammenhæng; den er vist 
derfor fra denne enkelte rolle gået over i den bredere lyriske ud- 
maling, som de fyldigste af adelsoverleveringerne tillader sig (se 
foran s. 199 f.). Også jomfruens udklædning som smådreng turde 
høre hjemme dær, og siden have fundet vej ind i de bredeste 
former af adelsoverlevering; i den korte form af Ribold, og endnu 
i adelsopskrifterne A CD mangler den”. 

Vi har intet virkeligt holdepunkt for at denne svensk-danske 
form skulde være afledt af Riboldvisen, væsenlig som den fore- 
ligger i adelsoverleveringen. Navnet Ribold synes blot at være 
sivet ind, Hildebrand er den for denne form mest karakteristiske 
benævnelse på helten. Den naturlige forklaring er, at den udgår 
— med omdannelse og tillæmpelse — fra den Hildebrandvise, som 
vor ,Hildebrand og Hildelilf er en forkortet gengivelse af. 

I modsætning til den opfattelse, der væsenlig søger grund- 
formen indenfor den danske adelsoverlevering, mener jeg at kunne 
opstille følgende stamtræ: 


furform af Hildebrand 


Earl Brand ældre Ribold +Hildebrand 
se rr RR EN 
Douglas Erlinton (isl., norsk A-type) (med natlig kamp) 


yngre Ribold STENSKE dansk) »Hildebrand og 
(dansk adelsoverlev.) Hildelil" 
(DgF. 83). 


1 Recke formoder at versene om jomfruens udklædning hører hjemme i 
DgF. 401 ,Ridder stjæler fæstemø af gård" (i den anledning taler han om 
»bytten gårde" i folkeviserne). Men er det sikkert, at en i Riboldvisen så ud- 
bredt formel skal gå tilbage til så ubetydelig og lidet kendt en vise som sit 
ophav? Er den ikke fra fårst af knyttet til den svenske form af Hildebrand- 
Riboldvisen, hvor den synes vel på plads, og derfra slumpet over i denne 
efterklang ,Ridder stjæler fæstemø"? Med en så gammel og usædvanlig udbredt 
vise som Riboldvisen, kan vi ikke gå ud fra, at kun en enkelt form rækker til- 
bage til fjærne tider. 

Eller, for at fremstille udviklingen lidt udførligere og tyde- 
ligere: 1) Udgangspunktet er en form af visen, hvor helten 
bærer navnet Hildebrand og hvor han sparer den listige gamlings 
liv og dernæst røbes af ham. Denne form har vi nu nærmest i 
Nordengland (,Ear! Brand"), og vi sporer den også på norsk grund, 
dels i Telemarken som islæt i den ene af de derværende former 
(,A-type"), dels ved at den har tjænt som forbillede for den opr. 
norske Benediktvise 2) Den egentlige Riboldvise (i sin ældste 
skikkelse) opstår på dansk grund o. 1300 eller lidt får, dog nær- 
mest kun som en formel overarbejdelse af den oprindelige Hilde- 
brandvise; dens kendetegn er de fremmedartede navne, en ,greve" 
som den der røber dem, og det mildere præg ved at man ikke 
tænker på at slå ham ihjel. Fra Danmark (sceneriet viser til Jyl- 
land) er den vandret over Norge (hvor den udgår hovedstoffet i 
den telemarkske A-type) til Island. Hos den danske adel i senere 
middelalder (14de—15de årh.) bliver fremstillingen noget fyldigere 
og yderligere lidt forfinet (,Ribold var en grevesån). 3) Anden- 
steds i Norden, fra fårst af måske i Sverig, træffes en form der 
har bevaret navnet Hildebrand; dens kendetegn er at det er 
det hvilende par der overfaldes af forfølgerne, og at buddet der 
røber dem spiller mindre (eller ingen) rolle; som nyt moment op- 
træder til dels forklædning ved flugten. Vi har den ; to hoved- 
former, dels omarbejdet til ,jeg"-form som ,Hildebrand og Hilde" 
(DgF. 83), dels i ligefrem overlevering, som tidligst og renest fore- 
kommer i Sverig, men som også er trængt stærkt ind i nyere 
dansk almueoverlevering. 4) I England og Skotland har visen 
en særudvikling, der går tilbage til den tidligste Hildebrandsvise, 
med den gamle mand hvis liv skånes: visens knudepunkt, døds- 
nævnelsen, er ganske udvisket. I nordengelsk møder vi denne 
form, der mærkelig tro har bevaret mange af de oprindelige strofer. 
I Skotland optræder andre viser (,Douglas", ,Erlinton"), der er 
friere digterske behandlinger af dette stof, i firlinjede strofer. Tabet 
af dødsnævnelsen må altså gå tilbage til tidlig tid, siden disse 
ypperlige middelaldersdigte ikke kender den; og derfor må også 
visens grundform være forekommet i England på et endnu langt 
tidligere tidspunkt. 

Den rimeligste forklaring på alt det foreliggende vil det være. 
om vi tænker os visen digtet f. eks. hos danske i Nordengland i 
12te årh. og derfra omplantet til de hjemlige nordiske lande. Af 

14" 

de her opståede former har den danske (,Ribold", så vel i sin 
ældre som i sin yngre skikkelse) haft en ikke ringe ævne til at 
brede sig til de andre nordiske lande, men også den eller de 
former, hvis udspring må søges i Sverig, har i senere tider vist 
deres udbredningsævne. 

Dette videre udsyn over visens former indeholder en stærk 
opfordring til os om ikke uden videre at betragte den danske adels- 
overlevering som den ældste, ikke engang som den ældste form 
af Riboldsvisen, vi med de foreliggende kilder kan nå til- 
bage til. 


V. 


Jeg vender mig atter til Reckes arbejde. Noget af det værdi- 
fuldeste synes mig at være sammenstillingerne af en strofes eller 
verslinjes forskellige udformninger igennem de forskellige viser og 
viseopskrifter. Men det forekommer mig, at ingenlunde altid frem- 
går den af ham foretrukne læsemåde med logisk nødvendighed 
eller blot sandsynlighed af det fremlagte materiale. 

Jeg tager som eksempel det udbrud, hvormed Guldborg 
standser Ribolds sværd. En grundtype for den hele række af ud- 
tryk har vi i ,Hævnersværdet" (DgF. 25): | 


Stil dig nu, hin brune brand! 
sti dig 1 vor herres navn! 


eller, som sidste linje oprindelig har lydt med et bedre rimord 
der nu kun er overleveret i den islandske Riboldsvise (foran, s. 190): 


Stil dig nu, hin brune brand! 
stille dig gud og den hellig ånd! 


Deraf er afledt den form, der foreligger i islandsk tekst af Ri- 
boldsvisen: 

Ribbald, stilltu pinn brand! 

geymi pig gud og hinn heilagi and ! 


(Lidt mindre velbygget end den forrige strofe, fordi Ribold skal 
standse sværdet og gud atter ham, — en altfor sammensat tanke). 
Omsat i kendte danske folkeviseformler vil det hedde: 


Ribold, Ribold, stil din brand, 
du stil den 1 vor herres navn. 

Men den form findes ikke. Den som vi finder i det meste af 
adelsoverleveringen, er: 


Ribold, Ribold, stil dit sværd, 
du stil det i vor herres færd. 


Her er ,sværd" den yngre afløser af det uddøende gamle ord 
»brand", og ,vor herres færd” en nødhjælp i stedet for ,vor herres 
navn". En omdannelse af ganske samme art (findes én gang til i 
Riboldsvisen. I dens søsterdigtning ,Hildebrand og Hildelil" findes: 


Stiller eder, stiller eder, Hildebrand, 
stiller eder i vor herres navn. (DgF. 83 B23 jf. A 24). 


Altså et udtryk der knytter sig nær til grundformlen. I Ribolds- 
visen finder vi dette sidestykke: 


Du stille dig, Ribold, 
du stil dig 1 vor herres vold. (DgF. 82 B 38). 


Dette falder længere fra grundformlen, og ,vor herres vold" 
er ligesom ,vor herres færd" den mere søgte variant til ,vor 
herres navn". 

Den jævne forskydning er her så kendelig som muligt, og 
når man skal vælge en form, som tilkommer Riboldsvisen, ligger 
det nær at tage den ældste, der er den hjemlet: ,Ribold, Ribold, 
stil din brand! du stille den i vor herres navn!" — Når Recke 
ikke går dette, er det ud fra det princip, at de forskellige viser bår 
være så ulige som muligt. Da rimlinjen med ,den brune brand" 
er sikret for ,Hævnersværdet", mener han at måtte undgå den 
ved Riboldsvisen. . Dette når han kun ved fra den sletteste af de 
islandske opskrifter, fra en overlevering der slet ikke kender en 
strofe om at standse sit sværd, at hente en linje frem der lyder: 
»Du lade min yngste broder kvær" (kyrr). Oven i købet er denne 
betydning af ,kvær" ret vovet: ordet betyder den der bliver tilbage 
når andre fjærnes, men her skal det betyde den der lever, når de 
andre ligger døde. Endelig er denne ny strofe kun skabt ved at 
ødelægge en overordentlig vel bevidnet gammel strofe om at lade 
den yngste broder leve til at føre tidender hjem. 

Et andet eksempel af samme slags kan yderligere oplyse 
sagen (Recke s. 47). Både ,Elverskud" og ,Ribold" har den 
situation, at man vil trolove den døende ridders fæstemø med 
hans broder; men hun afslår denne udvej. Svaret lyder i adels- 


—— 

overleveringen: ,Det sker aldrig, men jeg må leve: jeg skal to 
brødre min tro give" (ypperlige rimord i æ.-dansk: /ivæ: giræ). I 
stedet derfor har nyere jysk almueoverlevering: ,Det er aldrig 
kommet i min how, at jeg skulde give to brødre min trow.” 
Disse rimord er kun mulige i jysk folkemål; de findes tidligst i 
Grundtvigs kvarthskr. (år 1656), der her som oftere står almue- 
overleveringen nær. At ,leve" og ,give” ikke holdt sig på folke- 
munde er naturligt nok; ti /øww og gi rimer ikke på jysk, og nyere 
dansk krævede ordstillingen ændret, så at ,tro" kom sidst i sæt- 
ningen. | 

Recke søger ganske vist en anden forklaring af almueformen : 
»bag dens forvanskninger ligger åjensynlig en ældre, der lyder: 
Det kom mig aldrig i hove, jeg skulde to brøder love". Men 
overfører vi disse linjer til æ.-dansk, viser rimet sin ubrugelighed: 
i hugh — lovæ. Derfor er det ikke værd at udgive denne strofe 
for andet end hvad den er: en nyere almuevariant til den middel- 
alderlige strofe med ,leve" og ,give". 

Reckes praktiske forsøg med at finde forskellige udtryk for 
samme tanke, for at kunne møblere viserne med Så vidt muligt 
selvstændige strofer, viser sig her at være brud på den historiske 
sammenhæng. Og jeg henstiller derfor til ham at undersøge, om 


der ikke kunde være grund til at tro, at de visedigtende sangere 


til en vis grad har taget det sprogstof, de fandt paa deres vej, 
uden at de eller deres tilhørere har stillet nogen streng fordring 
om hvor original hver strofe skulde være. . 

Lad mig i denne forbindelse nævne en strofe i ,Kvindemorderen" : 
dengang røveren vil dræbe den bortlokkede mø, ligesom han tidligere 
har gjort med otte andre, 


Nu skal du være den niende, 
svare skal du alle mine synder. 


Recke ændrer strofen til: ,Nu skal du den niende være, du 
skal alle synderne bære." Han vil have bedre rim, han vil helst 
af med det uklare ,svare” og helst undgå spårsmålet om, hvis 
synder det er hun skal bære. Men rimet er vist godt i sent æ.-dansk 


. (nindæ: syndæ, måske med selvlydsforlængelse foran nd). ,Svare” 


i betydningen ,have ansvaret for" er netop gammelt visesprog og 
lovsprog!, og har fra forst af navneord til sig i hensynsform (oldn. 


1 "Tungen kan tale, men sjælen skal svare for dommen" (DgF.105 og 
Draumekvæde); tha skulæ the swaræ a domædagh (Jyske lov, fort., jf. 2, 64). 

svara sokum). 'Tanken, at den der dræber en, kan pålægge ham 
ansvaret for sine synder, gåre ham til sonoffer, er — så topmålt 
uretfærdig den end forekommer i denne sammenhæng — dybt ind- 
groet i gamle tiders opfattelse af offer!. Der er ingen grund til 
at ødelægge eller afsvække alle disse gamle træk i sprog og tænke- 
måde og at sætte andre rimord med ringere sætningsvægt i stedet. 
Når den gammeldanske overlevering, trods det medtagne rim, har 
holdt så fast ved disse linjer, er det et vidnesbyrd om deres alder. 

Et andet gammelt kulturtræk er det, at jomfruen vækker den 
bundne røver får hun dræber ham. Således vækker også Amled 
sin stefader; og lignende optrin findes i islandske sagaer. De 
gamle danske og de fleste norske og svenske opskrifter af ,Kvinde- 
morderen" kender ingen anden. grund til at hun vækker ham, 
end det umandige ved at dræbe en sovende fjende. Dette tilfreds- 
stiller ikke Recke; han mener at situationen er bygget over den 
»Pointe" at jomfruen har lovet ikke at svige ham i såvne. Han 
har medhold i denne opfattelse hos nydansk overlevering, en en- 
kelt svensk opskrift og — svagere — en norsk. Rigtignok er 
disse strofer meget svage i formen. Men deraf udleder han ikke 
den slutning, at de er sent opståede, — men derimod at man ved 
gætning bår lave andre og bedre. 

Mon der ikke var grund til at holde hævd over den gamle 
moralopfattelse og over deti de bedste viseoverleveringer bevidnede? 
Den nydanske overlevering er en opdigtning, hvortil den tyske 
kvindemordervise har ydet rigelige bidrag, og ikke nogen umiddel- 
bar fortsættelse af den ældre tankegang. Og endelig turde det 
være håjst tvivlsomt, om det er poetisk rigtigt at lade en pointe 
i den grad være det afgårende punkt i visens handling. Efter 
mit kendskab til viserne vil en bred, plastisk fremhæven af 
situationens væsenlige træk betyde langt mere for denne digtning 
end den fine overvejelse af hvorledes handlingen kan se så virke- 
lighedsagtig ud som muligt. I de andre kvindemorder-digtninge 
vil man også finde langt mere af jomfrulistens hovedsituation end 
af den finere udmejsling. 


1 Læsemåden i Å er naturligvis den rigtige, ,svare skal du alle mine 
synder". De andre opskrifter har ,deres synder", hvis retmæssige plads er 
da strofen forekommer anden gang (som jomfruens ord). Også her kunde 
»mine" været brugt; at det ikke sker, skyldes vel trang til variation, og den 
omstændighed at jomfruen ikke i visen bærer nogen egenlig syndeskyld. 

Gennemlæser man Reckes rekonstruerede tekster i sammen- 
hæng, vil det være iørefaldende, hvor nær de er i slægt med 
adelsoverleveringen i sin fyldigste, fineste, detaljerigeste form, især 
således som den fremtræder i det beråmte Karen Brahes folio- 
håndskrift. Lad ham i enkeltheden stå så frit han vil, så er arten 
og stilen utvivlsomt denne, og ikke nogen anden gruppe af nor- 
disk visesangs. "Allerede heri ligger en ret kraftig (eller nåjagtigere 
talt ret spinkel) ensidighed. Men dertil kommer at de rekonstruerede 
tekster får en lille bilyd af den endnu yngre adelssang; til tider 
synes man ikke at høre ,Karen Brahe", men snarere det 17. årh.s 
bearbejdere: Dorothea Thott eller Kirsten Basse. Der er lidt af 
den samme korrekthed, der ofrer et gammelt rim eller gammel 
udtryksmåde for det i skriftsprog tilladelige. Grunden er let at se; 
ikke at han i mindste måde efterligner dem, men de er blevne til 
under samme vilkår: ikke ved umiddelbar leven videre på tradition, 
men ved en forfatter, der sad med de skrevne tekster foran sig, 
og som havde en del af sin poetiske dannelse udenfor visedigt- 
ningen. 

Her er åjensynlig et vanskeligt punkt for den der skal re- 
konstruere viserne. Den rene eller ægte visestil er ikke let at 
gribe; man glider uvilkårlig ind i den ene eller anden art af over- 
levering. Men den danske adelsoverlering i sin mest detaljerede 
form er noget tvivlsom som forbillede. 


I valg af omkvæd har Recke en forkærlighed for det rent 
lyriske eller lyrisk ræsonnerende. Her var der anledning til at 
være på sin post, netop fordi den foreliggende adelsoverlevering, 
ja vel den hele overlevering, har en trang til at lade dem formere 
sig. Brugt med måde er de gode. Men når man opstiller det 
princip at omkvædet skal forholde sig så logisk som muligt til 
visens indhold, får man for mange af dem: de kan nemlig passe 
overalt. 

Den modsatte gruppe er dem, der kort antyder visens hand- 
ling. At de er gamle, vil vist ingen nægte; de genfindes på Island 
og i de nærmeststående franske og engelske middelalderviser. Men 
jeg tror ikke, at Recke ret har fået øre for deres poetiske ejen- 
dommelighed: netop fordi de har så lidt lyrik i sig selv, er de 
des klingrere en sangbund for visens stemning. 

Jeg må tilstå, at jeg i Liden-Kirstin-visen ikke bliver rørt 

nok ved at ,de fruer bærer lånlige kvide", og gærne havde nåjedes 
med ridtet: ,Den blide — vi skulle til hove ride" (isl., med spor 
i dansk og sv.). Og jeg vil nødig 32 gange give jomfru Vendel- 
råd den formaning: ,I lyder ikke på de råd end!", når jeg har 
den glimrende variant: ,Se, Vendelråd, til ære din!"!, Som 
indstev i visen, som røst fra samvittighedens dyb, dukker ordet 
om at vogte sin jomfruære frem under hver af ridderens lokke- 
sange og ude i skoven, hvor han har ført hende. 

Naturligvis er det mere fordringsløst at optage A-tekstens 
» Men linden gror — i lyder ikke på de råd end". Men det er altid en 
tvivlsom dyd at sælte det fordringsløse i håjsædet. At finde ydre 
spor af dette omkvæd, fordi nogle opskrifter af visen indeholder 
ordene ,i lyder" i anden forbindelse, er vilkårligt. Kun to sæt af 
omkvæd har ydre vidnesbyrd for at have fulgt visen, det ene: 
»Se, Vendelråd, til ære din — i lyder på favr ord" (ell. desl.), det 
andet: ,Blandt fugle og dyr — se folen fører liget over hede" ?, 
Det af Recke foretrukne omkvæd findes kun i en eneste opskrift 
(Karen Brahe folio), og hvad værre er, det mangler en egen 
melodi; dets rytme røber, at det er et forsøg på at underlægge 
»Se folen —"s melodi en mere passende tekst. Det er muligt, 
at sangeren har ladet sig påvirke af det andet gamle omkvæd (,I 
lyder —"), men han kan også have skabt det af sig selv. Det hele 
har ikke noget oprindeligt ved sig; det er et udslag af den ret 
formfuldendte, men lidt sene kunst, der karakteriserer Karen 
Brahe folio. 

I modsætning dertil har vi altså de to andre sæt af omkvæd, 
som de eneste der har vægtig overlevering bag sig. Det ene (,Se 
Vendelråd —") er sikkert visens oprindelige eje; ti det er vistnok 
alle omkvæd, der spiller på handlingens individuelle træk. Men 
det er tidlig blevet forvansket: ,ære" (eller ,hæder") fejlhørt som 
»herre", og det findes nu kun i en gl. dansk og to norske op- 
skrifter. 

»Se folen —-" har derimod båret visen ud over de tre nordi- 
ske lande, støttet af en ypperlig melodi, og er selv — med sin 


1 OQverleveret: ,til ædelig herre din", ,til herre sin". 

2? Nr. I. forekommer ren i d. C og n.I, desuden blandet med Il. i d.B.; 
alle de andre opskrifter har II. (Opskrift D er, hvad Recke med et træffende 
ord kalder et pulterkammer; dens ,Under disse grånne" kan henføres til en 
hvilken som helst af de brudstykker hvoraf den er sammensat.) 

vilde stemning — en storartet baggrund for visens voldsomme 
handling. Vi lærer heraf — hvad alle vil kunne vidne om, der 
har hørt Laubs fornyelse af visen i Jerndorffs og hans kors fore- 
drag — at selv et omkvæd, som indeholder faktiske ting, der er 
fremmede for visens tekst, kan virke i håj grad forstærkende på 
dens indtryk”, 


Recke har — støttet til en henkastet ytring af Sv. Grundtvig — op- 
stilet en hypotese om, hvorledes fole-omkvædet er opkommet: en op- 
skrift fra Schweiz (,tysk M") ender med, at røveren bindes til hestens 
hale og slæbes ihjel, og ved indvirkning fra tysk på den danske over- 
levering skal det være kommet ind i vort omkvæd. En sådan udviklings- 
gang vilde ikke stride mod det ovenfor udviklede; men jeg må af mange 
grunde holde den for urigtig. Der er allerede stor forskel på at henrette 
en mand på denne måde og at slæbe hans hovedløse krop af sted; og 
den umiddelbare betydning af at ,folen fører liget over hede" er vist 
slet ikke, at det ,drages" afsted, men at den døde er læsset på hesten. 
"Hertil kommer, at den gl. danske overlevering ellers ikke har påvirkning 
fra tysk, at den nynordiske overlevering kun har modtaget indflydelse fra 
"den ældre tyske (nedertyske) form af visen, og at handlingssammen- 
hængen i ,tysk M" kun kan tænkes, når visen er bleven forvansket til 
at broderen redder hende (den overtyske form); og selv i den eneste 
foreliggende opskrift er dette træk ikke skilt bestemt ud fra andre be- 
slægtede, hvor han hliver hængt; her binder broderen vidjen om hans 
hals og lader hesten slæbe ham efter sig. Omkvædets tyske oprindelse 
kan vi derfor lade ligge. Det må snarere, ligesom ikke så få andre om- 
kvæd, repræsentere en ældre tabt vise. 


En anden gruppe af omkvæd har allermindst Reckes interesse; 
det er dem man kunde kalde de geografiske. For Riboldvisen 
eksisterer der et sådant: ,Så håjt under skove — de danske rider 
gennem Norge" (gammelt rim skøghæ: Nørægh). Han finder det 
slet ikke værd at nævne, skånt det hænger sammen med en ganske 
mærkelig ødansk-norsk overlevering (DgF. II 371. III 854; jf. ovfor. 
s. 198). Der er endvidere Liden-Kirstin-visens: ,Så herligt ganges 
de pibe — imellem Roskild og Ribe", hvori han kun kan se ,menings- 
løs lirumlarum". En mere ædruelig kritik vil vel sige, at det 
rummede en mening som vi nu manglede någlen (oa: stevstammen) 
til. Det er så heldigt, at den er bevaret i et par utrykte færø- 
ske viser: 


1? Jeg vil i forbigående nævne, al i sangteksten (Laub, D. folkeviser med 


gl. melodier, nr.2) har udg. indsat A.s tekst til indstev ,Men linden gror" 
som en for nutidens tilhørere mere forståelig variant end ,Blandt fugl og dyr". 


sd SW. 


Én 

Her var leg, og her blev trådt, 

— så herlig ganges de pibe — 

imellem Roskild og Ribe. i 
En stærk dans under åben himmel, hele Danmark over, er 
det billede som omkvædet maler; og det er i sin voldsomhed ikke 
ilde stemt sammen med den gængse dansk-svenske form af visen, 
hvortil det hører. Hvis vi vil rekonstruere Liden-Kirstin-visen med 
de gamle jyske opskrifter som grundlag, vil et sådant omkvæd 
også være på sin plads; ikke derimod, hvis man — som Recke 
— på det afgårende punkt følger den islandske form. 

Bedre i takt med visernes tankegang er Recke, når han dvæler 
ved omkvædet ,Hvem bryder løv udaf lindetræ? -—— hvem træ- 
der duggen af jorden?" ,Synes oprindeligt at sigte til en impro- 
viseret brudeseng,” siger han (s. 184); og anden opfattelse kan 
man næppe komme til, hvis man overhovedet skal søge løsningen 
i selve folkeviserne. Desuagtet er det galt. At bryde grånne grene 
og plante dem omkring agrene, og at gå ud i den våde eng for 
at ,træde duggen af jorden", er i den grad faste og væsentlige 
træk i den folkelige helligholdelse af midsommernatten, at en halv 
lighed med en folkevisesituation intet kan betyde. Når vi derimod 
mindes, at S. Hans nat fejredes med ungdommens dans ved hellig- 
kilderne, er der ingen tvivl om at et sådant omkvæd i sin bund 
er midsommers-lyrik. Vi har atter her omkvæd, som ikke logisk, 
men stemningsmæssig er forbundne med visen, og egentlig spiller 
på faktiske forhold udenfor dem. Selvfølgelig ser jeg ikke deri en 
grund til at vrage et sådant omkvæd i et udvalg af vore folke- 
viser; men det giver os noget at tænke på: om vi overhoved har 
ret til at vrage et omkvæd, fordi det ikke hænger logisk sammen 
med visen. 

Jeg må her minde om de spring i tanken indenfor den folke- 
lige lyrik, som Rich. Steffen i sin bekendte disputats om den en- 
strofige lyrik har fremhævet som et af de mest karakteristiske træk 
indenfor det digtende folks ytringer. Dog vil jeg — ligesom Recke 
— vanskelig kunne tænke mig selve visens forfatter som ophav til 


de altfor afvigende omkvæd. Men vi véd ikke, hvor langt det går | 
tilbage at digteren sammen med melodi låner omkvædets ord. I: 


hvert fald har visens overlevering på folkemunde tilstedt en sådan 
overførelse og derved skabt en egen springsk skånhed, der åndelig 
er i slægt med modsætningerne i den ,enstrofige lyrik". 


! 


| 

Så er der ,Åge og Else", hvor Recke søger at genskabe den 
oprindelige stevstamme: 
To møer slynger guld; 


den ene græder sin fæstemand af muld; 
så loved hun den ridder huld. 


og bruger den sidste linje som omkvæd. Det turde være en tvivl- 
som vinding at få ordet ,huld"f med i omkvædet; det simple ud- 
sagn at hun har lovet eller trolovet ham vilde være af stårre 
poetisk styrke, — og det var fuldt tilladeligt at afkorte stevstam- 
mens linjer, når de bruges i omkvædet. Men forøvrigt er selve 
den formodede stevstamme urigtig. Man kan se det ved at sam- 
menligne den med den overleverede forstrofe: 

Der sidder tre møer i bure, 

de to slynger guld; 
den tredje hun græder sin fæstemand 


under sorten muld. 
For hun har trolovet den rige. 


Det er en af folkedigtningens love, hundred gange mere ufor- 
gængelig end de metriske former, der her er tale om, at når tre 
personer indføres, interesserer man sig for den sidste, men når to 
personer indføres, for modsætningen imellem dem. Den over- 
leverede forstrofe er det skånneste eksempel på regelens rigtighed; 
den nydigtede i skarpeste strid med den. Man vil yderligere lægge 
mærke til, at den overleverede — netop som visernes forstrofer 
plejer — kun indeholder et situationsbillede af ganske hverdagslig 
art, medens den nydigtede indeholder en handling: den dødes gen- 
komst. Og endelig er også en gammel sprogform (at græde med 
ligefrem genstand efter sig) gået i sin grav til fordel for en strofe 
1 fejlfrit skriftsprog. 

Når Recke på dette punkt har vovet sig langt ud, ligger der 
en sikkert rigtig iagttagelse til grund for hans slutningsrække, 
nemlig den at i de to ældste viser i dette versemål, ,Sivard og 
Brynhild" og ,Aage og Else", fylder sprogstoffet dårlig; de an- 
vender formler, der ellers er tolinjes, og mangen strofe vinder ved 
at presses ned til to linjer. Han slutter, at det er ældre tolinjes- 
viser, og går forsøget på at genskabe dem tolinjede. Her er dog 
grund til at henstille, om ikke selve grundfænomenet kan have en 
anden årsag, f. eks. at digterne var vante til at anvende tolinjes- 
strofer og ikke straks kunde frigåre sig; noget lignende ser man 

ofte ved forsøg i ny versemål i den senere folkevisetid. I hvert 
fald har systematiseringen ført Recke for vidt!, 

Også i den anden tilsvarende vise er omdannelsen for voldsom. 
Overleveret er: 


Sivard haver en fole, 
den er så spag, 

han tog stolt Brynild af jim 
om lysen dag. 


Recke omsætter det i en tolinjes, hvor Sivard ,tog ud Bryn- 
ild, i bjærget sad". Han har hermed inddigtet et nyt motiv, at 
Brynhild er bjærgtagen og bliver befriet. Men det passer meget 
dårligere end det overleverede. Det passer dårligere i visen; ti 
møen på glarbjærget sidder jo netop dær som belånning for den, 
der kan ride op ad bjærget og vinde hende; hendes bortgivelse 
helled Hågen er dermed brud på det satte vilkår. Og som form 
af Volsungsagnene er det slettere; overalt er der sat et vilkår for 
at vinde Brynhild, og dette udfører Sigurd i Gunnars skikkelse; 
indblandingen af en befrielse fra bjærgtagning må medføre en 
slappelse af grundproblemet. 

Det er en vanskelig sag at ændre sagnformen for en metrisk 
konsekvens” skyld. Men det er overhoved ilde at ændre sagnfor- 
men. Svend Grundtvig gjorde det i sine første (folkelæsnings-) 
redaktioner i to visers slutning — Sivardvisen og Agnete —, men 
afholdt sig derfra senere; og i nutiden vil vi stærkere beundre 
hans mådehold end hans digterske rettelser. Dr. Recke vil også 
kunne opnå denne beundring. 

Jeg er her kommen til grænserne for hvad dr. Recke forsøger 
med sine ,tekstredaktioner", og for hvad der i det hele kan voves 
af den der vil genskabe viserne i en form der er deres kunstneriske 
anlæg værdig. Jeg har ikke søgt at dække over modsætninger 
imellem vore opfattelser, snarere at understrege dem, for at al- 
menheden kan dåmme klarere om sagen. Men jeg kan ikke slutte 
uden endnu en gang at understrege, at dr. Reckes bog rummer en 
fylde af ny viden og har udkastet nye tanker til løsning af æmnets 
vanskeligheder; og at jeg ikke tvivler om at dette hans arbejde 
vil blive efterfulgt af andre, der endnu fuldere udnytter fordelene 
ved den af ham grundede undersøgelsesmåde. 


1 Også hypotesen om strofens hjemlige oprindelse er meget vovet; se Ker, 
On the Danish Ballads (The Scottish Hist. Review 1904) 372—74; DSt. 1907, 18. 

DE FORHISTORISKE TIDER I EUROPA. 
SophusMuller,Deforhistoriske tider i Europa. (,Verdenskulturen" IIbd.,s.1— 126). 


I først udkomne del af det store værk , Verdenskulturen" har direktør, 
dr. phil. S. Muller offentliggjort sit arbejde over Evropas forhistorie, et arbejde, 
der allerede tidligere har set lyset i tysk udgave ved prof. Jiriczek. 

Dir. Muller har her givet det første store overblik over resultaterne af de 
utallige, i alle lande drevne enkeltundersøgelser; og allerede derved indtager 
arbejdet en særlig plads i den arkæologiske literatur. Men han har tillige 
til grund for dette overblik lagt et udpræget personligt syn på kulturudvik- 
lingen i sin helhed, dens kilder, dens væxt og dens virkninger; og gennem 
det hele arbejde tegner dette syn sig klart og bestemt ved undersøgelsen 
af de mange kredses eller tidsafsnits indbyrdes forhold til hovedkilden. 

Resultatet er fremsat i følgende fem punkter (s. 30): 

»1) Syden var den ledende og ydende kulturmagt; den ydre kreds 
og da navnlig Norden fulgte efter og modtog. 

2) Indholdet af Sydens kultur meddeltes kun afknappet og i uddrag; 

3) tillige blev det ændret og omformet; 

4) men det trådte da oftere i de fjærnere egne frem med en stor 
fylde og med ejendommelighed ; 

5) dog dette først til anden og senere tid end den, hvori de samme 
elementer opr. havde hjemme i syden." 

I al almindelighed ,frembyder yderkulturen på mange punkter en 
mærkelig blanding af oprindelig ældre og yngre træk, og endog kan disse 
ved en udbredelse over lange afstande optræde i anden følgeorden end 
på det oprindelige hjemsted i syden" (s. 32). 

Disse punkter er hovedresultatet af dir. Mullers omfattende studier i 
evropæisk arkæologi, og de er med stor klarhed og skarphed begrundede 
og anvendte i det foreliggende arbejde. Dir. fremhæver selv, at de står 
1 modstrid med andre ansete forskeres teorier, bl. a. med prof. O. Mon- 
telius. Forskellen mellem dir. Mutllers og prof. Montelius' synsmåde er 
imidlertid ikke bare det forskellige syn på de kronologiske bestemmelser, 
men også den højst forskellige værdsættelse af typologien. Dir. Millers 
stilling til disse to spørgsmål er med al mulig klarhed fremsat i det fore- 
liggende arbejde. , Årstallet hører hjemme i historien; på forhistorisk om- 
råde kan der kun angives tidsrum, mere eller mindre rummelige efter 
forholdene — og dertil med usikre og forskydelige grænser" (s. 37). Og: 
»Når det siges, at dette (3: typologien) skulde være en egen ny under- 

søgelses-metode, navnlig en ny vej til at finde sikrere tidsbestemmelser, 
end der ellers kunde opnås, da er dette en fejltagelse" (s. 38). 

Men når den stærkt drevne typologi fører prof. Montelius til en ganske 
anden kronologi end den af dir. Muller fremsatte — , forholdsvis liden re- 
tardation" mener prof. M. — saa følger deraf endvidere en anden opfat- 
telse af punkt 1—4, med andre ord af yderkulturens hele stilling, og man 
vil på flere punkter nærme sig til dr. Pinkas teori: at Norden ikke bare 
var den modtagende part, men at det selv sad inde med skaberevne og 
ydende kraft. 

Dir. M.s stilling til typologien må imidlertid siges at være både klar 
og logisk; og opgiver man altså at bruge typerne til tidsbestemmelser, 
som de dog aldrig kan gøre sikre, beregner man kulturspredningen og 
retardationen ud fra praktiske i stedet for rent teoretiske synsmåder, så 
føres man følgestrengt til dir. Mullers opfattelse af yderkredsene som de 
modtagende, de ofte sent modtagende, men da omformende og udviklende. 

Det kan tilføjes, at der til støtte ved læsningen meddeles en skema- 
tisk oversigt over periodernes vexlen indenfor de forskellige områder. 
Denne tidstavle er ikke bare særdeles klar og overskuelig, men også ret 
nødvendig, da texten på grund af de talrige enkeltheder og den ringe 
plads ofte selv mangler overskuelighed. Endvidere er hvert afsnit for- 
synet med literaturhenvisninger. V. la Cour. 


VEDTÆGTER FOR 
SELSKABET »NORDISKE FOLKEMINDEFORSKERE« 


(Vedtagne d. 1. nov. 1904 og 21. marts 1905) 


& 1. Selskabets formål er udgivelse af nordiske folkeminder. Under sær- 
lige forhold kan der i stedet for udgivelse træde håndskrevne værker, 
udarbejdede efter selskabets udgiverregler. 

Udgiverarbejder vedrørende folkeminder i almindelighed falder ind 
under selskabets virksomhed, for så vidt de indeholder et fyldigt nor- 
disk stof. 

82. Selskabets sæde er i København. 

83. Udgivelsen sker i reglen ved selskabets egne medlemmer. 

S4. Efter at et skrifts udgivelse foreløbig er bestemt, nedsættes et ud- 
valg, der i forening med udgiveren (eller udgiverne) drøfter grund- 
sætningerne for udgivelsen. Udvalget går indstilling til selskabet om 
udgivelsesmåden og om overslaget til omkostninger. Endvidere tilser 
udvalget arbejdet under dets udførelse. 

Udvalgets medlemmer kan på ethvert punkt forlange at se såvel 
manuskriptet som korrekturerne; intet kan rentrykkes, får det er god- 
kendt af udvalget. I tilfælde af uenighed mellem udvalg og udgivere 
kan hver af parterne kræve sagen henskudt til selskabets afgårelse. 

For udvalgets tilsyn gives i almindelighed ingen lån. 

I hvert bind af selskabets skrifter trykkes på fårste blad efter titel- 
bladet beslutningen om værkets udgivelse med medlemmernes navne 

i alfabetisk orden. oitig og titelblad forelægges forretningsudvalget 
inden rentrykningen. 

Under særlige forhold, f. eks. når der foreligger manuskript af 
stårre omfang, kan der, inden udgivelsen er vedtaget, nedsættes et 
udvalg til prøvelse af samme. 


. Selskabet bestemmer for hvert enkelt skrift udgiverlånnens størrelse 


samt antallet af udgiverens og tilsynsudvalgets frieksemplarer, og af- 
går om selskabet selv bår overtage forlaget eller overdrage det til 
nogen anden. 
Hvis arketallet vokser væsenlig ud over det i overslaget anslåede, 
forelægges sagen for selskabet. 
… Af det ved salget indkomne dækkes fårst selskabets løbende ud- 
gifter. Resten anvendes i overensstemmelse med selskabets formål. 
Udgifter til korrekturgedtgårelse afholdes som regel af pågældende 
udgiver. 


. På hvert årsmøde vælges et forretningsudvalg på tre medlemmer og 


en udfyldningsmand. Udvalget vælger af sin midte en sekretær og 
fordeler i øvrigt forretningerne imellem sine medlemmer. Den af de 
tre, der længst har haft sæde i udvalget, kan ikke genvælges straks; 
har flere siddet lige længe, afgåres det ved lodtrækning, hvem der 
ikke kan modtage genvalg for det følgende år. 

Forretningsudvalget styrer selskabets "Penge forhog og afgår de lø- 
bende forretninger. 

Der føres en protokol over selskabets ren og hvad dær vedtages, 
samt en bog over indkomne og udgående skrivelser, og en kassebog. 
I hvert års februar eller marts måned afholdes et årsmøde, hvor 
forretningsudvalget aflægger beretning og regnskab for det sidst ud- 
løbne kalenderår og fremlægger udkast til årsoverslag for det næste. 
For øvrigt indkalder forretningsudvalget møde, så ofte det finder det 
fornødent, eller når to medlemmer ønsker det. 

Den i forrige paragraf nævnte udfyldningsmand syner årsregnskabet, 
hvorefter det omsendes til medlemmerne. 

Nye medlemmer kan kun optages på et møde, hvor tre fjærdedele 
af de tilstedeværende og halvdelen af samtlige selskabets medlemmer 
stemmer for optagelsen. Afstemningen foregår skriftlig. 

Hvert medlem af selskabet har ret til et eksemplar af de skrifter, 
som selskabet udgiver. 

"Nyoptagne medlemmer kan få frieksemplarer af dem af selskabets 

skrifter, som dette selv har på forlag. Udtrædende medlemmer mod- 
tager slutningen af de ved deres udtrædelse løbende arbejder. 
Ved forefaldende afstemninger afgåres alt ved simpel stemmeflerhed. 
Kun til antagelse af nye skrifter og til forandring af vedtægterne 
kræves to tredjedele af de tilstedeværende; og nye medlemmers op- 
tagelse sker på den i $ 8 nævnte måde. 

Medlemmer bosatte udenfor København kan indsende skriftligt votum. 

